
versiunea în limba română 


UNCRIS 


AD 955 
Insula Frei, Norvegia 


Ceaţa sufoca lumina. 

Bard strângea coada toporului precum un om ce se îneacă o bucată plutitoare de 
lemn. Degetele îi zvâcneau, pe piele simţea mii de împunsături de foc, amorțeala îl 
cuprindea neîndurătoare, în timp ce se târa prin ținutul arctic. Sângele dușmanilor săi 
— austmannii pe care-i întâlnise pe câmpia de la Rastarkalv -— îi picura de pe mâini şi 
acoperea strălucirea lamei, iar hainele ude făceau să-i fie şi mai frig, dar gustul 
înfrângerii lui Eiriksonnene domina aerul înghețat. 

Bard îl urmase în luptă pe tânărul său rege, Harald Greycloak! (mantie cenușie), şi 
acum se întreba dacă-l va întâlni curând pe tatăl lui Greycloak, regele Erik Bloodax? 
(secure însângerată), în sălile de ospeţe din Valhöll. 

Ei au fost copleșiți de forțele lui Haakon, și mai ales de incantaţiile detestatelor 
vrăjitoare volur. Și, deşi Bard a ucis atât de mulți războinici încât îl dureau brațele, un 


1 Harald II Greycloak (c. 935 - c. 970) - rege al Norvegiei din dinastia Fairhair. Porecla “Mantie cenușie' vine de la o 
manta din blană de oaie primită în dar (se poate spune că a fost unul dintre primii fashion influencer). 

2 Eric Haraldsson (poreclit Bloodaxe/bl6dax) a fost un conducător norvegian din sec X. 

3 Valhll/Valhalla — în mitologia nordică, este o sală enormă aflată în Asgard, sub stăpânirea lui Odin. Jumătate din 
războinicii morți în luptă sunt duși aici de către valkyrii, cealaltă jumătate ajungând pe câmpia Fólkvangr a zeiţei 
Freyja. 

val învârtejit de ceaţă cenușie s-a năpustit asupra lor, luându-i de gât ca niște gheare. 
Şi-a ţinut respiraţie de teamă ca această magie neagră să nu-i înece plămânii. 

Vrăjitorie, asta a fost. Urmarea unei incantaţii șamanice (galdr). Şi Bard a căzut în 
genunchi, strângând din dinți împotriva ceţei. Dar aceasta îi mângâia buzele 
sfidătoare, ca un sărut periculos. Ştia că nu va mai trece mult timp până ce va trebui 
să o înghită, și se temea că ceața îi va lăsa trupul fără viaţă. Va ajunge sufletul său în 
Sălile de Aur? Sau nornele* i-au hărăzit o altă soartă? Chiar dacă şi-a cam câştigat 
dreptul de a fi un războinic în viața de apoi, cum ar putea Odin să accepte o ofrandă 
atât de săracă? 

Până acum, Moartea l-a lăsat neatins pe Bard. Chiar și când armatele se 
confruntau în mijlocul înflăcăratelor incantaţii (galdrar) ale vrăjitoarelor, iar bestiile 
lui Haakon, venite de-a dreptul din adâncurile infernului (Hel), smulgeau carnea de 
pe oasele fraților şi surorilor sale de arme, Bard a știut că nu e nimic onorabil într-un 
asemenea sfârșit — doar o pierdere în liniștea rece, uitată de zei. 

Nu. 

Cuvântul îi umplea capul. 

Nu. Se întărea la fiecare şoaptă a ecoului. 

Nu. Nu va muri datorită perfidiei vrăjitoarelor lui Haakon the Good (cel bun), 
ale căror orori au ucis astăzi atât de mulți. Nobilii războinici nu vor întâlni Moartea în 
genunchi. Bard și-a întărit strânsoare pe topor, s-a ridicat și a continuat să înainteze. 

„Nu!”, a gâfâit printre dinţii strânşi. Nu conta în ce direcţie mergea. Vuietul 
familiar al mării se pierduse demult în depărtare. Doar ceața cenuşie îi împresura 
simţurile, iar în îmbrăţişarea ei, cu dușmanii aflați peste tot în jur, orice direcţie era la 
fel de bună ca oricare alta. 

Muşchii îl dureau, încheieturiile pocneau. Iarba uscată era alunecoasă sub 
încălțări, dar înăbușea zgomotul paşilor în timp ce înainta cu grijă. Bard blestemă 
zgomotul trecerii sale, pentru că din ceața înconjurătoare nu răzbătea decât liniște. 
Păianjeni de teamă îi alergau pe spinare. Un întreg trib de jâtnar* s-ar fi putut strecura 
în faţa sa, iar el habar nu ar fi avut. Nu în această întunecime. A înghiţit cu greu la 
acest gând; apoi a continuat să înainteze pas cu pas. 

Bard a mers cam cât o mie de bătăi de inimă, ținând strâns toporul, furios, cu 
ochii îngustaţi, căutând pe cineva — ceva — pe care să-l ucidă, până când din ceaţă s-a 
materializat o umbră, apoi alta, și încă una. 

Stânci cu rune. 


+ Norn/nornir — fiinţe mitologice — femei — care conduc soarta zeilor şi a oamenilor (în mitologia nordică). 

5 Haakon Haraldsson (c. 920-961) - Haakon cel Bun/góði a fost rege al Norvegiei (934-961). Remarcat pentru încercările 
sale de a introduce creștinismul în Norvegia. 

6 JStunn/ jötnar — ființe supranaturale din mitologia nordică; risi, thurs, troll. 

Bard a lovit-o pe prima cu piciorul pentru a testa dacă este reală. Cu grijă şi-a 
trecut mâna peste suprafaţa sa gravată. Futhark” ieşeau în relief din netezimea pietrei. 
Mintea sa desluși clar, înaintea ochilor, înțelesul inscripţiei. Runele însemnau: Onoare. 
Pace. Amintire. Cuvintele cântau pe rând în vârful degetelor sale. 

Haraldr Hárfagri ræisþi kumbl pausi æftiR Øyvind eR vaR -— citi pe stânca cea mai 
apropiată, la fel de înaltă ca el. 

Harald Fairhaire a ridicat aceste monumente în amintirea lui Eyvindr Cel Viteaz. 

Sângele îi pulsa în vene şi un blestem i se topi pe limbă. Ajunsese printre lungile 
movile-morminte ale lui Freiøya. Departe de locul unde căzuseră prietenii săi vikingr, 
locul de îngropăciune era un reper sumbru, unde se rugase să nu ajungă niciodată; 
totuși, pe aceste meleaguri sfințite, îi revenea speranța. 

Cine altcineva decât un nebun ar căuta pe cineva viu într-un mormânt? 

Cu ceva ani înainte, din cânturile lui Eyvindr’, Bard aflase istorisiri despre 
uciderea cu propria sa mână chiar a fraților lui Harald Fairhair, la porunca a însăși 
regelui Norvegiei. Bard a pufnit pe nas, dar nu a mai zăbovit — avea nevoie de un 
adăpost mai acătării decât aceste pietre blestemate, un fel de sanctuar înainte ca vălur 
ale lui Haakon să-și cheme ceața înapoi și să-l lase descoperit. 

Fantomele înaintaşilor dușmanului său bântuiau prin aer. Bard le putea simţi 
prezența pogorând asupra sa atunci când a încălcat hotarul străjuit de pietre. Cu 
răsuflarea tremurătoare şi-a cerut, mormăind, iertare pentru această profanare. Nu 
avea nici o intenţie să pângărească acest loc de odihnă veșnică, dar Bard trebuia să 
meargă înainte, pe aici, dacă voia să rămână viu. Morţii se vor putea întoarce curând 
împotriva sa. 

Părea o faptă imposibilă. Colinele mortuare se întindeau dezolante înaintea sa, 
dar chiar când începu să dispere că ar putea fi prins acolo pentru totdeauna, mâna sa 
întinsă s-a lovit de ceva solid. Șocul loviturii și răceala i-a provocat o durere ce s-a 
răzpândit până în adâncul oaselor, dar a ignorat-o şi a examinat obiectul. Marmură 
netedă. S-a apropiat puţin și forma unui războinic s-a dezvăluit din ceață, înălțându- 
se deasupra sa. Lui Bard aproape că i-a sărit inima din piept, dar rațiunea a învins 
repede. În calea sa se ridica măreț monumentul unui rege vikingr. Să fie acesta 
monumentul lui Harald însuși? 

Bard a răsuflat încet, reținându-și un râs nervos, apoi a înțepenit la auzul unui 
unei șoapte înăbușite în iarba udă din spatele său. S-a lăsat pe vine când un vârtej de 
fum şi oțel a vâjâit pe deasupra capului său, izbind într-o statuie din care a spulberat 
așchii de piatră. 


7 alfabetul Runic este numit Futhark — nume compus din primele șase litere ale acestui alfabet. 
8 Harald I Fairhair (c. 850 - c. 932) — primul rege al Norvegiei (c. 872-930). 
°’ Eyvindr Finnsson - poet (skald) norvegian din sec X. 

Prin negură s-a ivit forma vagă a unor încălțări; Bard s-a retras lovind cu toporul 
în direcția de unde credea că vine inamicul spre el. Metalul a şuierat, urmat de un 
geamăt. Lovitura și-a făcut treaba. Încălţările s-au dat înapoi, abia vizibile, iar Bard a 
înaintat repede ca să nu piardă urma. Când a căzut la pământ, atacatorul a scos un 
geamăt de durere. Bard s-a apropiat fără ezitare și l-a prins cu mâna stângă de gât. A 
mormăit şi și-a ridicat toporul ca să lovească din nou, dar braţul i-a înțepenit când a 
distins chipul familiar de sub el. 

— Pe toţi zeii, Hilde, s-a înfuriat. Aproape că te-am omorât. 

Şi-a luat mâna din gâtul femeii şi a coborât braţul cu arma. 

— Nu fi chiar atât de sigur, a răspuns aceasta, cu un umor macabru în glas, şi i-a 
fluturat prin faţă două ţepușe de oțel 

El a rânjit bucuros când două umbre s-au apropiat — fraţii pe care i-a crezut morți 
au apărut din ceaţă. 

— Pe ea am găsit-o peste o iapă însângerată, cu capul spart şi creierii scurgându- 
i-se din craniu, s-a lăudat Devin, arătând către femeie. Dacă bătrâna’ Hrimgerd! 
însăși n-a putut să o doboare pe Hilde, mă-ndoiesc că un f;fl!! ca tine ar putea-o face. 

— Cel puţin, așa a spus ea, a adăugat Arndt chicotind. 

Bard a râs ușurat și s-a ridicat, trăgând-o și pe Hilde în picioare. A îmbrăţișat-o 
scurt, la fel ca şi pe ceilalți. 

— Noi am crezut că ești mort, i-a spus Arndt, bătându-l pe umăr; barba sa 
împletită era întunecată de sângele închegat. 

Pe coiful metalic se vedea urma unei lovituri respectabile, iar o tăietură îi 
traversa nasul mare. Însă Brad îl văzuse pe războinic şi mai rău de atât. 

— Şi eu la fel - Bard l-a bătut cu palma pe umăr. Şi eu la fel. 

Se uită și la ceilalți; fiind separați de la începutul bătăliei, îl bucura apariția lor 
neaşteptată şi şi-a simţit moralul ridicat de buna lor companie. 

Hilde arăta aproape la fel ca atunci când au debarcat: părul lung, blond, era atât 
de strâns împletit încât era neatins de vântul rece sau de lupta amarnică împotriva 
ciudatei fiare. Ochi iei mari și albaştri îl priveau în timp ce el o cerceta. Scutul îi 
atârna de braţ, iar pieptarul era mânjit cu pete purpurii de la cei ce au îndrăznit să o 
înfrunte — doar o uşoară urmă marca locul unde a lovit toporul său — dar nu se vedea 
nici o rană, în afara a două tăieturi superficiale care dovedeau că ea a dat mai mult 
decât a primit. Un zâmbet amuzat, abia vizibil, flutura pe buzele ei și o ușoară roșeață 
îi colora obrajii pistruiați. Apoi s-a aplecat să-și ridice sabia smulsă din mână de 
lovitura lui Bard. 


10 Hrimgerăr (Hrimgerdr sau Hrimgerd) - în mitologia nordică, este o femeie jötunn. 
11 Fifl (în vechea islandeză) — prost. 

Acesta o privea, mulțumit că nu-și împlântase securea în frumosul ei cap, pentru 
că era sigur că ar fi mâniat-o pe zeiță, fără a mai aminti de mătușa ei, Regina 
Gunnhild”. Privirea i-a trecut la Devin, un turingian subţirel care, cu sabia în mână, a 
înclinat scurt şi solemn capul către Bard. Trupul său o făcea pe Hilde să pară aproape 
masculină, dar Bard ştia câtă putere se ascundea în acest războinic călit în lungii ani 
de sclavie la vâslele unui dromon?!’ bizantin, înainte de a fi salvat de cei de pe 
drakkarele lui Bloodax. Trăsăturile ascuţite ale lui Dev se iveau din semiobscuritate 
precum cele ale unui vultur, abia umbrite de puful de pe bărbie. Își pierduse scutul 
pe undeva, dar chiar şi așa nu părea cu nimic mai puțin aprig. 

— Dacă nu găseam sanctuarul lui Óðinn, am fi ajuns în sala lui, spuse Hilde, cu 
un zâmbet fantomatic pe chip. 

Un tunet s-a rostogolit undeva pe deasupra capetelor lor, ca o întărire parcă a 
celor spuse de ea. 

Bard a încuviințat, dar plăcerea reîntâlnirii cu tovarășii săi scădea pe măsură ce 
reveneau la realitatea lor nefericită. Chiar dacă acum erau împreună, nu erau mai în 
singuranță față de vrăjitoarele lui Haakon, decât fuseseră atunci când au fost 
despărțiți. 

— Corăbiile? a întrebat Arndt. 

— Probabil că până acum, li s-a dat foc sau au fost lăsate în voia valurilor, spuse 
Bard. Suntem departe de țărm. 

— Atunci, fraţilor, nordul este tot ce avem. Spre nord, către țărmul îndepărtat 
unde vom putea să ne reunim cu cei care au reușit să se strecoare... ar trebui să fie 
unii. 

Devin s-a rotit încet în jurul său, cercetând împrejurimile cu ochii îngustați. 

— Sigur, ne-ar fi de folos să știm în ce direcţie o fi acesta. 

Hilde a mormăit aprobator, iar Bard s-a uitat şi el prin ceaţă, cu ochii către 
statuia neclară ce se ridica în apropiere. A lăsat să-i scape un râs tăcut, atrăgând 
atenţia celorlalți. 

— Dacă voi aţi fi statuia unuia dintre vechii regi, ați privi către ţinutul din 
spatele vostru, sau către calea pe care vă mână spiritul? 

Hilde a rămas un moment nemișcată, urmărindu-i privirea, cu ochii strălucind 
prin negură. 

— Către mare, a răspuns, zâmbind. 

Bard a dat din cap. 


2 Gunnhildr konungamââir (c. 910 - c. 980) — figură quasi-istorică ce apare în saga islandice ca soție a lui Eric 
Bloodaxe. 
13 dromon - tip de galeră, cea mai importantă navă de luptă din marina bizantină din sec V-XII AD. 

— Atunci să ne rugăm ca străbunii lui Haakon să fi avut ceva minte în teste în 
zilele când au ridicat aceste pietre. 

A urmărit braţul drept al statuii şi a arătat în direcția către care indica. 

— Se pare că avem calea, spuse Devin. 

Arndt a ridicat din umeri. 

— Valkyr ne va găsi indiferent unde ne vor zăcea hoiturile, așa că, la drum, 
prieteni. 

— Ce optimism, frate. 

Hilde a chicotit uşor, dar nu a ezitat să o ia din loc, înaintând prin ceață. 

— Staţi apropiaţi, a avertizat, deși nu ar fi fost nevoie. 

Bard și ceilalți o urmau îndeaproape, aproape călcând-o pe picioare. 
Fanfaronada lor îi încleşta limba, odată cu propria sa frică. 

La fiecare pas se gândeau la trupurile îngropate sub picioarele lor, iar timpul a 
trecut pe neştiute în timp ce străbăteau necropola. 

Tunetele detunau în ceruri, o serenadă sumbră ce le însoțea mersul neliniștit. 
Bard şi-a pierdut cu totul simţul direcţiei la numai 20 paşi după ce statuia s-a topit în 
urma lor, şi se ruga ca Hilde să știe pe unde merge, dar nu-și putea înfrâna neliniștea 
ce-i creștea la fiecare pas. Bard se aștepta ca draugar!* - oasele înviate ale celor morți 
demult — să se ivească din ceaţă, iar nările îi adulmecau după cel mai mic semn al 
inconfundabilei duhori de putreziciune. Se uita sălbatic în jur, sigur că simţea mai 
mult decât virulența morților asupra lor, abia atunci realizând că-și poate vedea fraţii 
fără să facă vreun efort. 

— Staţi, a şoptit, ridicând pumnul strâns. 

Ceilalți s-au adunat în jurul său, nedumeriți. Hilde a înţeles prima ce anume îl 
preocupă. 

— Se ridică ceața. 

Zicerea ei părea să fie adevărată. Fuioarele cenușii se subțiau, ridicându-se spre 
cerul care se lumina. Un vânt glacial începu să bată, luând locul dispărutei ceți. Prin 
trupul lui Bard trecu un fior rece. 

— Vor veni după noi. 

Abia își termină vorbele când un şuierat gâlgâit a despicat aerul. L-au urmat încă 
o duzină. Strânse tare coada toporului, recunoscând ce anume se strecura către ei. 

Prima dintre bestiile lui Haakon s-a ivit la marginea valului de ceață ce se 
retrăgea. Bard a rămas pe loc, deși teroarea îl îndemnă să fugă. Cu un urlet, s-a 
năpustit asupra lor. Netede precum șerpii, creaturile lui Haakon erau supranaturale; 
li se spunea nidhoggr!5 - numele a venit de la sine în mintea lui Bard -— şi se ridicau din 


1 draugr/draug -în mitologia nordică, o creatură moartă și nu prea (stil zombi). 
15 Nidhoggr/Níðhöggr în mitologia nordică, un şarpe/dragon aflat la rădăcina copacului lumii/Y ggdrasil. 

adâncurile infernului. Și chiar dacă ajungeau doar până la genunchii víkingr, s-au 
târât până la doar câţiva pași distanță, cu boturile sălbatice, ca ale unor urși, deschise, 
arătându-şi rândurile de colți ascuțiți. Patru ochi albi ca laptele se holbau la el cu o 
răutate malefică, bulgări de ură ce răsăreau din craniul lipsit de păr al celei mai 
apropiate bestii. Multele ei picioare se agitau, iar ghearele ascuţite zgâriau cu zgomot 
pământul bătătorit. 

O clipă mai târziu, bestia era peste ei. 

Hilde a fost prima care le-a vărsat sângele. A izbit cu pavăza peste botul celei 
mai apropiate nidhogg, apoi şi-a abătut sabia asupra ei. Lama acesteia a pătruns prin 
oasele tari spărgându-i craniul și retezând legăturile nenaturale cu această lume. 
Hilde a împins deoparte cadavrul cu piciorul şi s-a întors către următoarea bestie, dar 
Bard nu a mai putut să se uite; avea el însuşi cu ce să se lupte. 

Cea mai apropiată nidhogg s-a ghemuit ca şi cum ar fi vrut să înainteze pe 
picioare, dar Bard a înţeles înşelătoria creaturii. S-a lăsat pe vine când bestia a sărit 
sus, asupra sa. l-a trecut pe deasupra capului, iar Bard a lovit-o cu lama securii. 
Aceasta s-a răsucit şi a căzut la pământ cu un zgomot dezgustător. Avea coastele și 
pieptul zdrobite, se scutura agonic, iar ghearele sfâșiau aerul gol; dar nu era timp să 
se bucure de înfrângerea unui singur monstru. 

Bard s-a dat înapoi câţiva pași și şi-a rotit toporul când o altă bestie șarpe s-a 
aruncat asupra lui. Oţelul și osul s-au ciocnit, iar creatura s-a prăbușit cu capul 
despicat în două. A treia bestie a lovit-o cu dosul securii și a trimis-o gemând 
înfundat în iarbă. Bard respira rapid, privind din mişcare cum Devin seceră un trio de 
nidhoggr, sânge şi bucăţi de membre retezate zburând prin aer precum cuţitele unui 
jongler. 

Lui Arndt îi lipsea graţia lui Devin. Mormăia și se încrunta în timp ce-şi rotea în 
arcuiri largi greaua sabie ținută cu ambele mâini. Mușchii i se încordau sub pielea 
arsă de soare şi plină de cicatrice, pentru că războinicul îşi punea întreaga putere în 
fiecare lovitură. Nidhoggr cădeau sfârtecaţi la picioarele lui, din boturile deschise 
ieșeau urlete și grohăituri, apoi se zvârcoleau încovrigându-se... și mureau. Dar mulți 
alții veneau, de parcă ar fi ştiut că ferocitatea lui Arndt va însemna pierzania sa, 
atunci când forța îi va slăbi. 

Unul a dovedit că presupunerea a fost adevărată. 

Arndt a lovit un nidhogg care s-a apropiat prea mult, dar mișcarea l-a făcut să dea 
înapoi, dezechilibrat. Înainte de a se putea repune pe picioare, bestia pe care o lovise 
de moarte l-a apucat de gleznă. Oasele au trosnit ca o creangă uscată, şi Arndt a ţipat. 
A ţipat iarăși când talpa i-a fost smulsă de la picior, iar el a trebuit să „calce” pe ciotul 
din care curgea sângele. Războinicul s-a prăbușit, dând peste cap ochii albi. 

Bard s-a grăbit să străbată distanţa dintre ei, dar cu tot efortul său, a fost prea 
târziu. Arndt a încercat să riposteze când un monstru și-a băgat botul în subsuoara sa. 
Un jet de sânge a ţâşnit din gâtul războinicului, pentru că creatura trăgea de 
tendoanele şi de mușchii tari ca rădăcinile lui Yggdrasils. Pe pământ, sub Arndt, se 
aduna o baltă neagră. 

Hilde a ajuns prima lângă el, și a lovit cu sabia în gâtul nidhogsului, ucigându-l 
înainte de a mai putea mușca încă o dată. Devin a venit din urma sa, curățând locul 
de bestiile moarte ce zăceau în iarbă. Bard făcu același lucru de cealaltă parte, 
confruntându-se cu ultimii monștri care încă nu fuseseră doborâţi. A dat în ei, tăindu- 
i cu sabia până ce a fost sigur că erau morţi. Apoi s-a întors ca să vadă ce-i cu Arndt. 

Războinicul căzut tremura cu gura căscată ca un pește pe uscat şi cu privirea în 
gol. Hilda îl ţinea în braţe, dar era clar că el habar nu are de prezenţa ei. Când i-a 
întâlnit privirea, ea a dat din cap la întrebarea nepusă a lui Bard. 

— E sfârșit. 

Înainte ca Bard să poată răspunde, Hilde a tras lama sabiei peste gâtul lui Arndt, 
eliberându-l şi de restul de viață prin tăietura largă de sub barba împletită. Acesta s-a 
încordat, apoi a rămas nemișcat, fără să scoată nici un sunet. 

Cu toată moartea care-i înconjura, Bard s-a simţit cutremurat în spiritul său de 
războinic. Arndt a fost un luptător demn să ajungă în Sala de Aur a zeilor, şi a 
aşteptat un semn al venirii valkyr. 

Hilde a aşezat capul lui Arndt pe pământ cu grijă şi respect, apoi s-a ridicat în 
picioare. Deși mai rămăsese puțin timp înainte ca să-i găsească creaturile lui Haakon, 
Bard știa că nu-şi pot părăsi fratele în acest fel. Poate că Fecioarele cu scuturi vor veni 
curând, poate că nu. Ei nu-l puteau reîntoarce în pântecele zeiței, dar... 

— Lo, jeg ser her min far og mor, începu Devin, luând hotărârea pentru ei. 

Bard a tras aer în piept şi a dat din cap aprobator. ÎI puteau onora pe Arndt în 
acest fel, și a continuat să intoneze rugăciunea doar cu puțin mai tare decât o şoaptă: 

— Lo, nå ser jeg all min død slektningsbordsetning. Lo, det er mitt hoved, som er å sitte i 
Paradis. Paradis er slik vakkert, să grønn. Med ham er hans menn og gutter. 

— Han kaller til meg, să fører meg til ham. 

Ultimele cuvinte s-au desprins de pe buzele lui Hilde, iar bard le-a repetat în 
minte. El mă cheamă, aşa că du-mă la el. 

Când rugăciunea s-a terminat, Bard a luat sabia lui Arndt şi a pus-o în mâna 
mortului, cu lama peste pieptul larg... poate că va avea nevoie de ea în călătoria sa. 

Apoi, fără alte cuvinte, supraviețuitorii au plecat la drum, lăsându-și camaradul 
în urmă, înconjurat de cenuşiul ce se amesteca cu tonurile violete ale apusului de 
soare. 


16 Yggdrasil — un imens arbore mitic care ocupă un loc central în cosmologia nordică în care conectează cele Nouă Lumi. 

Bard s-a cutremurat, dar nu de frig. Privea în depărtare, la norii ce înghițeau 
lumina şi ştia că au scăpat de ceva oribil... doar ca să dea peste altceva la fel. 

Ceilalți păreau să gândească la fel. Au grăbit pasul, profitând de ultimele urme 
de lumină pentru a ieşi din acest mormânt înainte ca întunericul să revină. 

Abia ce au ajuns la bariera de pietre când soarele a dispărut din vedere, umbrele 
dansând ca o ofrandă adusă dispariţiei sale. 

— Pe atei. 

Şoapta lui Hilde a fost funia de care s-a agăţat speranţa lui Bard. S-au adunat mai 
aproape unii de alţii, în timp ce întunecimea înghiţea toate culorile lumii, până ce 
ochii strălucitori ai zeilor se vor deschide din nou. Urlete îndepărtate se reuneau cu 
altele, corul prădătorilor apropiindu-se de bard și ceilalți care înaintau cu greu. 

Cu toată dorința sa de mai înainte ca mai degrabă să moară în luptă decât în 
flăcările dezgustătoarelor galdrar ale vrăjitoarelor, a simţit că, mai mult decât orice, 
vrea să trăiască. Nu voia să piară pe această insulă de rău augur, menită să profaneze 
spiritul oricui ajungea pe ţărmul ei. 

A strâns din dinţi și a înălțat o rugă către ceruri, în numele lui Arndt, după care 
şi-a reluat marșul cu vigoare regăsită în paşi. 


Ciudat, dar, mergând spre nord, pe urmele lor se auzeau sunete guturale. Orele 
treceau într-un târâș greu ca plumbul, cu frica încleștată de picioarele lor. Abia după 
ivirea stelelor, Bard a băgat de seamă că ceva foarte întunecat se contura în față. Și-a 
oprit tovarășii, arătând către forma care le tăia calea. Au așteptat în liniște câteva 
momente lungi, dorindu-și ca să priceapă ceea ce văd. 

— Alt gorgan? a întrebat devin. 

Bard a dat din cap, deşi celălalt nu-i putea vedea gestul pentru că se afla înaintea 
lui. 

— Este un bordei. 

— Aye!, a confirmat Hilde, care, fără a-i mai aştepta pe ceilalți, a înaintat din 
nou, cu Bard și Devin pe urmele sale. 

Puțin după aceea, stăteau ghemuiţi lângă bordeiul ridicat din pietre, cu urechile 
lipite de zidul rece. Nu răzbătea nici un zgomot. Bard a înaintat, dând roată 
bordeiului până i-a găsit uşa lăsată deschisă. Privi înăuntru, cu inima-i bătând 
nebuneşte, dar micul bordei era gol. 

— Mai sunt şi altele, spuse Hilde din spatele său, arătând cu brațul întins. 

Adevărat, vreo duzină de colibe asemănătoare erau răspândite în spatele celei 
dintâi, fiecare separată de spaţii mari cât lungimea a câtorva cai, pline de buruieni și 


17 aye — expresie din engleza veche (preluat din vechea “norvegiană” — ey/ei); afirmativ / da. 

spini. Trecerea celor trei războinici nordici nu a fost întâmpinată de nici un fel de 
lumini sau sunete. 

Bard a tras adânc aer în piept și s-a apropiat de alt bordei, gol şi el. Apoi a trecut 
pe la fiecare, cu Hilde şi Devin în spatele său, dar nu era nimeni, nicăieri. Când și 
ultimul bordei s-a dovedit a fi gol, Bard s-a întors către tovarășii săi: 

— Avem o şansă. 

— Să trăim sau să murim? a răspuns Devin, cu un zâmbet strâmb pe buze, dar 
fără nici o sclipire în ochi. 

Hilde nu i-a băgat în seamă, gândurile deformându-i chipul. Bard i-a urmărit 
privirea şi a văzut fluturarea confuză a copacilor, departe, către nord. Frunzele lor 
dănțuiau în lumina slabă a stelelor, iar o şoaptă slabă ca un freamăt ajungea la 
urechile lui Bard. 

— Eh, adică pădurea ar fi șansa noastră? a întrebat Devin. Mai bine sap o groapă 
şi aştept până dimineaţă. 

Bard a fost de acord. Privi în spate la cea mai apropiată colibă şi se neliniști de 
goliciunea ei, dar ispita unui adăpost era de neînfrânt, după lupta şi vântul care l-au 
secătuit până în măduva oaselor încă de când a pus piciorul pe insulă. Prinse privirea 
Hildei. 

— Dacă ar fi să alegi...? 

Ea oftă. 

— Dacă nidhoger bântuie în teren deschis, ca oile, aş prefera să simt soarele în 
ceafă înainte de a pune piciorul în pădurea de acolo. 

— Atunci „groapă” să fie, spuse Devin. 

Îi făcu semn Hildei să intre prima în cea mai apropiată colibă. 

— N-aş fi crezut că noi trei o să împărțim același adăpost într-o noapte rece de 
iarnă. Să nu-i spui lui faðir! - îi făcu cu ochiul lui Hilde. 

Ea a zâmbit, și-a pus mâna pe platoșa de la piept şi a intrat înăuntru. 

— Dacă încercaţi să vă cuibăriți pe-aproape de mine, o să aveţi de-a face cu sabia 
mea, băiete. 

Devin s-a uitat la Bard, ridicând o sprânceană. 

— Nici o şansă, prietene. În noaptea asta să-ți ţii mâinile pe sabia ta — i-a spus 
acesta, păşind în urma Hildei. 

Râsul acesteia i-a întâmpinat, și Bard a închis ușa trăgându-i și zăvorul. 

— La naiba cu ochii lui Freiøya”. Lasă-mă să-mi petrec ultimele ceasuri cu un 
burduf plin cu mied și două muieri cu curu’ mare, a mormăit Devin. Aș fi putut sta 
acasă, cu muierea mea, decât să mor aici cu mădularul tare între picioare. 


18 faðir — tată. 
1 Freiøya -nume a zeiţei dragostei, frumuseţii, a războiului și a morții din mitologia nordică. 

Hilde s-a culcat în colțul cel mai depărtat de ușă, cu zâmbetul şters de pe buze. 

— Frăţie, dacă ajungem acasă, ţi-o dau o seară pe Dragny. 

— Capra ta pentru o noapte întreagă? Ce generoasă ești. 

Bard stătea lângă ușă, înăbușindu-și râsul cu mâneca. Securea o avea pe 
genunchi. Îşi sprijini capul de piatra rece a zidului, lăsând răceala acestuia să 
pătrundă în carnea-i înfierbântată. A clipit de câteva ori, apoi și-a odihnit ochii. 
Vocile scăzute ale celor doi tovarăși ai săi s-au stins, iar întunericul l-a învăluit. 


— Vor ajunge curând aici. 

La auzul vocii familiare, Bard a sărit în picioare, cu ochii larg deschişi. În fața sa 
stătea Arndt. Sângele se închegase pe piept, iar rana de la gât se deschidea și se 
închidea — o gaură neagră în pielea palidă, prin care parcă încerca să respire. 

— Cum...? a întrebat Bard, abia reuşind să-şi mişte limba în gura uscată. 

— Nu avem timp, i-a răspuns Arndt, atrăgând privirea lui Bard asupra feţei sale. 

Acolo a găsit Bard răspunsul cerut: cum de putea să fie alături de el războinicul 
pe care l-a crezut mort. 

Ochii de un albastru mai profund decât lacul Votka se uitau la el. Privirea lui 
Bard s-a cufundat în profunzimea lor abisală, tot mai adânc, cu fiecare clipă care 
trecea. Și-a scuturat capul ca să-şi lepede slăbiciunea din membre și s-a proptit bine 
pe picioare. Deşi privirea nu și-a luat privirea de la Arndt, i-a evitat ochii, 
concentrându-se asupra nasului său mare. 

— De ce ai venit? 

— Copoii sunt liberi. Au venit după miros. 

Mâna sa spectrală a arătat încăperea, întâi spre Devin, apoi spre Hilda. 

— Fugi acum, dar fii atent la bălțatul cu blana tunsă. 

— Arndt? 

Vocea întrebătoare a Hildei s-a făcut auzită. Bard s-a uitat la ea cum se ridică de 
jos, apoi din nou la spiritul războinicului, doar ca să descopere că acesta nu se mai 
afla acolo. Doar un miros slab de praf de mormânt rămas în urma vedeniei. 

Hilda a întins mâna în spațiul unde tocmai se aflase Arndt, pipăind cu degetele 
aerul gol. 

— A fost cu adevărat...? 

Întrebarea a fost acoperită de urletul bestial care a făcut noaptea să se cutremure. 

— Iadul necruţător, a bombănit Devin, venit alături de Bard și Hilde. Ce-a fost 
asta? 

— Trebuie să plecăm. 

Bard și-a luat toporul și a dat să descuie uşa. 

— Nu, l-a oprit Hilde, Nu putem doar să... 

Dar Bard nu mai era atent la ea. Când morţii avertizau despre pericol, cei ce 
voiau să trăiască trebuiau să le asculte spusele. A dat bârna deoparte şi a deschis ușa, 
năvălind afară, cu toporul înaintea sa. Doar cătunul părăsit l-a întâmpinat, dar simţea 
că ceva îl înconjoară din întuneric. Făcea să-și simtă pielea parcă cuprinsă de foc. A 
răsunat încă un urlet gutural, de data aceasta mai apropiat. Indiferent ce o fi asmuţit 
Haakon, va fi curând asupra lor. Când sunetul s-a stins, i-a auzit pe Hilde şi pe Devin 
mișcându-se îndeaproape în urma sa. S-a întors, dar ceva neclar dintr-o parte a sa şi 
instinctul l-au făcut să aleagă. Bard a rupt-o la fugă spre copaci. 

Deși întunericul era foarte dens, lumina stelelor le dezvăluia conturul. A alergat 
direct către ei prin terenul înierbat, fără a încerca să-și ascundă prezența pentru orice 
vrăjitorie s-o fi ţinut pe urmele sale. Acum nu-l mai putea ajuta nici o manevră 
vicleană sau șmecherie. Tovarășii săi l-au urmat, respiraţia lor grea arătând că ţin 
ritmul cu el. 

Au ajuns la lizieră chiar în momentul în care ceva s-a prăbușit în spatele lor. 
Lemnul s-a frânt precum oasele rupte, iar pietrele au trăncănit tare când au căzut la 
pământ după ce au fost spulberate din zidul bordeiului pe lângă care tocmai 
trecuseră ei. Pământul s-a cutremurat sub pașii lui Bard, dar nimic nu i-a încetinit 
alergarea nebunească. Se strecura în viteză printre copacii deși, iar crengile și 
frunzişul îl plesneau peste față, fiecare nouă zgârietură îmboldindu-l tot înainte. 

— Pe aici, a strigat Hilde, depășindu-l, picioarele ei lungi ducând-o mult înaintea 
lui Bard. 

Apoi s-a aplecat și a cotit spre stânga, iar Bard a urmat-o. L-a auzit pe Devin 
făcând în spate la fel. Treceau în goană pe lângă copaci, zdrobind humusul sub tălpi. 
Indiferent ce anume îi vâna, a rămas pe urmele lor, țipete ascuţite, malefice, 
înfigându-se în spatele lor ca nişte pumnale ale terorii. Ramurile se rupeau în ritm 
discordant, marcând înaintarea creaturii prin pădure. 

Bard se uita în ceafa Hildei, părul ei blond fiind un reper prin întuneric, și și-a 
potrivit — pe cât putea — pasul cu al ei. Ea alerga de parcă însuși Fenrir” se afla pe 
urmele lor, iar asta nu era departe de adevăr. 

— Lindwurm?!! a strigat careva, iar Bard a aruncat o privire peste umăr, la 
conturul monstrului enorm - pentru că, într-adevăr, era un lindwurm — o umbră 
șerpuitoare masivă care se strecura printre copaci şi zdrobea tufișurile în timp ce 
înainta, mârâind. 


2 În mitologia nordică, Fenris / Fenrir este un monstru gigant sub întruchiparea unui lup. El este cel mai mare dintre 
copiii lui Loki şi ai femelei-gigant Angerbrode. 
2 lindwurm/lindworm — creatură asemănătoare unui șarpe/dragon. 

Bard a dat să o rupă la fugă, dar înainte de a putea să o vadă pe Hilde, sau să 
descopere unde se afla Devin în urma sa, s-a ciocnit cu ceva ce a lăsat să-i scape un 
urlet de durere - un urlet ieșit dintr-un gâtlej omenesc. Amândoi au căzut pe 
pământul tare, şi Bard s-a trezit lângă un bărbat echipat în zale, care purta blazonul 
Regelui Harald Bluetooth. Omul i-a aruncat doar o privire, apoi s-a uitat cu gura 
căscată la lindwurmul care se apropia. Și-a ridicat sabia şi coiful din iarbă și a sărit în 
picioare. 

— Aşteaptă! a strigat Bard, ajutându-se de topor ca să se ridice cu greu, însă 
omul a dispărut în întunericul pădurii. 

Bard s-a luat după el, băgând de seamă că și alți războinici de-ai lui Bluetooth 
fugeau în aceeași direcție. Către mare. Veniseră pe acest drum ca să se alăture luptei? 
Poate că fugeau pe aici imediat după lăsarea serii, datorită ceții blestemate a 
vrăjitoarelor volur? Poate că marea era mai aproape decât credea el... poate că navele 
lui Bluetooth așteptau. 

Înainte de a-și limpezi gândurile, atenţia lui Bard a fost atrasă de un strigăt. Un 
războinic fusese înşfăcat în fălcile uriașe ale lindwurmului. Când botul monstrului s-a 
închis, urletele omului au fost curmate. Bestia l-a înghiţit, cu capul înainte, sub razele 
albe ale lunii care o lumina. Pe trupul răsucit ca al unui șarpe se vedea capul unui 
dragon cu o coamă de ţepi albi. Cea mai mare parte a trupului monstrului părea 
alcătuită dintr-un amestec de bucăţi de nidhoger hăcuiţi și dâre de țărână din 
morminte, iar pe ici-acolo ieșeau la iveală o grămadă de oase atât de la cei morți 
demult, cât și de la cadavrele celor abia căzuți în lupte. 

Bard a tresărit când cineva l-a strâns de umăr și și-a ridicat securea înainte de a 
vedea că Hilda şi Devin se aflau lângă el. 

— Ce faci? l-a întrebat Holde, uitându-se la el ca la un nebun. 

— Oamenii lui Bluetooth... 

— Aye, a şuierat Devin. Haidem! 

Făcu semn cu capul spre oamenii care alergau spre nord, sau aşa a crezut Bard. 

— La pământ! a strigat brusc Hilde, îmbrâncindu-l pe Bard. 

— Prea târziu. Ne-a văzut, spuse Devin. Fugiţi! 

Lindwurmul, i-a privit cu cele două perechi de ochi opalescenţi aflaţi în vârful 
capului solzos, şi a scos un urlet ca un nechezat. Din bot i-au căzut bucăţi din trupul 
războinicului sfâşiat, în timp ce se târa spre ei zdrobind puieţii de copaci și arbuștii 
sub trupu-i masiv. 

Bard s-a dat înapoi chiar în momentul în care botul lindwurmului se închidea 
tocmai acolo unde se aflase el. A simţit curentul de aer și duhoarea fetidă, la trecerea 
lui. Mâna lui Hilde a strâns-o ca o menghine pe a sa când l-a smucit după dânsa, dar 
Bard a știut că era degeaba. Din apropiere, wurmul era pur și simplu prea rapid 

pentru a fi depășit, prea puternic pentru a fi confruntat. Dacă era să fie vreo șansă, 
aceasta se afla în puterea minţii, nu a mușchilor. 

— Împrăştiaţi-vă, a strigat Bard, smulgându-se din mâna Hildei şi îmbrâncind-o 
într-o parte. Încercaţi să ajungeţi în spatele lui, să nu vă poată vedea. 

Hilda s-a poticnit, ezitând, dar Devin păru să priceapă rostul îndemnului. 
Războinicul a sărit printre doi copaci crescuţi foarte apropiaţi, lăsându-și camarazii să 
confrunte monstrul. 

Bard nu i-a lăsat timp creaturii să aleagă între el şi Hilde. A ridicat o sabie 
aruncată pe jos de unul dintre oamenii lui Bluetooth şi a aruncat-o în bestie. A 
răsunat inofensiv când s-a lovit de solzii de pe capul lindwurmului, dar și-a făcut 
treaba. Hilde a fost uitată, iar wurmul s-a dat înapoi scoțând un urlat înfricoşător, 
privirea-i roșie ca sângele fixându-l pe Bard cu fulgere de furie. Ghearele cumplite 
sfâșiau copacii, făcându-și cale înspre el. 

Dar Bard deja nu se mai afla acolo. În momentul când toată atenţia bestiei a fost 
asupra sa, el rupt-o la fugă. Pentru ca ei să supraviețuiască, trebuia să acapareze 
atenția lindwurmului. În timp ce fugea, călca apăsat, țipa şi lovea copacii. Respirația 
grea îi ardea gâtul în timp ce se forța să alerge, cu monstrul pe urmele sale. Deşi 
fiecare pas era o mică victorie, în curând va fi peste el și știa ce-l aștepta. 

Şi-atunci, drept înainte, a apărut o speranţă... nefericită. 

Îngrămădite printre copaci, se ridicau din iarbă ca nişte ciuperci câteva duzini de 
coifuri metalice... soldaţi ai regelui Bluetooth. Aceştia au făcut ochii mari văzându-l 
că aduce mwurmul în direcţia lor. S-a ridicat un cor de blesteme şi s-a făcut haos, 
războinicii zbughind-o din calea lui Bard. Acesta nu putea să-i evite, aşa împrăștiați 
cum erau. A mârâit și şi-a înfipt bine încălțările în pământul moale pentru a se 
îndepărta de acei oameni. Spera să găsească vreo râpă sau vreun loc în care să se 
pitească pentru ca creatura să treacă pe lângă el, nu să sacrifice oamenii regelui aliat. 

Dar, evident, nornir” aveau alte planuri. Piciorul i s-a împiedicat de o rădăcină și 
Bard s-a prăbușit cu faţa la pământ. Ţărâna i-a umplut gura și i-a întunecat vederea. 
S-a rostogolit pe spate, ştergându-și ochii, chiar când wurmul se ridica deasupra lui. 
Din botul cu colţi ca niște săbii, curgeau bale fetide. Bard și-a ridicat toporul cu tăișul 
către lindwurm. Desigur că nu putea ucide creatura, dar o va tăia și cresta atunci când 
va încerca să-l înghită. Nu, Bard nu se va lăsa devorat cu ușurință. 

La fel simţea şi prietenul său thuringian, Devin din Nordhausen. 

Războinicul s-a ivit dintre copaci şi şi-a abătut sabia asupra unuia dintre ochii 
palizi ai lindwurmului. A înfipt-o până la mâner, iar creatura a urlat şi și-a scuturat 
capul ca să scape de oţelul care a rănit-o. Când wurmul s-a dat înapoi, Bard a sărit în 


2 Norn/nornir - ursitoare - în mitologia nordică sunt niște femei care conduc destinele oamenilor şi zeilor. 

picioare şi l-a înşfăcat pe Devin care rămăsese agăţat de sabia pe care se străduia să o 
ia înapoi. 

— Fugaaa! a răcnit ard. 

Devin așa a făcut, dar creatura s-a sucit într-o parte. Înainte ca războinicul să se 
îndepărteze la mai mult de o lungime de braț, lindwurmul l-a înhăţat cu botul de 
piept. O cascadă de trosnituri ale coastelor a însoțit cumplita mușcătură. Devin a 
scăpat un ultim strigăt, apoi a tăcut, cele două jumătăţi ale trupului său bălăbănindu- 
se ciudat de o parte și de cealaltă a botului creaturii. Lui Bard i s-a umplut gâtul de 
amar văzându-și așa fratele de arme, dar nu putea face nimic ca să-l salveze din colții 
bestiei. Şi chiar dacă hotărârea îl va bântui veșnic — indiferent cât va mai rămâne în 
Midgard%- Bard s-a întors şi a rupt-o la fugă, lăsând lindwurmului trupul lui Devin. 
Înălţă o rugă către Alf6ăr2 și Hlórriði?5, urându-i numai bine pe calea sa, dar disperat 
că sacrificiul lui Devin nu a fost destul ca să-l scape pe Bard de monstrul diavolesc. 

Lindwurmul a scos un urlet ascuţit, şi Bard l-a auzit reluându-și vânătoarea, 
copacii trosnind sub năvala sa. 

Zgomotele parcă au aprins focurile lui Surtr% la fundul lui Bard şi l-au făcut să 
alerge cu toată viteza prin pădure. Moartea venea pe urmele sale, iar el nu putea face 
nimic altceva. Un războinic ar fi încercat o ultimă confruntare, dar trosnetul oaselor 
lui Devin răsuna în mintea lui Bard, iar mirosul pătrunzător al aerului sărat adus de 
vânt dinspre mare i-a dat aripi. 

Atunci, vacarmul a sute de voci și zăngănitul metalic s-au alăturat zgomotelor 
făcute de wurm. În fața sa, copacii au lăsat locul unui câmp alb-gălbui. Soldaţii lui 
Greycloak și ai lui Buetooth erau răspândiţi pe toată lungimea pajiştii. 

Bard s-a oprit la marginea pădurii, dar nu s-a holbat la bătălie, chiar dacă în 
apropiere, un nidhogg aflat peste un om prăbuşit la pământ, scotea ţipete ascuţite în 
timp ce-i smulgea maţele, ci la viziunea stupefiantă a flăcărilor lacome care le 
devorau corăbiile lungi. Însăși mânia lui Surtr se dezlănţuia printre navele învăluite 
de vălătuci de fum negru. Bard a urlat cu furie disperată. Calea către casă le era 
definitiv tăiată, pentru că Hakoon abătuse magia javrelor sale völur asupra flotei 
vikingr, distrugând navele dintr-o singură lovitură care le-a transformat în ruguri 
funerare plutitoare. 


23 Midgard - În mitologia nordică, Midgard este tărâmul oamenilor, traducându-se prin "lumea de mijloc”, deoarece se 
află în mijlocul copacului Yggdrasil. 

2 Alföðr — unul dintre numeroasele nume ale lui Odin, zeul suprem din mitologia nordică. 
(https://en.wikipedia.org/wiki/List_of_names_of_Odin) 

235 Hlórriði — unul dintre numele lui Thor, zeu din mitologia nordică. 
https://en.wikipedia.org/wiki/List_of_names_of_Thor) 

2% Surtr — este un jötunn. Va fi un personaj principal în timpul evenimentelor din Ragnarök, în bătălia împotriva Æsir; 
apoi va învălui Pământul în flăcări. 

Inima lui Bard a fost năpădită de un val de tristeţe, dar bestia din spatele său nu 
i-a lăsat timp pentru jelanie. A năvălit dintre copaci cu un urlet sălbatic, cu sabia lui 
Devin încă înfiptă în ochi și cu sângele războinicul mânjit pe bot. Pământul se 
cutremura sub paşii lindwurmului, și Bard a fost cât p-aici să se împiedice, dar 
teroarea i-a redat puterile. Își dădu seama că în fuga sa de bestie și-a pierdut securea, 
aşa că, trecând pe lângă o grămadă se soldaţi încăieraţi, a ridicat o sabie de jos, și a 
înfipt-o într-un inamic care s-a întors asupra sa, dar apoi s-a oprit băgând de seamă 
că lindwurmul s-a abătut asupra celorlalți. 

Războinicul s-a prăbuşit cu o ciudată expresie de uimire şi durere pe chip, iar 
Bard a zbierat şi a lovit un nidhogg care a sărit asupra lui, cu sabia plină de sânge în 
solzii monstrului. În urma sa, lindwurm lovea în grupurile de oameni precum furtuna 
turbată, aruncându-i în toate părțile sfâşiați cu colții ascuţiţi și ghearele. 

Bard alergă mai departe, îndepărtându-se de wurm prin învălmăşeala bătăliei, 
croindu-și calea cu sabia mai degrabă împotriva oamenilor, decât a monștrilor veniți 
din adâncurile iadului. Plămânii îi suflau ca niște foale; a lovit puternic în spate un 
războinic și i-a smuls sulița. Apoi a continuat să alerge către mare, acolo unde a văzut 
că völur făceau incantaţii ridicând spre cer mâinile vopsite în albastru, cu toiegele 
noduroase asmuţind tot mai mulţi monștri și flăcări. 

Dinţii îi clănțăneau la fiecare pas ce-l apropia de cercul de incantație. În spate 
auzea strigătele celor de-un fel cu el care erau doborâţi, dar nu s-a oprit, şi chiar în 
momentul în care a crezut că nu mai poate înainta, a simţit sub picioare nisipul plajei 
pe care-l spulbera în alergare. 

Hotărât, şi-a pregătit sulița. 

Concentraţi pe ceea ce făceau, cele nouă völur n-au văzut nimic... până când a 
fost prea târziu. Suliţa s-a înfipt în pieptul uneia. Vrăjitoarea a icnit şi s-a prăbuşit în 
brațele celorlalte, trăgându-le la pământ într-o încâlceală de braţe și picioare. 

Când Bard a năvălit în mijlocul grupului, dar erau prea multe ca să se poată 
ocupa de toate. 

A simţit o durere la spate, iar după o clipă, mirosul de carne arsă i-a umplut 
nările. S-a întors și a văzut o völva singuratică ţinându-și toiagul noduros întins în 
direcţia lui Bard. Din vârful acestuia izbucneau limbi de foc. A ţipat și a încercat să le 
stingă de pe haine bătând cu mâinile, dar fără să reuşească. Sau alăturat şi alte völur la 
ceea ce devenise o bătălie. În mijlocul haosului, Bard a văzut o juma” de duzină de 
luptători. L-a recunoscut pe Haakon care-i conducea, iar „Bunul” Rege arăta către el 
cu sabia însângerată: 

— Ucideţi-l pe omul acela! le-a ordonat războinicilor săi, care s-au năpustit şi mai 
cu avânt către Bard, cu sulițele întinse. 

Dezarmat și cuprins de flăcări, Bard s-a întors cu spatele la atacatori și la 
vrăjitoarele-demoni cu pielea albastră, şi a rupt-o la fugă spre mare, printre 
vârtejurile de foc. După câteva clipe, apa îngheţată i-a cuprins gleznele și apoi 
genunchii. Valurile l-au învăluit, iar el s-a aruncat în mijlocul lor. Totuși, flăcările au 
muşcat din carne, aburul sfârâind pe pielea sa înnegrită, dar Bard nu s-a lăsat 
copleșit. În apa mai adâncă, a înotat către larg până ce flăcările au fost acoperite. Nu 
mult după aceea, şi-a simţit braţele amorţite și a fost nevoit să se agaţe de o rămășiță 
de lemn plutitor. A mai adunat și altele pe măsură ce plutea printre resturile, disperat 
să aibă destule care să-i susțină greutatea la suprafață, pentru ca să-şi poată odihni 
braţele arse şi obosite, dar nu erau suficient de multe. 

A obosit repede, braţele amorțindu-i în apa rece. Aruncă o privire spre țărmul 
lăsat în urmă. Vedea lindwurmul bântuind pe plajă, mărimea sa urieşească fiind 
redusă de distanţă, o umbră care se mişca delirant pe locul masacrului. Şi a mai văzut 
că războinicii s-au întors şi ei la măcel, iar vălur şi-au reluat incantaţiile, mai puţin una 
dintre ele. Bard le-a urat fraților săi de arme să aibă parte de glorie în viaţa de apoi; cu 
siguranţă, li se va alătura şi el curând. 

Privea cum insula Frei era înghițită de întuneric. Cu fiecare val care îl îndepărta 
de țărm simţea că-i crește remușşcarea pentru bucuria înăbușită pentru că a scăpat, și 
imediat ce insula a dispărut în ocean, ultima rămăşiţă de putere s-a scurs din braţele 
sale. 

Întunecimea l-a înconjurat. A tras o ultimă gură de aer minunat înainte de a se 
scufunda în adâncul mării. 

Atunci s-a făcut lumină. 

A deschis gura ca să le salute pe valkyr, dar s-a sufocat şi şi-a scuipat apa din 
plămâni. Braţe puternice l-a înhăţat. Durerea s-a răspândit prin vene, iar Bard i-a 
blestemat pe zeii care erau atât de cruzi şi nu-i scurtau agonia înainte de a-l duce în 
Valhöll. 

Când, în sfârşit, a reușit să întredeschidă ochii printre valurile de apă sărată, a 
văzut ochii mari, albaştri, și obrajii pistruiaţi ai lui valkyr care l-a pescuit. 

— Credeam că cele care-i adună pe războinicii căzuți... trebuie să fie urâte, a 
bombănit cu un zâmbet abia vizibil pe buze. Cred că... am avut dreptate. 

— Aye, i-a răspuns Hilde chicotind uşor, după care l-a tras sus pe pluta 
improvizată din resturi de scânduri. lar eu am crezut că am prins un pește pe care 
merită să-l păstrez. 

Bard a tuşit și și-a şters colțul gurii de spumă. 

— Se pare că ne-am înșelat amândoi, spuse şi-i strânse mâna plină ce băşici. 

I-a răspuns cu o strângere fermă, rămânând amândoi tăcuți în timp ce tunetele se 
rostogoleau deasupra lor. 

La auzul lor, lui Bard i s-a strâns stomacul. S-a uitat peste umărul Hildei la norii 
întunecaţi care se învolburau deasupra lor, sufocând pâlpâirile zorilor în înaintarea 
lor cernită. Apoi la punctele negre ce se apropiau din depărtare, călărind valurile tot 
mai mari, către ei. Erau corăbiile lui Bluetooth sau ale lui Haakon? Vor afla foarte 
curând. 

Bard a strâns mai tare mâna Hildei, adresând o rugă lui Aldaföðr. Copoii lui 
Óðinn mereu nesăţioși și lacomi să ucidă, încă nu au renunţat la vânătoare, iar sălile 
din Valhöll îi așteptau în continuare pe războinici 

Această nuvelă este un sequel 
la filmul ‘Predator II’. 
Acțiunea este independentă. 


Păsări ciripitoare, insecte, animale, circulație ameţitoare, totul amestecat cu 
pălăvrăgeala în portugheză a oamenilor din jurul său. Miros de mango, ananas, arome 
exotice, urină și benzină, îi asaltau nasul — semnele vieții din marele oraş. Mike 
Harrigan, fostul căpitan din Departamentul Poliției Los Angeles (LAPD), acum 
pensionar, s-a simţit ca într-o altă lume până ce a intrat în modernul centru de convenții 
și a auzit o voce familiară. 

Armele viitorului! Cea mai nouă și mai bună tehnologie! Încărcați şi spulberați! Era o 
voce pe care n-o mai auzise de 25 de ani şi pe care nu crezuse să o mai audă vreodată. 
Nu din vremile când făcea parte din Los Angeles Police Department, o voce din timpul 
celei mai mari crize din întreaga sa carieră de 40 de ani. Dar iată-l în Rio de Janeiro, 

Brazilia, iar fostul fed (federal — agent FBI) Garber se afla chiar în fața sa, sub semnul cu 
strălucitor cu neon pe care scria: LEGENDS, INC. — Legendary Tech, Legendary Power. 

După ce amândoi supraviețuiseră cu greu în Los Angeles, acum Harrigan era un 
fost polițai dărâmat care, ocazional, era invitat să vorbească la convenții ale poliției 
locale precum aceasta, iar Garber se transformase în vânzător de arme de înaltă 
tehnologie. Harrigan se întreba care din ei a învățat mai multe din experiența lor cu 
alienul vânător de recompense. 

De o parte şi de alta a zonei de la intrare în Centrul de Convenții din Rio de 
Janeiro ce ducea către sălile de expoziție, teatre, săli de conferințe și altele, se aliniau 
standuri ale comercianților de arme. O mulțime de poliţişti, militari, detectivi 
particulari, mercenari, și alții examinau exponatele. 

Când Cerber a ridicat un soi de armă lungă, netedă, și cu aspect masiv — un fel de 
carabină cu lunetă, laser, lansator de grenade atașat şi două inserturi pentru magaziile 
de cartuşe — un turist american rotofei, bronzat, în bluză înflorată şi consoarta sa micuță 
și grasă s-au oprit zâmbind. 

— Minunată! zise omul. Eu și micuța mea Pebbles avem nevoie de exact așa ceva 
acasă, în Texas! 

Garber și-a arborat cel mai bun zâmbet de comerciant: 

— Totul e legal, prieteni. Vă pot vinde una pe loc. 

Din spatele americanilor s-a apropiat o femeie înaltă cu păr lung, negru şi o 
seducătoare piele bronzată, însoţită de un bărbat scund, rotofei și îndesat şi cu o burtă 
impunătoare, la fel cu a lui Harrigan. Amândoi aveau tocurile cu arme prinse în lateral 
la centură, în ciuda costumelor maro la 3 piese, iar când s-au mişcat, Harrigan a zărit, tot 
la cingătoare şi insignele: detectivi polițiști. 

— Amigo, ce-i asta? a întrebat femeia cu accentul brazilian săltăreţ care devenise 
atât de familiar. 

— Ah, Policia! spuse Garber, zâmbind larg când s-a uitat în ochii ei. Acesta este 
răspunsul la toate problemele voastre, stimaţi detectivi — LI547-B1, singura carabină de 
asalt de care veți mai avea nevoie după ce o veţi deține. 

— Pare grea, o monstruozitate, spuse partenerul ei, dând din cap. Te aștepți să 
alergăm cu asta în braţe? 

— De ce să alergaţi voi, când o vor face toţi ceilalți? Imediat ce folosiţi frumuseţea 
asta, totul s-a terminat. Poţi opri pe oricine de la 60 de metri depărtare. Pow! 

Şi a continuat chicotind: 

— Probleme cu intrarea într-o clădire? Lansaţi o grenadă și vă faceți propria cale 
de intrare direct prin zid. Blam! 

În timp ce vorbea, Garber demonstra fiecare mișcare ochind cu arma şi simulând 
reculul la tragere şi scuturându-se pentru a sublinia fiecare explozie. 

Harrigan şi-a dat ochii peste cap, iar cei doi detectivi au schimbat o privire. 

— Măcar de-ar fi legală, spuse femeia. 

— Oh, aveți încredere în mine. Aici, este total legală, altfel nu m-aş afla aici, a 
ripostat Garber. 

Tovarășul femeii a dat iar din cap. 

— E aiurea, amigo. Departamentul nu o va aproba niciodată. 

— Şi dacă v-aş spune că deja a făcut-o? 

Chiar în acel moment podeaua a vibrat și Harrigan a auzit tunetul îndepărtat al 
unei explozii. În timp ce toți cei din jur au început să murmure și să se uite unii la alţii, 
Harrigan și cei doi au alergat simultan către intrare. Ușile automate din sticlă s-au 
deschis larg în calea lor, lăsând să pătrundă ţipetele îndepărtate și zgomotele altor 
explozii. 

Au ieșit pe trotuar și au cercetat zona înconjurătoare Centrului De Convenții, 
până ce ochii li s-au oprit asupra unei coline din apropiere, pe panta căreia se întindea o 
mahala de unde se ridica fumul către albastrul adânc al cerului; câteva case erau în 
flăcări, iar oamenii alergau țipând în josul unor pasaje înguste, pe scări, încercând să se 
pună la adăpost 

Garber a venit alergând după ei. 

— Ce dracu a fost asta? 

— Este Cortado Centro, spuse detectivul privind către colină. O favela, mahala. 

Altă explozie a zguduit colina, resturi, flăcări şi fum au zburat în toate părțile. 

— Merda! Ce se-ntâmplă? a întrebat şi femeia detectiv. 

— Holly shit! a exclamat Garber care cerceta ceva prin luneta armei. 

— Ce anume? s-a repezit şi Harrigan. 

Garber l-a privit, abia acum recunoscându-l. 

— Harrigan? LAPD? 

— Sunt de doi ani la pensie. Garber? 

Acesta a mormăit şi i-a dat arma, arătând către o clădire cuprinsă de flăcări aflată 
în cartierul de pe colină. 

Prin lunetă, Harrigan a văzut imediat și el: un trup însângerat atârnând într-un 
copac — fusese jupuit din creştet până în tălpi. Imaginea aceasta îl hăituia în coşmaruri 
de 25 de ani. Predatorul! Nu-i venea să creadă că o vede iar. 

— Nu se poate, a șoptit. 

— Ştii ce este, i-a replicat Garber. 

Femeia detectiv a intervenit neliniştită: 

= Ce? 

— Ei sunt atacați, spuse Garber, luându-și arma înapoi. E timpul să ne înarmăm. 
Aşteptați-mă! Să-mi iau echipamentul. 

Şi a alergat în interiorul Centrului. 

— Atacaţi de cine? Sau ce? Chestiile astea se întâmplă des între traficanţii de 
droguri, spuse detectivul. 

Dar Harrigan a dat din cap. 

— Crede-mă. Am mai văzut aşa ceva. Trebuie să eliberăm zona şi să o blocăm! 

Fără alte cuvinte, Harrigan a rupt-o la fugă în direcția mahalalei, urmat de cei doi 
detectivi. 

— De ce trebuie blocată? a întrebat femeia. 

Cei trei la o intersecţie aglomerată, după care au traversat-o imediat ce au avut 
loc, automobilele trecând atât de aproape de ei, încât abia au ajuns pe partea cealaltă. 
Nici unul dintre acestea n-au încetinit deloc. 

— Isuse! murmură Harrigan când a simţit vibrația unui camion ce trecea în viteză. 

Mirosul de motorină și sudoare, amestecat cu chimicale, urină şi alte neplăceri 
comune pe străzile din Rio l-a lovit iarăşi în plin. 

— Cine ești? l-a întrebat femeia, continuând să alerge. 

— Mike Harrigan, fost în LAPD. 

— Ana Rios şi Rodrigo Villaça. Poliția Metropolitană, Omucideri. 

Harrigan a făcut un semn de salut și a continuat alergarea. 

— Mă bucur de cunoștință. 

— Vrei să spui ce se-ntâmplă? 

Ajunși la baza pantei, au fost opriţi de o masă de bărbați, femei şi copii care ieșeau 
alergând din casele improvizate și prin pasaje. 

— Un vânător care vânează oameni. 

— Ce? Un ucigaș în serie? 

— Eh, un fel de. Și să ne rugăm lui Dumnezeu să nu fie decât unul. 


— Rápido, rápido! striga Fernando la grupul de copii ai vecinului său, dându-le 
câte una la fund când treceau pe lângă el. 

Unul dintre ei s-a oprit abia respirând, cu lacrimile inundându-i ochii de puşti de 
șapte ani: 

— Obrigado!, Fernando! 

Mama lor, Solange, era plecată când o explozie a zguduit favela, răsturnând masa 
unde el și bunica sa luau prânzul și se certau, ca de obicei, despre cum își irosește el 
viaţa. A început, desigur, cu bluza sa viu colorată. 


1 Obrigado — mulțumesc (l. portugheză) 

Bunica l-a admonestat în portugheză în timp ce scotea pão de queijo? din cuptorul 
cu lemne improvizat. 

— Te crezi special, Fernando? a întrebat arătând spre bluza imprimată cu imagini 
de frunze de palmieri, plante tropicale colorate și capul gigantic al unui tigru desenat pe 
piept. 

— Îmi place, mă face să mă simt puternic. 

Şi pentru că ea era cu spatele, Fernando i-a dat cu tifla. Dar ea și-a întors capul cu 
o privire de gheaţă. Bunica vedea totul. 

— Ai să vezi, Av6, spuse Fernando pe un ton confidenţial. Eu nu sunt destinat să- 
mi duc viaţa în favela, eu voi fi un star. 

Şi-a lins buzele și a zâmbit. 

— Curând voi juca în filme mari alături de Brad Pitt şi Ryan Gosling. 

Ea a pufnit dispreţuitor şi şi-a aşezat oasele obosite pe un scaun beteag... doar ca 
să sară imediat la auzul exploziei. 

Fernando a clipit surprins, trezindu-se aruncat pe jos, lângă bunică, cu bucăţile de 
pão de queijo ţopăind şi rostogolindu-se în jurul capetelor lor. 

A sărit în picioare, a înșfăcat-o pe bunică, scoțând-o din casă. Prin aer se 
rostogolea fumul. 

A fost foarte aproape. 

Copii lui Solange strigau de după ușa vecină. Erau blocaţi înăuntru. 

Fernando a oprit un om ce alerga la vale, i-a pus-o ferm pe bunică-sa în braţe 
spunându-i să o ducă la adăpost. După ce l-a asigurat că aşa va face, omul a plecat cu 
bunica care protesta vehement, iar Fernando s-a grăbit să-i ajute pe copii vecinei. 

După ce i-a scos afară, Fernando ştia că trebuie să-şi miște de acolo și fizicul său 
nemaipomenit. Atunci i-a văzut pe cei trei care se luptau cu torentul de cariocas* ce 
alergau. Policia. Doi dintre ei, împreună cu un negru mai în vârstă, cu o expresie feroce 
intensă pe chip. Toţi erau înarmaţi și se străduiau să înainteze în favela. 

Femeia policia a strigat peste mulțime la tipul negru: 

— Dacă eşti pensionar, ce cauţi aici, la o conferință despre arme, Harrigan? 

— Rios, Los Angelesul m-a învăţat că un război poate izbucni oricând, oriunde, 
din orice. Vreau să fiu pregătit. 

Los Angeles! Inima lui Fernando a început să bată cu putere. Dacă ar putea ajunge 
în Orașul Îngerilor, ar putea fi un star! Oricine se muta în Hollywood avea imediat 


2 păo de queijo — un fel de chifle care au în compoziţie și brânză; specialitate portugheză, dar prezentă în toată America de 
Sud. O gustare foarte apreciată. 

3 Avo - bunica (l. portugheză) 

4 Cariocas — locuitorii oraşului Rio de Janeiro. 

oportunitățile de a ajunge un star de cinema. Fernando l-a privit mai atent dar nu l-a 
recunoscut pe Harrigan; poate că nu-i văzuse încă filmele. 

Harrigan s-a oprit să arunce o privire la fuioarele de fum. 

— Sunteţi siguri că mergem în direcția corectă? Am impresia că alergăm în cerc. 

Fernando s-a proptit drept în faţa lui Harrigan, forțându-l să se oprească, şi a 
zâmbit larg. 

— Yippee ki-yay, motherfucker!’ 

Apoi, cu o voce profundă, în ciuda accentului său pronunțat: 

— He's the disease and we're the cure.S 

Încă mai trebuia să lucreze la imitaţia lui Silvester Stallone. 

— Şterge-o din calea mea, s-a răstit polițistul. 

Arătând spre coloanele de fum, Fernando a încercat o nouă tactică. 

— Vrei să ajungi acolo? Ai nevoie de ajutorul meu. Aici e un adevărat laborator. 

Harrigan s-a uitat ciudat la Fernando, neînţelegând. 

— Labirint, a corectat celălalt poliţist. 

— Haide, Villaça, a tras Rios de partenerul ei. Nu avem timp pentru aşa ceva. 

Au trecut pe lângă Fernando, dar acesta nu a vrut să se dea din calea lui Harrigan. 
Văzând că acesta e gata să-l împingă în lături dacă era nevoie, Fernando i-a spus iute: 

— Nici ei nu se vor descurca. Locul acesta e un labirint. 

De data aceasta a folosit termenul corect. 

— Eu te ajut să ajungi repede acolo, tu mă ajuţi să ajung în Orașul Îngerilor. 

Harrigan a dat din cap ca şi cum nu avea timp de asta, dar i-a văzut pe ceilalți doi 
policia întorcându-se pentru că o luaseră într-o direcție greșită. 

— Du-mă acolo, a spus printre dinţii strânși. 

Speranţa a înflorit în pieptul lui Fernando și nu și-a putut opri zâmbetul care i s-a 
întins pe toată fața. 

— lar tu ai să mă duci în Los Angeles? 

— Putem discuta despre asta mai târziu? s-a răstit Harrigan când o explozie a 
distrus o baracă din apropiere şi a trimis un nor de resturi asupra lor. 

Fernando a luat-o din loc şi l-a condus acolo unde se ridica fumul, întunecând 
cerul. 

Fugeau în sus şi jos prin favela întortocheată, pe lângă barăcile ruginite, şi 
Fernando tocmai voia să spună că au ajuns aproape, când o altă explozie i-a trântit la 
pământ. Fernando scuipă nisipul murdar și se ridică să vadă dacă noul său prieten este 
OK. Nisipul alb îi acoperea chipul negru şi nefericit. 


5 Replică a lui Bruce Willis din seria de filme ‘Die Hard’. 
6 Replică a lui Silvester Stallone din filmul ‘Cobra’. 

— Acolo, arătă Fernando cu brațul întins către coltul următoarei barăci. 

Harrigan a încercat să se ridice repede în picioare, dar modul în care s-a mișcat și 
grimasa de pe chip i-au spus lui Fernando că-i scârțâiau oasele ca şi bunicii sale. El s-a 
ridicat cu mult mai multă ușurință, l-a urmat... şi s-a proptit în spatele lui Harrigan 
când acesta s-a oprit brusc. Privind în jur, Fernando a văzut ce l-a făcut pe acesta să 
rămână nemișcat. 

Şi întreg iadul s-a dezlănțuit. 


Acoperişul înclinat de lângă el, din lemn şi lut, a explodat când Harrigan s-a luat 
după brazilian prin labirintul de potecuţe din favela. Bucăţi de lut, lemn, frunze uscate și 
praf au căzut asupra lor, Amândoi s-au aplecat instinctiv, deși continuau să alerge. 

— Merda!” a bombănit brazilianul. 

Au ocolit colțul și au intrat într-un mic squar, unde s-a oprit stană de piatră, cu 
gura căscată. 

— Mâe de Deus!* a şoptit. 

Harrigan a văzut şi el. Un cadavru decapitat aşezat în fund, cu capul alături, pe 
cimentul care acoperea squarul, la doar câţiva pași de locul unde părăsiseră pasajul. 
Sângele încă mai curgea din trup şi cap, formând bălți roşii. În stânga, zăcea un alt 
cadavru, înjunghiat, cu rana deschisă în piept — la fel cu cea pe care Harrigan o mai 
văzuse: făcută de lancea Predatorului. Evident, decapitarea fusese executată de unul 
dintre acele discuri ca de frisbee, dar computerizate, pe care le aveau ei. Pete de arsură 
fumegau pe zidurile caselor și, pe cimentul dintre cele două cadavre, o urmă de laser. 
La mirosul de urină, nămol, sudoare şi murdărie generală din favela, se adăuga acum cel 
de beton ars şi sânge. Un clicking familiar se auzea ceva mai departe. Creatura. Mizeria 
asta nu se întâmpla din nou. Nu, dacă Harrigan o putea opri. Amintirile sale din trecut 
nu s-au estompat deloc în cele două decade. Ba chiar deveniseră mai vii. Era o situație 
cu care nu crezuse niciodată că se va mai întâlni, şi totuși a știut mereu, s-a temut mereu 
că alienii vor reveni. Dar de data aceasta el avea un avantaj: de data aceasta știa ce are 
de făcut, şi orice va fi nevoie, el va face. 

Foc de arme automate a izbucnit deasupra sa — mai sus în favela, distrugând mai 
multe acoperișuri, copaci, şi altele, urmat de strigăte şi urlete. Oamenii aceştia sunt 
amărâți? Traficanţi de droguri? Puse uşor mâna pe umărul brazilianului, pentru că 
omul rămăsese stană de piatră, holbându-se la cadavre. 


7 Merda - rahat (|. portugheză) 
8 Mãe de Deus — Maica Domnului (|. portugheză) 


VP MAGAZIN 


B.T. Schmidt & H. Roberds Moarte la Rio 


— Hei, prietene. Cum te cheamă? 

Nici un răspuns. 

Harrigan l-a strâns de umăr. 

— Fernando! s-a bâlbâit brazilianul. 

— OK, Fernando, cine trage acolo? 

— Milícia, spuse Fernando, continuând să se holbeze. 

— Miliția? Sărmanii din mahala au propria miliție? Isuse, ce se întâmplă aici? 

Fernando a dat din cap şi s-a uitat în ochii lui Harrigan. 

— Traficanţii de droguri, ei conduc toate favela. 

— OK, bine, trebuie să mergem sus, acolo unde este Predatorul. Mai poţi să mă 
duci acolo. 

Fernando s-a uitat din nou la cadavre și a dat aprobator din cap. 

— Nu putem face nimic pentru ei, i-a spus Harrigan, îndreptându-se spre intrare 
în pasajul care continua să urce dincolo de squar. Haide! 

Fernando şi-a făcut cruce, ca un bun catolic ce era, apoi s-a grăbit să-l ajungă din 
urmă şi au continuat să urce. 

S-au aplecat pe sub sforile cu rufe întinse la uscat, au trecut alergând prin mai 
multe square mici, continuând să urce deşi se auzea ca și cum întreaga lume exploda 
deasupra lor. Fernando nu a spus nimic, doar alerga în frunte, iar Harrigan îl urma, cu 
arma pregătită. 

Câteva femei speriate şi copii au trecut în grabă pe lângă ei, alergând la vale. Între 
timp, pasajul s-a îngustat, așa că ori Harrigan și Fernando, ori alergătorii, au trebuit să 
se lipească de ziduri și să aştepte trecerea celorlalți. Nimeni nu a spus nimic; se vedea 
totul în ochi. Imediat ce drumul s-a eliberat, fiecare parte și-a continuat misiunea, 
alergând cât de repede puteau. 

Şi-atunci, după un cot, tencuiala și lemnul au explodat în urma lor când o rafală 
de gloanţe au lovit o casă, apoi a măturat în diagonală pasajul. Cei doi s-au oprit, 
lipindu-se din nou de zid şi așteptând, apoi Harrigan a preluat conducerea mișcându-se 
precaut, şi i-a făcut semn lui Fernando să rămână în urmă. A înaintat până la colț ca să 
tragă cu ochiul. 

Dincolo erau patru oameni înarmați cu carabine de asalt — două AK-47 și IMBEL 
IA2 de producţie locală — şi care se foloseau de orice acoperire puteau găsi, țipând în 
toate părțile în timp ce trăgeau asupra unui acoperiș aflat la un nivel sau două mai sus. 

Rafalele lor se încrucișau cu fascicolele luminoase ale unei arme laser care 
provocau explozii printre clădiri, pavajul de ciment şi alte obiecte din jurul lor. 
Predatorul era camuflat, dar laserul său triunghiular, pentru ochire, era vizibil şi marca 
țintele, provocând panică și confuzie. Cine era inamicul care-i ataca? Făceau tot ce 
puteau ca să tragă cu precizie asupra locului de unde vene raza laser, dar Predatorul se 

mişca cu repeziciune, fiecare foc al său venind dintr-o altă direcție. Cei patru oameni 
erau pradă ușoară, deși nu puteau accepta faptul. 

Apoi, unul câte unul au fost doborâţi, cu pieptul marcat de trei puncte roşii 
înainte ca laserul să facă o gaură prin ei. Din spatele camuflajului Predatorul râdea sau 
scotea clickuri, iar Harrigan auzea sunetul familiar al dispozitivului de orientare al 
armei laser când ochea ţintele pe rând. Ocazional, ramurile se îndoiau când creatura 
trecea printre ele, iar ţiglele se spărgeau ridicând praful, marcându-i fiecare mișcare. De 
fiecare dată, focul tras de supraviețuitori devenea şi mai disperat, împroşcând 
acoperișurile și împrejurimile, răsucindu-se cu ochii disperaţi în căutarea țintei. Primii 
trei au murit țipând, cu piepturile fumegând în cădere. 

Panica celui rămas a crescut odată cu fiecare tovarăş doborât, apoi a rămas singur, 
iar din spatele său s-a auzind un thump. Omul s-a răsucind aţintind arma IMBEL, dar 
Predatorul a fost peste el; lancea i-a străpuns pieptul și sângele a început să curgă. S-a 
străduit să rămână în picioare, clătinându-se, iar arma i-a scăpat din mână. Gâtul i s-a 
deschis de parcă a fost retezat de un cuțit invizibil... și s-a prăbuşit. 

— Me deus!” şopti Fernando din spatele lui Harrigan, unde se strecurase ca să 
arunce o privire. 

A fost o vibraţie în aer şi un bâzâit și camuflajul Predatorului a dispărut. Drept în 
fața lor a apărut în toată urâţenia siluetei sale verzui, cu „pletele” atârnând pe ceafă. 
Acesta s-a aplecat ca să-şi ia trofeele: scalpul ultimei victime şi arma sa, în timp ce 
Harrigan rememora confruntările sale anterioare. 

Fernando a gemut tare. 

— Un monstru! Cristo Jesus! 

Predatorul s-a întors imediat, alertat, uitându-se drept în direcţia lor, iar laserul se 
și orienta către ei. 

— Înapoi! a strigat Harrigan, trăgându-l pe Fernando în spatele zidului. Dar în 
acest timp a auzit un șuierat crescând în volum, şi terenul de lângă picioarele 
Predatorului a explodat. 

— l-a de-aici, pocitanie! a strigat Garber, ieşind la vedere pe acoperişul dinspre 
est. Lansatorul lui de grenade cu dispozitiv de ochire laser marca un punct roşu pe 
pieptul Predatorului. 

Apoi lumea a explodat din nou când Garber și Predatorul au tras simultan unul 
asupra celuilalt. 


Me deus! — Doamne! (L. portugheză) 

Harrigan l-a înșfăcat pe Fernando și l-a trântit la pământ când focul a înghițit 
aerul de deasupra lor. Tușind din cauza prafului și a fumului dens, Fernando se gândea 
cu regret că bluza sa favorită nu va supraviețui aceste nebunii. 

Când a încercat să se ridice, Harrigan l-a trântit din nou jos. Cu multă grijă, acesta 
s-a ridicat într-un genunchi pentru a vedea mai bine lupta fără să-şi piardă capul. 
Transpira de teamă, un miros cu care Fernando era extrem de familiar în favela. 

Doar că frica lui Fernando s-a disipat când l-a privit pe policia pensionar. Pe gură 
i-a scăpat un mic ‘o’ la vederea prafului alb lipit de faţa lui Harrigan; fruntea îi strălucea 
de sudoare și sânge, iar în tocul de sub braţ avea o armă. Arăta ca un star din filmele de 
acțiune. 

Iar starurile din filmele de acţiune aveau nevoie de arme mai mari. O grămadă de 
arme mari. 

S-a lipit iar de pământ şi a strigat către Harrigan: 

— Hei, nu vrei niște arme ca ale nebunului ăla? 

Detectivul s-a întors cu ochii la Fernando, dar privirea sa era incredulă, aproape 
bântuită. Fernando a văzut și monstrul, dar putea sta de vorbă cu universul și plânge ca 
un copil isteric mai târziu. Și-a amintit cu asprime că favela era plină cu monștri 
nevăzuţi şi alţii nu chiar atât de ascunși. Învăţai repede să nu te opreşti și să te holbezi 
dacă dădeai peste unul. L-a privit pe fostul polițist drept în ochi: 

= „Say hello to my little friend", eh? 

Harrigan și-a ridicat sprâncenele și a clipit, înțelegând. 

— Rapido, Harrigan, a strigat Fernando și a rupt-o la fugă când casa de lângă ei s-a 
scuturat violent. 

Globuri de energie și gloanţe le treceau pe deasupra capetelor. Aparent, nici 
monstrul, nici nebunul celălalt nu erau morți... încă. 

— Arme, da, da, aş vrea mai multe arme, spuse Harrigan, continuând să alerge pe 
urmele lui Fernando. Sărind cu ușurință peste două trupuri însângerate şi decapitate, 
Fernando a intrat într-o baracă de două ori mai mare decât oricare alta din apropiere și 
a început să caute armele. 

Harrigan îl privea sceptic. 

— Ce te face să crezi că aici sunt arme? 

— Pentru că — Fernando era exasperat deoarece încă nu le găsea — traficanţii de 
droguri au arme întotdeauna. O grămadă de arme. 

O idee i-a făcut efectiv ochii să-i strălucească, și a alergat în baia de alături. 

— Yoohoo! l-a chemat pe Harrigan, plăcerea fiind evidentă în vocea sa. 


1 Replică a lui Al Pacino din filmul “Scarface”. 

Harrigan abia dacă încăpu în baia micuță alături de Fernando. Cada ruginită era 
plină cu arme. Ale dracului de mari. AK-47, Heckler & Koch MR762, shotgun, chiar şi 
câteva Uzi și alte tipuri de pistoale mitraliere. Cutii de ammo erau stivuite peste tot în 
jurul lor. 

Harrigan a înhăţat bucuros câteva AK-47, două H&K şi un Uzi, dar greutatea 
acestora aproape că l-a doborât. Fernando a luat și el un pistol din centrul căzii, dar... 
de sub el a ieşit la iveală un chip lipsit de sânge. Cineva era mort și îngropat sub arme. 

Ţinând pistolul între degetul mare şi arătător, Fernando spuse: 

— Da, ăstuia nu-i mai pasă. Era deja aici. 

Apoi a pus pistolul la loc cu delicateţe. 

— Eu sunt un play boy, nu un terrorista. 

Complet înarmat cu arme semiautomate, cu buzunarele pline de ammo şi cu un 
shotgun cu țeavă scurtă pe umăr, Harrigan a pornit înapoi către zona de război. 

Fernando l-a prins de braţ ca să-l oprească, el având alte gânduri: 

— Dar dacă mori? Cum am să mai ajung în Orașul Îngerilor? 

— Chiar dacă amândoi vom merge în Orașul Îngerilor, mai întâi trebuie să trecem 
prin lad, spuse Harrigan, făcând un semn cu capul către locul unde îi aștepta monstrul. 

Fernando a bătut din palme extaziat: 

— Oh, cred că ţi-am văzut filmul. 

Harrigan a dat exasperat din cap înainte de a alerga, urmat de tânăr. L-au găsit pe 
nebunul de american lansând un șuvoi arzând din aruncătorul-de-flăcări. Predator 
ridicase în jurul său un fel de scut invizibil, care însă îi diminua propria sa invizibilitate. 
Fernando a rămas cu gura deschisă văzând cum pâlpâiau porţiuni din trupul alienul, 
apărând și dispărând. 

Predator a scos un răcnet puternic de mânie când a simţit arsura aruncătorului-de- 
flăcări. 


Partea de sus a favelei răsuna de rafale de arme automate, explozii, peste tot 
zburau prin aer resturi de dărâmături. Harrigan şi Fernando urcau panta căutând un 
loc bun de unde să poată trage asupra Predatorului mortal. Oamenii strigau, răcneau, iar 
gloanțele vâjâiau prin aer. 

— Haide, motherfucker! Asta-i tot ce poţi? striga Garber batjocuritor, lansând o 
nouă grenadă, apoi a folosit sistemul de ochire laser pentru a trimite o rafală lungă 
drept către locul unde alienul se pitise cu o clipă mai înainte. 

Un zid a explodat şi s-a prăbușit, apoi s-a prăbuşit și acoperişul — dar nici un semn 
de dușmanul care se mișca rapid. Totul era prea familiar, memoria lui Harrigan scoțând 

la iveală flashuri de imagini din Loa Angeles — război între bande, străzi, Leon Cantrell, 
Danny Archuletta, Jerry Lambert, chiar şi bătrânul Căpitan Pilgrim. Archuletta şi 
Lambert au fost ucişi de un Predator în LA cu ani în urmă, atunci când Harrigan a 
întâlnit unul. Acum, nenumărate cadavre se adăugau la „palmaresul” acestuia. 

În faţa sa a mai explodat un perete, a mai căzut un acoperiș, însoţit de tipetele 
unei femei şi ale unui copil, iar un bebeluș plângea. Harrigan s-a luptat cu imboldul de 
a alerga în ajutorul lor. Nu era sigur. Nu putea face mare lucru pentru cineva care era 
îngropat sub dărâmături. 

Traficanţi de droguri cu chipuri cenușii şi bărbi de diverse mărimi urlau în 
portugheză, trăgând cu AK-47, Uzi, şi shotgune cu ţeavă scurtă asupra rapidului alien, 
acum învăluit iarăşi în ceața tremurătoare abia vizibilă, dar Harriagan știa după ce să se 
uite. Ochii săi antrenați pentru multitasking cercetau panta muntelui atât pentru un loc 
bun ideal pentru un lunetist, cât şi după inamicul alien în acelaşi timp. 

Uite-l! Dincolo de palmierul acela, căutându-şi o poziție nouă. A fost tentat să 
strige un avertisment, dar ştia că acesta ar fi venit prea târziu, chiar dacă l-ar fi auzit 
careva prin noianul de zgomote. În schimb, a alergat mai repede, pitindu-se, şi 
adăpostindu-se ori de câte ori exploziile sau gloanţele veneau prea aproape. Atât timp 
cât el și Fernando stăteau ascunși și în umbre, iar agresorii distrăgeau atenţia alienului, 
ei se aflau în siguranță. Pentru Predator, vânarea unei prăzi era un sport, dar uciderea 
unor inocenți neînarmați prinși ocazional în schimbul de focuri, era ceva nesportiv 
chiar şi pe planeta aceasta. 

La fel ca și duşmanii săi, Predator menținea un foc susținut cu laserul, semnul său 
triunghiular roşu era singura indicație asupra locului unde se află... iar calea pe care se 
mișca era marcată de explozia grenadelor aruncate asupra sa. Ocazional, lui Harrigan i 
se păru că aude familiarul chirp, dar de fiecare când se întorcea să vadă, bestia plecase 
deja de acolo. 

— Atenţie! a strigat inutil Fernando, când colţul de unde Garber tocmai trăsese a 
explodat într-un nor de praf, resturi, şi flăcări galben-portocalii. 

— Dracu să mă ia! a strigat Garber, totuși, când fumul s-a risipit, era tot în 
picioare, cu fața înnegrită şi alerga către o nouă poziţie. 

— Sfinte Dumnezeule! a murmurat Harrigan, iar Fernando și-a făcut cruce. 

— Acolo, sus! a arătat acesta, și Harrigan s-a întors. 

Chiar era un loc perfect — un balcon parţial acoperit, deasupra uneia dintre cele 
câteva clădiri semi-solide de pe colină — un fel de reședință aflată imediat la nord de ei. 

— Ai ochi buni. Mulţam. 

Când să dea colțul, printr-o deschidere dintre barăci și copaci, Harrigan a văzut 
pământul explodând la picioarele unui traficant şi omul a căzut, zbierând, cu trupul în 
convulsii şi picioarele acoperite de găuri roşii. Continua să tragă continuu cu AK-ul. 

Fumul acru era amestecat cu cel de trestii şi stucco arse, într-un nor care-l făcea pe 
Harrigan să lăcrimeze. În urma sa, Fernando, se freca la ochi și tuşea. 

— „1 love the smell of gunfire in the morning”, spuse, aluzie clară la replica lui Robert 
Duvall din filmul „Apocalypse Now”. 

— Napalm, a mormăit Harrigan pe când se cățăra pe un zid de piatră către casa cu 
balconul şi apoi pe scările ce duceau la etaj. Era napalm. 

— Aha. Da. Nu știu ce-i aia napalm. 

— Un rahat al dracului, a replicat Harrigan. Sper că nu vei afla niciodată ce e. 

Cei trei metri de scară i-a dus către un palier cu acoperiş de trestii, apoi pe altă 
scară interioară au ajuns pe balcon. În timpul urcușului, Harrigan şi-a verificat armele şi 
muniția. Trebuia să-l lovească în plin pe Predator, înainte ca acesta să-i descopere 
poziția. Surpriza era la fel de importantă ca şi concentrarea şi anticiparea mişcărilor 
alienului. 

Cât timp el şi-a pregătit tragerea, alți trei traficanţi au fost uciși, pieptul și 
membrele explodându-le datorită preciziei cu care ochea inamicul. Doar unul a reușit să 
scoată un strigăt înainte de a cădea, iar cei trei companheiros încă în viață s-au panicat, și 
cu ochii larg deschişi au fugit ca niște animale lovite de streche — încercarea lor de 
riposta cu focuri de armă ar fi fost doar o risipă de gloanţe. 

Harrigan a privit în jur: Fernando dispăruse. Unde era? A îndepărtat gândul — nu 
era momentul să-și facă griji pentru el. 

Acoperişul pe care se afla Predator a erupt odată cu strigătele lui Garber, iar petele 
de verde păreau să dovedească că monstrul a fost rănit. Harrigan a auzit alienul 
răcnind. 

Garber a chicotit: 

— la de-aici, pocitanie! 

După o secundă, chipul i-a împietrit, pentru că un glob energetic al acestuia şi-a 
găsit în cele din urmă ţinta şi i-a spulberat picioarele. Ceea ce a mai rămas din el a 
strigat în cădere, iar laserul roșu i-a marcat fruntea înainte ca să explodeze. 

Harrigan îl avea pe alien în lunetă când a dezasigurat arma. Acesta avea intenţia 
clară de a-și lua trofeele. A sărit de pe ceea ce mai rămăsese din acoperiș jos, în piață, și 
s-a îndreptat către cea mai apropiată pradă, scoțând obișnuitul chirp. 

Degetul lui Harrigan s-a mişcat către trăgaci, când alienul s-a răsucit şi privirile li 
s-au întâlnit. Și-a dat seama că a fost recunoscut, acesta mormăind un cuvânt ciudat: 

— Ooman... Cetanu. 

Arma de pe umăr l-a ţintit. 

Harrigan a tresărit, s-a concentrat din nou asupra lunetei... dar a auzit un strigăt 
ciudat — aproape ca cel al rebelilor sudiști, dar cu silabele mai rapide. Mai jos de el, 

cineva a început să arunce în alienul care acum nu mai avea activat camuflajul care-l 
făcea invizibil, cu nuci de cocos, ananași, și... alea erau lămâi sau portocale? 

Striga insulte în portugheză. 

Apoi a apărut Fernando, cu fructele legate într-o pânză trecută în diagonală peste 
piept, de parcă erau buzunare cu ammo, brazilianul strigând din alergare: 

— Trage, omuleee! 

Lui Harrigan nu-i venea să creadă. 


Fernando juca rolul vieţii sale, și, deși audiența era limitată, se străduia să-l joace 
ca şi cum viața sa depindea de asta. Ceea ce chiar făcea. 

În timp ce Harrigan sprinta către un teren mai înalt, Fernando a observat că toţi 
ceilalți jucători din show șterseseră putina. Nu i-a trebuit prea mult ca să-şi facă 
socotelile. 

Fernando a supraviețuit multor lupte armate şi revolte de stradă pentru că atunci 
când începeau strigătele, civilii fugeau aiurea cuprinşi de panică. Chiar de la vârsta de 9 
ani, Fernando şi-a dat seama că acești oameni se transformau în ţinte, ca un stol de 
păsări în bătaia armelor vânătorilor. În timp ce aceştia alergau în toate părţile, el se 
strecura departe, nevătămat, în ciuda îmbulzelii sălbatice. 

Acţiunea sa de erou era destinată eșecului pentru că nu mai erau păsări care să-i 
distragă atenţia răului ăl' mare. Dacă Harrigan era terminat, la fel ar fi fost și speranţele 
de supravieţuire ale lui Fernando, ca și visurile sale de a ajunge în Oraşul Îngerilor. 

Pitindu-se mai departe, a găsit un cărucior cu fructe abandonat. Cu agilitate, s-a 
reînarmat cu nuci de cocos, portocale, și alte alea, încât a ajuns să semene cu un Rambo 
dotat cu fructe în loc de grenade, apoi a reintrat în luptă, postându-se pe partea opusă 
lui Harrigan pentru a diviza atenţia monstrului. 

— Băi, urâtule! l-a tachinat Fernando în portugheză, aruncând o nucă de cocos. 
Arăţi ridicol în costumul acela de plasă! Nu știi că arată bine doar asortat cu ghete şi 
minijupă? Eşti într-o relație de sclav-dominatrix sau doar ai rămas la moda anilor ‘80? 

Monstrul şi-a înclinat capul şi în ciuda trăsăturilor de alien, ochii umani arătau o 
expresie de incredulitate care o dubla pe cea de pe fața lui Harrigan, care era ascuns. 
Când arma de pe umăr a pivotat în direcţia lui Fernando, acesta a rupt-o la fugă 
strigând: 

— Traaage, ooomulee! 

A răsunat o împuşșcătură. Fernando a tresărit, abia reținându-şi nevoia de a a-şi 
acoperi urechile și de a se trânti la pământ. Și-a ţinut ochii deschiși îndeajuns de mult 

pentru a vedea sângele verde țâşnind din umărul stâng al monstrului, locul unde lovise 
glontele tras de Harrigan. 

Fără a pierde nici o clipă, monstrul s-a trântit la pământ şi s-a rostogolit, 
dispărând din nou. 

Continuând să arunce fructe în direcția unde dispăruse alienul, Fernando s-a 
simțit deodată foarte expus în spațiu deschis. 

— Mişcă-ți curu’, Fernando! a strigat Harrigan, care alerga deja către colțul 
următor. 

După câteva secunde, amândoi au fost surprinşi să se regăsească față-n față atât 
de repede. 

— Labirint! a explicat din nou Fernando, gâfâind de teamă. 

Harrigan abia dacă a încetinit. 

— Sângerează, ceea ce înseamnă că lasă urme. 

Dând din cap, Fernando şi-a ignorat genunchii tremurători şi l-a urmat. 
Adunându-și tot curajul, a adăugat: 

— „I wonder if the punk feels lucky?" 

Harrigan i-a aruncat o privire ciudată în timp ce alergau către acoperişul unde 
văzuseră ultima dată creatura. 

— Clint Eastwood, a adăugat Fernando, insistând. Așa suntem noi. Suntem el. 

— Da, da, am priceput, a bombănit Harrigan, nedorind să lungească subiectul. 
Trebuie să recuperăm armele acelea, şi a arătat spre locul unde nebunul de Garber se 
lăsase aruncat în aer. 

— Dar - s-a văitat Fernando - ai deja atâtea arme. 

— Nu pe cele potrivite. Am noroc. Garber era aproape să-l termine, aşa că și noi 
avem nevoie de aceleași arme. 

Cu un oftat de exasperare, Fernando s-a întors bombănind, şi au plecat către locul 
unde eru acestea. 

— Ti-am dat arme, dar nu, tu vrei armele nebunului ăla. 

Croindu-şi drum prin favela, trebuiau să aibă grijă să nu calce pe cadavre. 
Jumătate dintre trupuri erau scalpate, iar două erau agăţate şi jupuite de piele. 
Fernando își strângea buzele, simţindu-şi stomacul în gât. Nu mai văzuse niciodată 
„răul” în această formă de nedescris. 

— Nu a avut timp să-şi ia trofeele, a constatat Harrigan. L-am pus pe fugă. 


1 Adaptarea unei replici a lui Clint Eastwood din filmul "Dirty Harry” — *...you've got to ask yourself one question: "Do I feel 
lucky?’ Well, do ya, punk?” 

Rămas mai în spate, Fernando a arătat către locul unde erau împrăștiate 
intestinele lui Garber şi bucățile de carne care acopereau zona precum niște confetti 
însângerate. 

Harrigan s-a năpustit înainte, aruncând pistoalele pe care le descoperise istețul 
Fernando, şi ridicând cele două arme mari, pline de sângele celui mort. Din ceea ce 
putea spune Fernando, nu părea că aceste arme trag cu gloanţe. 

Ceva a răsunat la distanţă. 

— Vino cu mine dacă vrei să rămâi în viaţă, l-a îndemnat Fernando pe Harrigan, 
știind exact de unde veneau strigătele. 

— Dacă tu vrei să trăim! 

Cu o privire scurtă peste umăr, Fernando a adăugat: 

— Sigur că vreau să rămânem în viață! Vreau să ajung viu în Orașul Îngerilor! 

Fernando nu a înţeles gestul de furie al lui Harrigan, dar a sprintat printre barăci 
către estul favelei. Ceva ud a picurat pe capul lui. S-a oprit din alergare, făcând ochii 
mari când a văzut că era același lichid verde fluorescent lăsat în urmă de creatura 
rănită. 

Harrigan s-a oprit şi el brusc şi a privit în sus: 

— Aleargă pe acoperișuri. 

— Ştii dacă asta iese la spălat? a întrebat Fernando, parcă gata să plângă văzând 
că şi bluza sa preferată era pătată de același verde. 

Harrigan n-a răspuns, era prea ocupat să se cațere pe acoperiș doar prin forța 
braţelor. Ideea era mai bună decât execuţia. 

Dând din cap, Fernando i-a criticat performanța: 

— „You're too old for that shit." 

Transpirat şi obosit de efort, Harrigan i-a aruncat o privire furioasă: 

— Mulţam, a mormăit fără tragere de inimă. 

Oftând, Fernando a târât o masă din apropiere, s-a urcat pe ea şi de acolo pe 
acoperiş, după care i-a întins o mână de ajutor lui Harrigan. 

— Uite! 

Fostul polițist a arătat pe acoperiș unde sângele verde era foarte vizibil și ducea 
către est, spre locul pe unde Harrigan și detectivii din Rio intraseră în favela. 

Alergarea pe acoperișuri făcea urmărirea mai rapidă, dar trebuiau să aibă grijă 
unde puneau piciorul ca să nu cadă prin trestiile putrede sau tabla ruginită. 

— Deus me ajude! a murmurat Fernando, rugându-se în timp ce alerga. 


2 Replica lui Danny Glover din filmul ‘Lethal Weapon’ — „I'm too old for this shit”. 

Fernando a suspinat, iar monstrul s-a smucit, întorcându-se. Întâlnind privirea 
însuși Diavolului, Fernando a îngheţat; chiar și inima păru să i se oprească. Abia dacă a 
băgat de seamă că arma de pe umăr s-a rotit, orientându-se către el. 

— Fernando! a strigat Harrigan, avertizându-l să-și coboare privirea spre piept 
unde trei puncte roșii lăsate de laser îl marcau ca ţintă. Apoi l-a placat dintr-o parte cu o 
forță teribilă, chiar în clipa când din arma de pe umărul creaturii izbucnea un glob 
energetic albastru-strălucitor. Fernando a urlat când a simţit arsura la umărul stâng cu o 
asemenea intensitate încât a izbucnit în lacrimi, rugându-se lui Dumnezeu să-l salveze, 
pentru că nu era pregătit să moară. La văzut pe Harrigan cum se aruncă în partea 
cealaltă, ca să evite lovitura creaturii. S-a lovit tare la spate, dar a reuşit să nu cadă de pe 
acoperiş. 

Suspinând, Fernando s-a străduit să se ridice. 

— Du-te, „make his day“%5, l-a îndemnat, sperând că eroul său de acțiune îl putea 
salva. 


O rafală de gloanţe a fost trasă de undeva de mai jos, și Harrigan a auzit voci 
strigând ordine, chiar înainte de a-i vedea pe detectivii brazilieni, Rios și Villaça, 
trăgând şi conducând alți poliţişti şi civili înarmaţi către acoperişul pe care se afla 
alienul. 

Harrigan a sărit în picioare, după ce a verificat că Fernando este doar rănit la 
umăr — va supraviețui. 

Alienul a scos un urlet puternic când gloanţele i-au perforat brațul sănătos și 
umărul, spulberând și mai mult sânge verde strălucitor care i-a curs pe trup, în jos. 
Scântei electrice jucau pe suprafața armurii, indicând că ceva important fusese avariat. 
L-a înjunghiat pe carioaca ce-l avea în strânsoare, chiar când s-a întors să fugă, aruncând 
cadavrul cu forța-i supraomenească către oamenii ce trăgeau asupra sa, un gest de 
dispreț şi ca să le blocheze ochirea. Sub picioarele sale, gloanţele străpungeau 
acoperișul. 

Mai jos, un turist trupeş, blond, într-o bluză înflorată — pe care Harrigan l-a 
recunoscut — și-a înșfăcat soția bondoacă şi a tras-o cu putere într-o parte, chiar când 
cadavrul lui carioca a căzut exact unde se aflase dânsa. 

— Ticălosul dracului, era cât p-aici să o lovească pe Pebbles a mea! a strigat omul 
și a deschis focul cu o LI547-B1, una dintre armele futuristice ale lui Garber. 


15 Replica lui Clint Eastwood din filmul ‘Dirty Harry’ - “Go on punk, make my day”. 

Acoperişul pe care se aflase alienul a fost spulberat în bucăți de lut, stucco, și lemn 
care au zburat în toate părțile. 

— Calma, amigo! trebuie să-l regăsim, i-a spus Rios, în timp ce achii partenerului 
său se roteau în toate direcțiile în căutarea alienului. 

Harrigan s-a folosit de diversiune ca să-l ridice pe Fernando în picioare. 

— Stai în spatele meu, l-a instruit Harrigan. Vrei să ajungi în Orașul Îngerilor, așa- 
i? Fii atent! 

— Ce este o Pebbles? a mormăit Fernando, încă încercând să se obișnuiască cu 
ideea că va rămâne în viaţă. 

Din josul pantei, au venit două mașini tip van ale trupelor SWAT, cu luminile 
semnalizând. Din ele au coborât oameni înarmați și cu veste antiglonţ, formând imediat 
o linie de tragere în spatele celor doi detectivi. 

— Îl vezi? a întrebat Villaça, văzându-l pe Harrigan. 

— Nu. Se poate camufla! Stai pregătit! Şi trage în cap sau în partea superioară a 
trupului! 

Dacă îl nimereau de destule ori în acele zone, bestia ar fi fost doborâtă și poate că 
ar fi murit. Tot ce trebuia era un foc bine ţintit, și-a amintit Harrigan cele întâmplate cu 
decade în urmă. Pe atunci fusese mai greu, dar acum aveau arme mult mai bune 
asistate de sisteme computerizate. 

Cu un zgomot înăbuşit, Predator a aterizat mai jos, cu mandibulele zvâcnind 
frenetic. A alergat pe un alt acoperiş, făcându-și în acelaşi timp de lucru la panoul de 
control de pe antebraţ. 

Brusc, Harrigan a înţeles că alienul nu se poate camufla. 

— Acolo! a strigat şi a orientat lansatorul de grenade pe care-l recuperase de la 
Garber spre el, lăsând sistemul automat de ochire să-și facă treaba. A lansat două 
grenade, înainte de a o rupe iar la fugă, cu Fernando — încă ameţit — dar ținând aproape 
de el. 

Predatorul era aproape gata să sară pe următorul acoperiş când grenadele au 
explodat aruncând în aer tot ce se afla sub picioarele sale. Când acesta se afla în plin salt 
prin aer încercând să se agaţe de un copac apropiat, rafale de foc automat îl înconjurau 
din toate părţile. Harrigan s-a gândit că sigur va fi lovit în plin de multe ori, dar a 
aterizat abia scoțând un mormăit. A întors capul aruncându-i o privire peste umăr, apoi 
a scanat zona de dedesubt unde poliţia și civilii înarmaţi formaseră o linie, evaluându-și 
opţiunile. 

Harrigan a ochit din nou, pregătindu-se să folosească iar lansatorul de grenade. 
Focul automat a spulberat marginile acoperişului, dar Predatorul se afla într-un unghi 
unde poliţia și civilii nu puteau vedea prea mult de jos, aşa că nu-l puteau răni. 

— That'n-da s' yin'tekai! a strigat Predator, ridicându-şi bărbia sfidător, iar 
mandibulele i se zbăteau în timp ce tasta furios pe panoul de control de pe antebraţ. 

— La dracu! 

Harrigan şi-a dat seama ce însemnă gestul. Bomba. Armá o bombă. 

— Fugi! l-a îndemnat pe Fernando, şi amândoi au dat să alerge, încercând să pună 
o distanţă cât mai mare între ei şi alien. 

În acel moment, aerul a vibrat în faţa lor și au apărut patru Predatori — cu lăncile în 
mâini, ochii îngustaţi şi hotărâți, cu mandibulele mișcându-se — care au înaintat drept 
către ei. 

— Me Deus! O să murim! a exclamat Fernando, dându-se înapoi, după care s-a 
oprit nesigur. 

Şi-a protejat braţul rănit, cu ochii plini de teamă. 

Predatorul lider s-a oprit și l-a privit în ochi pe Harrigan, spunând: 

— Na 'tauk, ooman. 

Ridică un braț în care ţinea un cub 3D din sticlă sau un metal compozit, și l-a 
orientat către Harrigan. 

Acesta a încetat să se mai miște, gata să se apere. La dracu! Ce era asta — vreo armă 
nouă? 

Apoi cubul a strălucit şi a apărut o imagine — o poză a Predatorului care atacase 
favela, însoţită de niște marcaje clare, luminoase, cuvinte în limba extraterestră deasupra 
și dedesubt. Aspectul era acela al unui poster stil „ Wanted”. 

Liderul alien a dat din cap: 

— Tarei hsan, spuse iar ceilalți trei Predatori s-au uitat cu dispreţ la „camaradul” 
rănit, în timp ce mandibulele clickăiau rapid, scoțând un fel de țârâit aproape ca al 
greierului — o formă de râs amestecat cu dispreţ, credea Harrigan. 

Rănitul a mârâit, uitându-se câteva momente de parcă i-ar fi provocat, apoi și-a 
plecat ochii și capul, într-un gest de predare. 

— Harrigan, fereşte-te! l-a atenționat Rios, în timp ce poliţiştii şi civilii refăceau 
linia pentru a-i confrunta pe cei patru Predatori. 

Harrigan s-a întors cu mâna ridicată. 

— Nu. Aşteptaţi! 

— Eşti nebun? Sunt mulți, dar îi putem dobori, a strigat Villaça. 

Dar, deodată a înțeles. 

— Nu trageţi! 

Harrigan a oftat și s-a adresat Predatorilor: 

— Al vostru e. 

Cei patru l-au înconjurat pe rănit, luându-i armele. Apoi i-au legat brațele şi l-au 


ridicat în picioare. Doi l-au încadrat şi l-au condus către locul de unde apăruseră ei, în 
susul colinei, lângă rămăşiţele unor barăci. 


Liderul a scos iar niște clickete cu mandibulele, făcându-i semn lui Harrigan. Îl 


privea aproape cu respect. 


— That'n-da s’ yin tekai, spuse pe un ton admirativ. 
— Thatinda yinteki — a încercat din răsputeri să-i răspundă dând din cap. 
Şi alienul și-a ridicat palma în semn de salut, apoi s-a întors şi şi-a urmat 


camarazii, toți patru dispărând de parcă s-ar fi topit în ceață. Doar că aerul era plin de 
fum şi resturi plutitoare. 


Harrigan s-a întors către Fernando: 

— Eşti bine? 

Acesta a dat din cap slăbit, sângerând puternic, dar păstrându-și cunoștința: 

Ce s-a întâmplat? 

— Era căutat, un criminal urmărit de ai lui. 

— Noi îl căutam cu siguranţă, a spus Villaça venind în fugă împreună cu Rios, ca 


să li se alăture. 


— Ai lui îl vor pedepsi în felul lor, a explicat Harrigan, dându-și seama că 


înțelegerea sa era mai mult intuitivă. 


tuse. 


Nu a înţeles cuvintele, dar a pătruns oarecum înțelesul lor. 

Rios a privit în jur la ce a mai rămas din favela. 

— Ce mizerie. Crezi că cineva va reface locul? 

— Cred că restul depinde de noi, a râs Harrigan. 

Iar Fernando a zâmbit, plin de speranţă: 

— Deci, acum mă duci în Oraşul Îngerilor? 

— Adică vrei să renunti la toate aventurile astea excitante? 

Toţi trei brazilienii au izbucnit în râs. 

— E doar o zi normală în Rio, amigo, spuse Fernando, dar râsul i s-a transformat în 


— Hai să te ajut, eroule, și Harrigan îl bătu cu palma pe umărul sănătos. 
La baza favelei veneau ambulanţele, alăturându-se celorlalte mașini. 
Fernando strălucea de mândrie și împreună, au început să coboare panta. 

LEE CHILD, KARIN SLAUGHTER 
CURĂȚAREA AURULUI 


Titlul original: Cleaning the Gold, 2019 
Traducerea: Ştefi Todo 


Dragi cititori, 

Suntem încântați să vă oferim în sfârşit o povestire pentru care ne pregătim de câţiva ani. 

Suntem prieteni de aproape douăzeci de ani şi, de asemenea, fani unul al romanelor 
celuilalt. De-a lungul anilor, în conversațiile noastre am discutat adesea despre ce s-ar întâmpla 
dacă personajele noastre, Jack Reacher şi Will Trent, s-ar întâlni în viaţa reală. L-ar aresta Will 
pe Reacher pentru că şi-a făcut singur dreptate împotriva unui tip rău? l-ar sparge Reacher fața 
lui Will s-au i-ar face vânt într-o fântână? Provocarea a fost să găsim o cale ca ei să lucreze 
împreună. Ambii au nişte valori morale puternice, dar fiecare merge către ele pe drumuri 
diferite. Găsirea unui caz care să-l aducă pe unul pe orbita celuilalt a presupus o conversaţie 
foarte lungă, iar în final a rezultat o intrigă pe care amândoi am fost încântați să o punem pe 
hârtie. 

Rezultatul e Curăzarea aurului. Am început scriind propriile noastre capitole separat, dar 
pe măsură ce am dezvoltat povestea lucrurile s-au îmbinat, aşa că nu e nevoie să știți neapărat 
cine ce a scris — şi sperăm din suflet să vă placă. Oricum ar fi, credem că Jack şi Will s-au 
distrat împreună şi că acesta e începutul unei frumoase prietenii... 


Cu drag, 
Karin Slaughter şi Lee Child 

Will Trent stătea în faţa ușii închise a biroului, ascultând murmurul vocilor care discutau 
despre cele două cazuri de conducere sub influenţa alcoolului şi punctau istoricul din cererea 
lui de angajare. Conversaţia nu părea să fie în favoarea lui. Nu era bine. Will avea nevoie de 
acest loc de muncă. Dacă nu, o dădea în bară cu munca lui reală. 

Şi-a şters fruntea transpirată cu mâneca. Temperatura de afară trecuse deja de punctul de 
fierbere. Înăuntru nu era cu mult mai bine. Transpiraţia lui a început să curgă în clădirea 
guvernamentală din anii '50, rece ca un mormânt. Tavanul jos intensifica senzaţia. Tencuiala 
era umflată de la umiditate. A văzut un stop de transpiraţie care a picat de pe nas şi s-a 
rostogolit pe podea. Pe mijlocul linoleumului era format un jgheab de la cizmele armatei care 
au trecut în sus și în jos pe hol de zeci de ani. 

Will şi-a schimbat poziţia pe scaun. Vertebrele i se transformaseră în legături care îi 
strangulau coloana vertebrală. Muşchii din picioare se coagulau. Corpul îl durea din două 
motive. Primul era ceremonia de rămas-bun pe care iubita lui i-o oferise cu o seară înainte. Şi în 
această dimineaţă în parcare. Al doilea era că a petrecut întregul zbor de o oră de la Atlanta la 
Lexington cu genunchii înfipți în scaunul din față, blocat între un copil care urla la o agrafă de 
birou şi un vârstnic flatulent. 

Doar unul din aceste motive merita durerea. 

Din spatele uşii s-a auzit zbierând o voce: 

— Nu mă interesează deloc ce crezi tu, Dave. 

Colonelul Stephanie Lukather, femeia care era la conducerea Depozitului de Aur al 
Statelor Unite. Un post important, dar ce ştia Will? Cele mai multe cunoştinţe ale lui despre 
rezervele federale de aur erau culese de pe Wikipedia şi din filmul Goldfinger. 

Clădirea se afla lângă baza armatei de la Fort Knox, la intersecția dintre bulevardul 
Bullion şi strada Gold Vault. Uşa principală avea douăzeci de tone de material rezistent la 
perforare şi tăiere şi avea o grosime de cincizeci de centimetri. Înăuntru era depozitat 
echivalentul la 350 miliarde de dolari în metal preţios. Poliţia monetăriei păzea clădirea şi 
armata Statelor Unite îi păzea pe ei. Seiful a fost deschis pentru accesul publicului o singură 
dată, în septembrie 1974. Înainte, în 1964, Pussy Galore a evacuat întreaga bază cu circul ei 
zburător şi o bombă dinăuntrul seifului a fost dezactivată cu 0,07 secunde înainte de a exploda. 

Ușa s-a deschis în sfârșit. 

Maiorul Dave Baldani i-a aruncat lui Will o privire încruntată. 

Will cunoștea acea privire. Era felul în care un băiat bun îl punea la punct pe un băiat 
rău. O folosise de o mulțime de ori în slujba sa ca agent special al Biroului de Investigaţii din 
Georgia. Dar Will nu era la Fort Knox în calitate de polițist. Lucra sub acoperire, dându-se 
drept un căpitan care a căzut în plasa unor decizii stupide după două misiuni în Afganistan. 

Cartea de identitate era perfectă, dacă nu puteai penetra baza de date a Pentagonului. 
Jack Phineas Wolfe, trecut în rezervă cu onoruri în 2016. Două condamnări pentru conducere în 
stare de ebrietate. Muncă în folosul comunităţii. Divorţat. Fără copii. Supraîndatorat la bancă. 
Cu cardurile de credit anulate. Evacuat de la ultima locuinţă. Maşina luată de bancă. În căutarea 
unei munci cinstite, sau cât de aproape de cinstit ar putea găsi. 

— Grăbiţi-vă, băieți. 

Colonelul Lukather avea cincizeci şi ceva de ani, era subțire şi avea părul blond prins 
într-un stil milităresc. A dat nerăbdătoare din mână. 

— Vă aşteptam. 

Will a trebuit să-şi plece capul ca să poată sta în picioare. Tavanul din care cădeau 
picături era cu cincizeci de centimetri mai jos decât ar fi fost normal. Lambriurile întunecate de 
pe pereţi se încovoiaseră odată cu trecerea anilor. Pe un perete al încăperii erau dulapuri 
încuiate. Biroul regulamentar de metal al colonelului era vârât în cealaltă parte. Nu exista nicio 
fereastră. Aerul nu se mișca deloc. S-ar fi putut afla în interiorul unui coşciug. 

Colonelul Lukather a arătat spre tavanul jos, explicând: 

— Generalul de brigadă de deasupra a vrut un duș în biroul lui. Rahatul o ia la vale. Nu 
am nevoie de luminator, Wolfe. Şezi. 

Will a luat unul din scaunele din fața ei. Baldani a rămas în picioare la câţiva centimetri 
de umărul lui Will — altă șmecherie cu tipul bun/tipul rău. 

— Wolfe, ai avut câteva probleme de când ai trecut în rezervă, a spus Lukather. 

Will n-a auzit o întrebare, aşa că n-a dat niciun răspuns. 

Lukather şi-a sprijinit mâna pe dosar, așteptând ca tăcerea să-l facă să cedeze. 

Will n-a cedat. 

Ceasul de pe perete a ticăit ascuţit. 

Baldani a scos un oftat lung, de fumător. 

— Dave, se pare că ne-am ales cu un adevărat Captain Jack aici. 

Lukather a deschis dosarul şi s-a prefăcut că citeşte informaţiile pentru prima dată. 

— Staţionat în BFE'. Al cincilea în clasă la școala John Wayne’. Pieptul plin de 
bomboane” de la Sandbox”. Ţi-ai câștigat Tratamentul Triplu”. Un adevărat gung-ho mo-fo€. Cu 
siguranţă ai câştigat concursul de cea mai mare sculă din clasă. 

Will nu avusese timp să studieze jargonul armatei, aşa că nu avea habar despre ce 
vorbea, cu excepția ultimei părți, care părea exactă. 

— Apoi... a întors o pagină din dosar. Degetul lui Lukather a urmărit datele despre Jack 
Wolfe. Două condamnări pentru conducere sub influenţa alcoolului. Un divorț urât. Credite 
neacoperite. Ce te face să crezi că ar trebui să-ți plătesc cincisprezece dolari pe oră şi să te 
cazez într-unul din hotelurile mele pentru privilegiul de a lucra la baza mea în următoarele zile. 

Will a ridicat dintr-un umăr în acelaşi fel nepăsător în care o făceau infractorii pe care-i 
interoga. 

— De tine depinde. 

Baldani se foia pe picioare, în mod clar enervat. 

Lukather a ridicat privirea din hârtii. Probabil că i-a plăcut sinceritatea lui Will, pentru că 
nu l-a scos imediat afară din birou. 

— Ştii despre ce-i vorba? 


! Big Fucking Empty — folosit peiorativ pentru un loc extrem de izolat; implică faptul că nu există nimic care să merite să te afli într- 
un astfel de loc. 
? Şcoala Forţelor Armate Speciale, Fort Bragg. 
? Medalii și titluri primite. Poate fi folosit peiorativ sau apreciativ. 
* Termen informal pentru o locaţie unde sunt trimişi soldații. 
` Triple Threat, în original — trei școli absolvite ca parte a pregătirii speciale (şcoala forțelor speciale, școala soldaţilor de elită şi 
şcoala de paraşutişti. Soldaţii poartă toate însemnele acestora pe uniformă. 
ê Un soldat mai entuziasmat de armată decât majoritatea celor din jurul său. 

— Îngrijitor? Will a ridicat din nou din umeri, doar ca să-l enerveze pe Baldani. Anunţul 
spunea ceva despre curăţenie. 

— Nu cu ce eşti obişnuit, a spus ea. Ce ştii despre aur? 

Altă ridicare din umeri. 

— L-aș putea folosi. 

— Bine, deşteptule. Baldani ajunsese la limita răbdării. Controlează-te. Vorbești cu un 
colonel. 

Will şi-a întors bărbia cu două grade, ignorându-l, dar fiind atent la el. 

Pumnii lui Baldani s-au încleştat, ceea ce era o prostie, pentru că în momentul în care 
ridica braţele, Will putea să-i vâre boaşele în fund. 

— Terminati, băieţi. 

Lukather a închis dosarul lui Jack Wolfe. Decizia de angajare era luată, dar ea nu le-a 
împărtăşit-o. În loc de asta, i-a spus lui Will: 

— Aurul este un element chimic natural, care are numărul atomic 79. E clasificat ca 
metal moale, aşa că poate fi uşor zgâriat sau deteriorat. Uleiul de pe mâinile tale poate coroda 
sau distruge finisajul, diminuându-i valoarea. La manipulare, e recomandat să porți mănuși fine 
de bumbac. Măştile sunt necesare deoarece umezeala din respiraţie sau saliva poate lăsa pete 
care nu mai pot fi curățate. 

Will aştepta restul discursului. 

— Ordinul executiv 6102, emis de președintele Franklin D. Roosevelt în 1933, a scos în 
afara legii proprietatea privată a monedelor, lingourilor și certificatelor de aur, ceea ce a forţat 
cetățenii să vândă aceste obiecte Rezervei Federale. În 1936, Trezoreria a început construcția 
Depozitului de aur, în cele din urmă transferând, cu un convoi de tren blindat, majoritatea 
rezervelor de aur în depozitul nostru. Acum avem depozitate în seifuri sigilate 147,3 miliarde 
de uncii troy, în principal sub formă de bare de aur cu puritate care variază de la .900 la .999. 
Restul rezervei naționale este la West Point şi Denver. 

Will a ridicat din nou nepăsător din umăr. 

— ŞI? 

— Prin ordinul congresului seifurile sunt inspectate anual de către Inspectorul General de 
la Departamentul Trezoreriei. Doar din privire. Ar dura luni de zile să verifici seria de pe 
fiecare bară de aur din inventar. Ceea ce ne aduce aici şi acum, Căpitane Wolfe. Articolul 
TS/Ultra 47-12 din legea de Compartimentare a Guvernării Trezoreriei cere ca fiecare bucată 
de aur să fie inspectată manual la fiecare zece ani. Acum suntem în unul din aceşti ani și mai 
avem câteva zile şi un om în minus. 

Will şi-a reţinut ridicarea din umeri. Și-a frecat maxilarul, încercând să-l domolească pe 
adolescentul Will care dansa dansul bucuriei în jurul lui. Sperase ca serviciul sub acoperire să-l 
ducă în interiorul depozitului, dar asta era în interiorul seifurilor. Cu aurul. Vorbeau despre 
teritoriul Oddjob. 

Avea nevoie de clarificări. 

— Vreti să mânuiesc eu aurul? 

— Practic eşti o femeie de serviciu, a spus Baldani. Cureţi aurul. Asta cere cu adevărat 
legea. Curăţarea aurului. 

Lukather a adăugat: 

— Ne ia exact nouă luni să trecem prin tot inventarul şi în momentul ăsta am devansat 
programarea, ceea ce e un lucru foarte bun. Lucrăm non-stop, cu două echipe de şase persoane 
ziua, cu încă două de şase noaptea. Din motive de securitate, nicio echipă nu stă mai mult de 
două săptămâni în seifuri şi folosim personal din afară — de preferat foşti soldați — astfel încât 
nimeni de la bază să nu se familiarizeze cu venirile şi plecările. Așa cum am spus, suntem 
extrem de aproape de finalizare, dar schimbul de zi are nevoie de încă o roată la maşinărie. 

Will i-a analizat cuvintele. Nu-i oferise slujba, dar îi dezvăluise date dintr-un program 
secret, ceea ce era cam acelaşi lucru. Nu era momentul acum să pară prea nerăbdător. 

— Ce presupune? 

— Muncă grea, a spus Baldani, reuşind să transmită cu tonul lui înfiorător că se îndoia că 
Will va face faţă. 

— Dave nu greşeşte, a spus Lukather. Strălucirea dispare într-o jumătate de oră. După 
aceea, e o muncă de rupt spatele. E evident că încă eşti în formă, Wolfe. Nu mai ai vigoarea 
tinereţii, dar încă văd soldatul din tine. 

S-a aşezat din nou în scaun, studiindu-l deschis. 

— Cât ai, cam un metru optzeci şi cinci? 

Will avea un metru optzeci şi cinci pe vremea liceului, dar a aprobat din cap. 

— Dave crede că ești o problemă, dar mie-mi plac problemele. A rânjit spre Will. Pe 
deasupra, ultimul tip pe care l-a recomandat Dave, a dat bir cu fugiţii la primul strop de 
transpirație. Eşti genul ăla da fătălău, căpitane? 

Will a dat din cap. 

— Nu prea obişnuiesc să renunţ. 

— Pariez că nu. I-a făcut cu ochiul. Îmi place să am oameni muncitori în subordinea 
mea. Eşti un om muncitor, Wolfe? 

Will nu era străin de munca manuală. 

— Duc lucrurile până la capăt. 

— Pariez că o faci, soldat. A râs adânc din gât. Baldani, bagă-l înăuntru, da? 

Baldani se uita ca şi cum ar fi dorit să comenteze, dar Lukather arăta ca cineva cu care 
nu-ți permiti să comentezi, şi nu numai datorită stelelor de pe umeri. 

— Să mergem, rahatule, a mormăit Baldani. 

Rahatul i-a oferit lui Baldani plăcerea de a-l privi pe Will ridicându-se de pe scaun. 
Pentru a-şi bate joc de el a făcut un spectacol din ghemuirea sub tavanul jos, în principal pentru 
că Baldani mai avea o grămadă de loc. Maiorul s-a uitat la Will cu o furie specială în ochi. 
Nebunia Bărbatului Scund, o numea prietena lui Will, şi probabil că ştia pentru că şi ea era mai 
înaltă decât Baldani. 

În hol, maiorul mergea astfel încât să fie fix în faţa lui. Arăta bine pentru un tip gras, 
probabil petrecând tot atâta timp la bar ca şi la sală. Părul avea o tunsoare lipită de cap, ceea ce 
nu reușea să-i ascundă începutul de chelie. Baldani a văzut privirea lui Will pe partea mai 
bronzată a scalpului. Şi-a acoperit-o cu mâna, pretinzând că-şi şterge transpiraţia. I-a aruncat lui 
Will o privire, apoi s-a uitat din nou când Will a chicotit. 

— Să nu te gândeşti nicio secundă că Lukather e drăguță cu tine, l-a avertizat Baldani. S- 
ar face frate şi cu dracu” ca să treacă puntea. 

Will s-a hotărât să-l enerveze pe tip. 

— Cine n-ar face la fel? 

Afară, soarele l-a izbit în faţă. Will auzea focuri de armă la distanță. Apoi o explozie, 
Apoi mai multe focuri de armă, ceea ce l-a făcut să-și dorească să aibă la el o armă sau ceva de 
aruncat în aer. 

Era un motiv pentru care Will era polițist. 

Baldani s-a urcat într-un Impala albastru cu stalactite de noroi atârnate pe sub ea. 
Aparatul de aer condiționat era deja pornit în momentul în care Will a intrat. A experimentat 
acea senzație familiară de transpirație care-i picura pe spate în timp ce nasul îi curgea de frig. 
Baldani a întors maşina. Radioul era deja dat tare, dar Baldani l-a dat şi mai tare, pentru că 
nimic nu dovedea ce șmecher ești mai bine ca un difuzor urlând „Smells Like Teen Spirit”. 

Will îşi amintea informaţiile citite pe Wikipedia în timp ce mașina se învârtea prin 
parcare. Locul se întindea pe mai mult de 100.000 de acri, în trei districte diferite. Cam 13.000 
de oameni locuiau acolo și alte câteva mii veneau pentru instruire sau sprijin. Erau acolo 
hoteluri, restaurante, mini-mall-uri, o sală de bowling, un complex medical, case familiale și 
şcoli. La fiecare 100 de femei de peste 18 ani, erau 190,3 bărbaţi, ceea ce ar putea explica de ce 
Baldani era atât de rănit. 

Sau poate tipul era doar un nenorocit. 

Pe lângă drumul principal Will a zărit mai multe clădiri de birouri decât putea număra. 
Comandamentul de Resurse Umane al Armatei o numea baza, ceea ce Will şi-a dat seama că 
însemna locul unde mergeau hârtiile ca să moară. Dar el încă era activ într-o bază de date a 
armatei cu un grad înalt de securitate. Doar ca să treacă de porţile principale a durat două ore şi 
o grămadă de transpirație peste actele de identitate false-dar-nu-chiar-false, emise de guvern, 
ale lui Jack Phineas Wolfe. 

Depozitul de aur a apărut la capătul unei străzi lungi. Clădirea din granit alb avea un 
aspect destul de inofensiv, o structură tipic art-deco din anii '30, genul de lucru care era mai 
frumos decât te-ai fi aşteptat să fie, pentru că Marea Criză a făcut o grămadă de şomeri, iar 
oamenii au avut timp să facă lucruri, dacă nu-şi făceau griji pentru ziua de mâine. 

Will văzuse depozitul de pe autostradă şi a crezut că ochii îi joacă feste. Nu i se părea 
normal ca aşa ceva să fie în câmp deschis. Apoi s-a uitat la sârma ghimpată şi la rândurile de 
garduri electrice şi la semnele de avertizare și la Jeep-urile care mergeau în zig-zag în jurul a 
ceea ce era probabil un câmp cât zece terenuri de fotbal împânzit cu mine. Nu era niciun 
lunetist pe acoperiş, dar în momentul în care un potenţial hoţ ar fi trecut pe câmpul deschis care 
înconjura clădirea, ar fi fost acolo cel puţin 200 de bărbaţi țintind către el. 

Baldani s-a oprit lângă o clădire a securităţii, joasă, cu un etaj, chiar în interiorul porților 
deschise. Deşi deschise era înşelător. Porţile grele de fier dădeau să se închidă, dar doisprezece 
opritoare le-au blocat de pe trotuar. Rânduri de ţepi care spărgeau cauciucuri au apărut ca niște 
dinți de crocodil. 

— E timpul să treci la treabă, Wolfie, i-a spus Baldani lui Will. 

Uşa maşinii a fost deschisă de un paznic care arăta ca şi cum ar fi avut saci de ciment pe 
sub cămaşă. Will s-a uitat de jur împrejur, apărându-şi ochii de soare. Ultima dată când a fost 
înconjurat de bărbați atât de înarmaţi a fost când a făcut o razie la un depozit, într-o operaţiune 
comună cu FBI, DEA şi ATF. 

Baldani și-a pus cheile, bricheta și ecusonul într-o tavă care a trecut printr-un aparat cu 
raze X, dar asta a fost toată verificarea. S-a sprijinit de un gard şi și-a aprins o țigară cât timp a 

aşteptat să fie verificat Will. Să ajungă la bază a fost dificil, dar cercetarea de la depozit a fost 
de parcă... ar fi intrat în Ford Knox. 

Will a numărat zece paznici cu M4 agăţate în jurul gâtului, tipul uriaş având un AR-I15. 
Curelele completau înfăţişarea cu Sig Sauer P320, sprayuri paralizante, Tasere şi bastoane de 
metal telescopice. Se mişcau rapid, eficient, împingându-l şi trăgându-l pe Will printr-un lanţ 
de verificare. Un ciobănesc german masiv şi-a băgat nasul între picioarele lui Will. Un tânăr cu 
un laptop a verificat portmoneul lui Will şi a scanat într-un sistem diferitele acte false. Ghetele 
lui Will au fost trecute prin aparatul cu raze X. A trebuit să-şi scoată cureaua şi să ridice 
mâinile în timp ce o baghetă îl verifica de metale, apoi a fost percheziţionat și i s-a cerut să 
arate balsamul de buze şi cheile. Apoi un al doilea tip l-a percheziționat din nou. Apoi un al 
treilea a trecut o bucată mică de hârtie peste mâinile lui Will şi a băgat-o într-un aparat ca să 
verifice dacă are urme de la vreo bombă. 

Impala a fost verificată la fel. Un alt paznic a băgat o oglindă sub maşină, lovind 
stalactitele. Unui ciobănesc belgian i s-a dat frâu liber. Scaunele au fost ridicate. Covorașele și 
vizierele au fost întoarse. Cutia cu mănuși a fost deschisă. Motorul și portbagajul au fost 
verificate. Cineva s-a plimbat cu un aparat de măsurare a radioactivităţii în jurul ei. Altcineva a 
verificat dacă există reziduuri explozive. 

Will deja transpira de la căldură, dar sudoarea a început să-i curgă pe scalp când i s-a 
cerut să 1 se ia amprentele. Va ţine acoperirea lui Jack Phineas Wolfe la acest nivel de verificare 
sau va ajunge să fie împuşcat acolo unde era acum? 

Nu era cel mai potrivit moment să-şi pună întrebarea asta. 

Niciunul dintre paznici nu arăta destul de matur ca să aibă vârsta la care era legal să bea 
alcool. Unul avea încă puf pe bărbie. Altul părea că încă n-a trecut de pubertate. Toţi aveau 
aceeaşi privire plictisită, care putea să-i facă cu ușurință să apese pe trăgaci, să arunce cu un 
baston, iar Will să fie dus cu avionul la spital sau cu maşina la morgă. 

Inima i-a bătut să-i sară din piept când tânărul cu laptop a intrat în spaţiul personal al lui 
Will. Băiatul avea permisul de conducere al lui Jack Wolfe, cardul de asigurări de sănătate, 
cardul de asigurări sociale, şi, din nu se ştie ce motiv, cardul Costco. 

— Uită-te în asta. 

Alt paznic ţinea în mână o pereche de ochelari grei, negri. Un cablu ieșea din ei şi intra 
într-o tabletă. 

Will şi-a băgat faţa în ochelari. N-a văzut decât negru, apoi prin faţa ochilor i-a trecut o 
linie, dându-i senzaţia că a văzut un Cylon din Battlestar Galactica. 

Soarele l-a orbit când i-au fost scoşi ochelarii. 

— Scanarea retinei, i-a spus Baldani. 

Țigara fumată pe jumătate i se legăna între buze. Părea că se bucură de disconfortul lui 
Will, ceea ce, dacă era să fie sincer, era exact ce ar fi făcut şi Will în locul lui. 

— Domnule? 

Băiatul cu laptopul era înapoi la Will. Se uita la actul de identitate a lui Will, apoi la 
Will, apoi din nou la actul de identitate. Laptopul a scos un bip, dar el nu şi-a luat ochii de la 
Will. Will se holba şi el înapoi. Soldatul părea de optsprezece ani, corpul lui arătând ca al unei 
persoane care îşi petrece fiecare secundă din timpul liber ori lucrând, ori încercând să şi-o tragă. 

Laptopul a scos din nou un bip, dar băiatul nu s-a uitat la ecran. 

Will a cedat primul. S-a uitat în jos la ecran. S-a uitat înapoi la băiat. S-a uitat în jos la 
ecran. 

Băiatul a țipat: 

— Alpha! Mike! Foxtrot! 

Will a aşteptat să fie împușcat în față sau trântit cu faţa în jos pe asfalt. 

Baldani a rânjit în timp ce arunca mucul de țigară. 

— Adio. Nenorocitule. 

Opritoarele au intrat în pământ. Ţepii au fost retraşi. Cei zece paznici s-au dat înapoi. 
Will a respirat cel mai profund şi cel mai adânc din toată viaţa lui. 

Baldani i-a arătat un şir de dinți pătaţi cu nicotină în timp ce conducea spre clădire. Will 
l-a lăsat să se bucure de victorie, lăsând la o parte sentimentul de umilire şi concentrându-și 
mintea pe ceea ce avea de făcut. Nu era aici ca să se certe cu Dave Baldani sau ca să curețe 
lingourile de aur. Era aici ca să găsească un ucigaș de poliţişti. 

Prima crimă a fost comisă în 16 aprilie 1977, într-un oraş aflat la 160 de kilometri sud de 
Atlanta, numit Margrave, Georgia. 

Astea erau faptele: 

A fost raportat un străin care tot intra şi ieşea din bibliotecă. Margrave era un oraş mic. 
Nu aveau străini, cel puţin nu unii pe care să nu-i recunoască. Vagabondul era un bărbat alb, cu 
părul blond şi ochi albaştri, mai înalt de un metru nouăzeci, construit ca un fundaş de fotbal şi 
îmbrăcat cu jeanşi murdari şi o jachetă de armată. A fost văzut ultima dată intrând şi ieşind pe 
uşile bibliotecii. A fost o dată să folosească baia şi a răsfoit o copie a cărţii Ghidul păsărilor din 
sud-estul Statelor Unite. Bibliotecara a sunat la biroul şerifului când l-a auzit pe străin 
mormăind de unul singur. În cinci minute, un agent a apărut la faţa locului. Conform unui 
martor ocular, străinul a scos un pistol şi l-a împușcat pe agent în cap. 

Numele agentului era Phillip Michael Deacon. În vârstă de treizeci şi nouă de ani, 
douăzeci şi unu de ani în serviciu, o soție şi un băiat acasă, o fată măritată, însărcinată cu 
primul nepot. 

Străinul nu i-a dat lui Deacon niciun avertisment. Nu s-a spus niciun cuvânt între cei doi 
bărbaţi. Doar o dublă apăsare pe trăgaci, apoi străinul a dispărut în pădure, pentru a nu mai fi 
văzut niciodată. 

Deacon a supraviețuit împușcăturii, dar era greu de spus că trăia. Nu şi-a revenit 
niciodată după operație. Şi-a petrecut următorii douăzeci şi doi de ani în comă. Cu două luni în 
urmă, a sucombat în cele din urmă din cauza unei pneumonii, ceea ce a transformat mandatul 
de arestare din tentativă de omor a unui ofițer la omor de gradul unu cu circumstanţe agravante, 
ceea ce însemna pedeapsa maximă, cea cu moartea. 

Şi atunci şeful lui Will i-a trântit dosarul pe masă. 

Will nu era un fan al ucigașilor, dar ucigașii de poliţişti aparţineau celei mai negre părți a 
iadului. De când dosarul a aterizat pe biroul lui, şi-a petrecut fiecare clipă cercetând cazul 
original, chiar scufundându-se în depozitul securizat al GBI” din Dry Branch ca să caute 
singurele dovezi fizice care au rămas din acel caz, fragmente din cele două gloanţe scoase din 
creierul lui Philip Deacon şi o pungă sigilată de plastic în care era copia din biblioteca din 
Margrave a cărții Ghidul păsărilor din sud-estul Statelor Unite. 

Nu exista nicio armă cu care să se potrivească fragmentele. 

Singurele amprente identificabile găsite pe carte aparțineau bibliotecarei care, în 
dimineața împușcăturilor, a luat-o și a pus-o pe raft. 

Oamenii cred întotdeauna că un caz vechi e imposibil de rezolvat. Nu e total greşit, dar 
de multe ori Will a constatat că trecerea timpului le dă martorilor o altă perspectivă. În mare 
parte, se ajungea la asta deoarece nu mai erau speriaţi. Bătăuşii şi tâlharii care i-au intimidat, ori 
au murit tineri, ori au ajuns în închisoare. Căsătoriile s-au dizolvat. Dragostea a trecut. 
Reputaţiile au fost distruse sau reconstruite. Pe scurt, după o lungă perioadă de timp ar putea 
acorda mai multă atenţie evenimentelor din trecut. 

Will condusese în localitatea din Florida şi vorbise cu bibliotecara, acum pensionată, care 
a sunat la 911. O găsise pe văduva martorului ocular la împușcături. Vorbise cu unii dintre 
colegii polițiști ai lui Deacon și cu diferiți patroni ai bibliotecii. Stătuse în nenumărate camere 
de zi sorbind nenumărate pahare de ceai cu gheaţă şi ascultase nenumărate doamne bătrâne 
care-i aruncau bucățele de informaţii cu ajutorul cărora, în cele din urmă, Will va rezolva 
puzzle-ul. 

Prima bucăţică: La o lună după tentativa de omor a agentului Deacon în afara bibliotecii, 
un al doilea străin a fost văzut în Margrave. 

A doua bucăţică: Al doilea străin era un bărbat alb. Părul blond. Ochi albaștri. Cam 
treizeci şi cinci de ani. Cam de un metru nouăzeci şi o sută zece kilograme. Construit ca un 
fundaş, spuneau unii. 

A treia bucăţică: Al doilea străin a fost imediat arestat pentru crimă — nu pentru tentativa 
de la bibliotecă, ci pentru omor deosebit de grav al unui bărbat neidentificat — de către şeriful 
din Margrave, care a furnizat, de asemenea, singura mărturie oculară despre presupusa crimă. 
Presupusă era aruncat acolo, pentru că Will nu a găsit niciun raport sau dosar care să conţină 
vreo menţiune despre o crimă în perioada respectivă. 

A patra bucăţică: Era o înregistrare în care al doilea străin apărea ca fiind transportat la 
penitenciarul Warburton, dar se părea că nu rămăsese acolo mai mult de două zile. 

A cincea bucăţică: În loc ca şeriful să sune la biroul şerifilor federali şi să organizeze o 
căutare generală pentru presupusul fugar, a fost retrasă presupusa acuzaţie de omor şi al doilea 
străin a fost lăsat să dispară. 

Până acum. 

— Ultima oprire, lenjeria de damă. 

Baldani a oprit maşina de-a lungul a două spații de parcare ca şi cum ar fi parcat un 
Lamborghini nu un Chevy guvernamental. 

Will a auzit zgomotul unei brichete în timp ce cobora din maşină. S-a uitat în sus la 
clădirea impunătoare. A văzut turnuri de pază, camere de supraveghere, crăpături prin care 
ieşeau puști, suprafeţe mari luminate, care probabil puteau fi văzute de pe suprafaţa lunii. 

Locul era păzit ca şi cum ar fi fost Fort Knox. 

Baldani s-a îndreptat spre o uşă laterală, lăsând o urmă de fum în spate. Will a încercat să 
nu stea în bătaia vântului, întrebându-se ce va face întâi Baldani — cancer de plămâni sau de 
piele. 

Nu era problema lui. 

Will a dat cu mâna pe partea răcoroasă a granitului. Şi-a concentrat mintea pe punctul 
central al cazului. Phillip Michael Deacon nu şi-a ţinut niciodată în braţe primul nepot. Nu şi-a 

mai văzut niciodată fiul jucându-se cu mingea. Nu şi-a mai sărutat niciodată soția, n-a mai mers 
cu maşina la magazin, n-a mai dus gunoiul şi nu s-a mai scărpinat în fund pentru că a răspuns la 
un apel despre un vagabond și a pierdut partea cea mai interesantă a vieții. 

Asta ştia Will despre şeriful din Margrave: era un nenorocit corupt. 

Şi mort. 

Văduva şerifului nu păstrase niciunul dintre fişierele lui. Copii lui nu suportau să 
rostească numele tatălui. Raportul martorului inițial despre presupusul omor de gradul întâi nu 
mai exista. Niciunul din foştii săi agenţi nu şi-ar denunța șeful, chiar dacă omul putrezea în 
pământ. Nu existau computere în biroul şerifului în 1977. Singurul motiv pentru care Will avea 
niște detalii despre primul străin era că GBI fusese sunat imediat după împușcături. Prin 
legislația statului, agenţia conducea orice investigaţie în care era implicată împușcarea unui 
ofiţer. 

Puținele informaţii pe care Will le avea despre al doilea străin fuseseră puse împreună cu 
bucăţi de bârfe care l-au dus până la urmă într-un vechi depozit prăfuit din subsolul 
penitenciarului Warburton. Cererea de transport a prizonierului pentru al doilea străin, făcută în 
trei exemplare, a furnizat detaliile principale necesare: numele deţinutului, data nașterii, 
detaliile fizice şi fotografia. Acuzaţiile înregistrate. Semnătura șerifului pe raportul sumar care-l 
menţiona pe el ca martor ocular. 

Fusese un ghinion al naibii că al doilea străin a ajuns în Margrave şi, într-o oră, se 
presupune că a reuşit să ucidă un tip cu sânge rece în faţa unui singur martor, care s-a întâmplat 
să fie şeriful experimentat al ținutului. 

Bucăţica numărul șase era un colţ din puzzle: În perioada de timp dintre împuşcarea lui 
Phillip Michael Deacon și arestarea celui de-al doilea străin, Will nu a găsit nicio dovadă a 
vreunei ucideri pe suprafaţa a trei districte. Niciun articol în ziare. Nicio bârfă locală. Nicio 
urmă a vreunor funeralii. Niciun certificat de deces înregistrat la departamentul din Georgia. 

Singurul lucru care avea sens pentru Will era că şeriful necinstit l-a legat pe al doilea 
străin pentru o crimă care nu s-a întâmplat. 

Care — de ce? 

Cel mai probabil răspuns la această întrebare l-a ajutat pe Will să vadă imaginea pe care 
începeau să o formeze piesele individuale: primul străin trebuie să fi fost al doilea străin, pentru 
Can 

Şapte: Descrierile celor doi erau identice. 

Opt: Amândoi străinii au apărut întâmplător într-un oraş nesemnificativ care nu mai 
văzuse niciodată străini. 

Nouă, alt colț: Will îi trimisese un mail în Florida, acum pensionatei bibliotecare, cu 
fotografia celui de-al doilea străin din dosarul cu transportul prizonierului. A răspuns imediat, 
fiind absolut sigură că al doilea străin este primul străin, bărbatul pe care ea l-a raportat pentru 
vagabondaj în 1997. Bărbatul pe care un martor ocular l-a identificat ca fiind cel care l-a 
împușcat de două ori în cap pe Phillip Michael Deacon. 

Prin urmare, Will îşi găsise omul. 

— Pe aici, Wolfe. 

Baldani a mai tras o dată din ţigară înainte să deschidă ușa. 

Aerul din interiorul clădirii era cu cel puţin zece grade mai rece. Will l-a urmat pe 
Baldani în jos pe un rând de scări abrupte. Au ajuns pe pământ la o ușă de oţel încuiată, apoi au 

urcat un alt rând de scări abrupte. Apoi din nou în jos. Will se gândea că e o altă glumă de-a lui 
Baldani, dar apoi au intrat într-o sală mare cu marmură lucioasă care strălucea de pe fiecare 
suprafață. 

Toată transpiraţia de pe corpul lui Will s-a transformat în gheață. 

În cameră se simțeau banii. Nu bani din tehnologie sau fonduri speculative, ci bani reali. 
Plafonul era decorat cu foiţă de aur. Băncile de mahon aveau modele complexe sculptate 
manual pe spătare. Lucrări de artă care ar fi putut fi expuse în orice muzeu erau atârnate pe 
pereţi. Will a mers până la una dintre vitrinele de sticlă. 

— Nişte cărți vechi, a spus Baldani. 

— Biblia Gutenberg. 

Will nu fusese niciodată la biserică, dar simţea că trebuie să vorbească în şoaptă. 

— Da, a spus Baldani. Au păstrat o copie a Magna Carta în timpul celui de-al doilea 
război mondial. Constituţia originală a SUA. Declaraţia de Independenţă. Am auzit că au 
depozitat și morfină în timpul războiului rece. 

— Nu aveam materie primă să o facem noi. 

— Oricum. 

Baldani l-a condus de-a lungul sălii. 

Alţi doi paznici stăteau în afara unei perechi de uşi mari, din lemn. Balamalele erau de 
alamă lustruită, la fel de lungi şi late ca un Corgi întins. Will ridică privirea, studiind cu atenție 
literele sculptate în boltă. Fiecare avea cel puţin trei centimetri adâncime în piatră, o daltă şi un 
ciocan care săpau carnea de marmură pentru a forma cuvintele: 


DEPOZITARUL STATELOR UNITE 


Baldani a întrebat: 

— Stai să te uiţi la literele alea toată ziua sau vrei să intrăm? 

Cei doi bărbați au deschis uşile de lemn și, dintr-odată, Will s-a trezit stând la uşa 
deschisă a depozitului. Patru gardieni înarmaţi blocau un hol lung, alb. Poliţia monetăriei. 
Purtau veste antiglont cu sigla Departamentului Trezoreriei pe piept. Will a numărat trei arme 
la fiecare dintre ei, ceea ce însemna că probabil aveau mai multe pe care nu le vedea. 

Will trebuia să atingă uşa bolţii. Oţelul inoxidabil era rece sub palma lui. Era masiv, gros 
cât trei bărbaţi şi având de două ori înălțimea lui. 

— E nevoie de patru persoane ca să deschidă nenorocirea aia, a spus Baldani. Trebuie să 
înveţe fiecare combinaţia lui, dată verbal de Secretarul Trezoreriei. Nimeni nu are voie să-i 
vadă. Apoi roata este întoarsă de paisprezece ori ca să se deschidă. 

Baldani a păşit înăuntru, așa că Will a intrat şi el. 

Opulenţa s-a oprit la uşă. Will şi-a amintit de fiecare clădire guvernamentală prin care 
trecuse. Tavane joase. Conducte expuse de aer condiționat. Vopsea albă care se făcea galbenă 
la două zile după ce fusese întinsă pe blocurile de beton. Gresie crăpată. Tencuiala murdară. 
Fire multicolore care nu duceau nicăieri. 

Temperatura a coborât cu încă zece grade. Coborau pe o pantă înclinată. De-a lungul 
pereților erau versiuni mai mici ale uşii principale. Lângă fiecare erau semne albastre. Dintr-o 
parte în alta a tocului uşilor atârnau panglici asemănătoare benzilor de poliție. Plicuri 
transparente din plastic se legănau pe panglici. Will a tras cu ochiul la liniile tipărite pe hârtie, 


VP MAGAZIN 


Karin Slaughter şi Lee ChilD CURĂȚAREA AURULUI 


dar tot ce a văzut au fost şiruri de numere. A presupus că erau seriile de pe lingourile de aur. Își 
dorea să se oprească şi să-l examineze pe fiecare, să deschidă uşile din oţel inoxidabil şi să 
privească în interior. Nu existau geamuri. Fiecare uşă avea două seturi de cadrane cu cifru şi o 
încuietoare de maximă securitate. 

Baldani a luat-o în jos pe un alt hol. Will s-a uitat în sus. Becurile erau din Xenon, 
suficient de strălucitoare pentru a vedea detaliile cimentului dintre plăci. Auzea o muzică de 
undeva. Sunetul avea ecou pe suprafeţele dure. A luat-o după alt colț. Mai multe uși boltite. 
Mai multe semne. Mai multe panglici. La fiecare zece metri era montat un telefon pe perete, cu 
cadranul rotativ strălucind în lumina artificială. 

În faţă, Baldani s-a întors după un alt colţ. Muzica era mai tare. Hoobastank, ceea ce era 
un fel de crimă. Până acum, nu era niciun paznic în seif. Will a presupus că există o singură 
cale de ieşire şi ar trebui să fii un tâmpit să ascunzi o bară de aur de aproximativ zece kilograme 
asupra ta. 

— La naiba. 

Cuvintele i-au ieșit lui Will pe gură înainte să le poată opri. 

Ajunseseră la prima ușă deschisă. Trei bărbaţi care purtau mănuși albe şi măşti pe față 
luau barele de aur și le stivuiau pe un palet. 

Muzica şi-a oprit tânguiala. Sau Will îşi pierduse simţul auzului. Nu mai văzuse așa ceva 
în toată viaţa lui. În tot acest timp și-l imaginase pe Scrooge McDuck făcând zilnic baie în bani, 
când ar fi trebuit să se gândească la Minecraft construind un întreg oraş ciudat. 

— Uitaţi-l pe noul venit, nenorociților, a spus Baldani. 

Toată lumea a ignorat introducerea dispreţuitoare. Will şi-a aplecat capul în deschizătura 
uşii. Camera era de mărimea unui congelator comercial. Fără lumină, dar aurul reflecta o 
lumină metalică mai strălucitoare decât orice bec. Barele erau stivuite de la podea până la tavan 
într-o potcoavă în jurul marginii. Era loc destul ca un tip să stea în interior şi să dea barele unui 
tip care stătea în afară. Al doilea tip le dădea unui al treilea care le punea uşor pe paletul de 
oţel. 

Will şi-a dat seama că se holbează. S-a uitat de-a lungul holului în timp ce aștepta ca 
pupilele să-i revină la mărimea normală. Era încă o ușă deschisă exact lângă prima. A doua 
echipă avea un om mai puţin, dar păreau să fie mai înaintați în proces. Tipul de afară era 
îngenuncheat pentru a şterge barele cu o cârpă de bumbac înainte de a apuca câte două bare în 
ambele mâini, stând, învârtindu-se şi înmânând barele tipului dinăuntru. 

Îţi rupea spatele munca asta. 

— Rezultatul măsurătorii. 

Baldani a apăsat pe ecranul luminos din spatele paletului. 

— De fapt nu numărăm fiecare bară. Cântărim conţinutul camerei, le curățăm, apoi le 
stivuim înapoi înăuntru frumos și îngrijit pentru data viitoare. 

Will a aprobat din cap, dar nu era sigur că are sens. Seifurile erau sigilate, lipsite de 
oxigen. În mod sigur faptul că barele erau puse afară le afecta greutatea. În aer era umezeală, 
poate scame de la mănuşile de bumbac, un fir de păr rătăcit de la unul din cei care curățau. 
Când era vorba de milioane de kilograme, aceste lucruri se puneau la socoteală. 

— Aici se face matematica. 

Baldani a arătat spre unul din semnele albastre. Cineva cu un scris de mână foarte îngrijit 
folosise un marker alb ca să completeze informaţiile. 

— 36.236 bare de aur. Aproape douăsprezece miliarde de uncii troy. Aurul e acum 1.300 
de dolari uncia, aşa că — ei bine, aici e o grămadă de bani nenorociţi. 

O voce groasă s-a auzit din interiorul celui de-al doilea seif: 

— 472.238.000 de dolari. 

Will s-a uitat peste capul lui Baldani. 

Tipul din interiorul depozitului nu era vizibil. Will a văzut o pereche de mâini uriașe 
întinse, cusăturile mănușşilor de bumbac fiind gata să pleznească. Braţele bărbatului erau un lanţ 
cu mușchi. Bronzul decolorat indica faptul că era mai obișnuit să lucreze în aer liber. A dat cu o 
mână două bare de aur ca şi cum ar fi fost bucăţi de lego. Apoi a luat alte două bare în cealaltă 
mână. 

— Faceţi schimb, uriaşule. Baldani a pocnit din degete, arătând ce vrea să spună. 
Lukather nu vrea ca noul ei băiat să-şi rupă vreo unghie. 

Bărbatul şi-a aplecat capul când a ieșit din depozit. Şi-a scos masca de pe față. Bărbat 
alb. Părul blond. Ochi albaştri. Cam cincizeci și cinci de ani. Aproape doi metri şi 110 
kilograme. Construit ca un fundaș de fotbal, ar putea spune unii, dar având în vedere referinţa 
vizuală, Will l-ar descrie ca având aproximativ mărimea unui seif sigilat din Fort Knox. 

Ultima piesă a puzzle-ului: fost militar. Acum fără casă. Mercenar. Bătăuş. Curăţător de 
aur. Ucigaş de polițiști. 

Străinul din Margrave s-a prezentat singur: 

— Jack Reacher. 


2. 


Reacher era acolo din cauza unei lipse financiare temporare. Literalmente. Nimic 
sinistru. Nu era un faliment neașteptat. Pur şi simplu ceva obişnuit. Cu șaptesprezece zile 
înainte cheltuise pe prânz mai mult decât se așteptase şi fiind un tip care privea înainte când 
trebuia, şi-a dat seama că nu avea destui bani pentru toate trei lucrurile: bilet de autobuz, cină și 
un motel pentru noapte. Aşa că s-a dus la un ATM. 

Încasase recent suma de 612,14 dolari. 

Ceea ce era neaşteptat, dar uşor de explicat. Era un mesaj. Şase era F, a şasea literă din 
alfabet. Doisprezece dolari însemnau L. Cei paisprezece cenți erau N. Frances L. Neagly. Nu 
era destul să spună că era cel mai bun subofițer pe care îl avusese vreodată. Era cel mai bun 
soldat pe care îl întâlnise. Poate cea mai bună persoană. În mod sigur cea mai apropiată de ceea 
ce numise el vreodată prieten. După armată a deschis o agenţie de securitate în Chicago. O 
ducea bine. Era conectată cu tot felul de locuri diferite. Dar acum voia să vorbească. Acesta era 
mesajul. Era singurul ei mod de a găsi un tip care nu lăsa urme, dar din când în când rămânea 
fără bani. Banii erau reali. Nu se aştepta să-i primească înapoi. O chestie de soră mai mare. Sau 
mai mică. Poate că îi era milă de el. 

A sunat-o de la un telefon public dintr-un restaurant. 

— Am auzit un zvon despre un tip care ştie că un alt tip vrea să vorbească cu tine, a spus 
ea. 

— De ce cu mine? a întrebat el. 

— Au nevoie de un fost soldat. 

— Sunt o mulțime. 

— Un fost din poliția militară. 

— Sunt o mulțime de pensionari din poliția militară. 

— Suntem în secolul douăzeci şi unu, a spus Neagley. E clar că au scris un program și au 
căutat în bazele de date, iar răspunsul ai fost tu. Sau cineva ca tine. 

— De ce aş fi într-o bază de date? 

— E secolul douăzeci şi unu, a spus ea din nou. 


Două zile mai târziu era în interiorul Pentagonului. Prima dată în biroul unui general. Un 
tip impresionant, dar care nu avea nimic special de spus, decât că a garantat fără rezerve pentru 
colonelul pe care Reacher urma să-l întâlnească. Care nici el nu a avut nimic special de spus, 
decât că a garantat fără rezerve pentru tipul în costum care era următorul pe care Reacher 
trebuia să-l întâlnească. Serios. Adevărata afacere. O agenţie din umbră de care nu auzise 
nimeni niciodată şi nici nu s-ar fi gândit cineva la ea. Unde e adevărata putere. Unde merg cu 
probleme oamenii de la Pentagon. 

Tipul avea cam treizeci de ani şi lui Reacher i-a plăcut mult de el. O vârstă bună. 
Reacher își amintea bine de ea. Energia fără sfârșit. Pasiunea. În plus, tipul era deştept. Şi 
politicos, dar într-un mod civilizat nu slugarnic. Era din Georgia, a bănuit Reacher, după ton şi 
cadență. Zona metropolitană din Atlanta, poate. Ca muzica blues. Ritmuri de la ţară, înăsprite 
de oraş. Una peste alta, un tip simpatic. 

Şi în plus avea și simțul umorului. 

— Un lucru trebuie să-l dăm la o parte, a spus el. 

— Care? A întrebat Reacher. 

— Mandatul misiunii. Îi face pe oameni să râdă. 

Dece) 

— Vreau să spargi Ford Knox. 

— Înţeleg. 

— De fapt, vreau să-ţi iei o slujbă acolo. Doar pe jumătate sub acoperire. Oricum vor tipi 
ca tine. Eşti candidatul ideal. 

— În partea adevărată sau în partea arătată în filme? 

— Depozitul. Nu sunt foarte lămurit care e slujba. Pentru mine sună ca un fel de 
ceremonial. Ca un ritual. Dar nu asta e ideea. După cum spuneai, Knox înseamnă mai mult 
decât ce se vede în filme. Una peste alta, este un oraș cu dimensiuni decente. Cu toate 
problemele obişnuite. Inclusiv o rețea de cămătari. Care, la fel ca toate aceste rețele, duce la un 
şef de bandă. Nu-i un tip foarte drăguţ. De fapt, obișnuiește să rupă picioare. Dar nu picioarele 
împrumutatului. Asta ar ridica întrebări la spital. De obicei piciorul soției sau al unuia dintre 
copii. Nu se fac niciodată plângeri. Din două motive. Unu, este o parte din înţelegere. Doi, din 
cauza a cine este şeful. 

— Voi ştiţi cine este? 

— Da, noi ştim. 

— Aşa o spui de parcă ar fi un lucru rău. 

— E un maior din armata SUA pe nume David Baldani. E o verigă importantă din lanţul 
de comandă de acolo. Nimeni nu îndrăznește să spună o vorbă. Nici chiar atunci când copiii lor 
de zece ani ratează sezonul de fotbal. 

— Arestaţi-l! 

— Ştii cum e, a spus tipul. Ai lucrat şi tu. E imposibil de pătruns. Trebuie să-l vedem 
amenințând. Ştim că merge la Burger King câteodată. Locul perfect unde să întâlnească soții şi 
copii. Trebuie să-l prindem asupra faptului. 

— De ce eu? 

— Parte din algoritm a fost o notă din dosar care spune că ajută să fii puternic. 

— Şi ce naiba-i munca asta? 

— Se pare că are de-a face direct cu lingourile de aur. Care sunt grele. Cred că e un fel 
de ritual de purificare. Oricum, totul e teatru. E pentru încântarea publicului. Literalmente, o 
dată. A trebuit să le expună, în 1974, cred. Înainte să mă nasc eu. 

— Eram acolo, a spus Reacher. Un nenorocit a lansat un zvon că nu e niciun aur. A spus 
că totul e o minciună. Oamenii s-au neliniștit. A fost un lucru visceral. Liniştit, dar cam 
înfricoşător. Se vedea cum poate deveni urât. Aşa că au început tururile de vizitare. Eram în 
trecere prin D.C. Eram un copil. Tata cunoştea un tip de la vârf. A fost minunat. Oamenii s-au 
simțit mai bine după asta. 

— Knox nu s-a mutat de acolo de atunci, a spus tipul. E splendoare şi măreție şi e un 
simbol al puterii, dar e cu totul şi cu totul o altă lume acolo. 

— Mie-mi convine, a spus Reacher. 

— Comandanta e nebună de legat. E un colonel pe nume Stephanie Lukather. Baldani e 
adjunctul ei. Ea insistă să-i spună Dave în public. Părerile locale sunt împărțite dacă e lipsă de 
respect sau altceva. 

— Cât de bine lucrează? Ăsta e de obicei un indiciu. 

— Află singur, a spus tipul. Baldani e tipul care angajează echipele de curăţare. Ăsta-i 
postul lui. Vei fi lângă el toată ziua. Du-te cu el la Burger King. Trebuie să-l prindem asupra 
faptului. 

Şi aşa s-a trezit Reacher curățând aurul şi dând mâna cu noul tip, de care avea nevoie, 
pentru că tipul cu care lucrase înainte fusese retras, inexplicabil, fără să 1 se dea vreun motiv, 
dar hei, asta era armata. Locul de muncă nu presupunea chirurgie pe creier, dar chiar şi așa, era 
de ajutor să fie două persoane. Noul tip părea acceptabil. Poate puţin surprins. Era un tip înalt 
care întâlnea pe cineva mai înalt. De asemenea, un pic încordat. Poate îngrijorat de ceva. A 
spus că îl cheamă Jack Phineas Wolfe. Putea presupune că s-a retras din armată în urmă cu un 
număr de ani, ceea ce părea să fie fetișul lui Baldani când venea vorba de angajări. Accentul lui 
era asemănător cu al tipului în costum, dar mai vechi, de mai mult timp în urmă. Mai mult sat, 
mai puțin oraş. 

A început cu chestiile uzuale despre greutate. Toţi tipii noi o făceau. Despre cât de greu e 
aurul. Despre cum timpul lor la sală a fost irosit. Apoi Baldani a ţinut o lecţie scurtă despre 
greutatea troy. Modul cum se măsoară metalele prețioase. Unităţi de măsură diferite. Nu se 
puteau compara. 

Una peste alta, Wolfe şi-a învăţat treaba destul de repede. Dar asta putea face şi un 
cimpanzeu. Nu era o muncă plină de satisfacţii. Tolerabilă ca acoperire o zi sau două, dar 
Reacher era deja acolo de unsprezece. Era la limita suportabilului. Era gata să atragă atenţia. 
Dar Baldani nu fusese încă la Burger King. Nici măcar o dată. 

Pauza de masă se apropia. 

Reacher trăia cu speranța. 

Şi, o dată în viaţă, a fost răsplătit. Pentru prima dată Baldani s-a îndepărtat de locul în 
care mânca de obicei şi s-a îndreptat spre fast-food-ul de la bază. Unde mergeau familiile. Ca 
într-un oraş cu dimensiuni decente. Inclusiv aglomerația. Să-l urmărească pe Baldani a fost 
uşor. Pe de o parte, Reacher avea expertiză şi experiență, iar pe de altă parte, Baldani avea o 
atitudine de mulţumire de sine, ca şi cum nimic nu putea merge rău în viaţa lui. 

Reacher nu era mulţumit de sine. La fel ca oricine altcineva care servise în Berlinul de 
Vest. Vechile învățături nu se uită. Şi una era că pentru că tu urmăreşti pe cineva nu înseamnă 
că altcineva nu te urmărește pe tine. Se întâmpla tot timpul. 

S-a întâmplat în acea pauză de masă. Reacher s-a uitat în spate de trei ori şi cu fiecare 
ocazie l-a văzut pe tipul nou urmărindu-l. Era bun. Dar nu cel mai bun din istoria umanităţii. 
Bineînţeles, nu era posibil să ştie cu siguranţă pe cine urmărea. Totul era o linie dreaptă. Poate 
că îl urmărea şi el pe Baldani. Poate că lucra dintr-un unghi diferit. Era o miză mare. Cu cât mai 
multe dovezi, cu atât mai bine. Poate că puştiul în costum îl trimisese şi pe el. 

Sau poate că nu. Poate că îl trimisese altcineva. Tipul nu arăta ca un soldat. Anumite 
cuvinte. Era deschis la instrucțiuni, dar nu le accepta din reflex. Nu ca un soldat. Era un pic 
închis în el. Avea un secret personal. Ceea ce nu era posibil în marea maşinărie verde. Ar fi fost 
scos de la el cu mult timp în urmă. 

Una peste alta, Reacher nu era sigur cine era. Nici nu-i păsa cu adevărat. Cu cât mai 
mulți, cu atât mai bine. Totul era în regulă. Cu excepția faptului că Jack Phineas Wolfe era un 
nume inventat prosteşte. Nu era plauzibil. Nici un părinte căruia-i plăcea Phineas nu ar fi pus 
Jack în faţa lui. Natura umană. 

În față, Baldani a intrat în Burger King. Era o încăpere lată, care avea trei camere de 
supraveghere vizibile, ceea ce însemna cel puţin alte două camere care nu erau atât de vizibile, 
ambele fiind identificate rapid şi ambele evitate prin menţinerea pe partea dreaptă, apoi pe 
stânga şi apoi așezarea pe o bancă, lângă un coş de gunoi mare, colorat, sponsorizat de o 
companie de sucuri acidulate. 

Cu colţul ochiului Reacher l-a văzut pe așa numitul Jack Phineas oprindu-se lângă alt coş 
de gunoi. Sponsorizat de o altă companie. 

În restaurant, Baldani se mişca între mese. Spre spatele încăperii. Unde totul a mers 
prost. Cel puțin pentru prima fracțiune de secundă Reacher a presupus că totul mergea prost. 
Pentru amândoi. Atât pentru el cât şi pentru Baldani. Pentru că așezată la o masă din spate era 
Stephanie Lukather. Comandanta nebună de legat. Colonel. O dată în viaţă a vrut şi ea un 
burger. În acea zi din toate celelalte. O coincidenţă teribilă. Baldani ar fi trebuit să renunţe. Ar 
trebui să se scuze şi să plece. Nimic nu s-ar fi întâmplat. Nimic nu ar fi fost văzut. Unsprezece 
zile, cu nimic de raportat. 

Dar nu. 

Nu a mers prost. A mers bine. Baldani s-a aşezat în faţa lui Lukather. S-au uitat unul la 
altul într-un anumit fel. Puțin cu sufletul la gură, dar îndelung practicat. Mai făcuseră asta 
înainte. Baldani şi-a băgat mâna în haină şi a scos două plicuri. Unul conţinea un teanc de 
bancnote. Mărimea şi forma de neconfundat. Verzişori, de aproape doi centimetri grosime. 
Baldani l-a întins peste masă. Lukather l-a luat. 

Al doilea plic nu avea aproape nimic. Doar un lucru mic şi dur, care mergea spre colţuri, 
suficient de greu ca să alunece atunci când plicul era înclinat. Cam de mărimea unui glonţ de 

Magnum .45. Dar mai plat. Familiar. Îi stătea pe vârful limbii. Ca o întrebare prostească de la o 
emisiune cu întrebări la televizor. Ar fi fost foarte supărat pe el când ei ar fi dat răspunsul. 

Baldani l-a întins peste masă. Lukather l-a luat. 

Cu colţul ochiului, Reacher a văzut aşa-numitul Jack Phineas Wolfe transpirat. El însuşi 
a rămas acolo unde era încă un minut lung. Foarte nervos. Asta era acum un cu totul alt circ. 
Asta nu mai completa punctele rămase libere dintr-un rechizitoriu. Asta va avea nevoie de o 
investigație complet nouă, pe cont propriu. Ar putea dura o veșnicie. 

S-a retras în umbră şi a continuat să meargă, pe o rută diferită, puţin mai lungă, dar mai 
interesantă, incluzând un loc cu un colț şi apoi o intrare pe alee întunecată, unde a intrat în mod 
inteligent și a aşteptat, până când a apărut așa-numitul Jack Phineas Wolfe, privind în față, cam 
neliniștit. 

Reacher a păşit în spatele lui. 

— Salutare, a spus el. 

Wolfe s-a întors. 

— Oh, salut, a spus. 

Tot felul de lucruri se vedeau pe fața lui. Nu viclenie sau decepție. De fapt, regret că 
astfel de lucruri erau necesare. În adâncul lui era un om cinstit. 

— Ce ai văzut? a întrebat Reacher. 

— Văzut? 

— Acolo, înăuntru. 

Wolfe şi-a mișcat mâinile, ca şi cum repeta o propoziţie, apoi a adăugat faţa şi ochii, ca şi 
cum ar vrea să comunice la toate nivelurile. O clipă, Reacher s-a gândit că singurele cuvinte 
care se potriveau ritmului mișcării erau: Te-am văzut urmărindu-l pe Baldani. 

În loc de asta, tipul a spus: 

— L-am văzut pe Baldani. 

— Făcând ce? 

— l-a dat două plicuri lui Lukather. 

— Conţinutul? 

— O mulțime de bani în primul. 

— Corect, a spus Reacher. 

— Un stick USB în al doilea. 

Ce prostie, s-a gândit Reacher. Știam asta. 

Cu glas tare, a spus: 

— Nu ştiu cine ești şi nu vreau să știu. Dar presupun că suntem de aceeași parte. Așa că 
fă-mi o favoare. Cel puţin spune-mi numele tău. 

Tipul a început să spună Jack Phineas Wolfe, dar Reacher a spus: 

— Nu ăsta. 

— Will Trent, a spus tipul. 


3. 


Întors în seif, Will ştergea cu grijă praful de pe ultimul rând de bare de aur de pe palet. 
Lumina de deasupra făcea ca logo-ul Trezoreriei şi numerele de serie să danseze pe metalul 
galben. In interiorul măștii de pe fața lui Will, respirația făcuse broboane. Mănuşile albe de 


VP MAGAZIN 


Karin Slaughter şi Lee ChilD CURĂȚAREA AURULUI 


bumbac erau lipite de mâinile sale transpirate. Lukather a avut dreptate când a spus că farmecul 
slujbei trece repede. Spatele lui Will avea spasme în timp ce ridica cu greu două bare, se 
întorcea şi apoi i le dădea lui Reacher. 

Nu era niciun timp de odihnă între întoarceri. Reacher avea două mâini și una dintre ele 
era încă goală. Nu că Will s-ar fi gândit la ele ca la niște mâini. Erau mai mult ca nişte braţe de 
stivuitor, pentru că altfel cum ar fi putut un biceps uman să răsucească aproape treizeci de 
kilograme de aur în fiecare mână de parcă ar fi ridicat pachete de unt? 

Will a ridicat alte două bare, le-a învârtit şi a încărcat încă treizeci de kilograme pe braţul 
liber. Şi-a scuturat braţele în timp ce Reacher a stivuit prea repede barele din interiorul 
depozitului. Megatron nici nu transpira. Între timp, mușchii lui Will tremurau ca piftia. 

Dacă n-ar fi ştiut că tipul a comis o crimă şi că a durat douăzeci şi doi de ani pentru a fi 
descoperit, Will i-ar fi admirat vigoarea. Și, de asemenea, abilitățile sale de supraveghere. 
Reacher era practic de dimensiunile unui Ford Pinto, dar a evitat cu atenție camerele de 
securitate din afara Burger King. Baldani sau Lukather nu știau că erau urmăriți. 

Conta pentru Will de ce erau urmăriți? 

Nu se aștepta să-l găsească pe Reacher cântând în corul unei biserici. Bărbatul era un 
criminal violent, așa că avea sens să fie implicat în lucruri violente. Poate că fostul polițist 
militar încerca să se bage în acţiunea pe care o făceau Baldani și Lukather. Unul dintre acele 
plicuri era burduşit cu bani. Will a presupus că armata plătea la fel de bine ca GBI, ceea ce nu 
însemna mare lucru. Reacher nu mai lucra de ani de zile. Trăia viața unui vagabond din secolul 
douăzeci şi unu. Will nu a putut să găsească înregistrări că deţinea o casă sau o maşină. O 
periuță de dinți părea să fie singura posesiune a lui Reacher, şi vorbind cinstit, chestia aia 
trebuia să fie o fabrică de germeni de la statul în buzunarul transpirat toată ziua. 

Will s-a aplecat şi a ridicat alte două bare. S-a întors, punându-le în mâna întinsă a lui 
Reacher, apoi s-a rotit înapoi, amintindu-și în tăcere: 

Agentul Phillip Michael Deacon nu și-a ţinut niciodată în braţe primul nepot. Nu şi-a 
mai văzut niciodată fiul jucându-se cu mingea. Nu și-a mai sărutat niciodată soția... 

Will i-a dat alte două bare. Fusese un risc să-i spună lui Reacher numele lui real. Dar 
Will ştia că tipul nu-şi va scoate telefonul și nu-l va căuta pe internet. Vagabonzii nu au 
telefoane. Dar vagabonzii au nevoie de bani. Cincisprezece dolari pe oră era mai mult decât 
primeau majoritatea americanilor pentru o muncă la care-ţi rupeai spatele şi care, în cele din 
urmă, i-ar lăsa infirmi sau i-ar omorî, dar Reacher era un criminal, iar criminalii au, în general, 
modalități mai ușoare de a câştiga bani. Așa că întrebarea era de ce îl urmărea Reacher pe 
Baldani? Încerca să se bage în acţiunea din care a rezultat acel plic gras cu bani? Sau voia să-şi 
bată joc de nenorocit la fel cum a făcut Will? 

Lukather a dus lucrurile la un cu totul alt nivel. 

Dar aia era problema lui Lukather nu a lui. 

Afacerile necurate de la bază nu erau parte din misiunea lui. Singurul motiv pentru care 
era în acel loc, în acel moment, era să strângă dovezi care să-l ducă pe Reacher pe culoarul 
morții. 

În 1997, testele ADN erau la începuturi şi mult prea scumpe pentru poliţie. Acum, 
practic puteai să scoţi un pârţ din fisura de pe un scaun de vinil și să ai rezultatul în douăzeci şi 
patru de ore. Sau, alt exemplu, poţi extrage ADN din trei picături de transpiraţie uscată care au 

căzut acum douăzeci şi doi de ani pe o pagină din cartea intitulată Ghidul păsărilor din sud- 
estul Statelor Unite. 

Expertul GBI a extras un profil complet din pagina de titlu a Capitolului 16: Colibri — 
Frumoşii războinici din curte. CODIS nu a returnat nicio potrivire, deoarece datele lui Jack 
Reacher nu erau în sistem. Următorul pas evident era acela de a-l convinge pe un judecător să 
semneze un mandat prin care să-l oblige pe Reacher să dea un eşantion de ADN, dar nici măcar 
cel mai înflăcărat şi neîndurător judecător din statul Georgia nu ar semna pe această linie 
punctată. 

Lanţul probelor nu reprezenta o problemă. Will avea registrul de evidenţă al secției GBI 
prin care se dovedea că acea carte era în posesia statului din 16 aprilie 1997, ziua în care a fost 
împuşcat Phillip Michael Deacon. Avea factura editorului şi înregistrările expeditorului care 
dovedeau că ea a ajuns la biblioteca Margrave în aceeași dimineaţă. Avea raportul criminalistic 
din 1997 care confirma că singurele amprente au fost găsite pe coperta cărții și aparțineau 
bibliotecarei. Avea o declaraţie sub jurământ de la aceeaşi bibliotecară, care mărturisea sub 
pedeapsa de sperjur că primul străin, care era şi al doilea străin, era singurul client pe care l-a 
văzut vreodată punând mâna pe carte. 

Ceea ce Will nu avea, era baza legală prin care să-l forţeze pe Jack Reacher să dea o 
probă de ADN. 

În problema arestării oamenilor, Will s-a lovit de ceea ce era numit Paradoxul 
Combinaţie-Cheie, care suna cam aşa: Să spunem că un tip rău a tăinuit probele într-un seif. 
Dacă seiful se deschidea cu o combinaţie de cifre, poliția nu-l putea forța pe tip să le spună 
combinaţia. Dar dacă seiful se închidea cu o cheie, atunci polițaii îl puteau obliga pe tip să le 
dea cheia. 

Instanţele au extrapolat acest motiv de conținut al minții la orice, de la deschiderea 
telefonului cu amprenta digitală până la utilizarea datelor biometrice pentru a debloca 
computerul. În ceea ce priveşte auto-incriminarea, nu exista nimic mai mult decât persoana 
fizică. Gândurile tale, cum ar fi să-ţi aminteşti o combinaţie sau o parolă de telefon, îți 
aparțineau exclusiv. Amprentele tale, ochii, faţa, forma urechilor, stilul tău de mers şi, în 
special, ADN-ul tău — acestea erau numai ale tale, iar instanţele nu erau dispuse să le folosească 
împotriva ta fără o cauză a naibii de bună. 

Din fericire pentru Will, existau alte căi legale pentru a lua o probă din ADN-ul 
suspectului. 

— Baldani, a spus Reacher. 

Will s-a uitat pe hol după maior, dar ticălosul era încă afară în pauza de țigară, cu restul 
echipei. 

Se părea că Reacher îşi lua propria pauză. Bărbatul nu mai spusese niciun cuvânt de mai 
bine de două ore, dar acum şi-a dat jos masca chirurgicală albă. S-a sprijinit de cadrul ușii, cu 
braţele încrucişate peste ceea ce trebuia să fie un piept mai mare de un metru. 

Will şi-a dat şi el jos masca. 

— Ce-i cu Baldani? 

— Mă întrebam dacă voi ştiţi mai multe despre el decât noi, a spus Reacher. 

Will nu avea nici cea mai mică idee despre ce vorbește. 

— Tu primul, a spus el. 

— Știm că maiorul conduce o reţea în tot orașul. Rupe picioarele fetițelor. De asta am 
fost trimis aici. Tu? 

Will nu a oferit o justificare pentru prezenţa lui. 

— Lukather e implicată. 

Afirmația era evidentă, pentru că amândoi o văzuseră pe doamna colonel luând plicul, 
dar în loc să indice acest lucru, Reacher își scoase mănușşile şi le îndesă în buzunarul din spate. 

Will s-a gândit la bumbacul care absorbea transpirația de pe mâinile lui Reacher. Periuţa 
de dinţi cu tot ADN-ul acela glorios care trăieşte în peri. Dacă Reacher scăpa de vreunul din 
aceste obiecte — le arunca în coșul de gunoi, le lăsa pe o bancă din parc, le abandona la porțile 
fortului, atunci legal, Will le putea ridica şi le putea testa ADN-ul. 

— Două plicuri. Unul plin de bani, a spus Reacher. 

Will a intrat în joc. 

— Baldani a vrut ca Lukather să ia plicurile de la el în spaţiu deschis. Loc public, o 
mulțime de camere de supraveghere şi martori oculari. 

— Poliţa de asigurare, a spus Reacher. Distrugerea asigurată reciproc. 

Will a simţit o crampă în gât. Nu era obişnuit să trebuiască să se uite în sus când vorbea 
cu cineva. Şi felul în care Reacher şi-a scos mănușile de bumbac şi a început să le forţeze 
înapoi pe degetele groase dovedea că şi-a dat seama că Will nu-i era de prea mare folos. 

Ceea ce nu era bine. 

Will a trecut rapid în revistă opțiunile. Periuţa de dinţi era încă în buzunarul de la spate a 
lui Reacher, un loc unde nu prea avea cum să ajungă. Reacher nu a înlocuit mănușile cu altele 
noi şi, judecând după jeg, curăţenia nu era o prioritate. Masca chirurgicală nu pleca nicăieri. 
Reacher nu a băut dintr-o sticlă cu apă. Nu a fumat, nu a mestecat gumă și nu a scuipat. Nu 
avea nicio tăietură pe piele, dar probabil că oricum îi curgea lichid hidraulic prin vene. Dacă 
Will voia să colecteze o probă aruncată de ADN, fără ştiinţa sau consimţământul lui Reacher, 
va trebui să stea aproape şi să aştepte ca acesta să facă o greşeală. 

— Probabil ar trebui să aruncăm o privire la acel stick, a spus Will. 

Reacher nu a reacționat la noi, dar s-a oprit din pusul mănușilor, așteptând continuarea. 

— Nu vreau să exagerez, dar Lukather e responsabilă pentru tot aurul din interiorul 
acestei clădiri. A aşteptat, dar Reacher nu a mușcat momeala. Baldani este un obiect 
contondent. Lukather este cea care îl învârte. Să zicem că e o chestie mai mare decât cămătăria 
şi ruperea picioarelor. Acel stick ar putea... 

Reacher s-a aplecat și a luat una din bare. Metalul strălucea, făcându-i faţa galbenă. S-a 
ridicat. I-a arătat lingoul lui Will, ca şi cum n-ar fi fost încă unsprezece milioane acolo. 

— Am văzut un film în care James Bond avea o maşină din aur, a spus el. Greutatea mă 
face să mă întreb cum a reuşit să iasă din parcare. 

Vorbea despre Auric Goldfinger”'s Rolls-Royce. Tânărul Will studiase maşina mai mult 
decât orice revistă Playboy, şi pentru perioade mai mari de timp. 

— Era un Phantom III din '37. Ultimul V12 înainte de Silver Seraph. Şasiu cu arcuri 
elicoidale, arcuri semi-eliptice în spate. Frânele au trebuit să fie întărite, dar avea resurse. 

— Mi s-a spus că avea consum de un galon pe zece mile la viteza maximă. Să zicem că 
faci opt tururi prin ţară. Ca să nu mai socotim cuplul suplimentar necesar pentru greutatea 
aurului. 

— Şi umbrela. Will a înțeles. Rezervorul are, cât? 25 de galoane? 

— Mi s-a spus că 39,5. 

Will a făcut câteva calcule în minte. 

— La naiba. 

— Unul dintre noi va trebui să-l lovească pe Baldani, a spus Reacher. 

Will a simţit că sprâncenele i-au atins linia părului. 

— Apoi, restul de paşi ca să-i despărțim. 

Will abia aştepta să audă restul planului. 

— Baldani va fugi la colonel, a explicat Reacher. Colonelul va dori să vorbească cu 
făptaşul şi cu martorii. Ne va separa. Unul în biroul ei, celălalt în altă cameră, ca să fie sigură că 
poveştile noastre coincid. 

— ŞI? 

Reacher a stivuit aurul în interiorul depozitului. 

— Stick-ul va fi undeva în biroul ei. Ea poate să vorbească cu câte unul din noi pe rând. 
Oricare e în biroul ei trebuie să-l caute. De preferat să-l fure, dar ar fi bine şi doar să vedem ce e 
pe el ca să fim siguri că nu plănuiește să facă rezerva naţională de aur radioactivă pentru 
următorii cincizeci şi şapte de ani. 

— Cincizeci și opt, ca să fim exacti. Will a văzut o fisură în plan. Ne va da afară din 
bază. Dacă nu vom sfârşi în celulă. 

— Celula e pe o navă. Ne vom limita la puşcărie, căpitane Wolfe. Reacher nu a corectat 
greşeala lui Will. Lukather mi-a spus că va pleca de aici luna viitoare, în pensie. E la o zi, poate 
două de a bate ultimul record pentru curăţarea aurului. Suntem cei mai buni muncitori ai ei. 
Vrea să plece cu o notă mare. Crede-mă, ne va da un avertisment aspru şi ne va trimite înapoi la 
muncă. Asta-i armata. Se întâmplă ce e cel mai bine pentru ofiţer. 

Will s-a gândit la asta. 

— Şi care-i povestea noastră comună? 

Reacher a rânjit. 

— Baldani e un nenorocit. 

Nu greşea. 

— Îi voi trage una, a spus Reacher. Suficient cât să-l fac să sângereze. 

Will ştia că trebuia să fie o cale mai uşoară ca să intre în biroul colonelului, dar asta era o 
parte a planului lui Reacher care-l atrăgea cu adevărat. 

— Eu îl voi bate pe Baldani. 

— Trebuie să fiu eu. 

— Nu, serios, o voi face eu. 

Will simţi un fior de anticipare în dosul mâinii cu care dădea. 

— Trebuie să-l ameţim, nu să-i transformăm maxilarul într-un cerc în jurul gâtului. 

Reacher nu l-a contrazis, ceea ce i-a amintit lui Will de marea capacitate de violență din 
interiorul lui Jack Reacher. Era un fost poliţist care a împuşcat un alt polițist de două ori în cap. 
Odată ce un om a trecut acea linie, e mai simplu să o treacă pe următoarea, apoi pe următoarea. 
Jack Reacher şi-a petrecut probabil ultimii douăzeci şi doi de ani trecând peste fiecare linie ce i- 
a ieşit în cale. 

— Hei, rahaţilor. Baldani şi-a anunţat întoarcerea tropăind cu cizmele pe hol ca un cal 
micut. Închideţi-vă fermoarele şi reveniţi la muncă. 

Will a aşteptat să se apropie, apoi i-a tras un pumn în faţă. 

Lukather se plimba prin spatele biroului, cu gura strânsă într-o linie supărată. 

— Vrei să-mi spui ce naiba s-a întâmplat între tine şi Baldani? 

Will s-a uitat în jos la mâini. Nu încerca să arate remuşcare. Încerca să-şi ascundă șocul. 
Pumnul l-a lăsat pe Baldani inconștient, dar pumnul lui Will arăta neatins. Nici măcar nu se 
înroşise. Oare tipul avea dinți? 

— Soldat? 

Will s-a forțat să se uite în sus. 

— Tânjeşti să stai singur? 

Will i-a luat vorbele ca pe o ameninţare. Celulă sau puşcărie, întreaga lui misiune va fi 
compromisă dacă va sfârşi după gratii. 

— Îmi cer scuze pentru ce am făcut, doamnă. Nu se va mai întâmpla. 

— Să fu sigur că nu. 

Ea şi-a descheiat nasturele de sus al hainei. Putea să vadă un râu de transpirație 
curgându-i pe gât. 

— Când am spus că aduci necazuri, nu m-am gândit la asta. 

Mai avea multe de spus, mult mai multe, dar Will n-o mai auzea, gândindu-se la stick. 
Judecând după umflătura plicului, era cam de dimensiunea degetului mare. În spatele 
computerului lui Lukather existau două sloturi USB. Will a presupus că sistemul este blocat cu 
o parolă, aşa că nu va putea să se uite la conţinutul stick-ului. Nu că își pusese prea mari 
speranţe în această posibilitate. Cea mai incredibilă scenă în orice film de acţiune este cea în 
care Tom Cruise introduce stick-ul în computer şi acesta se deschide din prima încercare. 

— Wolfe. 

Lukather bătea cu degetele în masă, atrăgându-i atenția. 

— Poţi să-mi explici în limbaj simplu de ce l-ai lovit pe Baldani? 

Will a urmat planul. 

— E un nenorocit. 

— Era un nenorocit şi când ai fost aici prima dată, dar atunci nu l-ai pus la pământ. 

S-a aplecat deasupra biroului, clar frustrată. 

— Dave a spus că mergea pe hol, văzându-şi de treburile lui şi tu ai apărut de nicăieri. 

Will şi-a amintit de ultima ceartă pe care o avusese cu prietena lui. 

— Am auzit că se spune că, pentru un om deştept cum sunt eu, pot face nişte lucruri 
destul de stupide. 

— Pentru numele lui... 

S-a uitat în sus spre tavan de parcă pata maro de apă putea oferi o explicaţie. Evident, n-a 
obținut un răspuns. Sau cel puţin nu răspunsul pe care-l căuta. 

— Stai aici. 

Will a auzit uşa trântindu-se în spatele lui. Pași apăsaţi pe hol. Altă ușa a fost deschisă, 
apoi trântită. Verifica povestea cu Reacher, aşa cum prevăzuse Reacher. 

Avusese dreptate şi cu privire la stick? 

Will s-a ridicat de pe scaun, apoi s-a dus în vârful picioarelor, folosindu-și capul pentru a 
deschide unul dintre panourile din tavanul care picătura. Lanterna telefonului său arăta urme de 
şobolan, scurgerea de la dușul de deasupra şi câteva ţevi de plastic care curgeau, deoarece un 
idiot folosise fitinguri pentru a le conecta la conducta galvanizată. 


VP MAGAZIN 


Karin Slaughter şi Lee ChilD CURĂȚAREA AURULUI 


Asta explica de ce lambriurile de lemn de pe pereţi erau deformate. 

A înclinat în jos capul şi a lăsat panoul să cadă la loc. S-a gândit la alte opţiuni pe care le 
avea. Dulapurile cu acte erau încuiate. Nu era niciun tablou pe pereţi. Tot ce a găsit în spatele 
ceasului a fost mecanismul ceasului. Biroul lui Lukather era singurul loc unde să mai caute. A 
început cu sertarele, unde cutii cu pixuri şi agrafe erau aliniate cu precizie militară. Cutia de 
elastice era umplută cu elastice. Cutia de tampoane avea în ea tampoane. Punga de Skittles era 
umplută cu Skittles. 

A dat la o parte teancurile de dosare de pe biroul ei, răsfoind cu grijă paginile, încercând 
să țină marginile în sus, în timp ce căuta plicul cu umflătura făcută de stick. A pipăit sub 
scaunul ei. Apoi a verificat celelalte două scaune. A deschis cutia de pixuri și agrafe şi a găsit 
pixuri şi agrafe. 

Nici măcar scame. 

Will a mâncat câteva Skittles în timp ce era atent la uşă. Lui Reacher i-a luat mult mai 
mult timp decât lui Will să relateze evenimentele în versiunea lui. Sau poate Lukather s-a dus 
înapoi la Baldani. Sau poate aştepta să apară poliția militară şi să-l bage pe Will la puşcărie, 
pentru că Reacher o fi fost el un tip rău, dar era şi un tip deştept şi practic îl făcuse pe Will să 
lovească un maior din armata Satelor Unite. 

Will s-a întors la birou. A încercat să se pună în locul lui Lukather. Când asta nu a mers, 
a deschis iar sertarele, dar de data asta a trecut cu mâna pe marginea lor. 

Bingo. 

Degetele lui Will au simțit marginea unui plic lipit în partea inferioară a sertarului. S-a 
pus în genunchi. A folosit lanterna telefonului pentru a se uita sub sertar. Plicul alb era prins cu 
bandă de lipit. Putea spune după formă că îl găsise pe cel greşit. Lukather ascunsese banii sub 
birou. Cel puţin zece mii, toate din sute noi, nu bancnote de zece și douăzeci, îndoite de oameni 
disperaţi, ceea ce însemna că banii din cămătărie fuseseră spălați. 

Unde era stick-ul? 

— ...spui o grămadă de rahaturi. 

Lukather era în hol. Mânerul uşii s-a învârtit, dar uşa nu s-a deschis. 

— Asta pare să fi problema mea sau a ta, caporal? 

S-a auzit un răspuns bâlbâit înainte ca cineva să plece în fugă din hol. 

Will era așezat când ea a intrat în cameră. 

Lukather a aruncat o privire de jur-împrejur, sigură că ceva nu este în regulă, dar nu 
putea spune ce. Capul ei s-a întors în hol. 

— Reacher, aici. 

Reacher s-a uitat încremenit la gândul de a intra în camera înghesuită. A fost obligat să-și 
lase bărbia în piept. A aşteptat să se aşeze Lukather, apoi şi-a înghesuit forma monstruoasă pe 
scaunul de plastic de lângă Will. Încă mai trebuia să se aplece sub tavanul jos. Dă-i un ziar şi ar 
părea că e Incredibilul Hulk făcându-şi nevoile. 

Lukather s-a legănat în scaunul ei. Îşi descheiase şi restul nasturilor de la haină și acum 
era plină de transpiraţie. 

— Dave, mişcă-ți fundul înăuntru. 

Uşa era deja deschisă, dar Baldani o trânti de perete. Will a fost luat prin surprindere. 
Tipul arăta ca şi cum un canibal i se aruncase pe față. 

— Gata băieţi, a spus Lukather. E timpul să faceți pace. 

Baldani s-a împotrivit. 

— Ce dracu’? 

— Eu sunt dracu”, maior. 

Lukather i-a spus lui Will: 

— Nu am de gând să-mi irosesc nervii spunându-ți să-ți ceri iertare, dar mă aştept să-ți tii 
mâinile pe lângă tine de acum încolo. Ai înțeles? 

Will dădu din cap, pentru că ştia că dacă ar deschide gura, ar rânji satisfăcut. Asta era 
una dintre numeroasele capcane a muncii sub acoperire împreună cu cei răi: lui Will îi plăcea 
prea mult. Lukather nu era singura femeie care avea să-i dea un picior în fund dacă totul ar ieşi 
prost. Will avea o şefă adevărată în Georgia, care şi-a pus pielea la bătaie ca să-l bage ca Jack 
Wolfe în interiorul Fort Knox. 

S-a mustrat în tăcere: Termină cu prostiile. la mostra de ADN. Compar-o cu a lui 
Reacher. Arestează ucigașul de polițiști. 

Will şi-a dres glasul. 

— Înţeles. 

— Să te ia naiba. Baldani nu avea de gând să lase lucrurile să treacă aşa uşor. Colonele, 
ştii că nu-i corect. 

— Ştiu că trebuie să fac ce e corect pentru depozit. Lukather a încercat să-l facă să fie 
rezonabil. Dave, avem o şansă să terminăm mâine dacă îi păstrăm pe acești doi băieţi. Fără ei, 
vom mai curăța încă două zile, posibil mai mult. Vreau ca treaba asta să se termine repede. 
Amândoi avem lucruri mai bune de făcut. 

— Rahat. Buza lui Baldani era atât de umflată, încât începuse să sâsâie. La naiba cu 
doborâtul recordului. Avem încă două săptămâni ca să terminăm treaba şi nu avem nevoie de 
necazuri acum. În special nu acum. 

Ea i-a aruncat o privire de avertizare. 

— Fi atent. 

— Colonele. 

Ochii lui Baldani se plimbau între Reacher și Will. Îi ieşea foarte prost treaba asta de a 
nu vorbi despre ceea ce nu ar trebui să vorbească. 

— Nu avem nevoie de necazuri. Eşti sigură în privinţa asta? 

— La fel de sigură cum sunt că soarele va răsări mâine. 

S-a legănat iar în scaun. Haina i s-a dat deoparte. Will a văzut colţul unui plic alb ieșind 
din buzunarul de la piept. 

Stick-ul. 

— Jocul s-a terminat, domnilor. Tonul lui Lukather spunea că nu mai e loc de discuţii. 
Dave, asigură-te că POV are plinul făcut. Reacher, Wolfe, veţi fi în depozit până vi se termină 
schimbul. De la depozit, veţi merge direct în camerele voastre de hotel, unde veţi fi în arest la 
domiciliu până cu douăzeci de minute înainte de începerea schimbului de mâine dimineaţă, 
moment în care ambii vă veți prezenta în holul hotelului de unde veţi fi escortaţi înapoi la 
depozit pentru a vă continua munca. Odată ce această muncă este finalizată, cu ajutorul lui 
Dumnezeu până mâine seară, niciunul din voi nu va mai pune niciodată piciorul pe baza mea. E 
clar? 

Nimeni nu a răspuns. 

Şi-a închis haina. Plicul a dispărut. 

— Vreau să aud „Da, doamnă” de la fiecare nenorocit din camera asta. 
Răspunsul lor combinat era o armonie de resemnare şi dispreț. 
— Da, doamnă. 


4. 


Trent şi Reacher s-au întors la depozit. S-au întors la muncă. Clinc, clinc. Un ritm rapid. 
Cei mai buni muncitori ai ei. 

— Stick-ul este încă în plic, a spus Will. Plicul este în buzunarul interior al hainei ei. Am 
văzut un colţ. Nu am putut să mă apropii de el fără să fiu acuzat de atac. 

— Ce e pe el? a întrebat Reacher. 

— Nu ştiu. Tocmai ţi-am spus, nu am putut să mă apropii. 

— Speculează, a spus Reacher. Pur şi simplu ca un exercițiu de gândire. Pretinde că ești 
un ofițer de poliție. Propune-ţi să gândești ca un detectiv. 

— Date. 

— Despre ce? 

— Nu ştiu. 

— Au de-a face cu împrumuturile sau cu altceva? 

— Altceva, a spus Will. Dacă era o copie electronică a conturilor, ar fi trebuit să fie în 
același plic cu procentul de profit. 

— Excelent, a spus Reacher. Eşti bun la asta. Ar trebui să te gândeşti să o faci ca pe o 
meserie. 

— Mulţumesc. 

— Deci ce altceva ar putea fi? 

— Ceva secret, cred. 

— Cu ce scop? 

— Ca să fie vândut, bănuiesc. E clar că e coruptă. Ţi-a spus că plănuieşte să se 
pensioneze. Poate că vrea să-şi asigure bătrâneţea. 

— Ce fel de secret? 

— Fi bine, a spus Will, la Fort Knox, mi se pare că răspunsul e evident. 

— Cu excepţia faptului că Baldani i-a adus stick-ul. Cum ar putea? Lukather ştie mai 
multe despre securitate aici. Ea e comandantul. E armata. Îţi garantez că Lukather ştie secrete 
de la un nivel la care Baldani nu are acces. Deci pe stick nu sunt date despre securitatea Fort 
Knox. E un alt secret, pe care Baldani l-a găsit mai jos. Ceea ce ar putea să mai restrângă puţin 
datele. 

Au muncit un minut. Clinc, clinc. 

— Unde o să-l vândă? a întrebat Reacher. 

— Ce e POV? a întrebat Will. 

— Maşina personală privată:. 

— Atunci undeva departe. I-a spus lui Baldani să-i facă plinul. 

— Când îl va vinde? 


8 În engleză privately-owned vehicle. 

— Cred că atât de repede cât va putea. ÎI ţine în buzunarul interior al hainei. Ceea ce 
înseamnă foarte bine păzit, într-un mod intim, dar de asemenea temporar. Ca şi cum e de 
valoare, dar nu va fi acolo mult timp. 

Au lucrat un alt minut. Clinc, clinc. 

— Vom termina treaba asta mâine, a spus Reacher. 

— De asta ne-a lăsat să rămânem. Ai dreptate. 

— Vom părăsi baza. Dacă vrem să ştim ce face, trebuie să aflăm în seara asta. 

— Vrem? 

— Chestia asta ar putea dura o veșnicie. Urăsc angajamentele lungi. Mai bine să o prind 
în seara asta. 

— Mai bine pentru tine. 

— Când vreţi voi să o faceţi? Seara asta e seara, cu siguranță. Putem să o prindem în 
flagrant. Continuă exercițiul de gândire. Pretinde că ești un ofițer care aplică legea și care 
pretinde că e altcineva. Ai fi de acord că trebuie să acționăm repede. 

— Dacă aş fi un ofiţer care aplică legea, aş sublinia probabil că nu avem niciun mijloc 
legal de realizare a acestor obiective. Suntem în arest la domiciliu în această seară și nu avem 
nicio maşină, ca să nu mai vorbim de niciun mandat sau chiar de autoritate. 

— Suntem în Kentucky, a spus Reacher. Sunt sigur că există o cale să ocolim doctrina. 

— Va pune un paznic la hotel. 

— Doi, sunt sigur. Unul în față, unul în spate. Vom avea nevoie de amândoi. 


Au mâncat cina devreme la hotel, Reacher cumva respectuos, fidel motto-ului său, care 
spune să mănânci când poţi pentru că nu ştii când ai următoarea șansă. Prin comparaţie, Trent 
mânca cu nerăbdare. Reacher avea impresia că a fost înfometat la un moment dat în viață. Poate 
în copilărie. 

Apoi au ieşit în spate. Santinela era un caporal polițist militar, în noua uniformă de luptă, 
un pistol la centură, o cască pe cap, o expresie binevoitoare pe faţa lui, aproape jovială, ca și 
cum nu ar exista noi şi ei, doar toţi soldaţii împreună, iar rahatul cu supravegherea era doar o 
formalitate, ca o defilare. 

Reacher i-a tras un upercut cu dreapta sub bărbie. Apoi i-a luat arma. Apoi l-a înfăşurat 
pe tip cu bandă adezivă dintr-un dulap de serviciu. Lui Trent nu i-a plăcut. Precis un polițist. 
Poate un avocat pentru drepturile omului. 

Apoi Reacher a mers înapoi spre hol şi a făcut acelaşi lucru cu santinela din față. Două 
arme acum. Apoi le-a furat maşina. Un Charger verde-mohorât, complet echipat. A intrat direct 
în ea și a pornit-o. Trent stătea cam la trei metri distanță. Au vorbit prin fereastră. 

— Există o regulă la Curtea Supremă, a spus Reacher. Ei o numesc necesitate 
imperfectă. Poate fi în regulă să comiţi o crimă mai mică pentru a opri o crimă mare. 

— Poate fi? 

— Sunt sigur că depinde. Oamenii ăştia sunt avocaţi. Vor să mai lucreze. 

Trent nu a răspuns. 

— Acum plec, a spus Reacher. Nu-mi permit să o pierd. 

Trent a intrat în maşină. 

Lukather a părăsit baza treizeci de minute mai târziu. Imediat ce a început să se întunece. 
Dar nu numai ea. Baldani era pe scaunul din față. Și chiar în spatele său era o altă maşină plină 
cu patru bărbaţi mari. Apoi venea Reacher, cu Trent în dreapta, o sută de metri în spate, într-o 
maşină verde-mohorât, o culoare aleasă pentru că era ieftină, dar era ieftină pentru că era 
disponibilă o mulțime de vopsea de acea culoare, ca economia de scară, şi era o mulţime 
disponibilă pentru că de multe decenii nicio altă culoare nu s-a confundat mai bine cu fundalul, 
în special la asfințit. Prin urmare, supravegherea era uşoară. Era o parte a ţării cu drumuri lungi 
care nu duceau nicăieri altundeva. Maşinile din trafic ar putea merge împreună ore întregi. 
Maşina poliției militare era o comoară. Cu plinul făcut, un GPS grozav, puşti în portbagaj, 
cantități uriaşe de muniţie de nouă milimetri. 

— Preţul estimat de mine continuă să crească, a spus Will. Conduce pe o distanță mare, 
cu patru malaci care să o protejeze. Deci are ceva foarte valoros. Ceea ce înseamnă că persoana 
pe care o contactează e cineva important. 

— Acum eşti interesat? a întrebat Reacher. 

— Ca un exercițiu de gândire. 

— Dacă persoana este cineva important, va avea proprii malaci. E o chestie de statut. 
Dacă ea aduce patru, el va avea cinci sau mai mulți. 

— Nu ne vom apropia. 

— Sunt de acord că va fi provocator. 


Chiar înainte de a parcurge 150 de kilometri, Lukather a oprit într-o parcare pietruită, în 
fața unui bar. Urmăritorii au trecut pe lângă ea. Reacher a mers până la următoarea clădire care 
se vedea, cam la trei sute de metri distanță, și care s-a dovedit a fi un magazin care vindea 
aproape tot ce îţi doreai, atât timp cât îl doreai în culori de camuflaj. Era închis. Reacher a 
parcat acolo şi au plecat înapoi. 

Barul desfăşura operaţiuni comerciale. Deschis pentru toată lumea. Doar că nu chiar. 
Unul din acele locuri. Singurul fel în care Lukather se putea simți confortabil intrând acolo era 
să aibă patru tipi cu ea. Chiar şi la Reacher s-ar fi uitat urât. Ceea ce ar fi făcut şi el, iar ei i-ar fi 
întors iar privirile, pentru că era unul din acele locuri, şi după aceea totul ar fi fost reprezentat 
de numere. Una peste alta era mai sigur să stai afară şi să te uiţi înăuntru pe geamuri. 

Au văzut-o pe Lukather la o masă cu un bărbat cu pielea palidă. O față inexpresivă, dură. 
Complet goală, după o viaţă de practică. Cu siguranţă rus. Avea cinci bărbaţi în spatele lui. Cei 
patru ai lui Lukather erau înșirați în spatele ei. Baldani stătea într-o parte, cu alt rus, ca șefii de 
stat major. 

Lukather i-a dat tipului palid stick-ul. 

Tipul palid a dat din cap. 

Doi din oamenii lui au pus două geamantane pe masă. Puțin mai mari decât cele pe care 
te lasă să le iei în avion. 

— Bine, a şoptit Reacher. Am văzut tranzacţia. Acum trebuie să continuăm corect, dar 
eficient. De acord? 

— Bineînţeles, a șoptit şi Will. 

— Corect în sensul că ne vom limita doar la răspunsuri proporționale, strict în legitimă 
apărare. De acord? 

— Sigur, a şoptit din nou Will. 

— Eficient, în sensul că o vom face noi primii. Înainte să fie pregătiţi. 

— Asta nu-i legitimă apărare. 

— În ansamblu e. 

— Isuse, a spus Will. 

— Nu-ţi face griji pentru detalii. Ajută-mă doar ca pe un amic de la muncă. S-ar putea să 
nu se ajungă la nimic, oricum. Nu caut o luptă aici. Sper că se vor preda rapid. Chiar sper. 

Nu au făcut-o. Planul era ca Reacher să stea la ultima fereastră, iar Trent să se strecoare 
înăuntru, după care cele două linii divergente de foc ar putea forţa mulţimea de treisprezece să 
se îndrepte spre peretele lateral, spre colțul îndepărtat. Unde, strânși unul în altul, ridicau 
mâinile şi renunțau. 

Nu a mers așa. Unul din ruşi l-a văzut pe Reacher pe geam. Tipul a tras instantaneu. A 
spart fereastra şi a ratat cu câțiva centimetri. Reacher a tras înapoi prin golul din fereastră şi l-a 
omorât pe tip. Apoi altul. Şi altul. Prin urmare focul de răspuns a devenit constant şi 
îngrijorător. Aparent suficient de îngrijorător pentru a trece de pragul de urgență din gândirea 
perfectă a lui Trent. Dintr-odată a început să tragă dintr-o parte. După aceea totul a fost mai 
uşor. Dar confuz. Baldani s-a aruncat la podea. Neatins. Doar ca să se ascundă. Apoi un glonţ 
ricoşat a spulberat o agățătoare şi un stingător i-a căzut în cap. Tipii cădeau în stânga și-n 
dreapta. 

Reacher a intrat prin fereastră, care până atunci fusese doborâtă cu totul. Doar o gaură în 
perete. Trent a intrat pe uşă. Supraviețuitorii s-au înghesuit spre cel mai îndepărtat colţ. Au 
început să se gândească la ridicarea mâinilor. Reacher îi avea în vizor. 

Apoi, dintr-odată, Lukather a fugit către uşă. Doar Trent în calea ei. Care a reacționat 
perfect. Pe loc, fără să se gândească, a ridicat pumnul spre faţa ei. 

Apoi a reacționat imperfect. Vreun fel de instinct de gentleman a ieșit la suprafaţă şi l-a 
oprit să dea pumnul mortal. A lovit-o pe Lukather în nas. Suficient de tare ca să observe. 
Suficient de tare ca să fie supărător. Nu suficient de tare ca să producă pagube. 

Lukather a răcnit de furie, s-a răsucit şi a tras un croşeu de dreapta fix în urechea lui 
Trent învârtindu-l. I-a băgat cotul în rinichi. Se pregătea să-i dea un braț în gât când instinctul 
gentelmanului a dat înapoi dintr-odată şi el a dat lovitura pe care ar fi trebuit să o dea de la 
început. A prins-o din plin în gură şi a ridicat-o de pe picioare într-o baltă de sânge şi a aruncat- 
o jos pe spate. 

Reacher a ridicat din umeri şi a dat din cap. 

Frumos, bună treabă, nu putea nega. 

Trent a împins-o pe Lukather lângă Baldani. Ceea ce le-a dat două forme inconștiente, şi 
apoi tipul palid şi doi dintre malacii săi, toţi trei conştienţi dar posaci. Ei aveau stick-ul şi aveau 
geamantanele. Pe care Trent le-a deschis. Şi-a trecut degetele de-a lungul şi de-a latul, 
numărând, apoi a înmulțit în cap. 

— Un milion de dolari în fiecare, a spus. 

— Pune stick-ul în unul, a spus Reacher. Apoi închide-le din nou. Pune-le lângă ușă. 
Toate valorile într-un singur loc. 

Trent a făcut ce i-a spus. 

— Ai de gând să le furi? a întrebat el. 

— Grele cuvinte. 

— ŞI? 

— Poţi să mă opreşti? 

— Nu sunt sigur. 

— Eu sunt sigur că nu, a spus Reacher. 

— Bine, a spus Will. 

— Sigur că nu am de gând să le fur, a spus Reacher. Sunt probe. Problema e să ne dăm 
seama pe cine să sunăm. Nu departamentul de poliție local. Asta-i a naibii de sigur. Nu cu tot 
ce-i aici. Asta le-ar face capul să explodeze. Dacă există aici un departament de poliție local. 
Nici poliția militară de la Knox. Doar am lovit doi dintre ei în faţă. Vor începe cu o viziune 
distorsionată. În plus, asta-i o treabă serioasă. Ruşii, şi tot restul. Bani gheaţă într-o valiză. Cred 
că ar trebui să sunăm direct Pentagonul. 


În mai puţin de o oră şi patruzeci de minute totul era curățat. Reacher a dat o declaraţie 
sub jurământ. Trent a făcut la fel. Prizonierii au fost luaţi în custodie. Dovezile au fost 
ambalate, etichetate și luate. Veneau mașinile să ia corpurile. Reacher şi Trent s-au întors într- 
mașină verde mohorât. Aproape o sută cincizeci de kilometri. Aproape în linişte. 


5, 


Când Will a ajuns la depozit a doua zi dimineaţa, a constatat că cel de-al doilea schimb 
se mobilizase în timpul nopții. Aparent, dinţii au continuat să învârtă roțile bine fără ca 
Lukather şi Baldani să le pună în funcţiune. Cele două uşi care fuseseră deschise ieri, erau 
închise bine. Benzile erau din nou atârnate. Paginile cu seriile erau în plicurile lor de plastic. 
Alte două uși erau larg deschise. Două straturi de bare de aur erau deja puse pe paleți. 

Lukather avusese dreptate într-o singură privinţă. Puteau termina azi dacă stabileau un 
ritm bun. 

Will a auzit un clinc familiar al aurului care atingea aur din seiful îndepărtat. Reacher era 
deja la muncă, ceea ce nu era cu totul neașteptat. Ceva îi spusese lui Will că în ciuda 
evenimentelor din seara anterioară, Reacher nu era tipul de bărbat care să lase o treabă 
neterminată. 

Nu prea era obişnuit să renunte. 

— “Neaţa, a spus Will. 

Reacher a dat din cap în timp ce punea aurul pe palet. Lăsat de capul lui, a triplat 
numărul de bare, trei în fiecare mână, ceea ce era un punct umilitor pentru Will, care avea 
nevoie de ambele mâini să manevreze o bară. Și asta într-o zi bună. 

Reacher a stivuit barele în tăcere, apoi s-a întors în seif după altele. 

Will s-a crispat de durere în timp ce îşi trăgea mănușile de bumbac. Articulațiile lui erau 
distruse. Vânătăile negre îi brăzdau pielea ca nişte pete de cerneală. Dacă procurorul ar avea 
nevoie de amprentele dinţilor colonelului Stephanie Lukather, Will i le-ar putea furniza. 
Politica lui de a nu lovi niciodată o femeie se dusese la naiba în al doilea moment în care îl 
lovise în ureche şi îi dăduse un cot surprinzător de ascuţit în rinichi. 

A aşteptat ca Reacher să îngenuncheze lângă palet, apoi a intrat în seif şi a apucat două 
bare cu ambele mâini. Când s-a întors a văzut periuța de dinți a lui Reacher ieşind din 
buzunarul de la spate. 

Perii. Mânerul. Plasticul. La fel de bune ca un tampon bucal dintr-un Kit de testare a 
ADN-ului. 

Reacher s-a ridicat în picioare. A intrat în seif. Will a stivuit cele două bare. Au mers 
înainte şi înapoi, întinzându-se, apucând şi îngenunchind și stivuind, sincronizaţi ca o curea de 
distribuţie care întoarce manivela şi arborele cotit. 

Will a derulat mental ce se întâmplase la bar noaptea trecută. A încercat să vadă toate 
unghiurile. De ce ar fi vrut Reacher să se bage singur în aşa ceva? Şi-a riscat viaţa, sănătatea, 
dar pentru ce? Nu pentru bani sau pentru stick. Will nu ar fi putut să-l oprească să le ia pe 
amândouă și să părăsească barul. Dar Reacher nu numai că a rămas prin preajmă, dar a şi dat 
voluntar o declarație. 

Ăsta nu era un comportament de criminal. Era mai mult ca al unui poliţist. Şi Reacher 
fusese polițist, dar întorsese la fel de clar spatele legii. 

Will rareori mai simţise aşa un conflict. 

Asta era problema cu Jack Reacher: era un tip rău care făcea uneori lucruri bune. Având 
în vedere stilul său de viaţă itinerant, Will s-a gândit la el ca la un american James Bond - nu la 
Bond din filme, ci la Bond din cărți, care se afla la un nivel mai sus decât un luptător de stradă. 
Nu exista niciun M care să-l tempereze. Reacher nu avea un permis legal ca să ucidă. Sau să-i 
schilodească. Sau să-i împuşte în genunchi, ceea ce a fost într-adevăr un lucru meschin pe care 
l-a făcut, chiar dacă unui bandit cu sânge rece. 

În gândurile lui Will, Reacher era cel mai rău gen de infractor. Şi asta nu din cauza 
mărimii lui ca a unui camion, ci pentru că era deştept. Deşteptăciune învățată pe stradă, evident 
educat, de asemenea metodic şi strategic, într-un mod care îl plasa în vârful primului procent 
din clasa criminală. În cele mai multe cazuri, singurul lucru pe care poliţiştii îl aflau era că 
băieţii răi aveau tendinţa să fie cu adevărat proști. 

Jack Reacher nu era prost. 

Will s-a întors. 

— Ţi-ai sunat oamenii? a întrebat Reacher. 

Will s-a întors înapoi. 

— Pentru ce? a spus el. 

— Stick-ul a spus Reacher. E în sistem acum. E dovada. 

— Nu, a spus Will. 

— Eu am sunat la Divizia de Investigaţii Criminale. 

Reacher era încă în interiorul seifului. Şi-a tras masca în jos. S-a rezemat de ușă şi şi-a 
încrucișat braţele peste pieptul uriaş. 

— Asta-i o investigaţie a infracțiunilor militare, căpitan Wolfe. 

— ŞI? 

— Numerele de serviciu, a spus Reacher. S-a dovedit că soția maiorului Baldani lucrează 
în departamentul de resurse umane. Chiar în baza asta. Ceea ce obișnuiau să numească 
Personal. Ea a descărcat numărul de serviciu al unor soldați morți. Cel puţin două mii până 
acum. 

— Baldani era căsătorit cu o femeie umană? 

— Nu a raportat decesele, astfel încât noii deținători ai numerelor de serviciu ar fi 
eligibili pentru tot felul de beneficii. 

Will nu încerca să pretindă că ştie ce e un număr de serviciu. 

Reacher l-a lămurit. 

— E versiunea militată a numărului de asigurări sociale. Fiecare soldat are unul. 
Numărul de ani în armată e ataşat numărului şi beneficiile sunt bazate pe timpul în care ai 
servit. Vorbim despre pensie, bani pentru handicap, privilegii, împrumuturi pentru întreprinderi 
mici, împrumuturi avantajoase pentru locuinţe, taxe de studii reduse pentru urmași, asigurări de 
viaţă, TRICARE - care este asistenţa medicală. Ai un număr din ăsta, eşti aranjat pe viaţă. 

Will a simțit că stomacul 1 se întoarce pe dos. Lukather nu încercase să vândă doar 
identitățile soldaţilor. Încercase să le vândă serviciul. 

— Bănuiesc că datele de pe stick ar putea aduce zeci de milioane pe piaţa neagră. Erau 
doar două milioane în valize. Lukather s-a vândut ieftin. 

Will era bucuros că femeia va petrece un timp destul de lung în spatele gratiilor. Nu erau 
destui bani ca să ajungă veteranilor, în primul rând. Ca unul dintre ei să exploateze sistemul, era 
simțit ca o trădare. 

Reacher a început să-şi pună masca la loc, dar Will l-a oprit cu o întrebare. 

— De ce ţi-ai părăsit serviciul? 

Reacher a așteptat. 

— Ai fost polițist militar. Ştiu că ai părăsit armata, dar serviciul îți rămâne în sânge. Nu 
poti să-l dai afară. De ce măcar nu te-ai poziţionat de partea corectă. 

— „Nu poţi să stai afară în frig tot timpul.” 

Citase din le Carré. 

— Vrei să mă faci să te iubesc. 

— Nu-mi place să fiu blocat în spatele unui birou, a spus Reacher. 

— Sunt o mulțime de feluri de a fi polițist fără să stai în spatele unui birou. 

— Ca intratul sub acoperire în Fort Knox, a spus Reacher. 

Niciun răspuns. 

— N-ai fost niciodată soldat, a spus Reacher. Nu ești aici pentru Baldani sau Lukather. 
Eşti aici pentru altcineva. Eşti din Georgia, presupun. Poate de la poliția locală. 

— GBI, a spus Will. Biroul de Investigaţii din Georgia. Un caz vechi. 

— Ai putea să-mi spui ce-i în mintea ta. 

Will a analizat opţiunile şi s-a gândit că avea două. Unu: să încearcă să smulgă repede 
periuţa de dinţi şi să se trezească cu fața spartă exact într-un miliard de bucăţi. Doi: să spună 
adevărul şi să spere la ce-i mai bine. 

— Ai auzit vreodată de un oraş numit Margrave? l-a întrebat pe Reacher. 

— La sud de Atlanta. 

Will a așteptat. Când Reacher nu a mai spus nimic mai mult, a sugerat: 

— 16 aprilie 1997. 

Reacher a continuat să aştepte. 

— Agentul Phillip Michael Deacon a fost împușcat de două ori în cap lângă biblioteca 
publică din Margrave. Un martor ocular a spus că era un străin în spatele armei. Un străin a 
cărui descriere se potriveşte exact cu a ta. 

— Nu am fost în Margrave în acea dată, a spus Reacher. 

— Am ADN pe o carte din bibliotecă, prin care se dovedește altceva. 

Reacher nu părea îngrijorat. 

— Ce carte din bibliotecă? 

— Ghidul păsărilor din sud-estul Statelor Unite. 

Gura lui Reacher s-a răsucit în ceva ce putea fi un zâmbet. 

— Colibri înseamnă ceva pentru tine? a întrebat Will. 

— Pot fi feroce. Ai un bătăuş la hrană, va speria celelalte păsări sau va încerca să le 
înjunghie cu ciocul. Reacher a adăugat. E cel mai bine să scapi de bătăuş cât mai repede 
posibil. Să protejezi păsările mai slabe până nu le înfometează pe toate. 

Will a înţeles ce a vrut să spună, dar a zis: 

— Legiştii au scos ADN-ul din trei picături de transpiraţie uscată pe paginile capitolului 
despre colibri. 

— Periuţa de dinţi, a spus Reacher. Mă întrebam de ce te tot holbezi la fundul meu. 

Will a considerat că e rândul lui să aştepte mai multe informaţii. 

— Ai vorbit cu martorul ocular? a întrebat Reacher. 

— A murit în somn după doi ani. Cauze naturale. 

Reacher a aprobat din cap, ca şi cum așa trebuia să fie. 

— Ce ştii despre Phillip Deacon? 

— Familist. A petrecut douăzeci şi unu de ani din viaţă în uniformă, apoi alți douăzeci şi 
doi într-un halat de spital. Will a explicat: A supraviețuit împuşcăturilor, dar a fost în comă 
până în urmă cu două luni. A murit de pneumonie. 

— Înţeleg, a spus Reacher. Şi astfel s-a convertit acuzaţia de tentativă de omor a unui 
ofiţer în omor cu circumstanţe agravante. Un caz al statului Georgia. 

— Un caz de pedeapsă cu moartea. 

Reacher a început să-și scoată mănuşile ferfenițite. 

— Ai auzit vreodată de Blind Blake? 

— Cântărețul de blues? 

Reacher a aprobat din cap. 

— Fratele meu mi-a spus că Blake a murit în Margrave. De fapt a murit în Wisconsin, 
dar n-am avut niciodată şansa să-i spun. 

Will s-a dat încet înapoi spre perete. I-a trecut prin cap că Reacher îşi scotea mănușile ca 
să-l bată cu mâinile goale. 

— Martorul la împușcături, a spus Reacher. Numele ei e Beatrice Collins. A fost violată 
de Deacon. Şi bătută rău. De două ori. Şi a lăsat să se înțeleagă că o va face din nou. El i-a spus 
că i-a plăcut cu adevărat. El i-a spus că motorul său funcționează într-un mod cu adevărat 
special. 

Will a simţit de parcă i-ar fi tras un pumn în stomac. 

... O nevastă şi un adolescent acasă, o fiică măritată care era însărcinată cu primul 
nepot ...un violator violent care a terorizat o femeie, probabil nu doar una, pentru că Deacon 
avea o insignă și o maşină de poliţie şi un șef care obişnuia să se uite în altă parte... 

— Prima dată când a violat-o, a spus Reacher, Beatrice a fost suficient de tâmpită pentru 
a depune un raport direct la șerif. A doua oară, a fost de două ori tâmpită pentru a se întoarce 
din nou la şerif. El i-a spus lui Deacon să aibă grijă de problemă. Cel mai bine pentru toată 
lumea era să o facă să tacă. 

Dinţii lui Will au început să-l doară din cauza încleștării maxilarului. 

„„„nepotul lui Deacon a fost norocos că bunicul său nu l-a ţinut niciodată în braţe. Fiul 
său a fost norocos că nu și-a văzut tatăl în tribune. Soția lui a fost norocoasă că Deacon nu a 
mai Sărutat-o, n-a mai abuzat-o sau n-a mai chinuit altă femeie... 

— Am aflat toate astea mai târziu, a spus Reacher. Prietena mea Neagly şi-a deschis o 
agenţie de detectivi. A fost primul ei caz. A făcut un raport foarte cuprinzător. Şi s-a întâmplat 
ca fratele meu să fie în Margrave atunci. Lucra. Arăta exact ca mine. De fapt era puţin mai înalt 
şi puțin mai slab, dar trebuia să ne vezi unul lângă altul. Și el fusese în armată. Arăta ca un tip 
foarte organizat. Ca şi cum Lone Ranger venise în oraş. Beatrice Collins s-a dus la el pentru 
ajutor. Nu voia să provoace necazuri. Voia doar să se oprească. Trebuiau să se întâlnească la 
bibliotecă. Un loc public. Un teritoriu neutru. Era speriată. Rectific. Era terorizată. Era o fată 
dintr-un oraş mic, nu avea bani şi niciun loc în care să plece. Poliția nu avea de gând să o ajute. 
Şeriful i-a spus odată că o va viola şi el dacă va mai spune cuiva. 

Will ştia că bastardul necinstit de șerif era exact tipul de bărbat care ar păstra un prădător 
sexual pe statul lui de plată. 

— Presupun că şeriful a făcut-o pe Beatrice să mintă în declarație despre împușcături. 
Dar au trecut două decade. Partenerul ei nu a menţionat nimic despre astea. Erau împreună de 
cincisprezece ani. 

— Uneori victimele nu vorbesc despre asta, nici măcar cu partenerii lor. Vor să uite. Nu 
vor ca oamenilor să le fie milă de ei, sau mai rău, să-i învinovățească. 

Reacher a întregit tabloul: 

— Polițistul erou acuzat de viol de către o casieriţă de la magazin care avea o înregistrare 
de delicvenţă juvenilă în cazier pentru furtul maşinii unchiului său. De a cui parte crezi că ar fi 
fost cei din oraş? 

Will nu l-a contrazis. Oamenii erau niște nenorociti. 

— 16 aprilie 1997. 

Reacher a strecurat mănușşile de bumbac în buzunarul de la spate. 

— Beatrice a întârziat când a ajuns la bibliotecă. Era nervoasă. De înţeles. Fratele meu 
aştepta afară când a ajuns ea. Deacon l-a obligat pe bibliotecar să dea telefonul la 911. A 
apucat-o pe Beatrice şi a încercat să o forțeze să intre în spate în maşina de poliție. Fratelui meu 
nu i-a plăcut asta. 

— L-a împușcat pe Deacon în cap. 

— Beatrice i-a spus lui Neagly că arma s-a descărcat accidental. 

— De două ori, a spus Will. Ăsta da accident. 

Reacher nu a încercat să explice această neconcordanţă. 

Aici filosofiile lui Will şi Reacher se despărţeau. 

— Cei mai mulți oameni care sunt omorâţi nu sunt oameni buni, a spus el. De asta ajung 
în situații nasoale. 

— Asta-i sigur. 

— Crima e totuşi crimă, a spus Will. „Merita să moară” nu este o apărare acceptată în 
Georgia. 

— Am auzit că încă mai ţine în Texas. 

— Şi dacă fratele tău se înşela cu privire la Deacon? Dacă Beatrice minţea? 

— El nu se înşela şi ea nu mintea. 

Will nu avea de gând să ţină o prelegere unui justiţiar despre imoralitatea arogantă a 
justiţiarismului. 

— Fratele tău a omorât cu sânge rece un om. 

— Nu există aşa ceva ca sângele rece, a spus Reacher. Sângele e întotdeauna cald, la 
anumite grade. Un ofiţer de poliţie a fost oprit să violeze a treia oară o femeie. Poate mai rău de 
atât. Şi creştea exponențial în viitor. 

Will nu a spus nimic. 

— Fratele meu oricum e mort, a spus Reacher. A fost omorât o lună mai târziu. 'Tot în 
Margrave, de fapt. Fără îndoială legat de afacerea ce a avut loc cu o lună în urmă. Așa că nu-ţi 
vei găsi omul, oricât de mult ai încerca. 

— N-am găsit nicio înregistrare... 

— Departamentul şerifului din Margrave nu păstrează înregistrări despre propriile 
infracțiuni, a spus Reacher. În acel moment fratele meu lucra la trezorerie. Era o persoană 
importantă. Au luat corpul şi au curăţat mizeria. O săptămână mai târziu totul era de parcă nu se 
întâmplase nimic niciodată. 

Will a studiat faţa lui Reacher căutând vreun semn de înșelătorie, dar nu conta. Amândoi 
ştiau că va verifica povestea. 

— ADN de familie, a spus Reacher. 

Tipul nu avea un telefon, dar ştia că asemănările dintre cromozomii Y de la doi bărbați 
diferiți puteau fi folosite pentru a stabili o legătură de rudenie. 

— Sunt singurul rămas din familie, a spus Reacher. Ştiu că fratele meu a fost un om bun. 
Nu vreau să-i văd numele târât în noroi. Dar tu ai fost destul de clar că nu ai de gând să renunţi 
la acest caz. Și nu am de gând să stau în calea unui polițist cinstit care-şi face treaba. Nu-i genul 
meu. Așa că, uite. 

Reacher avea periuta de dinți în mână. 

Perii erau zdrobiţi de la statul în buzunarul din spate. Will se holba la mânerul subţire 
care ieşea din laba masivă a lui Reacher. 

Lucrul corect pe care trebuia să-l facă era să colecteze dovezile, să vadă investigația dusă 
la sfârşitul logic, apoi să închidă cazul. Will ştia că şefa lui ar fi spus acelaşi lucru. Cum ştia şi 
că ea ar fi spus, de asemenea, că era o irosire de resurse să lucrezi la un caz unde suspectul era 
mort şi victima era tot moartă, și la fel şi violatorul brutal. 

Exista un motiv pentru care Bond avea nevoie de un M. 

Will şi-a încrucişat braţele peste piept, lăsând periuţa de dinți să atârne. 

— Nu crezi că e nesănătos să ţii periuţa de dinţi în buzunar toată ziua? 

Reacher a pus periuţa la locul ei. 

— Asta e o întâmplare, a spus el. De obicei au un capac. Sau hotelurile le au gratuit la 
recepție. Deci poţi avea una nouă scoasă din ambalaj în fiecare zi. Nu-ţi face griji în privinţa 
standardelor mele personale. 

— Bineînţeles. 

Deodată, Will şi-a dat seama că îi ținea lecţii despre igienă unui tip când, chiar în această 
dimineață, a mâncat din bomboanele Skittles ale lui Lukather, topite de transpirația din 
buzunarul lui. 

Reacher a început munca de Sisif de a-şi pune mănușşile. 

Will s-a aplecat şi a apucat două bare de aur. 

— Ce crezi că se va întâmpla cu Lukather? 

Reacher a apucat şase bare, trei şi trei şi a aşteptat ca Will să le stivuiască pe ale lui. 

— Asta-i o întrebare bună. Am auzit că deja s-a întors împotriva lui Baldani. Am auzit că 
au de gând să facă o înţelegere ca să depună mărturie despre întreaga schemă. 

— De ce? Nu au nevoie de ea ca să întocmească acest caz. Îi au pe amândoi prinși în 
flagrant. Au stick-ul şi banii şi pe tipul rău din bar. 

Will a încercat să nu geamă în timp ce ridica două bare de metal. S-a gândit la obiceiul 
lui Baldani de a arunca mucurile de la țigări pe jos. Mucurile aveau pe ele ADN-ul lui. Ar putea 
să ducă asta în Georgia. Şi dacă sistemul găsea numele lui Baldani cu atât mai bine. 

Deodată s-a oprit din ridicat. 

— De când lucrezi aici? l-a întrebat el pe Reacher. 

— Douăsprezece zile. 

Reacher a dispărut în seif. 

— De ce? 

— Şi lucrezi repede. 

— Încerc să adaug valoare. 

— Deci ai văzut o mulțime de aur. 

Will a început să lucreze din nou şi şi-a stivuit barele deasupra celorlalte. Toate erau 
ştampilate cu același sigiliu al Trezoreriei Statelor Unite, presupunându-se că numerele lor 
individuale erau aceleaşi cu numerele din plicurile de plastic agăţate de panglicile de pe uşi. 

Numere care nu au fost verificate cu cele de pe barele dinăuntru. 

Barele de metal erau cântărite cu scame de bumbac şi fire de păr care ar putea urca 
numărul de pe cântar cu câteva uncii de fiecare dată. 

— E ciudat, a spus Will. Dar treaba e că pot jura că am văzut seria asta înainte. Ieri în 
celălalt seif. 

— Ai văzut o mulțime de numere, a spus Reacher. 

Şi-a stivuit barele peste cele ale lui Will. 

— Şaisprezece numere pe fiecare. Tu şi cu mine am stivuit şi restivuit 38.492 de bare 
până acum. Asta înseamnă 615.872 de numere întregi separate. Efectiv miliarde de potențiale 
combinaţii. 

Will trebuia să îl creadă pe cuvânt. Era destul de bun la matematică, dar nu era computer. 
Totuşi, avea o memorie incredibilă pentru numere şi memoria aceasta îi spunea că numerele de 
pe bare arătau foarte familiare. 

— Aş putea jura, a spus el din nou. 

— Eşti bun la numere? 

— Într-un fel ciudat. 

— Care era pe penultima bară pe care tocmai ai stivuit-o? 

Will a recitat şaisprezece numere din memorie. Repede şi încrezător. Şi exact. 

Era clar că Reacher îl verifica în tăcere, tot din memorie. Aparent era şi el bun la numere, 
într-un fel ciudat. 

— Pot să-ţi pun o întrebare personală? a întrebat el. 

— Ce e? a spus Will. 

— Eşti un cititor bun? 

Will n-a răspuns. 

— Adeseori nu merg împreună, a spus Reacher. Cunoşteam câțiva tipi. Ştiam un tip care 
putea spune rădăcina pătrată a distanţei până la soare, dar nu putea citi o literă. 

— Tu poţi? a întrebat Will. 

Reacher a aprobat din cap. 

— Am fost norocos. Pot să citesc destul de bine. 

Will n-a răspuns. 

— Sunt de acord cu numerele, a spus Reacher. M-au pus pe gânduri. În primul rând, 
despre cum ai ajuns aici. 

— Şeful mea a tras sforile. 

— Cum a ştiut el unde sunt? 

Ha 

— Cum? 

— Am pus numele tău în sistem, a spus Will. Un raport al unui caz vechi, 

— Sistemul GBI, corect. Mândrie locală. Dar acum suntem în Kentucky. 

— Cineva a făcut legătura. 

Reacher a aprobat din cap. 

— Acum mă întreb cine, a spus el. Mă gândesc că poate un puşti în costum. De unde e 
adevărata putere. Şi s-ar putea să nu mai fie la agenţiile din trei litere. În zilele noastre, ar putea 
fi personalul congresului. Cu locuri în tot felul de subcomisii de informaţii. Poate e un 
congresman din Georgia. Jumătatea locală a creierului său vrea să vadă că GBl-ul lucrează 
bine, așa că acordă o mână de ajutor, cu informaţii din jumătatea federală a creierului său. 

— Ceea ce ridică o întrebare uriaşă, a spus Will. 

— Exact. De ce te-a trimis aici în persoană? O echipă SWAT din Kentucky putea face 
treaba. Aș fi putut fi extrădat. Ce ar mai fi însemnat două luni? Cazul tău era deja vechi de 
douăzeci şi doi de ani. Sau mă putea ridica poliția militară. De ce era necesară prezența ta, 
făcând această muncă tâmpită ca acoperire? 

Will n-a răspuns, dar începea să creadă că ştie. 

— Exact, a spus Reacher din nou. Pentru că ești bun la numere. Poate că încerci să 
ascunzi asta, dar nu poţi. Ei ştiu. La fel ca mine. Nu au scris programul să caute un tip puternic. 
Căutau un tip bun la numere. 

Will a tăcut un moment lung. Apoi a spus: 

— Ştiai că depozitul a fost deschis pentru public o singură dată? 

— 1974, a spus Reacher. De fapt, puştiul în costum a vorbit despre asta. Un avocat din 
DC, cu numele de Peter David Beter, a vehiculat teoria potrivit căreia aurul a fost înlăturat de 
Statul Adânc. 

— Corect, Statul Adânc. Tipii ăştia chiar se învârt pe aici. 

— Calculează, a spus Reacher. Sunt stocate aici metale preţioase în valoare de 350 de 
miliarde de dolari, dar datoria naţională este de peste douăzeci de trilioane. Acesta este deja mai 
putin de doi cenți la un dolar. Reacher a pus bara pe stivă. Acest aur e doar un simbol. Aparent 
suficient de bun ca simbol acum. Pe baza amintirilor din 1974 ale oamenilor. Dar dacă oamenii 
ar crede că doar jumătate din aceste seifuri ar fi fost golite de atunci, întreaga economie a SUA 
— economia mondială — ar intra în cădere liberă. Ar fi revolte pe străzi. Băncile ar da faliment. 

Will a trecut pe lângă Reacher în drum spre palet. Se întorceau la cureaua de transmisie. 

— Ceea ce aş face eu, ar fi să creez un efect de domino. 

Reacher a prins înţelesul spuselor lui. 

— Echipa de noapte mută aurul cu două uşi mai încolo. Apoi noi le mutăm cu două uşi 
mai încolo în ziua următoare. Acelaşi aur. De două ori orbi. Nicio echipă nu ştie că cealaltă 
echipă face asta. 

Will s-a ridicat lângă palet. Rinichiul său tipa în jurul unei vânătăi de dimensiunea 
cotului. Transpiraţia forma un râu pe spatele lui. Mai aveau cel puţin şase ore de lucru. 

— Am fost trimişi aici ca să aflăm, a spus el. 

— Sunt de acord, a spus Reacher. Un congresman obscur din Georgia s-a confruntat cu 
multe probleme ca să ne aducă aici, aşa că să... ştim, cred... că rezervele de aur ale naţiunii sunt 
epuizate definitiv, iar acest fapt este ascuns activ cu ajutorul unui joc de-a alba-neagra. 
Bănuiesc că, din anumite motive, tipul îşi doreşte ca cel puţin o persoană din lume să știe. 

— Două persoane. 

— Se presupunea că numai unul din noi va supravieţui. Ori tu mă arestai, ori eu te 
omoram şi scăpam. Apropo, nu-i păsa care dintre noi. Și-a acoperit riscurile. 

— Şi Lukather, a spus Will. Ea trebuie să fi ştiut. Era la comandă. Probabil ea a conceput 
cum să se desfăşoare jocul de domino astfel încât nicio persoană să nu poată descoperi 
adevărul. Aşa a făcut înţelegerea. A schimbat tăcerea cu libertatea ei. 

— Presupun, a spus Reacher. Deci acum suntem trei care ştim. 

— Întrebarea e de ce, a spus Will. Vreau să spun, bine, suntem în lume cu aceste 
cunoştinţe. Și ce dacă? Ce se presupune că vom face cu ele? 

Niciunul dintre ei nu ştia. 

versiunea în limba română 


UNCRIS 


Uniunea Sovietică, Siberia 
Iarna 1942 - 1943 


Moartea pândea în cătun. O moarte îngrozitoare. 

Locotenentul Nikolai Zakharov o simţea. Nu o putea mirosi — temperatura 
era de cel puţin -300C, încât orice murea, îngheţa imediat — dar știa că este acolo, 
așteptând. Îngenunchind în spatele unui morman de zăpadă de la marginea 
pădurii, cerceta prin binoclu grupul de mici cabane făcute din bușteni, căutând 
orice semn de activitate. 

Nimic. Nici măcar fum care să iasă din coșuri. O liniște totală. 

Corbii negri cocoțați prin copacii din apropiere erau un alt semn al morții. A 
remarcat că erau ciudat de tăcuţi şi că se ţineau la distanţă de cătun. 

Echipa era formată din zece oameni, inclusiv Zakharov. El și încă alți șapte 
erau înarmați cu pistoale mitralieră PPSh-41. Vânjosul sergent Okhchen prefera 
carabina sa de lunetist Mosin-Nagant cu lunetă PE. Soldatul Kaminsky, un uriaș 
cu părul roşu şi ochi aprigi, avea mitraliera ușoară DP-28. O manevra ca pe o 
jucărie, ţinând pe umăr cureaua cutiei grele cu încărcătoare-tambur 
suplimentare, pe care în mod normal o ducea ajutorul mitraliorului. Fiecare om 
avea şi câte o grenadă RGD-33 cu mâner. 

Erau echipați pentru frigul extrem: jachetă matlasată și pantaloni, lenjerie 
din lână, căciulă și mănuși din blană şi pâslari. Pentru camuflaj purtau pe 
deasupra o salopetă albă cu glugă. 

Tensiunea nervoasă le ascuţea simţurile făcându-i deosebit de atenţi asupra 
împrejurimilor, la cel mai mic miros sau sunet. Ştiau prea bine cine le era 
inamicul. 

Zakharov a fluierat ca o pasăre pentru a le atrage atenţia, apoi s-a mișcat. El 
și alți șase au ieșit din ascunzători. Zăpada scârțâia sub paşii lor pe măsură ce se 
apropiau precauţi de cătun. Bălţile de sânge erau transformate în gheaţă tare 
roșu-întunecată. 

Mica așezare pitită pe malul râului era un vechi post comercial cu depozite, 
care se ocupa cu comerțul local de blănuri de aproape un secol. 

Doar câteva minute de turbare ucigașă au distrus-o pe vecie. 

Pe strada de pământ îngheţat, soldaţii au găsit trupuri palide şi bucăţi de 
cadavre zăcând îngheţate, pe care se mai aflau resturi de gioarse zdrenţuite. 
Sătenii au fost sfâşiați în bucăţi: capete, membre şi organe erau împrăștiate peste 
tot. Toate erau mușşcate și pe jumătate mâncate, oasele zdrobite pentru măduvă 
și craniile sparte şi deschise pentru creier. Un festin pentru necrofagi, dar aşa 
cum se aştepta Zakharov, nu era nimeni în preajmă. Lupii, ca şi corbii, evitau 
acest loc. 

O căţelușă, animăluţțul de casă al cuiva, era ascunsă în spatele unei stive de 
lemne, prea îngrozită ca să scâncească măcar. Cine îi ucisese pe săteni nu a avut 
poftă de carne de câine. 

Soldaţii cercetau indiferenți carnagiul, căliţi la asemenea orori. Aceasta nu 
era prima lor misiune. Toţi erau frontoviks — combatanți veterani. Fiecare fusese 
deja recompensat cu Medalia pentru Merit în Luptă (3a Ooesvie sacayeu), iar câţiva 
au obținut și cel puţin o baretă pentru că a fost rănit în luptă. 

Zakharov a făcut din nou semn. Kaminsky s-a întins pe pământ, acoperind 
cu mitraliera toată lungimea străzii. Trei oameni conduși de plutonierul Serghei 
Kravchenko, un ucrainean scurt şi îndesat care era adjunctul la comandă al lui 
Zakharov, s-a strecurat în spatele cabanei cele mai apropiate, având grijă să stea 
aplecat sub nivelul ferestrelor. 

Cu o izbitură ușa a fost deschisă și au năvălit toţi înăuntru, cu degetele pe 
trăgaci şi cu grenadele pregătite să fie aruncate. După ce au verificat cabina 
neocupată, s-au îndreptat să o verifice pe următoarea. 

Când cercetarea s-a încheiat, Kravchenko s-a întors repede să raporteze 
rezultatul superiorului său, care rămăsese lângă Kaminsky. 

— Totul este pustiu, tovarășe locotenent. 

— Presupun că nu sunt supraviețuitori, spuse Zakharov. 

— Nu. 

Zakharov i-a făcut semn lui Okhchen, care a început să inspecteze urmele 
de gheare și mușşcăturile de pe cadavrele sfâşiate ale sătenilor. El s-a ghemuit ca 
să studieze din diverse unghiuri o urmă de picior imprimată în zăpada stropită 
cu sânge roşu. Aproximativ de mărimea uneia lăsată de om, avea trei degete cu 
gheare, oarecum asemănătoare cu a unei păsări. I-a dat roată, examinând cu grijă 
și alte urme de la marginea cătunului, înainte de a se întoarce ca să-și facă 
prezinte raport. 

— Tovarăşe locotenent, sunt zece. Au atacat azi-noapte. 

— Din ce direcţie au venit? a întrebat Zakharov. 

— Nord-est. Acum s-au îndreptat spre sud-vest. 

Zakharov a dat din cap şi s-a întors către Kravchenko. 

— Să mergem. Spre nord-est. 

— Nu îi urmărim? 

— Nu. Vor trebui să-i intercepteze celelalte echipe. Misiunea noastră este să 
le localizăm gaura. Transmite că am găsit dovezile unui atac şi că ei se îndreaptă 
spre sud-vest. 

— Da, tovarășe locotenent. 

Kravchenko a făcut semn unui soldat și i-a strigat un ordin. 

Armata Roşie avea relativ puţine radiouri, iar echipa n-avea nici unul. 
Întinderea firelor telefonice era adesea impracticabilă, așa că mesagerii şi 
rachetele de semnalizare erau de obicei folosite pentru comunicarea între unități. 

Soldatul a încărcat în pistol o rachetă colorată, conform codului, l-a 
îndreptat spre cer, şi a trimis racheta cu două stele, roșu-alb, care s-a arcuit mult 
deasupra lor. 


Războiul secret declanșat cu aproape un sfert de secol în urmă, nu a fost 
niciodată menţionat în presa sovietică, sau recunoscut public de liderii sovietici. 
Problemele de securitate internă nu erau niciodată făcute publice. 

Zakharov şi-a adus aminte de întoarcerea din prima sa operațiune caută-și- 
distruge. A fost felicitat de superiorii săi, decorat cu Ordinul Steaua Roşie (Opoen 
Kpacnoui 36e30w), apoi a fost informat sec că dacă va dezvălui vreodată cuiva din 
afara unităţii ce a văzut, va fi trimis într-un lagăr de muncă „corectivă”. 

Erau şi momente de acalmie în acest război, dar creaturile reveneau. Nimeni 
nu ştia exact ce sunt. În timpul iernii, când erau cele mai lungi nopți, în nordul 
Siberiei apăreau găuri misterioase, iar creaturile ieșeau, flămânde, doritoare de 

carne omenească. Nu vânau niciodată animale, doar oameni. lar Moscova 
trebuia să organizeze altă campanie de eradicare a creaturilor însetate de sânge. 

Nu aveau un nume oficial, pentru că nu corespundeau nici unei specii 
cunoscute. Oamenii de știință sovietici analizau dacă e vorba de oamenii 
sălbatici mitici - almas în Caucaz, chuchunya în Siberia, menk în Urali. Dar 
legendele îi descriau pe toţi ca fiind similari primatelor sau oamenilor, poate 
chiar niște supraviețuitori neanderthalieni, dar creaturile înfricoșătoare care i-au 
atacat pe săteni și păstori sigur nu erau hominizi sau simieni. Neoficial era 
folosit termenul de upir (ynsrp5), cuvântul rusesc pentru monştrii setoși de 
sânge precum vampirii sau ghoulii. 

Operațiunile de securitate din URSS erau — în mod normal — îndeplinite de 
trupele Comisariatului Poporului pentru Afacerile Interne (NKVD), nemiloasa 
poliție secretă a lui Iosif Stalin. Dar acestor trupe paramilitare le lipsea 
antrenamentul specializat necesar. Vânătoarea de ghouli era cu totul diferită de 
efectuarea de arestări în masă și deportarea unor așa-ziși “inamici ai poporului’. 
După ce un întreg regiment NKVD a fost anihilat în 1936 pe cursul mijlociu al 
râului Tunguska, operaţiunile caută-și-distruge au fost preluate de Armata Roșie. 

A fost formată o unitate unică cu tactici neortodoxe: Grupul Special X 
(Spetsialnogo Gruppa X), cunoscută mai simplu ca Spetsgruppa X. 

X nu era litera chirilică, ci latină, luată de la simbolul matematic pentru o 
variabilă necunoscută, deoarece creaturile cu care se luptau erau o specie 
necunoscută. Compuse din soldați aclimatizaţi și antrenați pentru războiul în 
condiții de iarnă, de preferat aceia care au fost în viaţa civilă puitori de capcane 
sau vânători, detașamentele sale independente aveau baza în avanposturi. Ori 
de câte ori aveau loc incursiuni ale ehoulilor, unităţile vânau creaturile, le 
eliminau și le distrugeau găurile. 

Dar, când spre sfârșitul anului 1942, au fost primite rapoarte despre 
reluarea activităţii ghoulilor, Kremlinul nu le-a considerat prioritare. Uniunea 
Sovietică era prinsă într-o confruntare sângeroasă, mortală, cu Germania nazistă, 
care lansase în anul anterior o invazie masivă. Toate trupele și echipamentele 
disponibile erau necesare pentru înlocuirea pierderilor îngrozitoare suferite în 
bătăliile disperate pentru Minsk, Kiev, Leningrad şi Moscova. Spetsgruppa X a 
fost redusă la o forţă simbolică. Înainte de război, unitatea lui Zakharov a fost de 
mărimea unui pluton; acum era doar o grupă. 

Zakharov a măsurat cu sextantul unghiul la care se afla soarele deasupra 
orizontului. Nu existau hărți precise ale acestei zone, iar el ţinea o evidență 
despre traseul urmat și locaţia lor. 

Pentru că prin apropiere nu se mai afla nimeni, Kravchenko a întrebat: 

— Permiteţi să vorbesc deschis, tovarășe locotenent? 

— Sigur, Serghei Pavlovici. 

În ciuda diferenţei de grad, în particular erau familiari. Ofițerii inferiori 
deştepţi ascultau şi învățau de la subofițerii lor mai bătrâni, iar Zakharov preţuia 
mult experiența lui Kravchenko. Aproape de două ori mai în vârstă decât 
Zakharov, a participat la Primul Război Mondial şi la Războiul Civil din Rusia. 

— Unităţile detașamentului sunt răspândite la prea mare depărtare una de 
alta, spuse Kravchenko. Nu se pot sprijini una pe alta și nici nu-și pot coordona 
patrulele ca să acopere ca lumea fiecare sector. Dacă una dintre unităţi întâlneşte 
prea mulți ghouli, ar putea fi copleșită înainte ca celelalte să o poată ajuta. 

— Mi-am exprimat această preocupare. 

— Pot întreba care a fost răspunsul tovarăşului maior? 

— A spus că, dacă ne dispersăm în acest mod, putem acoperi o un teritoriu 
mai vast. Nu au fost raportați mulți ghouli, deci este încrezător că fiecare unitate 
se poate descurca dacă-i întâlnesc. 

— Până în prezent, au fost detectați doar câțiva, este adevărat, dar cine 
poate spune că nu vor fi mai mulți? Nu avem cum să știm câţi vor apărea în 
fiecare iarnă. 

— Știu. 

Kravchenko a oftat. 

— De ce ne trimite Moscova un nou comandant de detașament lipsit de 
experiență în acest fel de operaţiuni? Şi așa e destul de rău că nu suntem 
înarmați prea bine. 

— Acestea sunt ordinele. 

— Am înțeles, tovarășe locotenent. Dar măcar a zis tovarăşul maior ceva 
despre avioanele pe care le-am cerut? 

— Nu, şi nici nu aș conta pe ele. În acest moment, prioritatea absolută a 
Moscovei este acordarea de ajutor camarazilor care luptă la Stalingrad. 


S-au întors în pădure. Sătenii morţi au fost lăsaţi acolo unde se aflau. Mai 
târziu se vor ocupa alții de ei. Cătunul va fi părăsit. De acum înainte nimeni nu 
va mai dori să trăiască aici. 

Trei soldați păzeau caii într-o viroagă din apropiere; din nările lor înghețate 
ieșeau aburi. Cea mai mare parte a Siberiei era încă o sălbăticie primordială, 
impracticabilă transportului motorizat. Aceste animale mici şi flocoase din 

Yacuţia, erau o rasă formată şi crescută în climat brutal și se hrăneau în principal 
cu iarbă sălbatică. 

Soldaţii şi-au pus armele la spate, au încălecat și au plecat în direcţia de 
unde veniseră ghoulii. Urmele duceau către mal şi peste suprafața netedă, 
înghețată, a râului, măturată de vântul şuierător din sud-vest. În această 
perioadă a anului gheața era destul de groasă ca să suporte cu ușurință călăreții. 
După ce au ajuns pe malul celălalt, s-au afundat în pădure. 

Okhchen cerceta în avangardă; ochii săi negri şi oblici depistau indicii ale 
trecerii ghoulilor — rămurele rupte, licheni călcaţi, urme de pași în zăpadă. Dar 
nu şi excremente. Ghoulii nu defecau deloc. Soldaţii au avut grijă să călărească 
într-un singur șir, pe lângă urme, nu peste ele, pentru a nu distruge nici un 
indiciu. Erau ușor de urmat: prada lor nu făcuse nici un efort să-și ascundă 
urmele. 


Zakharov se considera norocos că a fost alocat în Spetseruppa X. Natura 
operaţiilor acesteia cerea lăsarea unei mai mari libertăți de inițiativă 
comandanților, decât se obișnuia în Armata Roşie. Această independență a 
crescut odată cu recenta diminuare a rolului comisarilor politici ai Partidului 
Comunist. Reduși doar la rolul de consultanţi, ei nu mai deţineau comanda 
duală împreună cu ofițerii militari. 

Totuși, păstrarea comenzii continua să depindă de rezultate. Eşecul nu a 
fost niciodată o opțiune în URSS. Chiar dacă erai un mareșal, puteai ajunge într- 
un batalion disciplinar sau în Gulag, rețeaua de închisori și lagăre de muncă 
forțată a NKVD-ului. Sau în fața unui pluton de execuţie. 

Dar nici rezultatele bune nu garantau siguranța. Mii de oameni au fost 
închiși sau împușcați în perioada epurărilor. Pentru a îndeplini norma de 
inamici cerută de paranoia insaţiabilă a lui Stalin, poliția secretă putea aresta pe 
oricine pentru orice motiv — sau chiar fără nici un motiv. Teroarea arbitrară 
menținea regula sa de fier. 

Fiecare divizie avea atașat un Departament Special NKVD. Din fericire, 
șeful acestei unități din Spetseruppa X era un alcoolic a cărui soţie avea o 
înclinaţie către luxul burghez. Generalul comandant, prudent, îl aproviziona din 
plin cu vodkă şi blănuri pentru a se asigura că rapoartele săptămânale vor fi 
favorabile. 


Apoi unitatea a urmărit semnele lăsate prin taigaua pustie. Copacii erau 
cenușii și scheletici, pentru că-şi scuturaseră frunzele toamna. Solul pădurii era 

acoperit cu puţine tufișuri, doar smocurile de iarbă cafenie străpungeau zăpada 
din luminișuri. Siberia nu era doar foarte friguroasă, era și foarte uscată. De fapt, 
în multe zone căzuse puțină zăpadă, dar cea căzută se va menţine pe sol cel 
puţin şase luni pe an. Singurele semne omeneşti era capcanele, iarna fiind 
sezonul de vânătoare pentru zibeline. 

În această perioadă a anului zilele erau foarte scurte, un amurg albastru care 
dura doar vreo patru ceasuri. Soarele auriu nu apărea decât dimineaţa târziu şi 
se străduia să se ridice doar cu puţin deasupra orizontului înainte de a apune 
din nou în miezul zilei. 

La un moment dat, unitatea a auzit un urlet prelungit venit de la mare 
depărtare. Vaietul ascuţit nu semăna cu nimic făcut de vreun animal sau de om. 
L-au reauzit din când în când, venind din direcţii diferite. Soldaţii au schimbat 
între ei priviri neliniștite, ştiind despre ce este vorba. 

— Ghouli, a mormăit Kravchenko. 

Zakharov a ridicat mâna dând semnalul de oprire. Privi în jur printre 
copaci. La cincizeci de metri era unul mult mai înalt decât ceilalți. Îi înmână 
binoclul lui Okhchen, spunându-i: 

— Urcă-te în el și vezi dacă îi poţi localiza. 

Okhchen și-a legat colțarii la pâslari și s-a cățărat pe trunchi până ce a ajuns 
la crengile mai joase, apoi a continuat să se miște din ramură în ramură. S-a 
așezat într-o crăcană aproape de vârf, şi a început să cerceteze fără grabă în toate 
direcțiile, apoi a coborât repede. 

— Tovarășe locotenent, 12 sunt la 2 km NE și vin de-a lungul urmelor către 
noi. Alți 10 sunt la 1,5 km SV, în urma noastră și se apropie rapid. Al doilea grup 
este probabil haita care a atacat cătunul. Probabil că ne-au descoperit urmele. 

— Acum ne vânează pe noi, spuse Zakharov, frecându-şi bărbia gânditor. 
Am putea să ocupăm poziţii aici și să anunţăm celelalte unități. 

Dar Kravchenco a dat din cap. 

— Se va întuneca înainte de a putea ajunge aici. Suntem prea departe de ei. 
Ghoulii ar fi în avantaj pentru că pot vedea noaptea. 

— Deci, mai bine să-i atacăm acum cât mai este lumină, iar haitele sunt 
separate. Îi eliminăm pe cei din spatele nostru, apoi îi distrugem și restul. 

Kravchenko a rânjit, dezvăluindu-şi dintele de aur. 

— Îi vom lua prin surprindere. 

Unitatea s-a întors în galop mic pe drumul pe care au venit. Curând caii au 
început să necheze neliniștiți. Aveau un deosebit simț al mirosului, iar ghoulii 
eliminau o duhoare dezagreabilă. 

Adăpostindu-se în spatele unei movile, soldaţii au descălecat. Trei au rămas 
cu caii. Okhchen și Kaminsky s-au târât în vârf pentru a supraveghea pozițiile, 
în timp ce ceilalți, conduşi de Zakharov, s-au răspândit în linie în faţa movilei. 

Ghoulii veneau alergând printre copaci. 

Erau creaturi suple, vânjoase, cu pielea cenușie, total lipsite de păr. Alergau 
aplecate înainte ca niște maimuțe, fiecare măsurând ceva peste 1,5 m înălțime 
dacă ar fi stat drept în picioare. Braţe lungi, osoase, ajungeau până aproape de 
pământ, terminându-se cu degete ca niște cârlige cu gheare negre. Erau bipede, 
picioarele având trei degete cu gheare. Capetele mici aveau urechi ascuţite, cu 
fante în loc de nări, ochi galbeni, îngrozitori, hămesiţi de foame, colți dezgoliți 
printre care se scurgeau balele, şi o limbă lungă, albastră, bifurcată, care se mişca 
prin aer. 

Chiar așa slabă, lumina zilei le afecta vederea, şi nu i-au văzut imediat pe 
soldați. 

A fost lansată o rachetă galbenă pentru a alerta celelalte unități că au fost 
reperați ghouli. Detunătura carabinei lui Okhchen a spart liniștea. Un ghoul s-a 
împleticit şi a căzut pe spate pentru că glontele de calibrul 7,62 mm l-a lovit în 
ochiul drept, spulberându-i ceafa într-un nor de lichid negru, un fel de sânge. 
Ceilalți ghouli s-au uitat furioși în jur când al doilea și al treilea dintre ei au fost 
uciși în succesiune rapidă cu câte un glonţ în cap, până când i-au descoperit pe 
oameni. Au atacat urlând în cor. Unul şi-a dat capul pe spate și a scos un strigăt 
lung, şi ascuţit, tremurat, care a stârnit ecouri peste pădure. Soldaţii au simţit 
fiori reci pe şira spinării. 

— Foc! a ordonat Zakharov. 

Ghoulii erau rapizi şi agili. Soldaţii au rămas pe poziţii și au deschis focul — o 
canonadă rapidă, necruțătoare cu pistoalele lor mitralieră, punctată de ritmul 
ceva mai sacadat al mitralierei DP-28 aflată în spate şi mai sus de ei. 

Creaturile s-au năpustit prin furtuna de plumb. S-au împiedicat și au căzut, 
străpunşi de nenumărate gloanţe. Când atingea pământul „sângele” plescăia și 
topea instantaneu zăpada atinsă. Doi ghouli s-au strecurat prin stânga, încercând 
să depășească flancul liniei de trăgători, dar nu au reuşit. Mișcarea a fost 
anticipată şi au fost împușcați şi ei, ultimul căzând la doar câțiva metri de 
soldați. 

Unitatea a încetat focul și a reîncărcat armele, în timp ce adrenalina din 
venele lor se diminua încet. Zakharov a observat că Kravchenko își bandaja calm 
o mână. 

— Eşti rănit? 

— M-a stropit o picătură din sângele lor. Arde ca acidul. 

Cadavrele ghoulilor au început să fumege înăbuşit şi să se dezintegreze. În 
câteva minute tot ce va mai rămâne vor fi niște grămezi de cenușă și o duhoare 
pestilenţială în aer. Nici un os. lar în locurile acelea nu va mai crește nimic, 
niciodată. Această descompunere accelerată a făcut imposibilă obţinerea de 
probe pentru studii ştiinţifice, de aceea detaliile despre anatomia ghoulilor erau 
necunoscute. 

Zakharov a colectat puţină cenușă, pe care a pus-o într-un plic. Avea ordin 
permanent pentru prelevarea de probe atunci când condiţiile permiteau. 

Tentativele de a captura un ghoul în viaţă au fost eşuate. Nu puteau fi prinşi 
și erau absolut rezistenți la tranchilizante. Se puteau baza numai pe declaraţiile 
martorilor oculari, fotografii neclare, mulaje ale urmelor, şi analize de laborator 
ale reziduurilor de cenușă. Ghoulii nu păreau să aibă nici un fel de structură 
socială sau vreun conducător. Nu a fost văzut niciodată ceva ce să sugereze că ar 
fi avut progenituri, iar metoda lor de reproducție era necunoscută. Toţi arătau la 
fel şi nu prezentau nici o diferenţă de gen. 

Unitatea s-a grăbit să se întoarcă la cai și au galopat ca să intercepteze 
cealaltă haită. 

Pădurea se îndesea, forțându-i să încetinească ritmul de deplasare în timp 
ce coborau pe o pantă către un pârâu șerpuitor, îngheţat, pitit în umbre, în timp 
ce vârfurile copacilor se proiectau pe cerul colorat. 

Deodată, Okhchen a tras de frâu și le-a făcut celorlalți semn să oprească. 
Ochii săi cercetau suspicioși. 

Vântul și-a schimbat direcţia și caii au nechezat puternic. 

— Ambuscadă! a strigat Okhchen. 

Au răsunat ţipete stridente şi ghoulii au ieşit de după stâncile și tufişurile de 
pe celălalt mal, unde stătuseră ascunși. 

Un soldat a fost decapitat cu o singură lovitură de gheară, iar trupul lipsit 
de cap, din care ţâşnea sânge roșu-deschis, a continuat să călărească ca o oribilă 
păpușă stricată înainte ca să se prăvălească din șa. Un altul a fost tras de pe cal; 
brațul care ţinea pistolul mitralieră i-a fost smuls și aruncat departe, ca și calota 
craniană. Alt cal s-a cabrat și, în cădere, a prins piciorul călăreţului sub el, 
rupându-i-l. Un ghoul l-a mușcat imediat de gât şi l-a sfârtecat. 

Unul a sărit într-un copac deasupra lui Zakharov, dar înainte de a se putea 
arunca asupra lui a fost ciuruit cu o rafală de PPSh-41. În cădere, ghoulul a rupt 
câteva crengi. 

Soldaţii şi-au revenit rapid din surpriza iniţială şi și-au îndemnat caii să 
înainteze. Au reușit să iasă din ambuscadă, apoi s-au întors și au deschis un foc 
susținut, chiar din șa. Haita a fost eliminată repede. 

Zakharov a sărit de pe cal şi a alergat către oamenii săi căzuți împreună cu 
sanitarul unității. 

Doi erau deja morți. Al treilea, cel care-şi pierduse un braţ şi calota craniană, 
incredibil şi groaznic, dar era încă în viaţă şi conştient. Cu stoicismul obișnuit al 
soldaţilor ruși nu scotea nici un geamăt. Dar orice ajutor era inutil; sanitarul 
putea doar să-i administreze morfină pentru a-i uşura ultimele clipe şi să-l ţină 
în braţe până când moartea l-ar izbăvi. 

Zakharov a tras o rachetă verde pentru a semnaliza că toți ehoulii văzuți au 
fost distruși. Apoi a adunat încruntat plăcuțele de identificare ale oamenilor săi 
măcelăriți. După ce li s-au luat armele şi echipamentul, au pus peste fiecare câte 
un morman de pietre, în loc de mormânt. Permafrostul tare ca fierul făcea ca 
săparea unui mormânt să fie o muncă herculeană pentru care nu aveau timp. 
Apoi au ținut un moment de tăcere adâncă, după care au încălecat și şi-au reluat 
galopul, luând și caii liberi cu ei. 

Datorită statutului secret al acestor operaţiuni, guvernul nu acorda nici o 
medalie participanţilor la campanie. Lui Zakharov nu i se va permite nici măcar 
să scrie scrisori de consolare familiilor. Putea recomanda acordarea postumă de 
medalii, dar citaţiile în sine vor fi secrete. Rudelor nu li se vor spune niciodată 
circumstanțele morţii celor dragi lor, ci doar nota că au murit „luptând cu bravură 
pentru apărarea iubitei Maici Rusia”. 

Au revenit pe traseul inițial. S-a lăsat noaptea, întunericul fiind slab luminat 
de lucirea rece a stelelor. Temperatura a scăzut şi mai mult, sub -50C. Urmele 
erau destul de clare pentru a continua urmărirea la lumina stelelor încă vreo 
câteva ceasuri înainte de a se opri ca să campeze. 

A fost postată o santinelă, iar în jurul perimetrului taberei au fost întinse fire 
care să declanșeze lansatoarele de rachete de semnalizare. Fiecare va face de 
gardă, în timp ce ceilalți se vor odihni. Zakharov a determinat din nou locaţia, 
cu ajutorul sextantului și a Stelei Polare. 

Prima prioritate a trupelor călare erau caii, care au fost legați, îngrijiţi, 
verificaţi dacă au ceva răni şi lăsaţi să pască. Apoi a fost ridicat un cort în care 
unitatea s-a așezat să mănânce, înghesuiți în jurul oazei de căldură formată de o 
mică sobiță metalică de campanie. 

Zakharov s-a îngrijit mai întâi de oamenii săi înainte de a-şi hali propria 
porție de pâine neagră din secară, terciul de hrişcă şi cârnaţii tari, spălați cu ceai 

fierbinte. Refuza întotdeauna rațiile ofițereşti şi mânca la fel cu oamenii săi. 
Fusese alocată și o rație de vodkă, regulamentară, dar el a interzis-o total. Înapoi 
la bază, oamenii puteau să bea și să se pilească dacă vor, dar în misiune avea 
nevoie ca toți să fie în formă absolută și atenţi. 

Apoi şi-au curățat armele, le-au uns cu ulei pentru temperaturi scăzute 
pentru a împiedica mecanismele să îngheţe, şi au reîncărcat magaziile cu cartușe. 
Vorbeau, glumeau şi se bucurau de luxul de a fuma, rulându-și nişte ţigări 
groase cu tutun tare, de proastă calitate, în hârtie de ziar. 

O sclipire metalică a trădat mica cruce creştină pe care un soldat o purta la 
gât şi o ţinea ascunsă sub veston. Zakharov, ca de obicei, s-a făcut că nu a 
observat-o. Văzuse prea mulţi oameni buni murind degeaba — şi mult prea tineri 
— pentru a mai susține orice credință într-un Dumnezeu. Dar, ca și soldaţii săi, 
era fiul unui țăran și le înţelegea felul de a fi - umorul aspru, limbajul profan, 
tabuurile și superstiţiile — și le îngăduia ori de câte ori era posibil. Le ignora şi 
bombănelile ocazionale la adresa regimului. Zakharov era un comunist 
pragmatic. Atât timp cât oamenii săi luptau... asta era tot ce conta. 


##H 


Zakharov s-a trezit brusc în mijlocul nechezatului și a tropăitului sălbatic al 
cailor. Chiar în timp ce el și ceilalți din cort se grăbeau să-și ia armele, strălucirea 
albă, aspră, a unei rachete de semnalizare declanșată de o capcană a luminat 
deodată tabăra, iar două rafale de armă automată au spulberat liniştea. 
Zakharov a năvălit afară. Kaminsky era de gardă, și din ţeava armei sale se 
ridicau fuioare de fum. 

— Acolo, a strigat, arătând direcţia. Sunt doi. l-am ras pe amândoi, când i-a 
orbit racheta. 

Toată unitatea s-a grăbit să ajungă la poziţiile defensive din jurul taberei 
înainte ca flacăra rachetei să se stingă şi să revină întunericul. Au așteptat într-o 
tăcere tensionată. Dar nu s-a mai întâmplat nimic; caii s-au liniștit și au redevenit 
tăcuți. 

— Nu cred că mai sunt şi alții, spuse Okhchen. 

Soldaţii s-au relaxat. Zakharov s-a apropiat de Kravchenko, care se 
ghemuise lângă grămada de cenușă a unui ghoul, adâncit în gânduri. 

— Am fost norocoşi, spuse Zakharov. Au fost doar doi, iar caii i-au 
adulmecat înainte ca ei să se apropie prea mult. 

— Asta mă îngrijorează, a mormăit Kravchenko. 

— De ce? 

— Ghoulii nu par a fi inteligenţi, tovarășe locotenent, nu în sensul în care 
înțelegem noi termenul, dar nu sunt nici proşti. Sunt vicleni ca orice prădător. 
Toată ziua au strigat unii către alții, comunicând. Despre noi și celelalte unități. 
Rachetele de semnalizare ne-au dezvăluit pozițiile. 

— Din păcate, nu am avut ce face. Nu avem radiouri. 

— În mod sigur, ghoulii ştiu totul despre noi — ce suntem, cine suntem, câți ca 
noi se află aici. Deci, de ce ne atacă doar câte câţiva odată sau în haite mici? 
Dacă nu sunt chiar atât de mulţi, atunci de ce nu ne evită cu totul şi nu-și caută o 
pradă mai ușoară? 

— Nu știu. Când pui problema așa, nu are nici un sens. 

— Nu, n-are, spuse Kravchenko, ridicându-se în picioare. 


HEH 


Restul nopţii a trecut fără evenimente, dar soldații au dormit iepureşte și s- 
au deșteptat înainte de ivirea zorilor. După un mic dejun frugal și-au reluat 
vânătoarea la lumina lunii. Urmele lăsate de ghouli o luau către nord. 

La primele raze firave ale soarelui strecurate printre copaci, Okhchen a 
observat ceva departe de traseul urmelor și a călărit într-acolo ca să arunce o 
privire mai îndeaproape. A descălecat și a examinat solul. Zakharov a venit şi el 
ca să cerceteze la ce se uită. Okhchen a dat zăpada deoparte pentru a scoate la 
iveală oase sparte, îngălbenite, resturi de uniformă khaki, câțiva nasturi negri și 
rămășițele sfâșiate ale unor cizme și accesorii militare. 

— O altă victimă a ghoulilor? a întrebat Zakharov, în timp ce descăleca. 

— Da, tovarăşe locotenent, dar amărâtul ăsta a murit cu mult timp în urmă. 

Okhchen s-a aplecat şi a scos dintr-un buzunar zdrențuit un carnet- 
legitimaţie cu coperte împânzite, roșii, decolorate şi pătate. Era analfabet, așa că i 
l-a arătat lui Zakharov. 

Acesta a mormăit cu interes. 

— NKVD. 

Ridică un revolver Nagant ruginit care zăcea căzut prin apropiere. Deschise 
clapa pe unde se încărca arma şi, rotind cilindrul, a verificat toate locaşurile 
pentru cartuşe. Toate şapte fuseseră trase. 

— Nu a murit fără luptă. 

A cercetat rămăşiţele, observând un fragment de os cranian în care se afla o 
gaură mică, rotundă. 

— Se pare că a păstrat ultimul cartuș pentru sine. 

— Uite ce avea, spuse Okhchen, ridicând un porthart din piele maronie, 
turtită și crăpată de asprimile vremii, dar altfel intact. 

— E plin cu hârtii vechi. 

Zakharov a luat porthartul şi legitimaţia şi le-a pus pe amândouă în raniță. 

— Am să le verific mai târziu. Acum trebuie să mergem mai departe. 

Şi şi-au continuat deplasarea. Departe spre vest, o rachetă galbenă s-a arcuit 
deasupra pădurii precum o cometă. Puțin după aceea au auzit focuri de armă 
îndepărtate. Rafalele se întețeau. 

— Altă unitatea de-a noastră care i-a găsit pe ghouli..., spuse Kravchenko. 

Împușcăturile s-au diminuat, apoi au încetat, și o rachetă verde s-a făcut 
văzută. 

— ...Şi i-au eliminat, a concluzionat Zakharov. Să mergem. 

După o oarecare distanță, Okhchen s-a oprit din nou, studiind solul. 
Zakharov a văzut că urmele se despărţeau prin zăpada răscolită. Înainte, dincolo 
de această bifurcare, poteca de urme devenea mai lată și mai umblată, conținând 
mai multe urme decât până aici. 

— Ghoulii s-au despărţit aici, a concluzionat Okhchen. Urmele astea care se 
îndreaptă spre vest sunt, probabil, făcute de haita peste care a dat cealaltă 
unitate. 

— Asta înseamnă că noi urmăm calea principală, Bine, a fost de acord 
Zakharov. 

Drept înainte se întindea o zonă largă de taiga devastată de un incendiu 
provocat, mai mult ca sigur, de fulger astă-primăvară sau vară și care a distrus 
mii de hectare înainte de a se stinge de la sine. Trunchiuri izolate de copaci 
scorojiți de flăcări se ridicau rigizi şi negri în mijlocul unui peisaj absolut 
dezolant. Copitele făceau să trosnească și rupeau lemnul ars îngropat sub crusta 
de zăpadă. Apoi s-au oprit să facă tabără. 

După ce a mâncat, Zakharov a început să examineze hârtiile mortului 
NKVD-ist. Deschise carnetul-legitimaţie. Înăuntru era fotografia unui tânăr cu 
chip serios, însoţită de seria și numărul de identificare, data emiterii, autoritatea 
emitentă, gradul şi funcţia, etc. 

— Cine era, tovarășe locotenent? a întrebat Kravcenko, răsucindu-și o 
țigară. 

— Sublocotenent! în Securitatea Statului Boris Stepanovici Sukhishvili, 
Regimentul 13 Puşcaşi, Trupele Interne NKVD. 


1 Sublocotenent (Maaarnuiă aeiirenanr) — cel mai mic grad de ofiţer din armata sovietică/rusă. 


VP MAGAZIN 


DAVID W. AMENDOLA RĂZBOIUL SECRET 


— Ei au fost masacrați la Tunguska acum șase ani. Departe de locul unde ne 
aflăm noi acum. N-au fost supraviețuitori. Oare ce căuta aici, la mare depărtare? 

Zakharov a continuat să cerceteze conţinutul porthartului. Înăuntru era o 
grămadă de pagini de hârtie îngălbenite de vreme şi pătate de umezeală, legate 
la un loc, alcătuind un dosar vechi. Le-a separat şi s-a pus pe citit, începând cu 
nota de deasupra, mâzgălită în grabă. 

— Încerca să se întoarcă la baza sa. Era un curier trimis de Valentin Orlov, 
comandantul regimentului. Când au atacat ghoulii, Orlov şi-a dat seama că nu 
mai au nici o şansă de supraviețuire şi a încercat să salveze acest dosar 
trimițându-l cu Sukhishvili. 

— Da' de ce-i atât de special? 

— Orlov nu comanda doar o operaţiune caută-și-distruge. Conform celor 
scrise aici, era însărcinat cu o misiune de către Gleb Bokii, un înalt oficial din 
NKVD care făcea cercetări asupra fenomenelor paranormale. Codificată 
Operațiunea Hadeş, era o investigaţie asupra originii ghoulilor. În cătunul 
Turukhansk, Orlov a descoperit acest dosar. Este mărturia unui ofițer alb pe 
nume Grishin, care a fost capturat și interogat de partizanii roșii în martie 1920. 

Kravchenko a slobozit fumul, cu ochii la vârful strălucitor al ţigării sale. 

— Asta s-a întâmplat la scurt timp după primele rapoarte despre atacul 
ghoulilor. 

Zakharov a răsfoit cu grijă dosarul. Mărturia fusese consemnată mai întâi 
scrisă de mână, apoi a fost redactat un rezumat la maşina de scris. Unele 
paragrafe erau atât de șterse și pătate, încât erau ilizibile, dar tot a reușit să 
citească destul cât să pună la un loc faptele esenţiale. 

După un timp a adăugat: 

— Grishin era un aristocrat care aparținea organizației reacționare Chornaya 
Sotnya de dinainte de Revoluţie, așa că în timpul Războiului Civil s-a alăturat 
Albilor contra-revoluţionari, servind în Statul Major al Amiralului Kolchak. În 
noiembrie 1919, după ce Omskul a căzut, iar Armata Albă a lui Kolchak a fost 
forțată să se retragă, Grishin a fost însărcinat cu o misiune secretă. 

Oamenii ascultau atenţi, în timp ce vântul gemea afară precum un suflet 
pierdut. În ciuda căldurii din interiorul cortului, toţi erau înfioraţi inconștient. 

Zakharov a continuat, cu ochii pe pagini. 

— Ca ocultist autodeclarat, Grishin a pretins că misiunea sa a fost aceea de a 
face ritualuri de magie neagră în zona arctică pentru a-i chema pe ghouli, în 
ideea ca Albii să-i folosească împotriva bolșevicilor. Se presupunea că Amiralul 

Kolchak a descoperit dovezi ale existenţei creaturilor în timpul celor două 
expediții polare la care a participat înainte de Primul Război Mondial. 

— Ei bine, dacă este adevărat, sigur a avut un efect contrar, a spus 
Kravchenko. Ghoulii nu pot fi controlați şi-i măcelăresc pe toţi, indiferent de 
culoarea lor politică. Dar dacă ofițerul ăsta nebun i-a chemat, de ce nu i-a trimis 
înapoi după ce și-a dat seama de greșeală? 

— Spune că nu a mai putut să îndrepte ce deja făcuse. Chiar dacă ar fi 
putut, a fost executat imediat după interogatoriu. Cu o lună mai devreme 
Kolchak a fost capturat la Irkutsk, dar în timpul interogatoriului nu a fost deloc 
întrebat despre ghouli, pentru că nimeni nu a suspectat că Albii ar avea de a face 
cu această problemă. Evident, Kolchak a fost și el executat. lar din anumite 
motive acest dosar nu a fost niciodată înaintat Moscovei. A fost uitat şi s-a 
aşternut praful pe el la Turukhansk până ce l-a găsit Orlov. 

— Dar Operațiunea Hadeş? N-a mai fost reluată de Bokii? 

— Fl a fost lichidat în timpul epurărilor. Investigația fenomenelor 
paranormale a căzut în dizgrație. 

Kravcenko a dat din cap în semn de dezgust şi şi-a aruncat chiștocul de 
țigară în sobă. 

— l-au împușcat pe toţi cei care ne-ar fi putut spune ceva. 

Zakharov a pus dosarul cu grijă înapoi în porthartă. 

— În mod sigur, şefii noştri vor dori să-l citească. 


S-au culcat cu toţii, dar Zakharov le-a permis doar câteva ore preţioase de 
odihnă. Dincolo de zona arsă, pădurea continua, dar s-a rărit treptat. În curând 
taigaua s-a terminat cu totul, lăsând loc unor câmpii nesfârşite de tundră, în 
lumina slabă o întindere pustie alb-albastră întinzându-se până la orizont. Aici 
creșteau doar mușchi, licheni și iarbă, așa că nimic nu oprea vântul șuierător 
care-i biciuia pe oameni. 

Au întâlnit un om îmbrăcat într-o parka lungă, care călătorea într-o sanie de 
lemn trasă de doi reni pe care-i mâna cu un băț lung. Era un nenet, băștinaș al 
unuia dintre triburile native ce trăiau în Arctica. În ultimii ani, guvernul a 
încercat să-i forțeze ca să renunţe la stilul lor tradiţional de viaţă, nomad, așa că 
omul a fost îngrijorat văzând atâţia soldați. 

Okhchen era un evenki — un alt trib crescător de cirezi de reni — și a călărit 
înainte ca să-l salute. Okhchen vorbea limba celuilalt şi la un moment dat nenețul 
a arătat cu băţul către o creastă albastră din depărtare. Într-un târziu, omul a 
luat-o din loc, iar Okhchen i-a raportat lui Zakharov. 

— Este dintr-un clan care fuge de ghouli, tovarășe locotenent. Zicea că gaura 
lor este dincolo de acele coline. 
— Da. Într-acolo se îndreaptă urmele. 


Seara s-a lăsat. Au apărut luminile nordului, panglici verzi, strălucitoare, 
care fâlfâiau pe cerul negru, aruncând asupra pământului o văpaie suficient de 
luminoasă încât să se poată citi sub ea. Pe măsură ce urcau panta către creastă, 
terenul devenea tot mai accidentat. Pe stânca goală, Zakharov nu putea vedea 
nici o urmă, dar Okhchen încă mai distingea niște semne slabe — pietre mișcate 
din locul lor, gheață spartă, muşchi călcat — şi şi-au urmat înaintarea către 
creastă. Partea opusă se prăvălea brusc într-o pantă abruptă pe care urmele 
formau o potecă îngustă. 

Au urmat-o, caii păşind cu grijă peste grohotiş. Okhchen, aflat în faţă, a 
făcut semn pentru oprire şi a arătat ceva înainte. 

În sfârșit, urmele îi duseseră la sursa lor — o gaură neregulată, cu diametrul 
cam de 3 m, mărginită de grămezi de pământ îngheţat. Au aruncat o privire 
peste marginea ei. Din adânc venea o duhoare dezgustătoare, iar caii au devenit 
neliniştiți, fornăind și încercând să fugă de acolo. Soldaţii au descălecat, și-au 
luat armele de la spate şi au băgat cartuşe pe ţeavă. 

— Pogodin! l-a chemat Zakharov pe genistul grupei. E timpul să-ți meriți 
solda. Doi dintre voi coboară acolo împreună cu el şi-l acoperă. 

Pogodin şi-a pus pe umăr ranița cu încărcături explozive şi a coborât în 
gaură însoţit de doi soldați. 

— Tovarăşe plutonier, a încercat vreodată cineva să coboare până jos de tot 
în găurile astea de șobolani ca să afle de unde vin ghoulii? a întrebat Kaminsky. 

— O singură dată... o grupă. Nu s-au mai întors nici unul. 

— Okhchen crede că gropile duc până în Lumea de Jos, unde sălășuiesc 
spiritele rele. Spune că ghoulii se înmulţesc acolo jos, apoi sapă ieșiri către 
suprafață. 

Kravchenko ridică din umeri. 

— Cine știe? Ai lui locuiau pe meleagurile astea cu mult înainte de venirea 
oamenilor albi. Ei cunosc pământurile astea mai bine decât noi. 


HHH 


Echipa de minare a aprins lanternele. Razele lor au dezvăluit că gaura era 
intrarea într-un tunel primitiv care cobora în unghi în întunecimea subterană, 

săpat prin permafrost şi roca solidă de dedesubt. Asemenea caracteristici 
geologice nu erau neobișnuite în topografia carstică descoperită în Siberia, dar, 
evident, nu era o formațiune naturală creată prin eroziune. Era prea drept, prea 
uniform ca aspect. Modul cum săpau ghoulii ca să iasă la suprafaţă era un alt 
mister nerezolvat. 

În viaţa civilă Pogodin fusese geolog. Își mușca mustaţa și cerceta atent, cu 
ochi de expert, calcarul cenușiu, brut, fisurile din pereţi, grămezile de spărturi 
căzute din tavan, și alte indicaţii de instabilitate. Şi-a dat jos raniţa de pe umăr şi 
a început să debobineze primacordul și pachetele cu TNT pentru demolări. 

Cele două escorte ale sale stăteau de gardă în apropiere, gânditori, cu 
armele pregătite. Strâmbau din nas pentru că aerul rece şi umed era plin cu 
duhoarea înțepătoare a ghoulilor. Apoi s-au încordat. 

Departe în josul tunelului puteau auzi paşi care se apropiau -— ecouri de 
plesnituri făcute de picioare goale şi zgârieturile ghearelor. 

Pogodin lucra cu repeziciune, grăbindu-se să plaseze pachetele cu 
explozibil de mare putere în punctele slabe critice din tunel. Nu era timp pentru 
forarea de găuri; nici pentru dublarea încărcăturilor. Înfigea câte o capsă 
detonantă în fiecare pachet, la care sertiza câte un capăt de primacord. Capetele 
acestor linii le-a ataşat la un singur cordon lung de primacord, aşa încât, toate 
încărcăturile puteau fi detonate simultan de o singură capsă. 

Gărzile au îndreptat razele lanternelor către fundul tunelului negru ca 
smoala, dar indiferent ce pândea acolo jos, se afla dincolo de lumină. Pașii au 
devenit mai zgomotoși, mai apropiaţi; se puteau auzi şuierături. Apoi paşii s-a 
grăbit. Li s-au adăugat şi alţii. Soldaţii au zărit lucirea malefică a unor ochi care 
nu clipeau. 

— Vin! a strigat unul. Vasili, grăbeşte-te! 

— Ţineţi-i la distanță! Aproape am terminat! 

Au izbucnit urlete diavolești când soldaţii au aruncat o rachetă luminoasă 
în josul tunelului pentru a-i orbi pe ghouli, după care au deschis focul. Răpăitul 
pistoalelor mitralieră era asurzitor în spaţiul limitat al pasajului. Gloanţele 
provocau scântei la ricoşeul de ziduri. Tuburile de alamă ale cartușelor trase 
zăngăneau pe jos. Urletele au încetat; flacăra rachetei s-a stins și ea. Soldaţii au 
încetat focul; urechile le ţiuiau, iar în nări le pătrundea mirosul acru al fumului 
albastru de cordită. 

Momentul de respiro a fost scurt. S-au auzit din nou pași în alergare. 

— ARDEEE! a strigat Pogodin, declanșând capsa de la capătul cordonului 
de primacord. 

Cordonul cu ardere de 30 secunde a început să sfârâie cu ferocitate 
transmițând flacăra în lungul său, spre încărcăturile explozive. 

Soldaţii au rupt-o la fugă spre ieşirea din tunel cât de repede puteau. 
Pogodin a încercat să-i urmeze, dar a alunecat și a căzut. Ceilalţi s-au întors 
imediat și l-au înhățat. Sus, la suprafață, restul unității se retrăsese deja la o 
distanţă sigură. Cei trei au sprintat către camarazii lor. 

În spate, un gheizer de fum şi pietre a erupt din gaură, însoțit de un tunet 
înăbuşit. 


##H 


Zakharov a aşteptat să se limpezească aerul, apoi s-a apropiat precaut de 
marginea prăbuşită ca să arunce o privire mai îndeaproape. Groapa se prăbușise 
în ea însăşi şi era complet astupată cu pământ şi pietre. Dădu din cap cu 
satisfacţie şi se întoarse lângă ceilalți. 

— Am făcut treabă bună, tovarăși. Groapa este astupată. 

Apoi şi-a scos sextantul. Locaţiile tuturor gropilor cunoscute trebuiau 
înregistrate. În timp ce nota în carnet, s-a auzit un huruit îndepărtat, iar solul s-a 
cutremurat sub picioarele lor. 

Okhchen a lăsat să-i scape un strigăt de alarmă, chipul său cu trăsături 
asiatice, de obicei impenetrabil, lăsând să se vadă că era cuprins de consternare 
și groază. Arăta spre nord. Zakharov s-a încruntat și şi-a ridicat binoclul la ochi. 
Simţi că i se opreşte inima. 

— Ce-ntâmplă? a întrebat Kravchenko. 

În loc de răspuns, Zakharov i-a dat binoclul. 

Kravchenko s-a uitat și el... şi a început să înjure vehement în ucraineană. 
La câteva sute de metri depărtare se ridica un nor de praf dintr-un crater uriaş 
care se deschisese pe neașteptate. Din adâncuri, năvălind precum maimuţele, 
ieşeu ghoulii — valuri, valuri, un roi de siluete costelive sub strălucirea sinistră a 
luminilor nordului. Lăsă să-i scape un oftat puternic şi a înapoiat binoclul. 

— Este o invazie totală, a spus. 

Zakharov a aprobat încruntat: 

— Ca acum şase ani. După ce acel regiment a fost măcelărit, NKVD-ul a 
ordonat Aviației să bombardeze găurile cu gaze otrăvitoare. 

— De aceea ne-au atacat ghoulii doar câțiva odată. Au fost momeli care să ne 
atragă detaşamentul spre nord și să ne facă să ne separăm în grupe. Aici suntem 
singura linie de apărare. 

Zakharov a înţeles cât de potenţial serioasă era situația aceasta. Armata 
germană a cucerit mare parte din vestul Uniunii Sovietice, aşa că unităţile 
industriale majore au fost dislocate și evacuate în locaţii sigure la est de Munţii 
Ural. Materia primă pentru aceste fabrici venea din Siberia. O invazie majoră a 
ghoulilor putea ameninţa unități de producţie vitale pentru efortul de război. 
Multe dintre lagărele de muncă forțată și coloniile de exil ale Gulagului erau 
localizate tot aici, iar atacul ghoulilor cu greu ar fi putut fi numit o eliberare a 
acelor prizonieri nenorociți. 

— Retragerea! 

Unitatea s-a retras către creastă. Un val de strigăte şi urlete furioase s-a 
ridicat în urma lor. Ghoulii i-au văzut și s-au aruncat în urmărire cu ochii 
sclipindu-le demonic. 

Zakharov ştia că pot alerga cu viteza unui cal și aveau o rezistență mare. 

Era o cursă pe care el nu o putea câștiga. 

Au călărit în susul potecii, iar când au ajuns pe creastă Zakharov a semnalat 
oprirea. Înșfăcându-l pe Pogodin de mânecă i-a ordonat: 

— Călăreşte ca mânat de diavol! Avertizează-l pe maior! 

l-a încredinţat porthartul cu dosarul, plus jurnalul său în care notase 
coordonatele găurii. 

— Da, tovarășe locotenent! 

Pogodin şi-a lovit calul cu călcâiele în coaste și a plecat în galop. 

Zakharov se întoarse către Kravchenko, cu ochii mijiți și plini de hotărâre. 

— Trebuie să-i întârziem, să-i dăm lui Pogodin şansa să se îndepărteze. 

Kravchenko a aprobat scurt, a descălecat şi li s-a adresat celorlalți: 

— 'Tovarăşi, luăm poziţie aici. Nu dăm nici un pas înapoi. 

Toţi au înţeles ce înseamnă acest ordin, dar s-au supus fără comentarii. Nu 
luptau pentru Stalin, sau pentru comunism, nici chiar pentru Maica Rusie. 
Luptau în primul şi primul rând pentru același lucru pentru care au luptat 
soldaţii încă de la începutul timpurilor. Luptau unul pentru celălalt — toți pentru 
unul, unul pentru toți. 

Descălecând, s-au grăbit să ocupe poziţii printre bolovanii din capul potecii. 
Şi-au luat toată muniţia de rezervă din coburi și au lăsat caii să plece; nu se 
puteau dispensa nici măcar de un singur om care să aibă grijă de ei. Panta 
abruptă trebuia să fie escaladată, iar ghoulii trebuiau să vină pe aici, în afară de 
cazul în care ocoleau vreo 20 km într-o parte sau alta ca să ocolească capetele 
îndepărtate ale crestei. 

O rachetă de semnalizare, roșie, a fost lansată, deşi ştiau cu toţii că era 
degeaba. Nici un ajutor nu va sosi la timp. Câţiva soldaţi şi-au făcut cruce, 
vechiul ritual ortodox de dinaintea luptei pe care mulţi din rândurile trupei din 
Armata Roşie îl practicau din obișnuinţă. A fost lansată şi ultima rachetă de 
iluminare care a plutit cu parașuta ei, ghoulii șuierând şi scrâşnindu-și colții cu 
furie, încercând să-și protejeze ochii de strălucirea puternică și pâlpâitoare. 

Okhchen şi-a sprijinit carabina de o piatră şi a început să tragă pe cât de 
repede îi permitea manevrarea portînchizătorului, doborând creaturile de la 
mare distanţă, şi făcând pauze doar ca să reîncarce. 

Curând i s-a alăturat şi mitraliera lui Kaminsky. Magazia-tambur se rotea 
încet, tuburile de cartușe trase se împrăștiau pe jos, iar gloanţele trasoare marcau 
linii roşii către monştri. 

Racheta a ars și întunericul s-a lăsat ca un linţoliu. 

— Acum, tovarăși! a răcnit Zakharov. 

Valul țipător de moarte s-a revărsat de pe potecă. 

— Streliati! FOC! 

Pistoalele mitralieră s-au dezlănțuit. Ghoulii din frunte au fost daţi peste cap 
şi s-au prăbuşit, dar cei din spate nu au șovăit. Fără să bage în seamă pierderile, 
creaturile continuau să vină, sărind peste cei căzuți. Soldații trăgeau în grămadă, 
sufocați de duhoarea crescândă, în timp ce cadavrele se adunau pe panta 
abruptă. Au aruncat grenade şi exploziile au împrăştiat şrapnele ucigătoare care 
sfâşiau carnea cenușie. Poteca a devenit o zonă a morţii în care erau adunați 
dușmanii lor. 

Dar creaturile păreau a fi fără număr: tot mai multe năvăleau afară din 
crater, iar focul soldaţilor reușea doar să ţină la distanță hoarda turbată... atât 
timp cât vor avea muniție. 

Dar, mult prea curând - strângând din dinţi — au încărcat ultimele magazii 
pline. Unul câte unul au rămas fără muniţie, iar ghoulii, plini de bale, țipând 
lacomi de sânge, s-au aruncat înainte. 

Doi soldaţi s-au aruncat singuri în aer cu o grenadă, atunci când monștrii au 
fost asupra lor, luându-i şi pe duşmani cu ei. 

Kravchenko a aruncat arma descărcată, și şi-a băgat pumnalul de luptă în 
burta unui ghoul, până la mâner. Sălbatic, a prelungit tăietura în sus, dar nici un 
organ nu a ieșit afară, doar s-a revărsat șuvoi de lichid negru, duhnind acru. 
Lama pumnalului s-a topit, iar el a strigat de durere când lichidul a trecut prin 
haine și i-a ars carnea. 


VP MAGAZIN 


DAVID W. AMENDOLA RĂZBOIUL SECRET 


Cu ultimul glonţ Okhchen a spulberat o ţeastă, apoi, apucând carabina de 
țeavă ca pe un par, a zdrobit o alta cu patul de lemn. Următorul ghoul i-a smuls 
lui capul de pe umeri. 

Kaminsky a urlat sfidător şi s-a ridicat în picioare, ținându-şi mitraliera DG- 
28 fumegândă la şold, secerând ghoulii cu gloanţe. Când magazia-tambur s-a 
golit, a aruncat arma deoparte şi şi-a luat lopăţica de infanterie de la spate. Una 
dintre laturi era ascuţită, astfel că putea fi folosită și ca toporișcă — sau armă. 

Manevrând-o ca pe o secure de luptă, i-a spintecat şi hăcuit pe ghouli 
precum un războinic din vechime, hohotind şi blestemând în idiș (yiddish), 
spulberându-le sângele pe pietre până ce - într-un târziu — l-au copleșit și l-au 
rupt în bucăţi. 

Magazia de cartuşe a pistolului Tokarev al lui Zakharov avea opt cartușe. A 
tras de șapte ori în cel mai apropiat ghoul, doborându-l. Apoi, când alţi trei s-au 
aruncat asupra lui, şi-a pus ţeava la tâmplă şi a apăsat pe trăgaci. 


FRA 
Oasele roase — ale lui și ale camarazilor săi - nu puteau fi văzute de 
echipajele avioanelor care, o săptămână mai târziu, survolau la înălțime creasta. 
Dar puteau vedea craterul din tundră, iar bombardierele Tupolev aveau 


încărcătură maximă de bombe. 


Războiul secret continua. 

HOLLYWOOD-UL 
PE CARE MI-L AMINTESC 


Titlul original: The Hollywood I Remember, 2012 
Traducerea: Ştefi Todo 


Hollywood-ul pe care mi-l amintesc era un loc rece, aspru, disperat. 
Soarele strălucea şi oamenii mergeau înainte. Cine erau acei oameni, habar 
n-am. Numele reale au fost abandonate cu multă vreme în urmă. Silabele 
dificile din satele evreieşti şi sunetele guturale din mlaştini şi orice nume care 
se termina într-o vocală au fost înlocuite cu nume strălucitoare care ar fi 
putut proveni dintr-un catalog de automobile. Am cunoscut un tip care îşi 
spunea LaSalle, ca Buick-ul. Am cunoscut un Fairlene, ca Fordul. Am 
cunoscut chiar şi un Coupe de Ville. De fapt doi Coupe de Ville, dar cred că al 
doilea o spunea ironic. În orice caz, erai mereu conştient că tipul cu care 
vorbeai era un mister. Habar nu aveai ce a fost şi ce a făcut înainte. 

Toată lumea era nouă şi reinventată. 

Asta funcționa în ambele direcţii, bineînţeles. 

Era locul în care o săptămână de muncă îți putea aduce cât altora din 
țară într-un an. Asta era adevărat în tot oraşul, sub reflectoare sau în spatele 
lor, legitim sau nu. Dar unii primeau mai mult decât alții. Erai ori stăpân ori 
servitor. Ca o clepsidră distorsionată: Sus, a bulă de sticlă mică cu câteva 
grăunţe de nisip. Jos, o bulă de sticlă mare cu mult nisip. Gâtul dintre ele era 
strâmt. Tipii de sus ar fi putut cumpăra orice şi-ar fi dorit, iar tipii de jos ar fi 
făcut orice li s-ar fi cerut, fără să pună întrebări. Oricine era de vânzare. 
Oricine avea un preț. Guvernatorii oraşului, polițaii, oamenii obişnuiţi, toată 
lumea. Era un loc rece, aspru, disperat. 

Toată lumea ştia că nimic nu va dura. Tipii deştepţi şi-au pus primii bani 
în lucruri solide, şi aşa am făcut şi eu. Prima mea noapte de muncă a devenit 
avansul pentru o casă care acum e proprietatea mea de mai mult de patruzeci 
de ani. Restul banilor a venit cu un credit ipotecar de la o bancă nou 
înființată. lar ipotecile trebuiau plătite, aşa că a trebuit să lucrez în 
continuare. Dar munca nu era greu de găsit pentru un bărbat cu abilitățile 
mele şi pentru un bărbat care era fericit să facă lucrurile care mi se cerea să 
le fac. Ceea ce implica fete, exclusiv. Târfele din Hollywood erau cele mai bune 
din lume şi erau foarte multe. Actrițe prinse în partea greşită a gâtului 
clepsidrei încă trebuiau să mănânce, iar autobuzele şi trenurile aduceau mai 
multe în fiecare zi. Competiţia era feroce. 

Erau uimitor de frumoase. De obicei arătau mai bine decât vedetele reale 
de film. Trebuiau să fie. Să te culci cu o vedetă reală de film era singurul 

lucru pe care banii nu-l puteau cumpăra, aşa că sosiile şi înlocuitoarele 
făceau o treabă bună. Era cel mai mare joc din oraş. Dura un an sau doi. 
Dacă nu suportau li se permitea să renunțe mai repede. Nu era nicio 
constrângere. Nu era nevoie. Acele autobuze şi trenuri continuau să vină. 

Dar existau reguli. 

Şantajul era interzis, evident. La fel şi vorbăria inutilă. Polițaii şi reporterii 
de bârfe ar fi putut fi cumpăraţi, dar de ce să cheltui banii dacă nu era 
necesar? Mai bine să ţii sursa tăcută. Mai bine să dai un exemplu ca să 
cumperi o lună sau două de linişte şi pace. Şi aici interveneam eu. Prima a 
fost o frumusețe sclipitoare din Idaho. A fost suficient de naivă să creadă 
promisiunile pe care i le făcuse un tip. A fost suficient de naivă să creeze 
probleme când acestea nu au fost ținute. Am discutat despre desfigurarea ei. 
Tăierea buzelor, a urechilor, poate a nasului, poate scosul dinţilor pe rând. 
Am considerat că ar putea transmite un mesaj. Dar apoi ne-am gândit că 
niciun polițai n-ar înghiți asta, oricât de mult am plăti, aşa că am omorât-o 
pur şi simplu şi aşa am primit avansul pentru casă. A fost o adevărată 
experiență. Era înaltă şi era cu adevărat uluitoare. Mi s-a oprit respirația şi 
mi s-au tăiat genunchii. Partea din spate a creierului meu îmi spunea că ar 
trebui s-o târăsc la mine nu să-i tai gâtul. Dar am trecut peste asta. 

Următoarele şapte au plătit ipoteca şi cele două de după mi-au adus un 
Cadillac. A unsprezecea mi-a adus probleme. Doar unul din acele lucruri cu 
ghinion. Era o luptătoare şi se pare că avea probleme cu tensiunea arterială. 
A trebuit să-i bag cuțitul în piept pentru a o linişti şi lama a lovit oasele şi a 
ciobit ceva, şi un gheizer de sânge a izbucnit, împroşcându-mi tot costumul. 
Ca un furtun de grădină. Jeturi mari de sânge, ca un înecat care tuşeşte 
afară apa de mare pe nisip, convulsiv. După aceea am împachetat cuțitul în 
haina pătată şi l-am dus acasă purtând doar cămaşa cu mânecile suflecate, 
ceea ce trebuie să fi atras atenţia cuiva. 

Deoarece, drept urmare, am avut poliţiştii pe urmele mele din zorii 
dimineții următoare. Dar am jucat tare. O zi n-am făcut nimic şi apoi am 
făcut un adevărat spectacol ajutându-l pe noul vecin să termine interiorul 
noului său garaj. Ceea ce a fost o provocare, într-un fel, deoarece noul meu 
vecin era un traficant de droguri care mergea încoace şi încolo în Mexic la fel 
de regulat ca un ceas. Polițaii îl urmăreau şi pe el. Dar s-au simțit jenaţi când 
i-am mutat maşina lângă bordură ca să putem lucra în garaj nestingheriți. 
Maşina a fost furată fix de sub nasul lor. Asta a amânat întrebările serioase 
vreo două zile. 

Apoi un detectiv nou şi isteț de la Poliția din Los Angeles şi-a dat seama 
că am dus cuțitul şi haina însângerată în garajul vecinului meu în geanta de 
scule şi apoi le-am îngropat în podea. Dar tipul nu a reuşit să obțină un 
mandat, pentru că judecătorilor le plac banii şi târfele, aşa că totul a mai 
mocnit vreo lună după care s-a stins, până când a apărut un nou isteț. Acest 
tip nou s-a gândit că sunt prea leneş ca să sap. S-a gândit că am băgat haina 
în pereţi. A vrut repede un mandat pentru că s-a gândit că şobolanii ar putea 

mânca haina. Dar tot n-a primit niciun mandat, nici repede, nici încet şi cazul 
s-a răcit şi a rămas rece timp de patruzeci de ani. 

În timpul cărora s-au întâmplat două lucruri. Poliţia din Los Angeles a 
înființat o secție pentru cazurile vechi şi acolo s-a angajat un polițist care 
părea a fi fiul acelei a unsprezecea târfe. Ceea ce a fost un concurs de 
împrejurări nefericit pentru mine. Pretinsul fiu era un tip dur, cu o mulțime 
de abilități şi a lucrat la acel dosar vechi şi prăfuit ca un nebun. Era 
nehotărât, jumate-jumate dacă podeaua sau zidul erau locul de odihnă al 
hainei mele, iar haina mea era Sfântul Graal pentru acest tip, deoarece 
tehnicile de laborator avansaseră între timp. Se gândea că ar putea compara 
ADN-ul propriu cu orice ar fi găsit pe haină. Vecinul meu traficant fusese 
împuşcat cu ani în urmă, iar casa îşi schimbase proprietarul de mai multe 
ori. Niciunul din noii proprietari nu a permis vreodată o cercetare pentru că 
ştiau ce e bine pentru ei, dar apoi piaţa imobiliară s-a prăbuşit şi locul a fost 
pus sub sechestru, iar deşteptul de fiu a considerat că ar putea ocoli întregul 
proces de obţinere a mandatului pur şi simplu cerând permisiunea de la orice 
bancă ar fi deținut proprietatea, dar şi banca era în faliment şi nimeni nu ştia 
cine-i controlează bunurile, aşa că am obţinut o nouă amânare, doar că exact 
atunci am fost diagnosticat cu tumoare la plămâni. 

Nu aveam nicio asigurare, evident, lucrând în această industrie specială, 
aşa că mi-a fost vândută casa pentru a finanța şederea în spital, care 
continuă şi în zilele astea, şi din patul de spital am auzit că acelaşi 
cumpărător a achiziționat şi locul vecinului şi că plănuia să le dărâme pe 
amândouă şi apoi să construiască un conac. Ceea ce l-a agitat pe istețul de 
fiu, bineînţeles, deoarece bila de demolări va face treaba mandatului pe care 
nimeni nu a reuşit să-l obțină. Tipul m-a vizitat deseori. De fiecare dată mă 
întreba cum mă simt. Apoi mă întreba peretele sau podeaua? Ceea ce arăta că 
era limitat, ca să fiu sincer. Evident că haina şi cuțitul ieşiseră din scenă în 
maşina furată a traficantului. Le pusesem în compartimentul secret din aripă 
şi am lăsat cheia în contact când am parcat maşina pe marginea drumului. 
Dispăruseră de mult. Eram liniştit. 

Ceea ce nu mi-a adus nicio satisfacție din cauza durerilor pe care le 
aveam. Auzisem de tipi în situația mea care pluteau confortabil datorită 
perfuziilor pline de morfină şi valium şi ketamină, dar eu nu primeam 
chestiile alea. Le-am cerut, evident, dar al naibii doctor s-a agitat şi a dat din 
mâini şi a spus că nu erau potrivite în cazul meu. Şi apoi fiul istet a venit şi 
m-a întrebat cum mă simt, cu un rânjet pe faţă şi mi-e ruşine să spun că mi- 
a luat un timp să mă prind. Oricine e de vânzare. Oricine are un preț. 
Guvernul oraşului, polițaii, oameni obişnuiţi, toată lumea. Inclusiv doctorii. 
Nu am nicio idee ce i-a dat fiul tipului, favoruri sau bani sau ambele, dar ştiu 
ce nu mi-a dat tipul în schimb. Hollywood-ul pe care mi-l amintesc era un loc 
rece, aspru, disperat şi încă este aşa. 


SFÂRŞIT 

REPLIERE 


versiunea în limba română 


UNCRIS 


Sierra Leone, Africa 


Focul tras de la sol a spart cerul nopții, trasând șiraguri roşii strălucitoare, când 
marele VTOL! Osprey s-a apropiat în viteză, şi-a translatat motoarele în poziție 
verticală, şi a coborât grațios pe solul unde ardeau două rachete de semnalizare roșii. 
Două proiectile au lovit pasărea în apropierea locului unde stătea ghemuit Lieutenant 
Commander Murdock. A deschis ușa și, chiar în momentul în care roţile au atins solul, 
a sărit afară urmat imediat de Quartermaster First Class Ken Ching și Electrician's Mate 
Second Class Vincent Van Dyke. 

Murdock a arătat către stânga, unde au văzut focuri la gura ţevilor la o sută de 
metri depărtare. Sau aruncat cu toţii la pământ, iar Murdock și Ching au ridicat 
carabinele Alliant Bull Pup duo şi fiecare a lansat câte un proiectil exploziv de calibrul 
20 mm spre trioul de arme ce trăgeau asupra lor. Proiectilele de 20 au spart întunericul 
nopţii din Sierra Leone, şi focul tras din acel sector a încetat imediat după un strigăt 
agonizant. 

Din avion au mai coborât trei US Marine Recon alăturându-se celor din SEAL. 
Murdock le-a făcut semn să o ia spre stânga, iar el şi ai săi au sprintat spre dreapta 40 


1 VTOL - Vertical Take Off Landing — decolare/aterizare pe verticală. 

m, apoi s-au aruncat pe burtă cu armele aţintite înainte. Au format astfel un perimetru 
defensiv pentru păsările VTOL. Acum Murdock vedea celelalte cinci avioane Osprey 
acolo unde au aterizat ei, aterizate într-un triunghi aproximativ, cu intervale de 30 m 
între ele. Din fiecare aparat au ieşit câte şase oameni care au întărit securitatea. 

Focuri sporadice de carabine și mitraliere au izbucnit din partea cealaltă a 
avioanelor. Murdock a auzit trei explozii de 20 mm și focul acelor arme a încetat. Zece 
soldaţi din Sierra Leone au trecut prin perimetrul defensiv către păsări, aflate acum cu 
ușile larg deschise. Au început să descarce încărcătura de carabine, pistoale mitralieră, 
rachete, RPG-uri, și ammo — mii de cartușe. Murdock a avut ocazia să verifice 
încărcătura în timpul unui scurt popas pe portavionul USS Carl Vinson, CVN 70, aflat 
în apropierea coastei micului stat african. 

Era destule arme și muniții pentru a porni un război, sau să „termine“ un grup de 
rebeli sadici cu care regimul curent se lupta de șase luni. Acum forțele 
guvernamentale ale Președintelui Ahmad Tejan Kabbah aveau o șansă să dea o 
lovitură nimicitoare dacă aveau suficiente arme şi muniții. Despre asta era vorba. Trei 
SEAL din Plutonul 3, Commando 7, se aflau în fiecare dintre cele patru păsări, şi câte 
doi în celelalte două, pentru securitate. 

Murdock a simţit mișcare în dreapta sa și şi-a coborât pe ochi dispozitivul de 
vedere-noaptea. O grupă de rebeli aflată cam la 100 m se furișa prin întunericul nopții 
— transformat într-o strălucire verzuie de către dispozitiv. A pus laserul de ochire 
asupra lor, şi cu un proiectil de 20 care a explodat între ei, a pus la pământ şase 
oameni dintre cei opt. Ceilalți doi rebeli s-au târât deoparte, în vegetația deasă de la 
marginea câmpului. 

În spatele său, Murdock putea auzi soldaţii băştinaşi gâfâind în timp ce se 
grăbeau să descarce armele și ammo. Se presupunea că în această zonă se află o forță 
de peste 200 soldaţi guvernamentali ca să o curețe de rebeli, dar câteva mici grupe 
dintre aceştia o penetraseră, şi acum Murdock auzea focuri de armă dinspre stânga, de 
cealaltă parte a avioanelor VTOL. I-a semnalizat sergentului Marine să rămână pe loc 
cu oamenii săi, apoi a vorbit prin radioul Motorola. Acum foloseau microfoane 
amplasate pe umăr, care s-au dovedit a fi mai robuste și mai uşor de manevrat. 

— Ching, Van Dyke, hai să mergem de cealaltă parte a păsărilor şi să vedem pe 
cine putem speria. Mișcaţi-vă. Acum. 

Cei trei s-au ridicat și au alergat pe sub aripa masivului Osprey, de-a latul 
spaţiului deschis, şi pe sub următorul VTOL care era descărcat. Au înaintat la 30 m 
dincolo de el, apoi s-au trântit la pământ la 7 m interval între ei. 

Focul la gura ţevii se vedea drept în faţa lor. 

— Când sunteţi gata, spuse Murdock, şi a lansat un proiectil de 20 mm HE asupra 
flashurilor ce se vedeau la 200 m depărtare. 

— Eu trag la 10 m în dreapta. Ching, lansează un 20 în stânga lor. 

Au aşteptat, şi la primul flash a unei noi serii de focuri, cei doi SEAL au tras 
simultan. Proiectilele au explodat deasupra țintei, şi de data aceasta nu a mai fost nici 
o ripostă. A urmat un moment de liniște; apoi au auzit zăngănitul metalic a ceea ce 
putea fi un tanc. Mike a activat microfonul: 

— SEAL, perimetrul. Aud un tanc. Când îl vedeţi, orbiţi-l cu câteva WP, apoi 
lansați nişte 20 HE. Care-l vede? 

— Se pare că vine în direcția mea, spuse Frank Victor, Gunner's Mate Second Class, 
noul venit în Pluton. 

— Victor, tu ești? 

— Da, sir. 

— E careva acolo, pe-aproape de Victor? 

— Aproape, a confirmat Mahanani. Bestia năvăleşte cu repeziciune asupra 
noastră. O mână de ajutor? Jefferson? 

— Da, dom'le, răspunse Jeff. ÎI văd. Ditamai tinicheaua, venea în viteză, apoi a 
încetinit. Nu cred că va trage acum. E cam la 100 m, în întuneric. ÎI mai vede cineva? 
Are infanterie după el? 

— Nu-l văd, Jeff. Lansez o grenadă WP ca să-l orbească, apoi încerc să mă ocup 
de șenile, a anunțat Mahanani. Care dintre voi are armele de 20? 

— Eu am una. 

— Da, a confirmat și Franklin. Și eu am una. Unde sunteți, fraților? 

— În vârful triunghiului dinspre nord. 

— Să nu plecaţi acasă fără mine. 

A sprintat peste spaţiul deschis. Dinspre copaci, două carabine au tras asupra lui, 
dar l-au ratat. Din alergare, s-a lăsat să alunece lângă Victor. Apoi au sprintat amândoi 
până la zece metri de marginea împădurită. Și s-au aruncat la pământ. Acum puteau 
auzi huruitul tancului, dar acesta nu se mișca. 

— Cum putem şti că nu e un tanc al forțelor guvernamentale? a întrebat Murdock 
prin radio. 

— La dracu, nu m-am gândit la asta, bombăni Victor. Dacă trage în păsări, vom 
şti. 

Chiar în acel moment, o mitralieră de pe tanc a slobozit două rafale de câte 10 
gloanțe de calibrul 50. 

— Atacați! a ordonat Murdock. Tocmai a lovit o pasăre. Nu ştiu cât de rău. 

— ÎI afum, a precizat Franklin. 

A ochit la 10 m în fața tancului, o nămilă neagră, uriașă, pe fondul întunecat al 
copacilor, şi a tras. Apoi a lansat alt proiectil chiar în faţa tancului. 

Imediat, alţi doi SEAL au ochit în lateralele șenilelor monstrului și au tras 
amândoi simultan. Tancul s-a smucit înainte pentru a ieși din fum. Franklin a mai 
lansat două 20 mm în faţa sa, iar Jefferson şi Victor câte două fiecare. Ultimele două au 

găsit un punct slab în șenilele zornăitoare şi le-au rupt de pe roţile motoare ale 
tancului. Acesta s-a rotit ca şi cum una dintre şenile ar fi fost frânată complet, iar 
motorul s-a oprit. Farurile s-au aprins şi SEAL au auzit trapa de pe turelă 
deschizându-se, dar nu au putut vedea nimic. Ambii SEAL au tras câte un proiectil 
HE asupra tancului, apoi s-au retras la adăpostul pădurii. 

— Venim, trei prieteni, a anunţat Victor prin Motorola. Nu daţi cu pietre în noi. 
Suntem de partea voastră. 

Toţi trei au sprintat către triunghiul de avioane, şi-au regăsit poziţiile defensive şi 
s-au culcat pe burtă, cu armele aţintite spre vegetaţia deasă a copacilor şi tufişurilor. 

— Probleme în partea astălaltă, spuse Murdock. Vine cel puţin o campanie de 
rebeli. Încă nu tragem. Îi urmăresc prin NGV. Ceilalți cu NGV, îi vedeți? 

— Da, a confirmat Lieutenant Ed DeWitt. Par mai degrabă două companii. Unde 
dracu sunt trupele alea guvernamentale care ar trebui să fie aici? Dacă marfa adusă de 
noi cade în mâinile lor... adio şi n-am cuvinte. 

— Am nevoie de încă trei Bull Pup în partea de est, a strigat Murdock. 

— Sadler... vineee! 

— Jaybird, şi eu! 

— Fernandez, aproape am ajuns! 

SEAL şi-au găsit liderul în lumina slabă a lunii şi s-au răspândit pe latura estică. 

— Avem aici șase sau şapte Bull Pup. Pentru cei care nu pot vedea ţinta, lieutenant 
și cu mine vom trage primii asupra rebelilor, apoi fiecare dintre voi trage trei focuri şi 
se opreşte. Ed! Când eşti gata. 

Murdock a ochit cu laserul grupul de oameni care se deplasa încet, grămadă, cam 
la 200 m depărtare. A tras. Crackul exploziei în aer al proiectilului a fost imediat urmat 
de al doilea; iar după câteva clipe, alte şase au explodat deasupra punctului unde a 
detonat primul. 

Murdock a verificat prin NVG. Câţiva dintre soldaţi s-au adăpostit după copaci. 
Câteva duzini s-au întors și au rupt-o la fugă. 

— Lungiţi tragerea cu 20 m, a ordonat Murdock şi a tras din nou. 

Mai multe proiectile au explodat pe urmele celor ce se îndepărtau fugind. 

— Murdock, sunt Marine Sergeant Nelson. Un jeep care vine-n draci vrea să intre 
prin partea de vest a perimetrului. Am aici doi Marines cu M-16. Nu-l putem opri. Am 
tras în cauciucuri și parbriz. A ajuns în zona liberă şi se îndreaptă spre primul VTOL. 

— ÎI văd, a strigat Signalman Second Class Tracy Donegan. A ajuns prea aproape 
de pasăre ca să mai pot folosi un 20. Pe mă-sa..., vrea să intre direct în botul avionului! 

Au auzit explozia. Masivul Osprey a erupt în flăcări; muniţia pentru arme mici 
care se mai afla încă în interior a început să explodeze, gloanţele zburând în toate 
părțile. După câteva momente, combustibilul din rezervoare s-a transformat într-o 
gigantică minge de foc. 

— Misiune sinucigașă, a constatat Donegan. La dracu, nu l-am putut opri. 

— Lieutenant, cum staţi cu descărcarea? întrebat Murdock în microfon. 

— Aproape am terminat. Acum descărcăm al doilea dintre cele două avioane. 

— Marines și SEAL, direcţia păsări! a răcnit Murdock în microfon şi a fost 
recepționat de o juma’ de duzină de Marines care trăgeau asupra țintelor cu carabinele 
M-16. Ed, urcaţi-vă în cea mai apropiată pasăre. Aveţi grijă de fiecare camarad. Deja 
am pierdut în acest atac un pilot, copilotul și doi membri din echipaj, care erau gata să 
decoleze. Executarea! Doi şi Trei, cărați-vă de aici! 

A sprintat către cel mai apropiat VTOL şi a găsit un SEAL şi doi Marines 
înăuntru. Două minute mai târziu avea cinci SEAL și opt Marines. Transmise aceste 
cifre lui Ed și sergentului Nelson. 

— Îi avem pe toţi Marines, Murdock, a spus Ed. Avem treisprezece SEAL în acest 
avion. 

— Lipsesc doi SEAL. 

Şeful de echipaj s-a urcat înăuntru şi a închis una dintre uşi. Murdock s-a dat 
lângă cealaltă. 

— Eu rămân. Nu-mi spune de rebelii care bântuie pe-acolo. Ne vedem când o da 
Domnu”. 

Murdock a sărit afară din Oprey și a fugit să se adăpostească în tufișuri, în timp ce 
motoarele s-au accelerat stârnind praful, iar VTOL s-a ridicat încet drept în sus. Două 
carabine au tras asupra lui Murdock, dar l-au ratat. S-a aruncat în vegetaţia aflată la 
douăzeci de pași, și s-a trântit pe burtă după care a acționat microfonul de pe umăr. 

— SEAL, e timpul să mergem acasă. Voi doi unde dracu sunteți? 

— M-am pitit, veni în cască o șoaptă. 

— Da, te aud, şezi blând. Sunt mulți rebeli în jurul tău? Dă un click pentru ‘Da’. 

Şi clickul s-a auzit. Murdock a așteptat. Habar n-avea în ce direcţie să se miște. 
Apoi, s-a auzit în cască: 

— Van Dyke. Nemernicii sunt peste tot în jurul meu. Mulţi dintre ei sunt din 
compania asupra căreia aţi tras voi. Aștia-s demenţi. Urlau ca nebunii când avionul a 
sărit în aer. 

— S-au retras niţel? 

— Mda. Oarecum. 

— Pe Lam îl vezi? 

— Da. Cred că da. Eu am încasat o zgârietură, da' nu-i mare lucru. Flăcăii ăştia s- 
au retras ca să se reorganizeze. Eu presupun că știau că venim cu marfa în această 
seară. Undeva, mai departe aud un camion. 

— Ar putea fi camioane guvernamentale. Văd două care se apropie. Sunt şi câțiva 
soldaţi. Vom încerca să-i contactăm ca să ne putem căra de aici. 

— Păsările au zburat? 

— Da, era prea periculos să mai stea. Un singur lansator RPG le-ar fi distrus. 
Distanţa dintre pădure şi avioane era prea mică. Caută-l pe Lam. 

Murdock privea cele două tractoare care se apropiau de o stivă de lăzi cu 
carabine, mitraliere şi muniţie, aflate lângă locul unde primul VTOL continua să ardă. 
Soldaţii au tras deoparte mai întâi muniţia ca să nu explodeze. Ar fi dorit să alerge la 
ei ca să ia nişte ajutoare, dar nu cunoştea limba. La loc comanda. Engleza era limba 
oficială în Sierra Leone. Dar ştia că ei mai întâi vor trage, și vor discuta după aceea. 

— L-am găsit, se făcu auzit van Dyke. 

— E de rău? 

— Nu-i prea bine. A încasat un glonţ în braţ și altul în partea de sus a coapsei. E 
aproape scos din joc. 

— Unde vă aflaţi față de avionul care arde? 

— Spre est, poate la vreo 20 m în tufișuri. De partea cealaltă a stivei de lăzi cu 
ammo de pe partea asta. 

— Vin către voi. Să nu te pună dracu să tragi în mine. 

Murdock se deplasa încet și neauzit. Rutina sa era la nivel de știință exactă: “Nu 
pune niciodată piciorul jos până nu eşti sigur că nu vei rupe ceva care să facă zgomot.” După 5 
minute i-a găsit pe cei doi SEAL. 

Van Dyke l-a bandajat pe Lam la braț și la picior. Rana de la coapsă nu era o 
problemă; glontele a intrat şi a ieșit. 

— Pot să merg, pot să merg, spunea Lam încontinuu. 

— Umărul nu-i în regulă, a raportat Van Dyke. Cred că a fost un ricoșeu care a 
rămas înăuntru. 

— Şi ce? A bombănit Lam. Hai să mergem. Ultimul helo e gata? 

Murdock a verificat bandajele. Vor opri sângerarea chiar dacă Lam se mișca. 

— Ne mişcăm discret până la locul pe unde vin camioanele. Voi încerca să 
vorbesc cu unul dintre soldaţii din Sierra Leone fără să-mi zboare creierii. 

— Unde sunt helo... caraghioasele ale de VTOL? întrebă Lam. 

— Au trebuit să plece, era prea periculos. Deocamdată suntem pe barba noastră. 

— Greşeala mea. M-am lăsat lovit şi nu am putut ajunge acolo la timp. De ce n-ai 
folosit radioul? 

Murdock s-a oprit şi s-a uitat îndeaproape la Lam. Casca îi atârna pe spate, 
agăţată de firul subţire. I-a pus-o la loc, şi s-au strecurat încet prin vegetaţia deasă 
către drumul pe care veneau camioanele. Până acum, Murdock văzuse venind trei 
care au încărcat lăzile şi au plecat. Cei ce descărcaseră avioanele erau plecați. Nu 
vedea nici unul. Probabil că fiecare camion își aducea proprii oameni ca să încarce. S- 
au oprit de partea cealaltă a celei de-a patra stive de lăzi cu ammo și arme. Camionul 
va veni la ei. 

Stăteau în desișul pădurii. Murdock îl privi pe Van Dyke: 

— Ziceai că te-ai ales cu o zgârietură? 

— Eh, nimic serios. La braț. Cred că a fost un şrapnel de la unul din proiectilele 
noastre de 20. Deci n-am să primesc o Purple Heart. 

Murdock i-a suflecat mâneca vestonului de camuflaj și a verificat. O linie 
zdrențuită, lungă de 5 cm supura niște sânge care se scurgea în josul brațului şi picura 
de pe degete. A pus pe rană nişte unguent din trusa medicală de prim-ajutor şi a 
pansat-o strâns ca să oprească sângerarea. 

— Doar o zgârietură afurisită, spuse, iar Van Dyke a zâmbit larg. 


După 5 minute, a venit un camion care s-a oprit, lăsând farurile aprinse asupra 
lăzilor. Patru oameni au coborât și au început să încarce armele în benă. Murdock 
supraveghea acțiunea. Putea să se apropie dinspre partea acesta a camionului fără a fi 
văzut. 

— Rămâneţi aici, spuse, și, cu Bull Pupul în mâini, s-a strecurat cei 20 m către 
vechiul camion, fără a face nici un zgomot. S-a oprit lângă el, apoi a venit în față, la 
oamenii ce se ocupau de lăzi. Un soldat stătea deoparte, evident dirijând acţiunea. 
Engleză, vorbeau în engleză. 

A încercat abordarea directă, dar fără a se face văzut. 

— Lieutenant, trebuie să vorbesc cu tine, a spus destul de tare ca omul să-l poată 
auzi, dar nu și ceilalți. 

Soldatul s-a întors brusc, cu pistolul mitralieră gata să tragă. 

— Ce dracu... Cine-i acolo? 

— Un prieten. Am fost de ajutor aducând grămada asta de ammo şi arme. Sunt un 
SEAL din US Navy şi am nevoie de ajutorul tău. 

— Ai putea fi un rebel. 

— Dacă eram, tu ai fi fost deja mort, nu-i aşa? 

Omul s-a încruntat, apoi a dat din cap. 

— Da, cred că da. Am văzut avioanele acelea ciudate plecând. Cum fac asta? 

— Decolare și aterizare pe verticală. După decolare, nacelele cu motoarelor 
glisează la orizontală și aparatul zboară ca un avion. 

— Aha. OK, ieşi la vedere, dar ține mâinile sus. 

Murdock a făcut precum i s-a spus şi a înaintat. 

— Stai, te-ai apropiat destul. Zici că eşti din US Navy? 

— Da, SEAL. Suntem specializați în operaţiuni speciale ca aceasta. 

— Deci US a adus armele astea? 

— Da, dar nimeni n-ar fi trebuit să știe. 

— Îhî, dar eu ştiu. 

Pistolul său mitralieră era acum ațintit spre pieptul lui Murdock de la doar 2 m 
depărtare. 

— Suntem de partea voastră, a guvernului, spuse Murdock. 

Omul cu pistolul mitralieră a izbucnit în râs. 

— Aşa o fi, frate. Dar am noutăți pentru tine. Noi nu suntem de partea ta. Am 
știut imediat că nu erai un rebel. la ghici de ce. Pentru că noi suntem rebelii, şi îţi 
mulțumim pentru armele astea mişto și pentru ammo. 

Râse din nou, iar Murdock nu vedea nici o cale de a ajunge la el sau să pună 
mâna pe Bull Pup. 

— Rămâi nemișcat, SEAL. Pentru că ești un războinic, te las să alegi. Vrei să te 
ucid repede sau încet? Un glonţ în cap sau două în burtă, ca să te vaiți şi să țipi și să-ți 
ieşi din minţi de durere? Ce alegi, americanule Navy SEAL? 


Mintea lui Murdock a început să lucreze în hiperviteză selectând şi evaluând 
fiecare mișcare pe care o putea face, orice ar putea face pentru a răsturna situația. 
Fiecare mișcare şi metodă care-i venea în minte se dovedea a fi negativă. Se confrunta 
cu moartea ce urma să vină din ţeava unui pistol mitralieră şi nu putea face absolut 
nimic. 

Să se arunce în stânga și să ridice Bull Pupul? 

Nu putea fi mai rapid decât o armă aţintită deja asupra sa. 

Să se năpustească direct asupra rebelului înarmat? 

N-ar fi mers, gloanţele ar fi fost mai rapide. 

S-a uitat crunt drept în ochii rebelului care rânjea. 

— Să mă ucizi ca să fii avansat colonel în banda ta de neisprăviţi, asta vrei? 

— E mai bine decât să fiu căpitan. Vrei să-mi spui mie despre moarte? Nu merge, 
US SEAL. Ar trebui să te păstrez ca să putem dovedi lumii întregi că țara ta e 
împotriva noastră. Ar fi ceva bun. Nu, nici o șansă. Îmi face mai multă plăcere să te tai 
în două cu o rafală de 20 de gloanţe. 

Dinţii albi îi luceau în lumina lunii. 

Murdock a auzit oribilul sunet al armei care a dezlănțuit focul, dar nu a simţit 
gloanţele lovindu-i trupul. În schimb, din fruntea rebelului a ţâşnit sângele, iar trupul 
a început să cadă pe spate, cu degetul pe trăgaci. Murdock s-a aruncat într-o parte și s- 
a rostogolit, în timp ce pistolul mitralieră trăgea sub acțiunea spasmelor degetului 
rebelului mort. Arma din mâinile rebelului s-a ridicat spre cer în timpul căderii 
acestuia, slobozind întreaga încărcătură de cartușe înainte ca omul să se prăbușească 
la pământ. 

Murdock s-a mai rostogolit o dată, apoi s-a ridicat în picioare şi, fără să se uite la 
oamenii care încărcau camionul, a sprintat înapoi în tufişurile de unde venise. Van 
Dyke, a priceput el. Flăcăul va primi o stea aurie (recompensă). S-a strecurat printre 
crengi și s-a prăbuşit pe pământul moale, acoperit cu frunze, ținând strâns Bull Pupul 
în mâinile încleștate. 

— Van Dyke, unde sunteţi băieți? 

— La vreo 10 m spre nord. Am zis că acolo vei avea nevoie de o mână de ajutor. 
Să am grijă dacă ăia nu sunt prietenoși. 

— Sunt rebeli. Au reușit să preia controlul în zonă. Sugerez să băgăm câteva 20 în 
camion şi-n stivele de lăzi cu ammo şi arme care au mai rămas. Foc de voie. 

Murdock s-a târât la marginea pădurii și a trimis prima salvă în motorul 
camionului. Acesta a erupt, trimițând bucăţi de metal în toate părțile. Alt proiectil de 
20 mm a lovit bena şi, prin simpatie, a provocat explozia muniției. După câteva clipe, 
întregul vehicul era o masă de flăcări şi detonații. 

Apoi, Murdock a ochit stiva de lăzi care se mai afla în fața camionului. A detectat 
movila întunecată și a tras un proiectil de 20 mm HE care a detonat spulberând lăzile 
cu muniții. Alt proiectil tras de Van Dyke le-a distrus pe cele cu arme mici și a 
provocat detonarea unui pachet cu explozibil plastic care a trimis până departe ceea ce 
mai rămăsese. 

— Bine tras, a aprobat Murdock. Mai vede careva vreo stivă de marfă? 

— E prea al dracului de întuneric. 

— Trimite o WP în mijlocul locului, a sugerat Lam. Sunt eu împușcat, dar încă îmi 
funcționează mintea. 


Murdock a scos din vesta de combat un proiectil de 20 mm marcat ’WP şi l-a 
introdus pe ţeavă. 

— Bună idee, Lam. Una bucată WP... Vineee! 

A tras în mijlocul locului unde fuseseră parcate avioanele Osprey. A „înflorit” în 
jeturi orbitoare care au luminat două stive de lăzi. 

Le-au mai trebuit 4 minute ca să găsească și să distrugă muniţia rămasă. O mare 
parte din ea va fi salvată mâine, dar rebelii vor trebui să se întoarcă şi să o facă la 
lumina zilei. Poate că până atunci trupele guvernamentale vor redobândi controlul. 

Murdock a auzit focuri de arme mici dinspre nord. Dar nici un glonț nu venea 
spre ei. 

— Lam, care-i situaţia? l-a întrebat Murdock. 

— „Sunt gata-ntodeauna!” Pot ţine ritmul cu oricare dintre voi. Unde mergem şi 
când plecăm? 

— Mă gândesc la asta. După hartă, suntem chiar la sud de capitala Freetown. 
Suntem şi la 5 mile de coastă. Cea mai bună variantă pentru noi este să ne croim drum 
spre coastă, apoi în sus către oraş, şi să găsim ceva trupe guvernamentale. 

— De ce nu erau aici trupele ca să ridice marfa? a întrebat Van Dyke. 

— Poţi fi sigur că o mulțime de flăcăi își pun întrebarea asta. 


Au rămas grupați, supraveghind cum ultimul camion rula înapoi pe drumul pe 
care veniseră. 

— Nu e o idee bună să mergem pe drumul acela, a hotărât Murdock. O luăm prin 
pădure direct către coastă. Mă întreb unde dracu or fi trupele guvernamentale. 
Unchiul Sam a cheltuit degeaba aici o grămadă de mălai. Treaba este că le-am dat 
rebelilor o mulțime de arme. Rahatul a fost stârnit şi o să pută rău. Hai să o luăm din 
loc și să vedem ce putem găsi. 


Chiar în momentul când s-au afundat în pădure, un vehicul mic a pătruns în 
zonă, iar mitraliera montată deasupra a început să toace tufișurile de la margine, de 
jur împrejur. A început din partea opusă celor trei SEAL și înainte ca să ajungă la locul 
unde fuseseră, trioul se afla deja la 200 m depărtare. 

Murdock mergea în frunte, cu Lam la mijloc şi Van Dyke în ariergardă. Au 
înaintat prin desiș timp de 5 minute şi au ajuns la o mlaștină adâncă cu mangrove, 
nisip şi mâl. 

— Nu ne băgăm în mizeria asta, spuse Van Dyke. De ce nu ne-au spus că pe aici 
sunt mile întregi de mlaștini, lagune, râuri și alte asemenea chestii? Cum dracu să 
trecem prin ele? 

— Nu trecem, spuse Murdock, luând instantaneu o hotărâre. Ne întoarcem pe 
câmp și urmăm drumul. Probabil este singurul loc solid din zonă. Imediat ce rebelii 1- 
au tăiat, au controlat punctul de aterizare. A dracului planificare au făcut federalii; nu-i 
de mirare că pierd războiul. 

— lar pierd sânge, spuse Lam. Afurisitul de bandaj de la picior s-a dezlegat. 

S-au oprit pentru ca Van Dick să-l bandajeze din nou, strâns. 

— Îmi pare rău că vă dau bătaie de cap, prieteni. De obicei nu mă las împuşcat. 

— Nu-ţi bate tu capul, a ripostat Van Dyke. Ce dracu, dacă trebuie, te car eu. Hai 
să-i dăm drumu”. 


2 "Be Prepared" — deviza ‘Cercetașilor’; preluată de comuniști pentru ‘Pionieri’ a devenit “Sunt gata întotdeauna. 

Murdock îi conducea cu grijă înapoi la punctul de aterizare. Strălucirea focului 
încă mai dăinuia în VTOLul distrus. Nu au văzut nici un vehicul, nici un om. Rebelii 
trebuie să fi lăsat pe cineva prin apropiere ca să le păzească prada. 

— Vom sta în desișul de lângă drum, spuse Murdock. Dacă e liber, îl vom folosi. 
Mai întâi tragem atent cu ochiul. Rebelii trebuie să fie pe undeva pe-acolo. O tabără, o 
patrulă, ceva. 

La o milă în josul drumului, pământul tare de pe ambele părţi a fost înlocuit de o 
mlaștină macabră, iar SEAL au trebuit să iasă pe drumul propriu-zis. Înaintau 
precauţi, cu Murdock monitorizând prin NVG zona din faţa lor. Erau chiar în mijlocul 
drumului, fără nici o palmă de teren ferm pe delături, când Murdock a tras o 
înjurătură. 


— Drept în față, la 300 m, o companie. Pare o tabără mică. Au un foc și gărzi chiar 
pe drum. Trebuie să fie și un vehicul acolo, dar nu-l pot vedea. 

Murdock se uită la Lam. În ultimele minute, acesta a șchiopătat rău. 

— Sunt bine, pudrat și pomădat, Commander, sir, spuse Lam. Mă gândeam doar, 
cum dracu vom trece de ăștia. 

Murdock a zâmbit. Dacă Lam făcea miștouri, înseamnă că era în formă. O fi fost 
el rănit, dar era gata să înfrunte furtuna. 

— Înapoi în pădure. Ne apropiem de ei şi facem o recunoaștere, ca să vedem 
exact ce și cum. Cum stăm cu ammo? 

— Mai am 12 de 20 mm și multe de 5,56 mm, a raportat Van Dyke. 

— Am o grămadă de ambele feluri, a spus și Lam. 

Cei trei SEAL au înaintat prin pădure de pe laterala drumului, o fâşie de pământ 
tare în mijlocul unei zone de mlaștină largă de 20 mile. Pe lângă drum vedeau tot mai 
multe suprafețe acoperite de apă. Mangrovele prosperau în acest mediu nămolos. 
Apoi, Murdock a ridicat mâna şi sau oprit cu toţii. Prin desiș se vedea tabăra. 

— Pare a fi un blocaj rutier, spuse Murdock. Dar toate armele lor sunt orientate în 
partea cealaltă, ca să împiedice pe oricine să vină pe acest drum. Văd patru oameni de 
gardă. Unul la o mitralieră grea, iar ceilalți în spatele sacilor cu nisip. Ar putea fi și un 
pluton de întăriri ascuns în desișul de pe partea asta a drumului. 

— Sau de pe partea cealaltă, spuse Lam. Aş vrea să arunc o privire, dar acum sunt 
cam dărâmat. 

— Am să verific eu, spuse Murdock. Staţi aici, mă întorc în 5 minute. 

A trebuit să meargă doar 15 m ca să se conving că de partea asta a barajului nu 
erau rebeli. Prin Motorola le-a ordonat celorlalți să înainteze. Au trecut neauziți pe 
lângă gărzi. Pe ultimii 4 m au trebuit să meargă chiar pe marginea mlaştinii ca să se 
menţină sub acoperirea vegetației de lângă drum. 

Au intrat în apă până la genunchi, dar fără să atragă atenţia rebelilor. 

— Cât de departe trebuie să mergem? a întrebat Van Dyke, făcând semn către 
Lam. 

— Nu ştiu. O luăm ușor. Avem toată noaptea. Înainte ca soarele să răsară ar 
trebui să dăm peste ceva trupe guvernamentale. Dacă aveau de gând să ridice 
munițiile și armele aduse, ar trebui să aibă o grămadă de oameni pe-aici. 

— Aici, în mijlocul unei mlaştini de 20 de mile? De ce? a întrebat Van Dyke. 

— Pentru că e greu de intrat şi ușor de apărat. Depinde doar de cine a ajuns 
primul aici. 

Au continuat să înainteze. După 20 de minute, Lam s-a prăbuşit, iar van Dyke l-a 
chemat pe Murdock. 

— Lăsaţi-mă 10 minute și am să pot merge din nou, spuse Lam. Nu ştiu de ce mă 
simt slăbit ca dracu. 

Murdock i-a verificat bandajele şi a aflat de ce. Ambele răni sângerau de ceva 
timp. Le-a tratat din nou, apoi le-a acoperit strâns cu ultimele lor bandaje şi l-au culcat 
pe Lam pe pământ ca să se odihnească. Murdock avea două syrete cu morfină în kitul 
său. A scos una şi i-a administrat-o lui Lam, care dădu mulțumit din cap. 

— Da, aveam nevoie de asta. Îmi pare rău că sunt o pacoste. La dracu, eu nu sunt 
aşa. 

— Şezi blând. Te vom scoate de aici înainte de ivirea zorilor și ai să ajungi în 
infirmeria de pe insula aia mare care pluteşte în largul coastei. O luăm din loc peste 10 
minute. 

Dar le-au trebuit aproape 20 ca să-l poată face pe Lam să se ridice şi să meargă. 
Acesta s-a sprijinit de umărul lui Murdock, iar Van Dyke îi ducea arma și cea mai 
mare parte din rezerva de ammo. N-au văzut nici un rebel. 

— Sper că toţi bastarzii sunt acum în urma noastră. 


Cu o ora înainte de răsărit, Murdock a auzit râsete în față. I-a lăsat pe ceilalți doi 
și a înaintat cu precauţie. Privind printre crengile unei mangrove, a văzut un foc în 
jurul căruia stăteau o jumătate de duzină de soldați. 

Erau relaxaţi şi nu aveau nici o gardă pe care să o poată vedea. I-a urmărit timp 
de 10 minute. Nimeni nu a venit sau plecat de lângă foc. Toţi erau în uniforme şi-şi 
țineau armele agăţate de umăr, cu ţeava în jos. 

Murdock s-a apropiat încet până ce a ajuns la limita cercului de lumină făcută de 
foc. Stând atât de mult cu ochii spre flăcări, soldaţii nu mai puteau să vadă nimic în 
adâncul întunericului. 

Când a ajuns la 10 m depărtare, s-a ridicat şi a tras o rafală de trei gloanţe de 5,56 
mm pe deasupra capetelor lor. 

— Care mișcă, moare, a strigat Murdock. Cine-i la comandă? 

Unul dintre oameni a ridicat mâna. 

— Rebeli sau trupe guvernamentale? 

— Guvernamentale, sir. Sergent Tejan. 

— Voi trebuia să ridicați armele şi muniția aduse în noaptea asta de niște 
elicoptere? 

— Da, sir. Aşa este. Dar rebelii ne-au tăiat calea de acces şi am ratat. 

— Unde sunt restul soldaţilor? 

— Noi suntem doar un post în avangardă, sir. Avem o mie de oameni la o 
jumătate de milă în susul drumului. N-am putut ajunge la zona de aterizare. 

— Lăsaţi jos armele și puneţi mâinile pe cap. Hei, SEAL, veniţi aici. 

Ceilalți doi au apărut cu armele aţintite. 

Murdock s-a apropiat la 1,5 m de sergent. 

— Dovedeşte-mi că ești cine spui. Ai un act de identificare? 

Sergentul a coborât încet o mână, și-a scos portofelul din buzunarul bluzei și a 
extras două carduri. Unul era o legitimaţie de identificare a Armatei din Sierra leone. 
Celălalt era un card de credit. Pe amândouă era același nume. 

Murdock a dat din cap şi a coborât arma. 

— Bine. Avem un rănit. Aveţi aici vreun sanitar? 

Un soldat, cu un kit medical pe umăr s-a apropiat repede de Lam. L-a ajutat să se 
întindă pe nişte iarbă, apoi, la lumina unei lanterne, a început să-i trateze rănile și să le 
bandajeze. 

— Aveţi vreun mijloc de transport? a întrebat Murdock. 

— Nu, sir. 

— Puteţi comunica cu efectivul principal? 

— Da, sir. Prin radio. 

Şi a scos o mică staţie radio dintr-un port de pa centură. 

— Adu un jeep aici cât de repede poţi. Spune-le că facem parte dintre cei care au 
adus muniţiile. 

Douăzeci de minute mai târziu, SEAL se aflau într-un cort mare, plasat pe teren 
solid de lângă drum. 

Colonelul Limba zâmbea în timp ce le oferea oaspeţilor săi o gustare şi niște 
Coca-Cola. 

— Suntem bucuroși să aflăm că ați distrus cea mai mare parte dintre arme și 
muniție. Vom avea destule probleme ca să salvăm ce a mai rămas. Rebelii au o rețea 
uimitoare de spioni și metode de a traversa zona mlăștinoasă. Ei știau că veniți, știau 
unde va fi descărcată marfa, şi cum să ne blocheze ca să nu ajungem la ea. Uneori 
Informaţiile lor sunt mai bune decât ale noastre. 

— Ne puteți ajuta să ajungem înapoi la bordul navei noastre, sau măcar să 
comunicăm cu portavionul din largul coastei? 

— S-a făcut deja, Commander. Imediat ce se face lumină și vom avea siguranță 
totală, vă trimitem la Freetown, unde vă așteaptă un elicopter Navy. In două ore ar 
trebui să fiți la bordul portavionului vostru. 


SFÂRȘIT 

Titlul original: New Blank Document, 2018 
Traducerea: Ştefi Todo 


Totul s-a petrecut cu zece ani în urmă, atunci când nu prea primeam 
prea multe apeluri telefonice de la necunoscuţi. Poate că primeam două într-o 
lună. Uneori trei. Angajamente întâmplătoare, pentru că eram ieftin şi eram 
întotdeauna disponibil. Eram un liber profesionist nou, pe deplin conştient de 
faptul că, pentru o lungă perioadă de timp, recolta va fi slabă, aşa că eram 
întotdeauna dornic. Eram bucuros să merg oriunde şi să fac orice. Câteva mii 
de cuvinte aici sau acolo îmi vor plăti chiria. Alte câteva mii îmi vor pune 
mâncarea pe masă. 

Telefonul meu a sunat, am răspuns şi am auzit fluierături şi şuierături 
slabe. Nu era un număr local. S-a dovedit a fi editorul unei reviste din Paris, 
Franța. Un apel transatlantic. Primul pe care îl primisem vreodată. Engleza 
tipului avea accent, dar era fluentă. A spus că primise numele meu de la un 
birou. Locul pe care l-a menţionat era unul în care ne înscriseserăm toţi, cu 
speranța de a face puţină muncă locală pentru o publicaţie străină. S-a 
dovedit că speranțele mele au devenit realitate în acea zi. Tipul din Paris a 
spus că dorea să mă trimită tocmai într-o astfel de misiune. A spus că revista 
lui era cea mai mare şi mai tare, dar în final totul s-a redus la faptul că voia 
un reportaj despre fratele unui tip. 

— Fratele lui Cuthbert Jackson, a spus el, cu respect, de parcă îmi oferea 
Premiul Nobel pentru literatură. 

N-am răspuns. Am scris cu o mână Cuthbert Jackson pe tastatură şi 
motorul de căutare mi-a dezvăluit un pianist american obscur de jazz, un tip 
negru bătrân, născut în Florida, dar care locuia de multă vreme în Franța. 

— Cuthbert Jackson, pianistul? am întrebat. 

— Şi mult mai mult, a spus tipul din Paris. În ştii, bineînţeles. Revista 
mea vrea să facă o biografie completă. Plănuim să facem un serial de-a lungul 
a treisprezece săptămâni. De curând, pentru prima dată, domnul Jackson a 
dezvăluit că are o rudă în viaţă. Un frate, încă în Florida. Normal, avem nevoie 

să includem punctul lui de vedere în povestea noastră. Trebuie să mergi 
imediat să-l vezi. Greşesc dacă spun că locuieşti lângă Florida? 

De fapt nu greşea, ceea ce explica de ce m-a ales pe mine de pe lista 
biroului. Pur şi simplu, geografie. Distanţa mai mică. 

— Florida e un stat mare, dar da, locuiesc exact lângă el, am spus. 

— În mod ideal, ar trebui să obţii detalii biografice despre situaţia 
familială a lor. Asta ar fi excelent. Dar nu-ţi face griji. În cel mai rău caz, 
putem folosi orice ai avea, ca o descriere, pur şi simplu, ca apropo, domnul 
Jackson are un frate şi aici locuieşte şi asta face. 

— Înţeleg, am spus. 

— E foarte important. 

— Înţeleg, am spus din nou. 


KERLE 


Acum zece ani internetul nu era ceea ce e azi. Dar era destul cât să-mi 
dea ceea ce aveam nevoie. Existau forumuri cu mesaje şi forumuri ale fanilor 
şi site-uri cu fotografii vechi şi site-uri cu istoria jazului şi chestii politice, în 
special în franceză. Pe scurt, Cuthbert Jackson era născut în 1925 într-o 
gaură necunoscută din Florida Panhandle. Exista un singur pian în oraş şi el 
cânta la acesta tot timpul. Era o asemenea minune că, în acele timpuri, patru 
oameni au menționat-o. La vârsta de optsprezece ani a fost înrolat în armată 
şi instruit ca mecanic. A fost trimis în Europa cu ocazia invaziei din Ziua Z. A 
fost trimis la Paris pentru a mărşălui cu soldaţii după eliberare. N-a mai 
plecat niciodată. La început a fost considerat dezertor, apoi a fost uitat. 

A cântat la pian în Paris în toţi anii groaznici de după război, pentru 
oameni disperaţi după ceva nou în care să creadă, care se regăseau în muzica 
americană cântată de un negru exilat. El ar fi spus că a dezvoltat muzica, nu 
doar a cântat-o, poate mai repede şi mai radical datorită izolării lui. Nu era în 
L.A. sau în Greenwich Village. Nu auzea cu adevărat problemele altora. Ceea 
ce a făcut nişte tipi să numească direcţia lui o şcoală sau o mişcare, ceea ce a 
dus la dispute existenţiale cu cei devotați altor şcoli sau mişcări. Ceea ce a 
dus la o faimă crescândă, ceea ce în Franţa de adopţie l-a făcut tot mai retras, 
ceea ce l-a făcut tot mai faimos. Puţinul pe care îl spunea, el îl considera pur 
şi simplu bun simţ, dar când era tradus în franceză suna de parcă era 
Socrate. Vânzările au depăşit orice aşteptări. În Franţa. Nicăieri în altă parte. 
Aşa erau lucrurile pe vremea aia. Existau scriitori negri, şi poeți şi pictori, toți 
americani, toți trăind în Paris, toți ducând-o bine. Săptămânalele de ştiri au 
publicat câteva poveşti. A apărut şi numele lui Cuthbert Jackson. 

Din cauza chestiilor politice. Franța mergea înainte. Avea cercetări 
aerospațţiale şi industrie de automobile şi bombe nucleare. Toată lumea o 
ducea destul de bine. Doar că americanii o duceau mai bine. Ceea ce a dus la 


VP-MAGAZIN 


LEE CHILD DOCUMENT NOU, NECOMPLETAT 


un amestec îngrijorător de amestec şi invidie. Ceea ce a dus la critici. Ceea ce 
a dus la o întrebare: De ce o duc oamenii voştri negri mai bine când vin aici? 

Ceea ce era un fel de îngâmfare şi o mişcare în cerc, deoarece nu era cu 
adevărat o întrebare, ci o mişcare într-un joc. Oricum, totul a fost îngropat de 
furtunile uriaşe care se declanşaseră deja acasă. Prin contrast, părea 
demodat şi civilizat. Oamenii au fost de acord că s-ar putea face un film. 
Oamenii s-au întrebat dacă ar putea fi menţionată o notă a Departamentului 
de Stat. 

Cuthbert Jackson însuşi a ignorat în general problema, dar dacă ar fi fost 
întrebat direct, ar fi răspuns cu ceea ce considera el pur şi simplu cu bun 
simț, deşi, pe măsură ce devenea mai în vârstă, traducerile franceze deveneau 
din ce în ce mai ciudate şi mai filosofice. Un tip a scris o carte întreagă despre 
răspunsul de cinci cuvinte al lui Jackson la o întrebare despre viitorul 
probabil al omenirii. 

Cel mai recent CD era împreună cu trio-ului lui obişnuit şi se vindea 
destul de bine. 

Cea mai recentă declarație era că avea un frate. 


Pe harta mea, adresa cu care toată lumea părea de acord părea a fi într-o 
zonă pustie, cam la o zi de condus, aşa că am plecat devreme. Eram sigur că 
nu voi găsi niciun motel. M-am gândit că voi dormi în maşină. Orice şi 
oriunde. Aveam de plătit chiria. 

Oraşul era atât de rău cum îmi imaginasem. Poate ceva mai rău. Toate 
casele erau mici şi grupate în jurul a ceva ce arăta ca ruinele arheologice ale 
unei civilizații anterioare. Un fel de fabrică veche, probabil de zahăr, şi 
magazinele şi băncile care au urmat, unele în clădiri decente, chiar arătoase, 
într-un fel modest, cu trei etaje, toate abandonate cu decade în urmă, acum 
năpădite de buruieni şi gata să se dărâme. Am coborât din maşină când am 
văzut un grup de bărbați. Toţi aşteptau ceva. Era în ei un fel de nerăbdare şi 
certitudinea că va veni ceva. 

— Ce vine? l-am întrebat pe un tip. 

— Camionul cu pizza, a spus. 

A apărut exact la timp şi s-a dovedit a fi noua lor versiune de bar, de când 
barul lor adevărat a dat faliment. Tipul cu pizza avea halbe de bere într-un 
răcitor, ceea ce putea să fie sau să nu fie conform cu regulile locului, dar 
oricum ei au transformat mâncatul pizzei într-un eveniment la care se stătea 
în picioare, ca şi cum era cel mai bun loc, cu berea jucând rolul berii şi cu 
pizza jucând rolul cartofilor prăjiți şi al alunelor sărate. Am numărat douăzeci 
de oameni. l-am spus unuia din ei că îl căutam pe fratele lui Cuthbert 
Jackson. 

— Pe cine? a întrebat el. 

— Cuthbert Jackson. Câtă la pian. Are un frate. 

— Pe cine? a întrebat un alt tip. 

Apoi altul. Toţi păreau interesaţi. Poate că doreau să vorbească despre 
altceva în afară de pizza. 

— E faimos în Franța, am spus. 

Nicio reacție. 

— Care-i cel mai bătrân de aici? am întrebat. 

S-a dovedit a fi un tip de optzeci de ani, mâncând o plăcintă cu ardei iute 
şi bând o High Life. 

— Îţi aminteşti al doilea război mondial? l-am întrebat. 

— Bineînţeles, a răspuns. 

— Cuthbert Jackson a intrat în armată la vârsta de optsprezece ani, iar 
tu aveai şaisprezece ani în acea vreme. Înainte de asta cânta foarte bine la 
pian. Probabil l-ai auzit. 

— Acel băiat nu s-a întors niciodată. 

— Pentru că a stat în Franţa. 

— Am crezut că a fost omorât. 

— Nu a fost. Acum spune că are un frate. 

— E tot muzician? 

— Aşa ceva. 

— Atunci poate că e o metaforă. Ştii cum e, cu artiştii. Poate că a avut 
vreo revelație spirituală. Ceva despre frăția bărbaţilor. 

— Să presupunem că n-a avut. 

— Eşti reporter? 

— Mândru de el, am spus, ca şi cum asta plănuisem întotdeauna. 

— Pentru cine lucrezi? 

— Pentru oricine gata să mă plătească. Chiar acum, o revistă din Franţa. 

— Noi am crezut că a fost ucis, a spus tipul. De ce ar fi stat în Franța? Nu 
prea înțeleg cum e asta normal. 

— Îi cunoşti fratele? am întrebat. 

— Bineînţeles, a spus şi m-a dus câţiva paşi şi a arătat cu restul de 
plăcintă cu ardei iute spre ultima casă de pe strada următoare. 


kkk 


Am bătut la uşă, iar aceasta a fost deschisă de alt tip care arăta cam de 
optzeci de ani. Ceea ce era aproape de adevăr. Cuthbert însuşi avea optzeci şi 
doi de ani. Fratele lui de mult pierdut trebuia să aibă tot pe acolo. Bătrânul a 
spus că numele lui era Albert Jackson. I-am spus că un tip de prin părțile 
astea, pe nume Cuthbert Jackson, devenise faimos în Franța. De curând a 
adăugat la biografia lui faptul că avea un frate. 

— De ce ar fi spus asta? a întrebat Albert. 

— Nu e adevărat? 

— În emisiunile de televiziune vor adevărul, tot adevărul şi numai 
adevărul. 

— Sunt doar un reporter care pune o întrebare. 

— Care e întrebarea? 

— Eşti fratele lui Cuthbert Jackson? 

— Da, sunt, a spus Albert Jackson. 

— Asta-i bine. 

— Chiar? 

— În sensul că noua biografie se dovedeşte corectă. Viitorii istorici nu vor 
fi înşelaţi. În Franţa, vreau să spun. Un tip a scris o cartea întreagă despre 
cinci cuvinte pe care le-a spus. 

— Nu l-am văzut de mai mult de şaizeci de ani. 

— Ce-ţi aminteşti despre el? 

— Cânta la pian. 

— Ai crezut că a fost ucis în război? 

Albert a scuturat din cap. 

— Mi-a spus de multe ori. Avea de gând să-i lase să-l ducă peste tot, şi 
avea de gând să aleagă cel mai bun loc pe care-l vedea, şi avea de gând să 
rămână acolo. Spunea că dacă războiul dura destul de mult ca să fiu recrutat 
ar trebui să fac acelaşi lucru. 

— Pentru că ar fi putut fi mai bine altundeva pentru un negru? 

— Care cântă la pian, bănuiesc. Deşi o mulțime de cântăreți la pian o duc 
destul de bine chiar aici. 

— Ai auzit vreodată despre el? 

— O dată. l-am scris ceva şi mi-a răspuns. 

— Ai fost surprins că n-a venit niciodată acasă? 

— Presupun că puţin, la început. Dar mai târziu, nu atât de mult. 

— Mi-ai spune câteva informaţii de culise despre situația familiei voastre? 

— Cred că cineva trebuie să o facă. 

— De ce? 

— Crezi că biografia e adevărată, dar nu e. Istoricii vor greşi. Nu ştiu de ce 
a spus ce a spus, că are un frate. Nu sunt sigur ce a vrut. Aş avea nevoie de 
ceva timp ca să-mi dau seama. 

— Nu înțeleg. Tocmai mi-ai spus că tu şi el sunteți frați. 

— Suntem. 

— Atunci care-i problema? 

— Biografia ar trebui să spună că are doi frați. 

Ne-am aşezat şi mi-am luat computerul, iar Albert a început să-mi spună 
povestea, dar imediat ce mi-am dat seama încotro o ia l-am oprit un moment 
şi am salvat fişierul francez, am deschis un document nou necompletat, 

pentru ceea ce simțeam că este adevărata poveste. Îmi amintesc acel moment. 
Simţeam ceea ce trebuie să simtă un jurnalist. 

Un fermier negru pe nume Bertrand Jackson a avut trei fii şi trei fiice, toți 
la distanţă de treizeci de luni unul de altul, toți perfect intercalați din punct 
de vedere al genului, Cuthbert primul, cel mai mare dintre băieți, care a 
crescut cântând la pian, apoi a mers la război, apoi s-a stabilit peste ocean. 
Băiatul mijlociu era Albert, care stătea acolo spunându-mi povestea şi cel mai 
mic băiat era Robert. Fetele dintre ei erau încântătoare. Mama lor era fericită. 
Pământul era productiv. Lucrurile mergeau destul de bine pentru un fermier. 
Se simțea ca un om de vază. Una peste alta, un succes. Avea o singură 
problemă. Cel mai tânăr fiu, Robert, era slab de minte. Zâmbea întotdeauna, 
era amabil întotdeauna, dar lucrul la fermă era peste puterile lui. Ceea ce era 
în regulă. Ceilalți făceau faţă. 

Apoi fermierul a făcut o greşeală. Pentru că se simțea ca un om de vază a 
încercat să se înregistreze ca să voteze la alegerile prezidențiale. Simţea că era 
o datorie civică. A continuat să încerce mult timp înainte de a renunţa. După 
aceea, un funcționar i-a spus să nu mai încerce niciodată. Lucrurile s-au 
răcit. Erau geloşi, bănuia el. Pentru că ferma lui mergea bine. Poate că era 
puţin dezamăgit. Noiembrie a trecut şi a venit decembrie. 

Între timp fermierul i-a găsit lui Robert un loc de muncă la magazinul de 
unde-şi cumpăra seminţele. Proprietarul era un tip alb. Câteodată fiica lui 
lucra la registre. Venea Crăciunul, aşa că Robert i-a făcut o felicitare. A 
muncit la ce a scris. A pus acolo, Sper că-mi vei trimite şi tu o felicitare. Tatăl 
ei a văzut, le-a arătat prietenilor lui şi imediat a fost pus la cale un linşaj 
asupra lui Robert din cauza sugestiei interrasiale indecente. L-au dus pe 
malul râului, legat de mâini şi de picioare. Tatăl lui, fermierul, a fost pus să 
privească. Lui Robert i s-a spus că avea de ales. Putea să se arunce singur 
peste malul râului sau puteau să-l împuşte ei. Oricum urma să ajungă în 
apă. Urma să se înece. Nimic nu se putea schimba. Robert a spus, Tată, 
ajută-mă şi fermierul a spus, Îmi pare rău, fiule, nu pot, pentru că mai am 
patru acasă şi o fermă şi pe mama ta. Robert s-a aruncat singur. După aceea 
acelaşi funcționar a venit şi a spus acum vezi ce se întâmplă. A spus, votul nu 
e pentru tine. 

Albert a spus că i-a povestit totul lui Cuthbert, în cele mai mici detalii, 
într-o scrisoare lungă. Despre cum n-a apărut nici măcar în ziarul local. Cum 
poliția locală a scris că a fost un copil neascultător avertizat să nu înoate. 
Cuthbert a scris înapoi de la Paris, deprimat, dar resemnat. Şi nervos. 
Luptaseră în război. Cât mai dura asta? După aceea, Albert a încetat să fie 
surprins că fratele său nu a venit acasă. 

Am condus înapoi trei sute de kilometri pe drumul pe care am venit, am 
tras un pui de somn pe scaunul pasagerului când am fost obosit şi apoi am 
pornit din nou. Voiam să lucrez. Dar când am început, n-am putut. Simțeam 
că din punct de vedere etic povestea aparținea revistei franțuzeşti. Dar era o 
poveste care nu doream s-o aibă ei. Sau altă naţiune. Nu eram sigur de ce. Să 
nu-ți speli rufele murdare în public, bănuiesc. Uniţi rezistăm, dezbinați ne 
prăbuşim. Clişeele sunt clişee cu un motiv. Mă simţeam ca un jurnalist prost. 

Apoi am realizat că şi Cuthbert Jackson făcuse aceiaşi alegere. Prin toţi 
anii de politică. Era Socrate. Ar fi putut să spună o poveste devastatoare. Ar fi 
putut să-şi ridice exilul la cer. Dar n-a făcut-o. Nu a spus niciodată un cuvânt 
despre Robert. Mă întrebam dacă ştie exact de ce. Voiam să-l întreb. Pentru 
un minut m-am întrebat dacă revista mi-ar plăti un zbor la Paris. 

În final, am stat acasă şi am scris pur şi simplu, ca pe o descriere. Am 
scris de fapt, apropo, domnul Jackson are un frate şi aici locuieşte şi asta face. 
Am fost plătit destul cât să-mi scot prietenii la cină. Am vorbit toată noaptea 
despre tăcerea lui Cuthbert, dar n-am ajuns la nicio concluzie. 

Echipa s-a întâlnit prima dată într-o marți seara târziu în apartamentul 
meu. Nu a fost progresul treptat, obişnuit în acest proces; n-am avut 
niciunul, şi apoi i-am avut pe toți. Apariţia lor bruscă, o unitate completă, era 
cu siguranță plăcută, dar şi neaşteptată şi, prin urmare, eram mai puţin 
recunoscător decât aş fi putut să fiu sau ar fi trebuit să fiu, pentru că am fost 
imediat atent la implicaţiile negative. Am fost lucrat? Au venit cu o agendă 
proprie? Am început procesul cu câteva zile înainte, în modul obişnuit, ceea 
ce însemna să fac tentative de abordare a jucătorilor-cheie, sau cel puţin să 
las să ştie anumite tipuri de jucători-cheie că eram pe piaţă şi în mod normal 
procesul ar fi continuat un număr de săptămâni, prin adăugare, un 
angajament obținut aici, un al doilea acolo, cu o cascadă de recomandări şi 
sugestii personale, urmate de recrutarea atentă făcută de specialişti, până 
când totul era în final la locul lui. 

Dar au venit toți deodată. Eram reticent să cred că aşa ceva era un 
răspuns la reputaţia mea; la urma urmei, reputația mea nici nu a crescut nici 
nu a scăzut în valoare de mulți ani şi nu am avut niciodată un răspuns ca 
acesta înainte. Simţeam că nu e nici ca răspuns la anii mei de experienţă; 
adevărul era că fusesem de mult trecut pe linie moartă şi, în general, simțeam 
că apelul meu a fost atenuat de prea multă familiaritate. De aceea căutam 
calul de dar la dinţi: aşa cum am spus, eram suspicios. Dar am observat că 
păreau să nu se cunoască unul pe celălalt, ceea ce era liniştitor şi mi-a 
îndepărtat temerile de o conspirație anterioară împotriva mea, iar ei, cu 
siguranță, se purtau cu mine cu atenţie: nu aveam sentimentul că aş fi un 
pasager pe propria-mi navă. Totuşi am rămas suspicios, ceea ce a încetinit 
lucrurile; şi cred că i-am şi ofensat puţin, cu răspunsul meu oarecum rece. 
Dar mai bine să fii sigur decât să-ţi pară rău, ceea ce simțeam că era un 
sentiment pe care mă puteam baza că ei îl vor înțelege. 

Sufrageria mea nu e mică - au fost două camere înainte să dărâm 
peretele dintre ele - dar chiar şi aşa, cumva era aglomerat. Eu stăteam 

fumând pe o canapea de pe care puteam să-i văd, iar ei stăteau în semicerc în 
fața mea, trei dintre ei umăr la umăr pe o canapea vizavi de a mea şi ceilalți 
pe mobilă adusă din alte camere, cu excepţia a doi bărbaţi pe care nu i-am 
întâlnit înainte, care stăteau în picioare unul lângă altul, aproape de ceilalți. 
Amândoi erau înalți şi solizi şi întunecațţi, şi amândoi se uitau la mine având 
pe față expresia unor infanterişti amărâți, parțial resemnați şi stoici, şi parțial 
rugătoare, ca şi cum ar fi făcut apel la mine să nu-i trimit prea repede la 
moarte. Erau în mod clar infanterişti — ceea ce, evident, aveam nevoie — dar 
nu erau de tipul celor mai nefericiţi, firavi recruți: într-adevăr, cum ar fi putut 
să fie? Erau voluntari, ca toți ceilalți. Şi erau specimene fizice bune, fără 
îndoială instruiți şi letali în toate modurile în care aveam nevoie să fie. Purtau 
costume care erau excelente din punctul de vedere al croielii şi materialului, 
dar uzate şi lustruite acolo unde stăteau strânse pe muşchii tari. 

Erau şi două femei. Ele au tras scaunele din bucătărie şi s-au aşezat pe 
ele, în spatele şi în dreapta celor trei bărbaţi de pe canapea - un fel de 
aranjament la mezanin. Recunosc că am fost dezamăgit că erau doar două: o 
combinaţie de două femei şi opt bărbaţi era la granița inacceptabilului, la 
nivelul standardelor actuale ale comerțului nostru şi am fost reticent să critic 
deschis, dacă aş fi putut evita asta la început. Nu critici publice, desigur — 
publicul, în general, nu era total conştient de ceea ce făceam - ci critica din 
interior, de la genul de paznici profesioniști care ar putea influența misiunile 
viitoare. Şi nu eram impresionat de genul de femei care se plasau singure 
uşor în spatele bărbaţilor: simțeam că vorbea despre felul de subordonare pe 
care aş încerca în mod normal să o evit. Totuşi, arătau foarte bine, ceea ce m- 
a încântat în acel moment, dar a întărit doar anticiparea problemelor viitoare. 
Ambele purtau fuste, niciuna excesiv de scurtă, dar urcarea lor pe scaunele 
înalte îmi arăta mai mult din coapse decât simțeam că intenționaseră. Ambele 
purtau ciorapi negri, despre care admit deschis că sunt preferații mei pentru 
picioarele cu forme frumoase, şi am fost cu adevărat distras în acel moment. 
Dar apoi m-am convins singur - numai cu titlu provizoriu, întotdeauna sub 
rezerva confirmării - că sunt profesioniste serioase şi că într-adevăr sunt 
văzute ca atare, aşa că, pentru moment, am lăsat grijile mele deoparte şi am 
continuat. 

Bărbatul din dreapta adusese fotoliul pe roţi din hol, dar nu şi scăunelul 
pentru picioare. Stătea în fotoliu, lăsându-se pe spate în el cu picioarele 
încrucişate la nivelul genunchilor şi lăsa o impresie elegantă. Purta un 
costum gri. Am presupus de la început că era omul meu de legătură cu 
guvernul şi s-a dovedit a fi adevărat. Lucrasem cu mulți bărbați la fel şi 
simțeam că pot avea încredere în obiceiurile şi abilitățile lui. Aşa se fac 
greşelile, bineînțeles, dar eram încrezător că nu fac una în acea seară. 
Singurul lucru care mă neliniştea era că şi-a aşezat scaunul cu câțiva 
centimetri mai departe de restul grupului decât era strict necesar. Aşa cum 
am spus, sufrageria mea nu e mică, dar nici nu are un spațiu infinit: acei 

câţiva centimetri în plus erau greu de câştigat. În mod clar spunea ceva 
despre nevoie sau atitudine şi m-am avertizat de la început că trebuie să fiu 
atent la asta. 

Scaunele mele din sufragerie sunt modelul Tulip făcute de designerul 
finlandez Eero Saarinen; amândouă flancau acum canapeaua din fața mea şi 
erau ocupate de bărbaţi despre care am presupus că vor fi coordonatorul meu 
de transport şi expertul meu în comunicații. Iniţial nu le-am dat prea multă 
atenție bărbaților deoarece scaunele în sine m-au distras: Saarinen proiectase 
şi centrul de zbor TWA de la aeroportul John F. Kennedy — sau Idlewild, cum 
se numea pe atunci - a cărui clădire devenise pe bună dreptate un model şi 
un simbol absolut al vremurilor ei. Amintea de zilele în care simplul cuvânt 
avion însemna mai mult mai mult decât un simplu motor cu propulsie. Avion 
cu reacție, vacanțe cu avionul, călătorii cu avionul... noul Boeing 707, 
imposibil de rapid şi elegant, strălucirea, orizonturile mai mari, lumea mai 
mare. În afacerea meu ştim cu toţii că ne confruntăm cu legendele a căror cea 
mai bună lucrare - chiar dacă nu a fost neapărat realizată - a fost în mod 
incontestabil înrădăcinată în acea epocă irepetabilă. Periodic mă simt total 
nepotrivit pentru provocare şi într-adevăr, timp de câteva minute, în acea 
seară am simţit că aş vrea să-i trimit pe toți de acolo şi să renunţ chiar 
înainte de a începe. 

Dar m-am liniştit singur, amintindu-mi că noua lume este şi ea 
provocatoare şi că bătrânii ar lua-o la fugă țipând dacă s-ar confrunta cu 
genul de lucruri pe care trebuie să le rezolvăm acum - cum ar fi proporția 
bărbați-femei, de exemplu şi interacţiunile dintre ei. Aşa că nu m-am mai 
uitat la scaune şi am început să mă uit la bărbaţi şi nu am găsit nimic 
îngrijorător. Sincer, transportul e o treabă uşoară - în principal o chestiune 
de buget şi nu aveam nicio constrângere în privința cheltuielilor. 
Comunicaţiile deveneau mai complexe în fiecare an, dar în general un inginer 
conştiincios poate face față provocării. Mitul popular că un calculator poate fi 
exploatat doar de tineri cu piercing-uri ale căror tastaturi erau îngropate sub 
cutii de pizza şi skateboard-uri era o prostie, bineînțeles. Întotdeauna am 
folosit exact ce a venit: un tehnician serios cu un comportament măsurat şi 
precaut. 

În stânga, pe canapeaua de vizavi de mine era cel pe care l-am considerat 
cârtița noastră. Eram atât mulțumit, cât şi îngrijorat de el. Mulțumit, în 
sensul că era evident că se născuse în țară, aproape sigur în Teheran sau în 
una din suburbiile apropiate. Asta era indiscutabil. ADN-ul lui era absolut 
corect; eram sigur că era absolut autentic. Ceea ce era dincolo de ADN-ul lui 
mă îngrijora. Eram sigur că dacă aş investiga mai departe aş afla că a părăsit 
Iranul în tinerețe şi a venit în America. Ceea ce în general era cel mai bine 
pentru cârtițe: autenticitate etnică de necontestat şi loialitate de partea 
noastră de necontestat. Dar - şi poate că eu sunt mai sensibil la această 
problemă decât colegii mei - acei ani de formare în America au lăsat urme 

atât fizice cât şi mentale. Cerealele îmbogăţite cu vitamine, laptele, 
cheesburgerii — toate fac diferența. Dacă, de exemplu, să presupunem în mod 
bizar, că acest tânăr ar avea un frate geamăn care a rămas în urmă şi acum i- 
aş compara unul lângă altul, nu am nicio îndoială că această cârtiță a noastră 
ar fi cu trei centimetri mai înalt şi cu cel puţin trei kilograme mai greu decât 
fratele său. Nu e mare lucru, ai putea spune, sincer, şi aş putea fi de acord — 
doar că felul de centimetri şi felul de kilograme contează. Trei centimetri 
americani, plini de încredere contează mult. Trei kilograme americane - pe 
piept şi umeri, nu pe burtă - contează enorm. Dacă o să am timp să-l fac să 
piardă din greutate şi să-şi corecteze poziția rămâne de văzut. Dacă nu, după 
părerea mea, vom porni la acțiune cu o sursă majoră de nesiguranţă chiar în 
inima operațiunii noastre. Pe de altă parte, când am fost siguri, în afacerea 
noastră? 

La celălalt capăt al canapelei de vizavi de mine era trădătorul nostru. Era 
puţin trecut de vârsta de mijloc, neras, puțin cam gras, puţin cărunt, 
îmbrăcat într-un costum mototolit, în mod clar clar produs de un croitor 
străin. Cămaşa era şifonată, închisă la gât şi nu purta cravată. Ca toți 
trădătorii putea fi motivat ori de ideologie, ori de bani, ori prin şantaj. Speram 
să se dovedească a fi banii. Eram suspicios la ideologie. Bineînţeles că îmi dă 
un sentiment plăcut când un om riscă totul deoarece crede că țara mea e mai 
bună ca a lui; dar o asemenea convingere aduce cu ea izul fanatismului, iar 
fanatismul este în mod inerent instabil, chiar rapid schimbător: în mintea 
încinsă a unui fanatic, chiar şi o banală imaginație poate duce la o 
încăpățânare de catâr. Şantajul este şi el schimbător: ceea ce este jenant într- 
o zi s-ar putea să nu rămână aşa pentru totdeauna. Gândiţi-vă în urmă: 
homosexualitatea şi infidelitățile provocate au produs bogății peste măsură. 
Am mai da acelaşi răspuns astăzi? Cred că nu. Banii dau dependenţă. Cei 
care îi primesc prind gustul şi nu pot renunţa. Informaţiile din interior ale 
băiatului nostru erau în mod clar absolut cruciale, aşa că speram că a fost 
cumpărat şi plătit, altfel am fi adăugat un al doilea strat de incertitudine în 
amestec. Nu, după cum am mai spus, că nu e întotdeauna incertitudine în 
inima a ceea ce facem: dar ce-i prea mult e prea mult. Atât şi nimic mai mult. 

Între cârtiță şi trădător era bărbatul care era în mod clar destinat să 
conducă operaţiunea. Era ceea ce cred că toţi ne-am dori în acea poziţie. În 
particular cred că un grafic referitor la creşterea şi scăderea capacităților 
mentale față de cele fizice la bărbaţi ar arăta vârful clar pentru ambele la 
vârsta de treizeci şi cinci de ani. Înainte - atunci când am avut de ales - am 
lucrat cu bărbaţi nu mai tineri de atât şi nu trecuţi de patruzeci de ani. Am 
estimat că bărbatul din fața mea se încadra exact în acel interval. Avea corpul 
compact, nici uşor, nici greu, în mod clar simțindu-se bine în mintea şi trupul 
său şi în mod clar simțindu-se bine în privinţa competențelor. Probabil ca în 
prima ligă la baza a doua. Ştia ce face şi putea să o facă toată ziua, dacă 

trebuia. Nu era arătos, dar nici urât; din nou, comparațţia atletică era, aşa 
simțeam, apt. 

— Bănuiesc că e spectacolul meu, a spus el. 

— Greşeşti. E al meu, am spus. 

Nu eram sigur cum să caracterizez felul în care vorbea: era un om umil 
care pretindea că nu este? Sau era un bărbat arogant pretinzând că este umil 
pretinzând că nu este? Evident era o întrebare. Trebuia să-mi dau seama, aşa 
că nu am mai vorbit. Doar am aşteptat răspunsul lui. 

A venit sub forma unui început de gest fizic: a bătut aerul în fața lui, cu 
mâna dreaptă, cu încheietura mâinii şi cu palma spre mine. Era o mişcare 
prin care intenționa în mod clar să mă calmeze, dar era şi un gest de 
supunere, înrădăcinat în obiceiurile străvechi: îmi arăta că nu este înarmat. 

— Bineînţeles, a spus el. 

I-am imitat gestul: am bătut aerul, încheietura spre el, palma deschisă. 
Am simțit că repetiţia întăreşte semnificația; am intenţionat ca gestul să 
spună, Bine, nicio problemă, nicio supărare, să rejucăm punctul. Interesant că 
din nou gândeam, în mod inconștient, în metaforele sportive. Dar asta era o 
echipă, la urma urmelor. 

Am spus cu voce tare: 

— Tu eşti conducătorul pe teren. Eşti ochii şi urechile mele. Trebuie să fii, 
cu adevărat. Nu pot şti ceea ce tu nu ştii. Dar să fie clar. Nicio acțiune 
independentă. Tu poți fi ochii şi urechile, dar eu sunt creierul. 

Probabil a sunat prea defensiv, în mod inutil: aruncând deoparte 
modestia, aşa cum trebuie din când în când, am fost, în cele din urmă, destul 
de bine cunoscut de o parte mică a celor interesați, pentru multele mele 
operațiuni de succes care se ocupau de câte un individ teribil de încăpățânat. 
Eram competent în rolul meu, fără discuţie. Ar fi trebuit să am puţin mai 
multă încredere în mine. Dar era târziu şi eu eram obosit. 

Omul de legătură al guvernului m-a salvat. 

— Trebuie să vorbim exact despre ce vom face, a spus el. 

Ceea ce m-a surprins un moment: de ce am adunat o echipă înainte ca 
misiunea să fie definită? Dar avea dreptate: în afară de faptul că vom merge în 
Iran -— şi să recunoaştem, acum toți mergem în Iran -— niciun detaliu nu a fost 
încă stabilit. 

— Trebuie să fie despre capacitatea nucleară, a spus trădătorul. 

— Bineînţeles — ce altceva e acolo, într-adevăr? a spus una dintre femei. 

Am observat că avea o voce încântătoare. Caldă şi puţin intimă. În spatele 
minții mele m-am întrebat dacă aş putea s-o folosesc într-un rol de seducţie. 
Sau îmi va crea şi mai multe probleme, cu puterea ei? 

— E problema influenţei regionale, a spus omul de la comunicaţii. E 
important? Dar hei, ce ştim? 

— Influenţa lor regională depinde în totalitate de amenințarea nucleară, a 
spus omul de la guvern. 


VP-MAGAZIN 


Lee Child SECŢIUNEA 7 (A) (OPERAȚIONALĂ) 


l-am lăsat să vorbească aşa o vreme. Eram bucuros să ascult şi să 
observ. Am văzut că cei doi duri din spate se plictiseau. Aveau pe față 
expresia e peste nivelul meu. 

— Putem pleca? a întrebat unul. Ştii ce fel de lucruri putem face noi. Poţi 
să ne dai detaliile mai târziu. E în regulă? 

Am aprobat din cap. Era în regulă pentru mine. Unul dintre ei s-a uitat 
înapoi de la uşă cu expresia de mai devreme: Nu ne trimite să murim prea 
repede. 

Bieţii infanterişti. În tăcere le-am promis că nu-i voi trimite. Ceilalţi erau 
încă adânciţi în discuție. O suceau şi o învârteau şi se refereau la una şi la 
alta. Felul în care fotoliul pe roți era aproape de podea făcea ca fața 
bărbatului de la guvern să fie exact lângă partea dreaptă a picioarelor femeii. 
L-am invidiat. Dar el nu era impresionat. Era mai interesat să filtreze tot ce s- 
a spus prin lentilele înguste ale propriilor preocupări. La un moment dat a 
ridicat privirea către mine şi m-a întrebat direct: 

— Exact, cât de mult deranj vreţi pentru Departamentul de Stat? 

Ceea ce nu era o întrebare atât de prostească precum suna. Era un 
adevăr etern că puteai obţine foarte puţine fără să superi într-o anumită 
măsură Departamentul de Stat. Şi exact de asta lucram cu oameni de 
legătură: au fost în mijlocul furtunii suficient de mult ca să putem să ducem 
la capăt orice operaţiune era atunci în joc. M-am gândit că întrebarea lui 
implica o ofertă: ar face ce era nevoie. Ceea ce am considerat atât generos cât 
şi curajos. 

— Fiţi atenţi, cu toţii, am spus eu. Voi încerca să fac toată treaba pe cât 
de liniştită şi fără probleme se poate. Dar toți suntem adulți. Ştim cum merge. 
Vă voi solicita un efort suplimentar dacă va trebui. 

După aceea, coordonatorul de transport a pus o întrebare legată de 
subiect, dar mai lumească: 

— Pentru cât timp ne angajăm? 

— Optzeci de zile, am spus. Nouăzeci, maximum. Dar ştiţi cum este. Nu 
vom fi pe tren în fiecare zi. Vreau să vă planificaţi toți şase luni. Cred că aşa e 
realist. 

Afirmaţie care a liniştit lucrurile puţin. Dar în final toți au aprobat din 
cap şi au fost de acord. Ceea ce, din nou, consideram că era curajos. Ca să 
folosesc o altă metaforă din sport, ştiau regulile jocului. O operaţiune care 
ținea şase luni, în străinătate pe teritoriu ostil, producea în mod sigur 
pierderi. Eu ştiam asta şi ei ştiau asta. Unii dintre ei nu se vor întoarce acasă. 
Dar niciunul dintre ei nu s-a clintit. 

A mai fost cam o oră de discuţii, apoi încă o oră. Am simţit că am ajuns 
să îi cunosc pe toți atât cât aveam nevoie. Nu au plecat decât când se făcuse 
aproape dimineaţă. Mi-am sunat editorul imediat ce au ieşit pe uşă. M-a 
întrebat cum eram, ceea ce de fapt însemna, din partea unui editor: 

— Ce ai pentru mine? 

I-am spus că sunt înapoi în joc cu ceva destul de bun şi că într-un 
termen limită de şase luni aş putea să finalizez. M-a întrebat ce este şi i-am 
spus că era ceva ce a apărut când eram pe val. Am folosit tonul pe care îl 
folosesc întotdeauna cu ea. Era nesigură dacă vorbesc serios sau nu. Aşa că a 
întrebat din nou. l-am spus că am deja personajele şi că intriga va evolua pe 
parcurs. În principiu, în Iran. Ca o glumă personală am formulat toată chestia 
în limbajul pe care-l putem vedea în recenziile comerciale, dacă ele există: am 
spus că nu va depăşi limitele genului, dar ar fi un exemplu solid pentru el. 

versiunea în limba română 


UNCRIS 


La 16.11.1974, prin Radio-Telescopul Arecibo a fost 
trimis în adâncul spaţiului un semnal conținând 
detalii despre cum poate fi localizat Pământul. 
Astăzi are loc Primul Contact... 

...dar nu aşa cum aţi fi crezut. 


Aceasta este Legea Junglei — 

la fel de veche şi adevărată precum cerul; 
Lupul care o va respecta va prospera, 

iar Lupul care o va încălca trebuie să moară. 
Legea acționează în ambele sensuri... 
Pentru că - 

Puterea Haitei este Lupul, 

iar Puterea Lupului este Haita. 


- Rudyard Kipling 

Pe când soarele apunea peste nemărginita pădure alaskană, un sunet ascuțit 
de rupere a spart liniștea atotstăpânitoare. Când sunetul a răsunat peste întinderea 
pustietăţii, a apărut o singularitate punctiformă, atât de mică încât era indistinctă 
în întunericul înconjurător. Punctul avea un micron în diametru. Ca să acopere 
vârful unui ac hipodermic, era nevoie de o sută microni. E greu de explicat în 
termeni ştiinţifici tehnologia necesară pentru a crea această singularitate 
punctiformă când cunoştinţele sunt mult prea îndepărtate în viitor. Pentru ca acest 
punct cu diametrul de un micron a penetrat câmpul spațiu/timp al planetei noastre 
cam la fel cum un țânțar își găseşte calea printre straturile epidermice ale pielii. La 
fel ca ţânţarul, micro-mecanoreceptorii au sondat, căutând zone de minimă 
rezistență, perforând și înaintând prin nivele și straturi invizibile. Până ce, în final, 
au găsit un punct infinitesimal, unde câmpul spațiu/timp al Pământului era cel mai 
subțire şi, pur şi simplu, au perforat o gaură prin el. 

Iniţial, orificiul a apărut la un metru deasupra solului pădurii, menținându-și 
poziţia în timp ce se expanda gradual. În mai puţin de un minut, gaura a crescut la 
un milimetru, continuând să expandeze exponențial. După două minute a crescut 
la un metru. După ce a atins un diametru perfect circular de doi metri și-a stopat 
expansiunea. În jurul perimetrului deschiderii zumzăia energia brută. Descărcări 
electrice galben strălucitoare se arcuiau de la o margine la alta creând forme 
caleidoscopice. 

Prin deschizătură a ieșit o Creatură. Călătorise de pe planeta sa pentru a intra 
pe a noastră. Strecurându-se printre praguri, trecând în universul nostru. Existând 
pentru o nanosecundă în două realități diferite peste spaţiu şi timp. Deschiderea 
către o altă lume s-a închis în urma ei. Pur şi simplu a încetat de a mai fi, lăsând 
Creatura în urmă, pentru a livra un răspuns la invitaţia Pământului. 


16 Noiembrie 1974, 
Radiotelescopul Arecibo din Puerto Rico. 


Oamenii de ştiinţă au emis timp de trei minute un mesaj radio interstelar; 
scopul mesajului a fost acela de a fi recepționat și descifrat de inteligența 
extraterestră. Doar cu zero şi unu, 1679 cifre binare, informau ființele inteligente din 
spațiu unde anume, cu precizie, se aflau oamenii și cum arătau fizic. Mesajul 
conținea detalii despre elementele chimice ale ADNului uman, şi date despre 
mediu şi demografie. 

Mesajul era purtat de unde radio care călătoreau cu viteza luminii către 
centrul Căii Lactee. Spaţiul fiind inimaginabil de vast, oamenii de ştiinţă nici nu se 
aşteptau ca mesajul să ajungă în centrul galaxiei înainte de 25.000 de ani. Și pentru 
că răspunsului prin aceleași mijloace i-ar fi trebuit alte 25.000 de ani ca să sosească, 
e de presupus că oamenii de știință de la Institutul SETI (Search for Extra-terrestrial 
Intelligence) nu se așteptau să primească vreun răspuns prea curând. Se înșelau. 
Rău de tot. 

Este uimitoare naivitatea acestor aşa ziși experți spaţiali în trimiterea unui 
asemenea mesaj. Naivi prin ideea lor de a furniza aiurea informaţii vitale despre 
existența noastră unei forme de viaţă extraterestră. Naivi, pentru că se așteptau ca 
aceste fiinţe extraterestre, inteligente, să fie binevoitoare cu noi. Să ne întâmpine 
cordial, cu braţele deschise. Nici o clipă nu s-au gândit că propria noastră istorie ne 
oferă lecții importante despre ce se întâmplă când civilizaţii diferite intră în 
contact. Întrebaţi-i pe cartaginezi și babilonieni. Întrebaţi-i pe egipteni şi asirieni. 
Întrebaţi ultimele triburi sud-americane, adăpostite în pădurea tropicală tot mai 
restrânsă, sau pe amerindienii din America de Nord care timp de 12.000 de ani au 
străbătut preriile, înainte ca sosirea omului alb să le schimbe modul de viață 
pentru totdeauna. Istoria noastră ne spune repetat și apăsat că, atunci când o 
civilizație avansată întâlneşte una mai primitivă, aceasta din urmă încetează să mai 
existe. 


Călătorind cu 300.000 km/s, radio-mesajul Arecibo a ajuns la limita 
sistemului nostru solar în mai 1975, a trecut de Alpha Centauri în martie 1978 şi Ross 
128-b în octombrie 1985. În iunie 1988 mesajul a trecut de Wolf 1061-d şi Gliese 832- 
c în 1990, transmisia trecând printre stelele Eridian în 1994, și dincolo de 61 Virgins- 
b în iulie 2002. Încă nedetectat și neauzit. 

Transmisia de la Arecibo a mai călătorit încă 17 ani fără răspuns. În 2019, în 
Constelația Aquarius mesajul a ajuns într-un sistem planetar ce orbita în jurul unei 
stele pitice numită de umanitate Trappist-l. La fel ca în propriul nostru sistem 
solar, gravitația a aranjat planetele Trappist pe orbite diferite față de steaua lor. Una 
dintre planete, Trapist-le, îndeplinește criteriile principiului Goldilocks şi prin 
coincidenţă, are aproximativ aceeași mărime ca propria noastră planetă. Precum 
Pământul, Trappist-le are o atmosferă compactă cu o masă comparabil; la fel şi 
densitatea, temperatura şi gravitația. Suprafaţa planetei este acoperită cu zone de 
lichid, foarte similar cu apa de pe Pământ. Trappist-le seamănă cu Pământul, doar 
că se află la 39 ani lumină depărtare, rotindu-se în jurul unei alte stele, muribunde. 

Aici, în cele din urmă, mesajul Arecibo a fost interceptat și descifrat, într-o 
lume aflată la 369 trilioane de kilometri depărtare de Pământ. Totuși, deși 
transmisiunea şi-a continuat misiunea, tot mai adânc în spaţiu, locuitorii de pe 
Trappist-le nu au trimis un mesaj radio reciproc către Pământ. 

În schimb, au trimis Creatura care acum stătea singură în sălbăticia 
întunecată alaskană. 

Avea doi metri înălţime şi o formă cilindrică. Cu niște membrane ce-i 
înconjurau baza, Creatura utiliza un fel de locomoţie ondulatorie, similară speciilor 
de şerpi de pe Pământ, pentru a se deplasa neauzită pe solul pădurii. Creatura nu 
avea echivalentul unei guri, pentru că nu avea nevoie să respire, nici să ingereze 
lichide sau solide pentru a se alimenta. Cu mult timp în urmă, civilizația Creaturii 
s-a adaptat să valorifice puterea stelei pitice, convertind energia solară printr-un 
proces avansat de fotosinteză. Nu comunicau printr-un limbaj audibil, având 
dezvoltată telepatia, care le permitea comunicarea instantanee între grupuri şi 
indivizi. Trupul avea o construcţie robustă, evoluat și adaptat la forțele 
gravitaționale existente în lumea sa. În afara unei reţele circulare de senzori plasați 
în partea de sus a corpului, exteriorul îi era protejat de solzi groși, suprapuși. 

Deşi Creatura nu avea picioare, avea ceea ce un om ar fi considerat a fi brațe, 
dar o comparaţie mai apropiată ar fi fost cu niște tentacule. În jurul trupului 
tubular, erau poziționate șapte tentacule terminate cu câte un tampon plat și larg, 
similar unei palme umane; iar pe fața internă a fiecărui tampon, mii de mici 
filamente senzitive filtrau informaţiile din mediul înconjurător, fiind echivalentul 
simțurilor omenești. 

Cele șapte tentacule, înfășurate în jurul torsului Creaturii în spirală 
descendentă, precum iedera, s-au desfăşurat încet, cu o eleganţă sincronizată, când 
Creatura a început să execute sarcinile pentru care fusese trimisă pe Pământ. 
Catalogarea tuturor tipurilor de forme de viață găsite pe o rază de 50 m de punctul 
de emergenţă. Creatura a detectat o faună mică în interiorul florei, insecte și 
variate mici mamifere, dar nici un organism nu se potrivea cu mamiferul biped, 
care se autonumea om. 

Mesajul Arecibo stabilea că înălțimea medie a omului este de 1,753 m, cu o 
structură genetică compusă în principal din hidrogen, carbon, azot și fosfor. 
Mesajul confirma structura genetică a tuturor formelor de viață de pe Pământ, ca 
fiind o scară în dublu helix, aceeași pe care o avea Viața de pe planeta natală a 
Creaturii. Informaţia demografică conținută în mesajul Arecibo a fost folosită 
pentru a selecta locaţia sosirii Creaturii pe Pământ. Absența semnăturilor în 

infraroșu însemna absenţa tehnologiei, adică absenţa activității umane. Se părea că 
pe o rază de 100 km nu există nici o activitate umană. 

Creatura a continuat scanarea vegetației din împrejurimi, înregistrând 
diferite tipuri de copaci, arbuşti, plante şi iarbă. Pentru că Creatura avea o 
structură bazată pe siliciu, împărtăşea mai multe similarități cu plantele de pe 
Pământ decât cu fauna bazată pe chimia carbonului — care este structura a 75% din 
viețuitoarele de pe Pământ. Temperatura ambientală confirma că această zonă este 
habitabilă. Delicatele filamente-senzori de pe tampoanele Creaturii au măsurat 
componentele chimice ale atmosferei terestre. Procentul de 78% azot era 
inconfortabil, dar respirabil. Însă cei 21% oxigen erau o mare problemă. Deși nu 
avea nevoie să respire gazele ambientale ca să existe, proprietăţile corozive ale 
unui nivel de oxigen atât de ridicat vor fi greu de suportat. Programată să rămână 
în acest loc timp de 2,42 ore terestre, Creatura a calculat că exteriorul ei ar trebui să 
reziste atmosferei Pământului durata necesară de timp ca să-şi completeze 
misiunea. 

Creatura a încheiat evaluarea atmosferică: argon 0,93%, bioxid de argon 
0,04%, cu urme de heliu, hidrogen, metan, neon şi kripton. Deşi nu ideală, 
atmosfera terestră nu va stânjeni Planul. 


Dacă Creatura găsea Pământul adecvat, atunci după reîntoarcerea sa acasă, 
va începe desfășurarea unei ofensive pentru eliminarea populaţiei umane de pe 
această planetă. Va fi reținut doar un număr minimal, care să îndeplinească 
diverse activităţi de terraformare pentru reducerea azotului excesiv şi a oxigenului 
din atmosferă. Subjugarea rasei umane urma să fie rapidă și terminată în trei zile 
terestre. 

Planul necesita portaluri care să penetreze câmpul spaţiu/timp dintre Acasă 
și Pământ în mii de zone izolate, pe toată suprafața planetei. Prin aceste portaluri 
vor invada armate numeroase care vor eradica simultan întreaga rezistenţă. 
Umanitatea nu va avea nici un loc unde să se ascundă; eradicare până în pragul 
extincţiei va avea loc concomitent pe toată planeta. 

Creatura nu simţea animozitate pentru locuitorii umani ai Pământului. 
Emotii precum dușmănia, ca de altfel orice emoție, încetase demult să existe la cei 
de Acasă. Decizia de a înlătura omenirea de pe această planetă fiind pur necesară 
și logistică. Terra avea un mediu planetar similar cu cel de Acasă, iar locuitorii 
acestei lumi trebuiau să se extindă pentru a supraviețui ca civilizaţie. 

Îşi trimiseseră propriile sonde în întunericul spaţiului nemărginit, căutând în 
van planete locuibile. În urmă cu patru luni de-ale lor, mesajul Arecibo a ajuns 

Acasă, punând la dispoziţie o posibilă soluţie pentru expansiune și supraviețuire. 
O lume nouă. O planetă nouă. Un nou început. Terra. 


Creatura şi-a petrecut 52% din timpul acordat misiunii executând hărți ale 
poziţiilor constelaţiilor de pe cerul de deasupra, când senzorii săi au identificat 
multiple forme de viață care se apropiau dinspre nordul polar. Printr-o serie de 
pulsuri instantanee, Creatura monitoriza progresul formelor de viață, senzorii 
analizând traiectoria pe care avansau. Veneau direct către poziția sa curentă, unde 
vor ajunge peste 0,19 ore terestre. Imperturbabilă, Creatura a continuat evaluarea 
programată referitoare la poziția pământului și spațiul înconjurător din sistemul 
solar. 

În partea superioară a trupului creaturii, pielea s-a separat dezvăluind un 
muşchi vibrator în formă de calotă. Muşchiul era dotat cu milioane de pixeli ca 
receptori, asigurând un câmp vizual de 360. Versiunea de simţ vizual al creaturii 
funcționa prin interpretarea obiectelor, utilizând diverse lungimi de undă ale 
luminii, fiecare adaptată pentru anumite medii. Pe când formele de viață se 
apropiau, Creatura şi-a comutat senzorii pe infraroșu, îmbunătățind condiţiile de 
lumină slabă cu abilitatea de a detecta semnătura emisă de căldura corporală. O 
verificare a cronometrului său intern i-a arătat că mai sunt 1,18 ore terestre până la 
redeschiderea portalului. Timpul estimat până la contactul cu formele de viaţă: 
0,16 ore terestre. În liniștea din întunecatul ţinut păduros al Alaskăi a reluat 
colectarea de informaţii asupra mediului înconjurător. 


MI2 s-a aşezat cu capul întors într-o parte și cu piciorul din spate a încercat 
să-și elimine colierul GPS din jurul gâtului. Detalii despre traseul parcurs şi 
locaţiile în care ajungea erau transmise în fiecare oră către un satelit de 
monitorizare. După ce erau descărcate, informațiile erau folosite pentru a-i marca 
harta arealului și locaţiile, în diverse perioade ale anotimpurilor alaskane. 

M12 fusese împușcat cu o săgeată cu Telazol anul trecut, din elicopter, și i se 
ataşase un colier în cadrul Programului ” Wildlife & Fisheries” pentru monitorizarea 
populaţiei de lupi din Alaska. 

Datorită izolării și inaccesibilităţii zonei, trecuseră mulți ani de când nu mai 
fusese desfășurată o asemenea acțiune. Dar, în decada anterioară, succesul 
Programului Yellowstone de reintroducere a marelui lup cenușiu în parcurile 
naționale, a trezit atenția Americii şi chiar a întregii lumi. Lupii din Yellowstone au 

devenit celebrități canine prin documentarele câştigătoare de premii, așa că, 
oamenii au dorit să afle mai multe despre lupi. Nici un alt lup nu a rămas mai 
necunoscut și mai misterios decât McKenzie din nord-vesti. 

M12 a devenit el însuși o mică celebritate în cadrul Programului ” Wildlife & 
Fisheries” pentru că era doar al doisprezecelea lup Mckenzie, căruia i s-a aplicat 
colier în regiunea McCarthy din Parcul Naţional Wrangell St. Elias. Dacă semnalul 
lui M12 s-ar fi menţinut în aceeaşi poziție timp de două zile sau dacă înceta să mai 
fie transmis, Departamentul ” Wildlife & Fisheries”, ar fi cercetat pădurile alaskane 
căutându-l pentru a afla cauza. 

M12 aparţinea haitei McCarthy, care trăia în valea mărginită de munţi înalți, 
între frontierele americană și canadienă. Teritoriul sălbatic, protejat, se întindea pe 
o suprafață de peste 80 milioane km?, acoperind o zonă mai mare decât Scoţia, ceea 
ce îl făcea cel mai mare şi mai izolat Parc Naţional din America de Nord. 

Evoluţia făcuse ca lupii să-şi poată sincroniza pe fazele somn, astfel încât 
membrii haitei să doarmă în faze diferite pe timpul nopții, asigurând siguranța 
haitei faţă de un atac prin surprindere. Masculul şi femela alfa din haita McCarthy 
nu dormeau în faze, unul dintre multele privilegii ale celor aflaţi la comandă. În 
schimb se odihneau, spate în spate, în mijlocul ascunzișului, cu stomacurile pline 
cu carnea celor doi caribou pe care-i vânaseră în acea zi. M12 stătea de veghe la 
marginea haitei. Cu ochii atenţi, urechile ciulite în toate părțile, cercetând sunetele 
nopții alaskane. Nasul filtra din aerul serii orice miros străin de haită, de vale, de 
pădure. 

M12 a încremenit ca o statuie când a detectat ceva ce nu aparținea pădurii la 
sud-est de vizuină. Primul indiciu a fost un crack ascuţit, asemănător cu sunetul 
puternic făcut de ruperea gheții datorită fisurilor interne. Ca frecvenţă, era mult 
deasupra capacităţii auditive a oamenilor. Dar nu și pentru cele două milioane de 
ani de evoluţie ale auzului de vânător al lui M12. 

Întinzându-și gâtul în sus, M12 a slobozit un urlet intens care a trezit din 
somn întreaga haită. În câteva secunde, toţi lătrau şi mârâiau către prezența 
neidentificată și nevăzută care a îndrăznit să intre în pădurea lor. Ceva necunoscut 
le-a invadat casa. Teritoriul bogat controlat de haită le asigura din plin hrana de-a 
lungul tuturor anotimpurilor. În mod constant, alte haite făceau incursiuni în 
interior şi de fiecare dată se confruntau cu ferocitatea lupilor McCarthy. Această 
vale, teritoriul şi existența, le depindeau de menținerea dominanţei lor. Cu cei doi 
alfa în frunte, haita McCarthy a plecat să cerceteze sursa intruziunii. 


1 Lupul nord-vestic (Canis lupus occidentalis), lupul din Valea MacKenzie, lupul din Munţii Stâncoși, lupul 
alaskan/canadian — este o subspecie de lup cenușiu din vestul Americii de Nord. 

Se deplasau cu o viteză constantă de 8 km/h pe potecile făcute de cerbi, 
schimbând periodic locul din frunte, în direcția în care percepţia lor canină a 
înțeles că ar fi ceva neobișnuit în pădurea lor. 

Nu după mult timp, adierea vântului le-a adus un miros ciudat, 
nemaiîntâlnit până atunci. Urma nefamiliară le dădea o direcţie clară a prezenţei 
neobișnuite şi haita a mărit ritmul ca să ajungă la sursă. 

M12 asigura spatele însoţit de cele două surori ale sale, care vor părăsi în 
curând haita McCarthy împreună cu el. Când va reveni lumina zilei, M12 şi 
surorile sale se vor muta către marginea văii și-și vor alcătui propria haită. 
Amândouă erau niște lupi puternici, una având blana într-un amestec de gri cu 
alb, iar cealaltă, un argintiu luminos din cap până la coadă. M12 însuși era o 
imagine în oglindă a masculului alfa. Avea trei ani, blana deasă de culoarea nopții 
cele mai întunecate, și cântărea mai mult de 60 kg. Singura diferență dintre M12 și 
fratele său era un mic petic alb de pe fruntea lui M12, care i-a adus porecla de 
“Black Beauty’ dată de rangerii de la "Wildlife & Fisheries”. Restul lupilor din haita 
McCarthy aveau blana groasă într-un amestec de pete cu toate nuanțele de 
cenușiu, argintiu, negru și alb. În număr de 42, se coordonau perfect, ca o 
companie, o haită. Fiecare înțelegând din instinct născut că supraviețuirea 
depindea de acțiunea comună, ca un tot. 

Poemul lui Rudyard Kipling “Legea junglei” descrie cel mai bine acest mod de 
viață: "Puterea haitei este lupul, iar puterea lupului este haita’. 

Haita a ajuns într-un luminiș, și, fără pauză, s-au împrăștiat în jurul 
periferiei, formând un cerc larg în jurul ființei necunoscute. Toţi ca unul, urmându- 
și conducătorii alfa, au început să strângă cercul ca să prevină orice încercare de 
scăpare. Fiecare cu trupurile încordate, cu urechile ciulite, orientate spre înainte. 
Cu buzele rânjite şi colții expuși, cu blana ridicată pe spate și cozile orizontale față 
de sol. 


Chiar dacă Creatura percepea o amenințare din partea formelor de viaţă care 
o asediau, poziția sa staționară nu lăsa să se vadă nici un indiciu exterior. Câmpul 
său vizual la 360 în infraroșu a evaluat cu calm cele 42 de forme de viaţă indigene 
necunoscute. Creatura le-a analizat fiecăreia mărimea şi masa, pe baza semnăturii 
lor termice. Formele de viață care o înconjurau mențineau o distanță stabilă de 10 
m. Pentru că nu sesiza un pericol imediat, Creatura a continuat să adune 
informații, aşteptând deschiderea portalului peste 1,02 ore terestre. 

Înțelegerea lupilor asupra mediului lor şi a locuitorilor din acesta era 
simplistă. Ei trăiau în pădurea care adăpostea toate animalele şi toate își aveau 
locul lor. Teritoriul haitei cuprindea valea şi pădurea înconjurătoare. Dincolo de 
aceasta existau alte haite, care aveau propriile lor teritorii. În teritoriul lor erau 
animale, iar unele dintre acestea puteau fi periculoase pentru haită. Lupii nu aveau 
un nume pentru urșii grizzly care cutreierau prin pădure după cum voiau, dar 
asociau ursul cu faptele cunoscute. Era mai mare, mai puternic și mai dur decât 
mulți lupi. Avea colți feroci, gheare și un miros specific. Un miros care declanșa un 
avertisment de supraviețuire în creierul fiecărui lup. Când haita întâlnea un urs, 
evoluţia îi învățase să evite marele animal maroniu cu colţi sălbatici și gheare. Dacă 
era necesar, îl puteau ataca și ucide, dar ar pierde mulți frați și surori. 

Dar Creatura aflată acum în faţa lor, se afla mult dincolo de înțelegerea 
mediului lor și le forța un comportament reflex rar. Luptă sau fugi. 

De-a lungul evoluţiei lupilor, a fost încercată şi testată drept cale de 
supraviețuire neofobia. La confruntarea cu lucruri noi, neofobia, generează o frică 
extremă, iraţională, sau neplăcere pentru tot ce este nou şi nefamiliar. 
Comportamentul neofobic normal era acela de detaşare față de Creatura 
necunoscută. Urmau să observe de departe pentru a măsura gradul de ameninţare 
ce-l reprezenta pentru haită. Intrusul putea fi la fel de mortal precum ursul sau 
benign şi inofensiv. Dar, la nivelul subconștient, primitiv, lupii simțeau că 
Creatura care se afla în pădure, era o monstruozitate pentru natură; că nu 
aparținea mediului din pădurea lor. La nivel adânc, subliminal, simțeau că aceasta 
este o amenințare pentru modul de viață şi pentru supraviețuirea lor. Frica a 
declanșat o reacţie hormonală în lanţ, sinapsele conectând neuroni și receptori 
chimici, inactivi de multe milenii în istoria lupilor. 

Aflaţi acum mai aproape de Creatură lupii simțeau din plin mirosul, o 
duhoare grea, asemănătoare cu vegetația putrezită. Odoarea străină a declanșat 
neurotransmiţătorii, generând cantități uriașe de oxytocină și vasopresină. 
Glandele pituitare, aflate la bazele creierelor lupilor, hormonii adrenocorticoizi şi 
corticosteroizi au inundat receptorii craniali și s-au revărsat prin trupurile lor. 

Pe scurt, prezenţa Creaturii a stârnit o furtună electrică în creierul fiecărui 
lup, trimițând un val de steroizi agresivi asupra minţii și trupului. Strategia 
neofobică a comportamentului normal al lupilor a fost copleșită. Evoluţia a ales 
lupta în locul fugii. O luptă până la moarte. 

Masculul şi femela alfa s-au apropiat treptat, din părți opuse ale cercului. 
Oprindu-se periodic pentru a constata dacă există vreo reacție din partea Creaturii. 
Se mișcau cu trupurile aproape lipite de pământ. Picioarele din spate erau flexate, 
fiecare încărcat cu energie compresată, gata să se elibereze, gata să se năpustească. 
Înaintau pas cu pas. 


Creatura a rămas nemișcată, de parcă nu avea cunoștință de prezenţa ce o 
înconjura. Dar observa cele două forme de viaţă aflate la distanţa de 4 m, urmate 
de alte 40, la 10 m mai în spate. 


Toţi ca unul, haita a urlat la ciudata Creatură aflată în fața lor, şi care nu avea 
nici o formă asemănătoare cu a vreunui animal din pădurea lor. Şi care nu 
manifesta nici un comportament care să semnaleze agresivitate sau supunere față 
de lupi. Creatura stătea nemișcată în obscuritate, nici un semn vizibil de apărare 
sau de evidentă slăbiciune. Dar, mirosul Creaturii a ajuns la receptorii lor olfactivi, 
transmițând un amestec de furie, teamă şi moarte. Fără avertisment, cu o viteză 
incredibilă, cei doi alfa s-au lansat în salt, intenționând să sfâșie intrusul în bucăţi. 


Creatura a răspuns fulgerător. Rotindu-și trupul cu 90, tentaculele ghimpate 
s-au desfăşurat biciuind prin aer. Ghearele ascuţite ca acele, lungi şi groase cât 
degetul unui om, le-au perforat toracele, fiecare injectând doze letale de otravă 
curara, mai puternică şi mai toxică decât orice săgeată făcută de triburile sud- 
americane. Într-o mișcare abia vizibilă, Creatura s-a rotit cu 900, alte două tentacule 
ghimpate au penetrat prin urechile lupilor, pătrunzând în cranii şi eliberând otrava 
direct în creierele celor doi alfa. Moartea a fost instantanee. Instinctul i-a făcut pe 
ceilalți să se retragă. Precum undele făcute de o piatră aruncată în apa unui iaz, 
lupii s-au dat înapoi câțiva metri, în siguranţă. 

Cu excepţia lui M12. Lupul beta şi-a ridicat capul către stele și a slobozit un 
urlet asurzitor prin care își jelea fratele. Unul câte unul, haita s-a alăturat corului 
de deznădejde, urletele reverberând peste întinderea văii. Haita avea un nou Alfa. 

Cu mânia şi jalea haitei încă răsunându-i în urechi, M12 a început să alerge 
într-un cerc larg în jurul Creaturii. Ochii săi pătrunzători căutau orice punct slab. 
Orice diferență. Orice indiciu care să dezvăluie o ţintă pentru atac. Nu a găsit 
nimic. După întoarcerea în poziţia inițială, haita s-a uitat la M12 așteptând ordinul. 

Cu colții dezveliţi, înaintă centimetru cu centimetru. Urmându-și liderul, toţi 
cei 40 de lupi au început să se apropie de Creatură. După câţiva pași, M12 s-a oprit 
și a reevaluat situația; haita l-a imitat întocmai. După ce a avansat din nou cât 
lungimea unui lup, M12 s-a oprit încă o dată. Creatura a rămas nemișcată în 
mijlocul cercului de lupi. M12 și haita au avansat din nou, cu precauţie, reducând 
spaţiul dintre ei și Creatură cu încă o lungime de lup. 


Creatura măsura intervalul dintre ea şi cele 40 de forme de viaţă din jur, 
stabilind cu precizie fiecare distanță individuală. Compara aceste distanţe cu raza 
de acţiune a tentaculelor sale care atârnau încă inerte în josul trupului. Formele de 
viaţă se aflau dincolo de lungimea efectivă a tentaculelor. 0,92 ore terestre până la 
redeschiderea portalului. 


M12 şi haita s-au apropiat de Creatură la o distanţă pe care el o considera a fi 
cât lungimea a patru lupi. În stânga sa se afla sora cea cu blană în pete albe și 
cenușii. La dreapta, sora cu blana sură. În faţă erau întinse pe jos trupurile lipsite 
de viață ale celor doi alfa. Atât de aproape de Creatură, duhoarea de vegetaţie 
putrezită, a intensificat secreția de steroizi agresivi, provocându-i lui M12 o furie 
turbată pe care abia putea să şi-o stăpânească. Ţinea coada dreaptă, orizontală cu 
pământul. Blana de pe spinare era ridicată. Se pregătea pentru atacul violent. Dar 
înainte de a se lansa asupra Creaturii, sora cu blana pătată a sărit prin aer... doar 
pentru a fi lovită mortal de ghearele unui tentacul care i-au străpuns gâtul. Fiind 
atât de aproape de Creatură furia agresivă a lupilor a covârșit orice instinct de 
supraviețuire; a rămas doar Legea Junglei: “Puterea haitei este lupul, iar puterea 
lupului este haita’. În timp ce sora cu blana alb-cenuşie, zăcea sângerând pe pământ, 
haita s-a aruncat la atac. 

Creatura a întâmpinat atacul cu o precizie mortală, superioară ferocității 
acestor forme de viață. Cu o eficiență incredibilă, tentaculele ghimpate au lovit 
injectând otrava letală, ucigând lup după lup. Dar, în acelaşi timp, colții şi ghearele 
sfâşiau Creatura. 


Când unul dintre tentaculele cu gheare i-a ucis tovarășul de haită din faţa sa, 
MI2 a profitat de ocazie ca să muşte strâns tentaculul. Muşcătura unui lup 
McKenzie era cea mai puternică dintre toți lupii, fălcile cu 42 de dinţi și molari 
masivi fiind capabile să zdrobească osul femural al unui elan. Cu o mușcătură ce 
dezvolta 700 kgf, M12 a rupt capătul cu gheare al tentaculului Creaturii, înainte de 
a se retrage la distanţa sigură cât lungimea a patru lupi. 


Chiar dacă Creatura a simţit durere, nu a lăsat să se vadă nici un semn care 
ar fi putut alerta formele de viață despre rana cauzată de atacul concentrat. Încă 12 
forme de viață moarte s-au adăugat primilor doi alfa prăbuşiţi pe solul pădurii, dar 
Creatura şi-a pierdut tamponul de la capătul tentaculului. Dinţii ascuţiţi ca niște 
lame ale acestor forme de viață mușcaseră repetat și adânc în pielea groasă cu 
solzi. Oxigenul caustic din atmosfera terestră pătrundea prin laceraţii şi rănile 
deschise și ardea carnea moale de dedesubt. După ce a făcut o diagnosticare a 
extinderii rănilor, Creatura a canalizat către acestea un fluid vâscos menit să se 
coaguleze şi să le protejeze. Creatura a analizat și modificarea strategiei sale 
curente defensive într-una ofensivă, în faţa celor 30 de forme de viață rămase. A 
concluzionat că defensiva rămânea cea mai potrivită. 

0,79 ore terestre până la deschiderea portalului. 


Vaporii condensaţi proveniți din respiraţia grea a lupilor dimprejur în aerul 
rece al Alaskăi, au învăluit Creatura într-un nor de ceață. Ritmul cardiac al lui M12 
s-a încetinit în timp ce se concentra complet asupra Creaturii, încercând să 
depisteze orice semn sau indicație că inamicul lor ar putea fi rănit. Experienţa de 
vânători spunea că retragerea din faţa unei prăzi periculoase ar putea fi o hotărâre 
tactică bună. Dacă prada avea destule răni, acestea ar fi slăbit-o şi ar fi micşorat 

pericolul pentru haită. Totuşi, Creatura din fața lui M12 nu dădea semne de 
„avarie”, cu excepţia lipsei unui tampon de tentacul, cel rupt de M12. Poate că ar 
trebui să mai aștepte. Continua să cerceteze condiţia în care se afla Creatura, dar 
simțea furia care cuprindea haita. Toţi voiau Creatura moartă, imediat. Ca noul 
alfa, rolul său era să recunoască nevoile haitei şi să acţioneze pentru îndeplinirea 
lor. “Puterea haitei este lupul, iar puterea lupului este haita’. 

Urlând asurzitor s-a năpustit din nou la atac împreună cu haita. 


Când formele de viaţă s-au retras, Creatura a numărat 22 morți împrăștiați 
pe sol, iar ceilalți 20 rămaşi o încercuiau la o distanţă de 4 m, dispersaţi la un unghi 
mediu de 17° între ei. Ultimul asalt a fost atât de feroce în intensitatea lui, pe cât 
erau lupii de sălbatici. Creatura nu putea raţionaliza agresivitatea repetatelor 
atacuri sinucigaşe. Orice forme de viață cu mintea sănătoasă s-ar fi retras după ce 
au suferit asemenea pierderi oribile. Creatura a rulat diagnosticarea propriilor răni 
și a canalizat o cantitate adițională de fluid protectiv pentru a preveni efectul 
corosiv al atmosferei. Din nou, a revăzut opţiunile disponibile. Apărare sau 
ofensivă. Amândouă au fost respinse datorită rănilor extinse provocate de formele 
de viaţă. 

Acum era valabilă o singură opţiune. 

Supraviețuirea. 

0,54 ore terestre până la deschiderea portalului. 


M12 avea ochii aţintiţi la pământul de sub el. Alți zece dintre fraţii și surorile 
sale zăceau morți printre frunzele şi tufișurile stropite de sânge, care împânzeau 
luminișul. Trebuia luată o hotărâre. Cu 20 de lupi puternici, haita rămânea o forță 
formidabilă care putea oricând neutraliza orice incursiune a haitelor din apropiere. 
M12 putea recunoaşte pierderile lor împotriva unui adversar remarcabil şi 
necesitatea retragerii. Dacă M12 ar decide aşa ceva, haita îl va urma înapoi în vale, 
și viața va continua pentru lupii McCarthy. Dar, dacă insista, chiar după uciderea 
Creaturii în următorul atac, ţinând seama de defensiva sa de până acum, fără 
îndoială că vor mai fi şi alte pierderi. Consecințele viitoare ale decimării haitei ar 
însemna că lupii McCarthy îşi vor pierde valea. Ar fi devenit o haită vagaboandă, 

care urma să se strecoare pe nesimţite prin teritoriile altor lupi, întotdeauna 
precaută și temătoare de contactul cu haitele inamice agresive. 

Îngrijorat, noul alfa a făcut un nou circuit prin luminiș, analizând metodic 
pagubele produse Creaturii care stătea nemișcată în centru. În timpul ultimului 
atac, ei au reușit să sfâşie alte două tentacule. Au rămas doar patru, dar la fel de 
letale. Terminând înconjurul, a înţeles cu certitudine că această ciudată Creatură 
nu aparținea pădurii şi nici lumii lupilor. Ascultându-și creierul de lup, s-a 
strecurat într-un spaţiu din spatele surorii sale cu blana sură. Simţurile ascuţite ale 
lui M12 i-au spus că victoria depindea de el. 

“Puterea haitei este lupul, iar puterea lupului este haita’. 

Cu un urlet puternic care a răsunat în toată pădurea, s-a aruncat înainte. 
Haita McCarthy a atacat din nou. 


Creatura a numărat 39 de morti. Cele trei forme de viață rămase se aflau la o 
distanță de 4 m în jurul ei. Ultimul atac s-a transformat într-o luptă cumplită, 
disperată. Formele de viață au fost slăbite şi încetinite de asalturile anterioare; dar 
odată cu fiecare lup doborât de Creatură, alți doi reușeau să-i străpungă defensiva. 
Muşcând și sfâşiind. Colţii pătrunzând adânc printre solzii pielii. Smulgând bucăți 
din straturile senzitive interioare ale trupului său. Deschizând răni noi, expuse 
neiertătorului oxigen. În timpul atacului, analiza scenariilor multiple a dus la 
concluzia că deținea avantajul, iar moartea formelor de viață atacatoare era doar o 
chestiune de timp. 

Fără nici un avertisment, acestea au părăsit lupta, retrăgându-se în siguranţă. 

Dacă Creatura ar fi fost capabilă să aibă emoţii, ar fi înregistrat o dezamăgire 
pentru că victoria s-a aflat atât de aproape. Fără patimă, a constatat statusul 
înrăutățit al integrităţii sale fizice, confirmat de severitatea mușcăturilor multiple şi 
a leziunilor, care duceau la o situație amenințătoare pentru viața sa. Deteriorarea a 
atins o asemenea extindere încât aplicarea fluidului protectiv pe noile răni nu mai 
era posibilă, ceea ce lăsa oxigenul să pătrundă şi mai adânc în țesuturile interne. 

Asalturile devastatoare i-au rupt tampoanele de la şase tentacule, limitându-i 
sever apărarea. Aceleași atacuri viscerale, neîntrerupte, i-au sfâșiat numeroase 
zone ale rețelei vizuale de 360°, lăsându-le complet oarbe. Creatura s-a rotit cu 109 
pentru a compensa cât de mult putea. 

0,38 ore terestre până la deschiderea portalului. 

M12 se lupta să-şi normalizeze respirația. Ultimul atac s-a desfășurat altfel 
decât tacticile obişnuite. Năpustire. Provocare de răni și retragere rapidă pentru 
evitarea contraloviturilor. Un nou asalt, mușcătură, retragere. Totuși, creşterea 
gradului de disperare a haitei a schimbat atacul organizat într-o încăierare turbată, 
haotică. Să ucidă sau să fie ucis; luptă până la moarte. Pe fondul sângelui și al 
carnagiului, ceva din interiorul calităţii sale de conducător, ceva din nebunia 
conflictului prelungit, țipa la el! Retragere și reevaluare a situaţiei haitei rămase! 
Numai la hotărârea lui sau retras lupii rămași. 

Lângă el, umăr la umăr se afla un cenuşiu bătrân. Bătrân dar puternic şi 
experimentat. De cealaltă parte stătea sora sură, care dovedea tot mai mult că-și va 
merita poziția de femelă alfa?. Realizând că impactul următor asupra Creaturii 
urma să fie letal, M12 și-a adunat toate resursele de agresivitate din adâncul său. 
Care să-i maximizeze mânia și ostilitatea. Va avea nevoie de toată furia pentru 
atacul iminent... și final. Pentru că la sfârşit, doar lupii, sau doar Creatura vor 
rămâne în pădure, nimic altceva. 

Concentrat, a început să alerge în jurul perimetrului, la o distanță prudentă 
de tentaculele Creaturii. Căuta slăbiciuni, zone țintă, orice slăbiciune a Creaturii. 
Sora surie se afla în urma lui, urmată de bătrânul cenușiu. Împreună îi dădeau 
roată Creaturii, căutând puncte slabe și defecţiuni în defensiva acesteia. 


Creatura supraveghea cele trei forme de viaţă care o înconjurau alergând. 
După câteva circuite, cea neagră a accelerat, îndepărtându-se de celelalte două. 
Forma de viaţă sură a lăsat un interval între ea și cea neagra, apoi a accelerat ritmul 
și ea. După ce s-a format şi următorul interval, forma cenușie și-a sincronizat și ea 
viteza după celelalte două. Acum alergau toate trei în jurul luminișului. Urmărirea 
vizuală a formelor de viață se dovedea a fi problematică datorită afectării 
senzorilor vizuali ai Creaturii în urma numeroaselor atacuri. Monitorizarea 
individuală devenise imposibilă. Ţinându-se în afara raza de acțiune a ultimului 
tentacul cu gheare rămas, formele de viaţă au redus distanţa de la 4 m la 3 m, apoi 
din nou la 4 m. 


2 Alfa — în text, termenii de frate/soră desemnează doar apartenenţa la aceeași haită. Cei doi alfa fiind singurii din 
haită care se împerechează și produc urmași, nu pot fi niciodată înrudiți biologic, pentru că Natura evită instinctiv 
consangvinizarea ce ar duce la degenerarea populaţiei de animale. 

Creatura a recunoscut testarea sistematică a câmpului său vizual, iar această 
problemă necesita o corecție urgentă dacă voia să supraviețuiască suficient pentru 
a se întoarce acasă. Începu să emită pulsuri nu foarte puternice de sunete 
ultrasonice pe bandă largă care ricoșau de copacii înconjurători, marcând obiectele 
solide staționare. Această formă elementară de ecolocaţie avea o eficienţă limitată, 
dar îi asigura Creaturii informaţii binare, acoperind golurile din sistemul senzorial 
vizual afectat. Printre aceste goluri, formele de viață se aflau sau nu. Dacă erau, 
sonarul le marca trupul moale, detectându-le prezenţa. Când nu erau, sonarul 
marca trunchiurile solide ale copacilor. Satisfăcută că a securizat o potenţială 
slăbire a defensivei, Creatura a continuat să monitorizeze progresul făcut de cele 
trei forme de viaţă. Într-un efort de a îmbunătăţi calitatea ecolocaţiei, a crescut 
gradual frecvența emisiei ultrasonice. La nivelul de 67 Mhz, calitatea ecolocaţiei a 
crescut doar cu puţin, așa încât Creatura a mărit frecvenţa la 70 Mhz. 

0,25 ore terestre până la deschiderea portalului. 


În timp ce lupii dădeau roată căutând vulnerabilități, M12 a simţit că 
Creatura s-ar putea să aștepte ceva. Ceva legat de acest loc specific trebuia să fie 
important. Pe toată durata luptei, Creatura a rămas fix în același loc unde a 
întâlnit-o haita prima dată. Chiar şi când lupii au atacat cu ferocitate maximă, 
Creatura nu s-a mișcat la adăpostul pădurii, unde haita ar fi fost stânjenită în 
acțiunile ei de prezenţa copacilor. Lupii at fi putut profita doar de spaţiile înguste, 
ceea ce le-ar fi limitat eficiența. Asta îl dezorienta pe M12; ce-i aşa special cu acest 
loc? Ce o făcea pe această ciudată Creatură să refuze protecția pădurii? 

Testând insistent limitele de siguranţă, au descoperit zone în care răspunsul 
era absent dacă un lup se apropia ceva mai mult. Zone în care Creatura nici măcar 
nu ridica vreun tentacul ca să se pregătească să pareze un atac. Asta era ceva nou. 
În continuarea acestei lungi bătălii cu strania Creatură, unde nu s-a schimbat 
nimic, nou era ceva bun. Oare Creatura era slăbită în aceste zone? 

Chiar şi fără ghearele otrăvitoare, tentaculele Creaturii și reflexele se 
dovedeau a fi teribil de eficiente în luptă, trântind lupii la pământ, inconștienți. 

MI2 s-a pregătit să se lanseze într-o asemenea zonă identificată, când 
Creatura a început să „țipe”. La început, țipătul s-a menţinut la un nivel constant, la 
fel de tare ca urletul unui coiot rănit. Dar, după un moment, tipetele au crescut în 
frecvenţă şi volum. M12 simţea că tipetele îi sparg urechile. Rapid, aceste țipete, la 
început enervante, apoi iritante, au deveni insuportabil de dureroase. Pentru 

prima dată de la începerea luptei, tipetele i-au forțat pe lupi să se retragă dincolo de 
distanța de 4 lungimi de lup pe care o menţinuseră. Totuși, distanța mai mare, îi 
făcea, pe M12 și tovarășii săi de haită, să suporte mai uşor tipetele intensificate ale 
Creaturii. 


Creatura a baleiat frecvențele ultrasonice, observând că la 67 Mhz, formele de 
viață au încetat să o mai înconjoare. Folosindu-și ultimele resurse limitate de 
energie, Creatura a mărit frecvenţa. Ca răspuns, formele de viață nu numai că şi-au 
încetat intenţiile prădătoare, dar s-au şi retras, mărind distanţa dintre ei. 


Dincolo de Creatură, s-a auzit un puternic sunet de ruptură. Același sunet 
care l-a alertat inițial pe M12 făcându-l să trezească haita din somn şi i-a adus aici, 
la locul acestei bătălii sângeroase. Prin durerea chinuitoare, M12 s-a concentrat, dar 
nu a văzut nimic în spatele Creaturii, decât întunericul. Dar a simţit că, indiferent 
care era sursa sunetului, exista o legătură între acesta şi Creatură. M12 şi-a forțat 
creierul să funcționeze în ciuda durerii care ameninţa să-l lase inconștient. Să fie 
acest sunet motivul pentru care Creatura a rămas în mijlocul luminişului, în loc să 
caute protecția copacilor? Regulile luptei s-au schimbat. S-a întâmplat ceva; ceva s- 
a schimbat în avantajul Creaturii. Percepția lui M12 asupra schimbării creștea, în 
timp ce Creatura, cu mișcări imperceptibile, a început să înainteze către punctul 
negru ce se mărea. 


Portalul a început să se deschidă. Creatura a calculat că mai sunt doar 0,13 
ore terestre până când deschiderea va fi suficient de largă ca să-i permită trecerea 
prin ea. În 6 minute terestre, se putea reîntoarce acasă, părăsind Pământul și aceste 
forme de viață agresive. 


Simţi că Creatura care i-a ucis atât de mulţi frați şi surori ar putea scăpa; Alfa 
a lansat un urlet de adunare către înaltul cerului nopţii alaskane. M12 mai degrabă 

ar fi murit înainte de a lăsa Creatura să scape vie. M12 a ignorat tipetele ce-i 
provocau o durere crescândă. Acum, durerea îi alimenta furia turbată. M12 a urlat 
din nou, semnalând atacul. Adânc în creierul său de lup, știa că Creatura nu 
trebuia să mai trăiască. Urletul, chema Legea Junglei să-l ajute încă o dată. 

“Puterea haitei este lupul, iar puterea lupului este haita’. 


Pe când se deplasa către portal, rămăşiţele rețelei de senzori au înregistrat 
două evenimente. Primul, absenţa tuturor celor trei forme de viață din raza 
senzorilor vizuali rămași. Al doilea, toate cele trei forme de viață s-au năpustit 
direct către punctele de unde erau emise impulsurile ecolocatoare. 

Creatura le-a ignorat, concentrându-se să ajungă la portal şi acasă. 


Transformându-şi durerea în furie, M12 și-a direcționat şi ultima rămăşiţă de 
energie către aceasta și a atacat creatura. A evitat tentaculele, care mai înainte l-au 
trântit la pământ, M12 şi-a încleștat fălcile în ceea ce el credea că este capul. Colţii 
au sfâșiat rănile deja deschise. Țipetele Creaturii au încetat, durerea copleșitoare a 
dispărut ca ceața dimineţii sub razele soarelui. Revigorat, M12 simțea întreaga 
forță ce se revărsa prin venele sale odată cu fluxul de sânge și a continuat să sfâșie 
și mai adânc cu colții şi ghearele în rănile deja făcute. Nu se va opri din sfârtecarea 
Creaturii, până când aceasta nu va zăcea lipsită de viață pe pământul pădurii. 
Simţind victoria, M12 mușca și mai adânc, în timp ce tentaculele îl loveau 
neîndurătoare, iar și iar. 


Extenuată de lupta prelungită și cu reflexele de răspuns diminuate până 
aproape de zero, Creatura se împotrivea cu energia epuizată şi cu singurul tentacul 
cu tampon rămas. În final, într-o încercare disperată de a obţine victoria, şi-a 
pregătit trei pulsuri ecolocatoare aţintite asupra atacatorilor — o contralovitură 
sincronizată. 

Prea târziu. Toate cele trei forme de viață au fost asupra ei imediat, 
provocând pagube critice asupra proiectoarelor de impulsuri. 

Greutatea combinată a celor trei era pur şi simplu prea mult şi Creatura s-a 
cutremurat, oprindu-se înainte de a ajunge la portalul care continua să se 
lărgească. Folosindu-și ultimele vestigii de putere, Creatura și-a avântat tentaculul 
și a zdrobit craniul formei de viață cenușii. Cealaltă, sură, a reușit să evite lovitura 
în plin, dar tot a fost trântită la pământ în stare de inconștiență. Dacă senzorii 
auditivi externi ar mai fi fost funcționali, ar fi înregistrat urletul disperat al formei 
de viață negre când și-a văzut fratele și sora doborâţi. Capabilă să se concentreze 
asupra unei singure ţinte, Creatura nu a pierdut timp și şi-a lovit repetat ultimul 
atacator până a lăsat-o inconștientă, ghearele de pe tamponul tentaculului 
perforându-i trupul. 

În sfârşit, bătălia cu aceste forme de viaţă agresive s-a sfârșit. Creatura se târa 
cu greu către portal şi supraviețuire. A încercat să-și retragă ghearele tentaculului 
înfiptă în ultimul atacator, dar a simţit rezistență. O a doua încercare a eşuat de 
asemenea. Obosită, cu dificultate sporită, s-a târât înainte, trăgând după ea lupul 
negru. 

Când a trecut pe lângă cel cu blană sură, Creatura și-a înfășurat două 
tentacule în jurul trupului nemișcat. Logica îi spunea că Acasă va fi nevoie să fie 
examinată amenințarea pentru așteptata invazie, venită din partea acestor forme 
de viață care s-au dovedit atât de greu de învins. Evaluarea asupra ființelor bipede, 
detaliată în mesajul original trimis, omitea informaţiile asupra altor forme de viață 
indigene, beligerante, atât de periculoase precum acestea. Acasă se va reevalua 
înțelegerea lor asupra planetei Terra: dacă ființele bipede, care au trimis mesajul, 
erau speciile dominante pe această planetă și locul ocupat în ierarhia de pe Terra 
de aceste forme de viaţă, care aproape că au ucis Creatura. Cugeta asupra acestei 
întrebări chinuindu-se să rămână erectă, în timp ce se străduia dureros să înainteze 
către portal. 

0,05 ore terestre, sau trei minute, până ce portalul va ajunge la dimensiune 
maximă. 


M12 şi-a recăpătat cunoştinţa. Gheara Creaturii pătrunsese în colierul GPS, 
unde s-a înțepenit între exteriorul zgărzii din piele şi banda metalică. Această fâşie 
de oțel avea scopul de a-l proteja pe M12 de numeroasele laţuri din cablu pe care 
puitorii de capcane le puneau în pustietatea sălbăticiei. Acum, precauţia rangerilor 
de la “Wildlife & Fisheries” a salvat viața tânărului alfa de amenințarea 

extraterestră, pentru că gheara Creaturii s-a blocat în banda metalică fără a mai 
reuși să străpungă și gâtul lui M12. Lovitura doar l-a lăsat lat câteva momente. 

În timp ce era târât pe pământ, M12 își putea vedea sora sură, târâtă lângă el. 
Revenindu-şi complet, a înțeles că Creatura era încă vie. Lupta cu acesta încă nu 
era terminată. Stupoarea lui M12 a trecut, fiind înlocuită de familiara furie 
agresivă. Dincolo de Creatură, putea vedea o întunecime vibrantă. M12 nu 
înțelegea ce ar putea fi aceasta; simțea doar că e ceva rău, care nu aparținea 
pădurii. 

Cu un efort concentrat, şi-a rostogolit trupul mai aproape de Creatură, 
reușind să slăbească gheara acesteia, după care s-a ridicat în picioare. Adunându-şi 
ultimele vestigii de putere s-a lansat la atac. Colţii au clămpănit, mușcând adânc 
tentaculul care-l reținea; trei mușcături și ultimul tampon a fost retezat. Eliberat, s- 
a aruncat asupra tentaculelor înfășurate în jurul surorii sale, atacându-le frenetic. 
M12 le mușca pe rând, în timp ce celelalte tentacule ale Creaturii loveau slab și 
ineficient peste blana deasă de pe spatele lui. 

Creatura părea aproape gata să moară. M12 a simţit o slăbiciune finală, 
lipsindu-i puterea de a o dobori la pământ. A căzut peste trupul surorii sale, fără a 
mai putea face nimic. Privea doar la Creatura care avansa încet către cercul larg de 
întunecime. 


Creatura a abandonat cele două forme de viață prăbușite epuizate pe pământ 
Și şi-a concentrat ultimul strop de energie rămas ca să ajungă la portal. 

Odată ajunsă Acasă, Creatura va raporta descoperirea formelor de viață 
beligerante întâlnite în misiunea de recunoaștere. Va recomanda asaltul aerian 
asupra populaţiei, prin portaluri deschise în spaţiul de deasupra planetei. Mesajul 
radio portretizase o populaţie formată din forme de viață prietenoase, non- 
agresive, dornice să stabilească contact cu alte lumi. Creatura înțelegea acum: 
conținutul mesajului era fals; în realitate, multe forme de viață de pe planeta Terra 
erau agresive. O invazie terestră putea întâlni o rezistenţă similară cu cea din 
propria sa misiune de recunoaştere și se putea încheia cu un eşec. 

Creatura se afla la un centimetru de portal şi de completarea misiunii. 
Ultimii doi senzori vizuali rămași îi arătau cele două viețuitoare întinse pe jos în 
urma sa și marginea tremurătoare a portalului din față. Fără nici un avertisment, 
imaginea anterioară s-a schimbat, portalul fiind înlocuit de stelele clipitoare ale 
cerului nopții alaskane. 

Creatura a avut doar o clipă scurtă ca să încerce să înțeleagă ce s-a întâmplat, 
înainte de a înceta să mai gândească pentru totdeauna. 


Ursul grizzly mâncase ultima dată în urmă cu patru zile. Încerca să-şi 
stăpânească foamea dormind și a reușit parțial, până când sunetul unui fipăt 
nepământean l-a smuls din culcuș. Durerea din stomacul gol i-a reamintit cât de 
flămând este, așa că a plecat să cerceteze sunetul. Poate că au doborât ceva mare, 
care acum ţipa de durere. Ceva ce să-i sature lui foamea pentru că el era mai mare 
decât Patru-Picioare şi avea chef să lupte cu ei pentru mâncare. 

A ajuns repede în luminiş, iar ceea ce a văzut în fața sa l-a făcut să se 
oprească brusc. Trupurile contorsionate ale acelor Patru-Picioare zăceau peste tot. 
Confruntat cu atâția Patru-Picioare morţi, un instinct de supravieţuire adânc 
înrădăcinat l-a făcut pe urs să sară înapoi în siguranța pădurii. Totuși, frica a 
dispărut, când ursul a văzut Creatura ce înainta către o formă întunecată ciudată, 
pâlpâitoare, care atârna în aerul pădurii. 

Același instinct primitiv care declanșase intensa agresivitate a lupilor, a 
provocat de asemenea beligeranţa și ferocitatea ursului. 

Ursul a atacat. Sărind peste trupurile împrăștiate ale Patru-Picioare morți. A 
ajuns la Creatură în câteva secunde. Cu greutatea sa de peste 700 kg, ursul a lovit 
Creatura cu impactul bilei unui utilaj de demolare. Când Creatura s-a rostogolit pe 
pământ, a lovit cu toată forța labei masive, sfâşiind cu ghearele ascuţite, lungi de 
13 cm, ceea ce ursul presupunea că este capul acesteia. Ursul și-a întors atenția 
asupra găurii negre, tremurătoare. Un sunet asemănător cu cel produs de mii de 
minuscule insecte înaripate care munceau din greu ca să producă hrana moale şi 
dulce pe care ursul și-o dorea atât de mult, i-a asaltat urechile atrăgându-l cu 
promisiunea unei prăzi bogate. Ridicându-se pe labele din spate, ursul măsura 
aproape 2,5 m înălțime. Urlă sfidător către întunecimea absolută a portalului. 
După o privire scurtă aruncată în spate către la cei doi Patru-Picioare alungiți unul 
lângă altul pe solul pădurii, s-a năpustit în întunecime, lovind în stânga şi-n 
dreapta cu labele colosale... părăsind Pământul pentru totdeauna. 


M12 a văzut imensul animal maroniu cu colți şi gheare, doborând Creatura 
la pământ, ucigând-o dintr-o singură lovitură cu laba puternică. A observat şi frica 

amestecată cu ură din ochii ursului atunci cânt urletul de victorie i-a asaltat 
urechile, înainte ca să se arunce în întuneric. După câteva secunde, sunetul ciudat a 
încetat, iar cercul întunecat a dispărut. Liniştea a cuprins spaţiul gol rămas iar 
pădurea a redevenit din nou doar pădure. 

M12 s-a ridicat în picioare şi și-a examinat sora surie, întinsă nemișcată, pe 
pământ. l-a văzut pieptul mişcându-se şi a ştiut că este încă în viață. A început să-i 
lingă botul, încercând să o scoată din starea de inconștiență. Când aceasta şi-a 
deschis ochii, privirile li s-au întâlnit. Ochii comunicau dincolo de inabilitatea lor 
verbală. M12 îşi înghiontea sora cu blândeţe, ajutând-o să se ridice în picioare. 

Apoi sora sa l-a văzut pe M12 că redevine atent asupra sa însuși. Ceva ascuțit 
îi zgâria gâtul ori de câte ori îşi întorcea capul. Șezând, lovea cu piciorul din spate 
în ceea ce îi provoca iritația, dar aceasta refuza să cedeze. Din nou pe picioare, sora 
sa a observat strădania acestuia. S-a dat mai aproape şi a mârâit gros, cu ochii 
strălucitori, când a văzut cauza. În colierul de la gâtul fratelui său era înțepenită o 
bucată din gheara Creaturii. Şi-a încleştat dinţii în jurul ei și şi-a scuturat capul cu 
violenţă dintr-o parte în alta, cu gândul la monstrul cu care s-au luptat de curând. 

Încercând să-și ajute sora, M12 s-a proptit pe picioare şi a tras cu toată 
puterea. Cu o smucitură bruscă, s-a desprins întregul colier, cu gheara Creaturii 
rămasă încă înțepenită în banda metalică, și a căzut pe pământ. 

MI2 s-a apropiat de Creatura moartă care zăcea la trei lungimi de lup 
depărtare. A adulmecat în jurul capului zdrobit, pentru a-și confirma că este 
moartă. Şi-a ridicat piciorul din spate și a urinat mult, marcându-și teritoriul. Alți 
lupi vor găsi Creatura şi vor şti că noul Alfa al haitei McCarthy revendica moartea 
ei. 

M12 s-a uitat către locul unde era noua sa femelă Alfa. Împreună vor 
întemeia o nouă haită. Încet, și-a croit drum printre frații și surorile căzuți până ce 
s-a oprit lângă un trup inert. Plecându-și capul i-a lins fața moartă înainte de a 
lansa în noaptea rece din Alaska un urlet de disperare. Sora sa i s-a alăturat, iar 
urletele lor au răsunat în întreaga vale. În depărtare, un lup dintr-o altă haită i s-a 
alăturat. Apoi altul, şi încă unul, până ce se păru că întreaga pădure e plină de 
urletele lupilor care-și onorează conducătorul căzut. 

‘Puterea haitei este lupul, iar puterea lupului este haita’. 

La 59 de ani după transmisie, mesajul interstelar de la radio-telescopul 
Arecibo din Puerto Rico a ajuns în Constelaţia Dorado. În jurul stelei pitice Gliese 
163, în interiorul zonei locuibile, orbitau trei planete. Pe una dintre acestea, numită 
de astronomii pământeni Gliese 163c, exista viață inteligentă evoluată. Civilizația 
de acolo a interceptat și tradus transmisia primitivă a omenirii. Locuitorii acestei 
lumi au discutat informaţiile conţinute în mesaj şi timpul îndelungat necesar 
contactului şi comunicării dintre două lumi diferite, mai ales când una este atât de 
primitivă precum părea a fi cea de pe Terra. Nu era un demers realizabil fără a lua 
în considerare implicaţiile largi. După şase ani, au decis să nu răspundă. Această 
planetă Terra şi locuitorii ei umani încă nu erau pregătiți pentru Primul Contact. 

Mesajul a fost pus la păstrare însoțit de notarea de a fi deschis peste cinci 
milenii. 


- SFÂRȘIT - 

În traducerea lui Sorin Panait 


EPISODUL III 
Capitolul 21 


Şi a Ta fața umană, şi ale Tale 
Mâinile umane şi picioarele şi suflarea. 
Intrând prin Porţile Naşterii 
Şi trecând prin Porţile Morţii. 
-William Blake, JerUsulem: To the Jews 


Micii păstrăvi veniră curând după ce Sheeana se întinsese pe nisipurile 
adâncului deşertului, înconjurându-i corpul, la care reacționară ca şi cum 
ar fi fost o masă de apă liberă. 

Asta e ceea ce fac, încapsulează mase deschise de apă, sau în cazul ăsta 
un corp care conține apă. Miracolul acestui ciclu a început astfel de 
nenumărate ori. 

Pielea-care-nu-era-a-ei o înconjurase de câteva ore, exact câte, nu putea 
să-şi dea seama. Uriaşele cantități de melanj de mirodenie pe care le 
ingerase atât ca să o inițieze în acest nou mister, cât şi ca să mai uşureze 
din durerea transformării, făceau trecerea timpului difuză. 

Să amorțească durerea. Zeilor! Încă mă tem că-mi voi pierde cunoştinţa din 
cauza agoniei. 

Sheeana folosi durerea ca un punct de sprijin, deschizând mai mult decât 
o dilatare a timpului. Privind ţintă din ochii strâns închişi, imaginile se 
scurgeau în afară - ducându-se din celulele con sensibile la culoare în 
retină. Forma expresionismului emana din strălucita claritate a conştienţei 
omniprezentă. 

Mai mulți păstrăvi de nisip se adăugară la pielea-care-nu-era-a-ei, şi în 
timp ce corpul ei era doar în fazele incipiente ale schimbării care avea să o 
transforme într-o zi într-un vierme de nisip, mintea ei metamorfozată deja 
ieşea din crisalidă, făcându-şi drum spre lumină. 

Situaţia îşi pierdea forma, realitatea prezentului topindu-se, şi ea alunecă 
în afară spre un vis. 

Sheeana intră în corpul lui Leto. Aproape sexual. Apoi totul se schimbă. 
Ea îi dădea naştere lui Leto, dar Cărarea lui de aur se întorcea asupra ei 
însăşi. lar o schimbare, o întorsătură. Îl simţi pe Leto în măruntaiele ei, 
stomacul i se contractă. Simţea experienţa cu toate părțile anatomiei ei, şi 


în moduri care puteau doar fi imaginate. (Cei cu Multe Feţe ştiau aceste 

moduri). "Câte ai îndurat, drag neam al meu. Să mai plângem o dată 
împreună.” Sheeana se întinse să îi sărute sprânceana, în timp ce Leto 
zăcea torsionat în propria sa piele de vierme de nisip. Ea fusese acolo când 
el devenise prima dată vierme de nisip, sau dacă nu fusese îşi impusese să 
fie acum. El o observă şi-i spuse slăbit, "Sunt bolnav.” "Cei ce sunt sănătoşi 
nu au nevoie de medicamente.” Leto întinse o mână spre ea. "De ce urmezi 
Cărarea de Aur?” Sheeana nu spuse nimic, dar, ţinându-i micuța lui mână 
de copil, se descoperi cum îl îmbărbătează cu un cântec, vocea ei muzicală 
calmând copilul Leto, cu ochii mari aţintiți la tatăl său, Profetul, şi țesându- 
şi Cărarea de Aur. 

Propria ei durere o aduse înapoi într-o rearanjare rapidă de trecuturi şi 
viitoruri, realitate peste realitate realiniindu-se la punctul unde intrase ea. 
Îşi înfipse ghearele în carnea ei ca o victimă a unei boli mâncătoare de 
carne. Observă cum o parte locală a ei îşi aduna trupul într-un cerc strâns, 
dar Sheeana era liberă de asta. Se întoarse la cartea pe care o începuse, 
mormântul vizionar pe care îl clădise peste istoria umanității acea primă 
dată în deşert. 

Scriu istoria omului şi viermelui şi mirodeniei. Va fi aşa cum o scriu eu. 

Titlul fusese mereu acolo, continuarea fusese mereu în inima tuturor 
fremenilor poate. Aşa fusese pentru Leto şi Muad'Dib. Acum alunecă din 
nou în carte pentru a-i continua istoria... 


A DOUA CARTE A LUI SHAI-HULUD 

În zilele dinainte de a lua prima dată mirodenia, pustnicul juca jocuri cu 
marii viermi de nisip. Le permitea să-l observe şi să se ridice spre suprafață 
din adâncul dunelor. Apoi, când viermele ieşea la suprafață, să-şi consume 
prada găsită, descoperea că pustnicul dispăruse. Aşa de puternică era calea 
sa încât îl putea păcăli pe Shaitan însuşi îngropându-se în nisip, sau 
alunecând într-o umbră, sau evaporându-se ca un miraj la ora prânzului, 
care dispare mai repede chiar decât apa însăşi. Deci în acest fel, Shai- 
Hulud era tachinat. lar pustnicul trăi multă vreme în deşert - mai multă 
decât îşi putea aminti chiar el. Puţini alții l-au văzut vreodată, dar copiii 
țineau minte poveştile spuse de părinții lor despre vremea când bătrânul 
pustnic din deşert venise la seitchul lor să repare o pompă de călcâi a 
distraiului. Îşi aminteau aceste poveşti, şi păstrau imaginea lui până la 
maturitate, şi la rândul lor le spuneau copiilor lor. Şi ca adulți, aceşti copii 
crescuți aveau să țipe când un om străbun avea să iasă singur din deşert, 
purtând un distrai într-un stil care era străvechi deja pe timpul bunicilor 
lor. Avea nevoie să înlocuiască un tub de captură sau o sint-piele a 
distraiului său. Şi apoi se întorcea iar în deşertul din care apăruse. 
Legendele au crescut în jurul pustnicului, dar nici una nu putea fi 
verificată. Doar secole mai târziu aveau primii Visători ai mirodeniei să-l 
descopere dincolo de istoria orală a primilor fremeni. Căci el stătea la baza 
istoriei multor vieţi, că el a călcat primul în calea lui Shai-Hulud, că l-a 
cunoscut pe Shai-Hulud, că se spunea că el a vorbit cu Shai-Hulud... 

Visul dispăru iar Sheeana se regăsi nu în corpul ei în transformare, ci în 
centrul unei rețele de transformare umană, creație umană şi cultură 
umană. Stătea în locul care ar fi fost rezervat pentru un om. 

Şi totuşi nu mai sunt om. 

Şi la fel de rapid rețeaua umană se retrase până când era doar un obiect 
într-un orizont umplut cu noi obiecte. 

Noi Cărări. 

Aceste cărări nu erau inteligibile Maeştrilor Dansatori Faţă, care erau 
ancorați în materialismul final al exploatării umanităţii ca marfa lor 
particulară. Mai mult, aceste cărări erau inaccesibile Celor Cu Multe Feţe, 
pentru că însuşi modul lor de a fi, deşi mult avansat în orice fel ca ființe 
adaptative extreme, era rigid legat de universurile umanității. 

Sheeana simți prezența Celor Cu Multe Feţe şi permise realității lor să 
devină a ci... 

„„ca şi cum se ascundeau în întuneric, se retraseră şi mai departe când 
privirea ei îi surprinse. Cei Cu Multe Feţe se chirciră printre cutele fiecare- 
pentru-fiecare. Profund independentul deveni brusc legat de ceea ce ei 
deveniseră maeştri. Nu puteau pleca din acest loc, pentru că era atât de 
ciudat în sensul interzis şi închis. SHEEANA NE VEDE! DAR DE UNDE 
PRIVEŞTE? Ne temem de scrutarea Sheeanei. Pentru că nu este cu Noi Care 
Suntem Totul. Din ce sector răspundem deci? Ne temem că Sheeana a 
plecat, şi totuşi ea ne capturează în scrutarea ei de unde! TREBUIE SĂ 
PERMITEM ASTA, NU TREBUIE SĂ NE TEMEM DE EA! CUM? Unde? Oh! 
Ne temem. Va preda ea asta în Şcolile Păstrăvăreselor? Vom scăpa de toți, 
dar atunci vom fi singuri. Cei mai singuri. Cei cu Multe Feţe se învârtejiră 
din ce în ce mai înapoi, vălurind cu o rotire patologică. Mereu interzis cu 
doar un sentiment de avertizare de la Sheeana. Puterile mele sunt slăbite 
acum, dar feriți-vă de noua mea rasă... 

Sheeana fu smulsă înapoi la durerea cruntă a corpului ei. Un lung 
moment durerea îi inundă toată percepţia, apoi încet, ceea ce tocmai se 
întâmplase deveni clar. 

Şi deodată Cei cu Multe Feţe păreau minusculi în această perspectivă, 
căci era adevărat că nu mai erau umani. Evoluţia lor fusese doar cea mai 
crudă farsă jucată asupra lor înşile. 

Au căutat să scape de rolul omului prins în rețeaua umană. Şi tot ce au 
reuşit să facă a fost să îşi cedeze individualitatea în schimbul devenirii 
rețelei însăşi. Sunt mai captivi decât oamenii pe care caută să-i extermine. 
Poate într-o zi, când ultimii oameni vor fi păşit în afara lumii lor pe Noile 
Cărări, natura organică a acelei vechi rețele umane ar putea primi o viață 
proprie, întrețesându-se cu ceilalți Eoni ai Noilor Cărări. 

Capitolul 22 


”E doar muritor ca şi tine. Mănâncă aşa cum mănânci tu şi bea 
aşa cum bei tu. Deci dacă urmezi un om ca şi tine cu siguranță 
vei fi pierdut. Îţi oferă promisiunea că atunci când mori şi te 
transformi în praf şi oase te vei ridica din nou la viață? Cât de 
fals e ce ţi se promite: Pe lumea asta e o singură viață: Murim şi 
trăim: pentru noi nu există ridicare din morți.” 

-veche scriptură islamiată 


Yanima murmură ceva ce Thunhun nu reuşi să prindă. Se întoarse spre 
ea în timp ce Hayt Duncan trăgea următoarea carte din vechiul Tarot Dune. 

"Această carte ia forma influențelor din lumea exterioară.” 

Ix. 

”Ix simbolizează ceva mai mult decât lumea sa de baştină. Aici Ix se 
împleteşte cu influența Universului. Prea mulți oameni încep să gândească 
precum maşinile. E timpul de a gândi iar ca animalele.” 

Hayt Duncan întoarse penultima carte. 

”Asra e cartea speranţelor şi temerilor.” 

Întoarse cartea. 

”Asta e cartea care reprezintă rezultatul final.” 

Întoarse şi ultima carte. 

Thunhun i se adresă. "Trebuie s-o găsim pe Sia'aba, ne poți duce la ea?” 

Thunhun se îngrijoră pentru transa Yanimei, nu părea să fie capabilă să 
iasă din ea. 

Hayt Duncanul comentă la gândurile lui Thunhun, sau poate doar 
observase vizibila îngrijorare de pe fața lui în timp ce o ajuta şi pe ea să se 
ridice. 

Duncanul cu ochii de metal îşi adună cărțile. ”Sia'aba o are acum. Acum 
ea e în mâini divine. Aşa cum au spus cărțile, Ix se împleteşte cu 
Universul.” 

Yanima spuse ceva într-o limbă pe care Thinhun nu o putu descifra. Hayt 
o înțelese. 

"Ea spune, ‘O vei găsi pe Sia'aba pe marginea stâncii Chin.” 

Hayt Duncan explică faptul că stânca Chin era în adâncul deşertului. 

Sheeana ne ghidează în adâncul deşertului. 

Pe stradă era agitaţie. Tonetele vânzătorilor ambulanți se răsturnară în 
timp ce ceva rula spre ei. 

Thunhun o apucă pe Yanima care abia putea merge de una singură. Şi 
mai mult haos din direcția străzii unde Duncan cu ochii de metal citise 
cărțile Dune Tarot. Apoi o serie de țipete. 

"Ca pe vremea când ochii lui Muad'Dib au fost arşi de arzătoarele de 
piatră, Thunhun, Cei cu Multe Feţe au venit şi după noi.” 

Vorbeşte ca şi cum e încă în Visul Mirodeniei, ca şi cum ceea ce vede 
acum e o manifestare a imaginilor de atunci. 

Thunhun o apucă şi începu să fugă, chiar atunci Duncanul fu prins în 
haosul imens de carne, numai ochi şi mâini şi picioare, în timp ce ei doi 
plecau. Creatura îl răsturnă, cărțile sale zburând în toate direcțiile. 

Trăgând-o pe Yanima tot timpul, Thunhun făcu o întoarcere bruscă după 
un colț cu negustori, când observă o pauză îngustă într-un perete dintre o 
clădire mai veche şi una nouă care fusese clădită peste ea. O aruncă pe 
Yanima prin deschizătură şi apoi se strecură şi el înăuntru. 

Haosul de carne nu îi pierdu aşa uşor. Dar numărul mare de oameni din 
piaţă lucra în avantajul lor. Reuşiră să îi eludeze pe Cei cu Multe Feţe. 

Nu după multă vreme erau afară, în deşertul deschis. 

Alte peisaje ale ceea ce se întâmplase pe Spiritul Dunei. 

Evadarea lor atât de la Maeştrii Dansatori Faţă cât şi de la Cei cu Multe 
Feţe în adâncul deşertului. 

Yanima derulă înapoi în minte evenimentele atât ale zborului lui Paul şi 
Jessicăi de la Harkonnen, cât şi ale gemenilor Ghanima şi Leto în deşert. 

Unde e geamănul meu, Yeshika, poţi vedea acum cum văd şi eu? 

Thunhun trebuia să o păzească la fiecare pas, căci deşi ochii ei erau 
deschişi, ea nu putea vedea. 

Ca şi copilul Leto care vedea pentru orbul Paul, eu o conduc prin deşert. 

Acest loc va fi creuzetul lor. Merseră un timp ce părea să nu aibă sfârşit. 
Apoi Thunhun deodată avu sentimentul că poate el era orbul Muad'Dib, şi 
Yanima îl ghida. 

O movilă marca un loc unde cineva găsise timpul să adune pietrele ca 
semn. Pietrele movilei erau aşezate să arate o direcție, spre stânca ce se 
întindea peste următoarea dună. 

Aceasta e mostra noastră din a fi "Fremen”. 

Apoi ajunseră la stânca Chin. 


Capitolul 23 


Frica noastră se ridică, o pasăre arzând în lumina dezvăluirii. 
Mirosul penelor arse. Inteligența umană e slabă. Şi ne aşteptăm 
ca dragostea să fie o soluție — pentru suferința infinită. Şi ce 
alegere avem? În noi neliniştea e infinită, şi ne îndrăgostim. Mai 
există vreo alternativă — alta decât de a face dragoste, comic, pe 
un pat Procustean? Nelinişte infinită! 

-din memoriile umane selectate ale Sia'abei 


Camera era în tăcere întunecată. Apoi vocea unui bărbat deranjă tăcerea 
perfectă. 

"Ce crudă soartă m-a făcut să mă îndrăgostesc de tine?” 

Din nou tăcere întunecată. Acum vocea unei femei sparge din nou calmul. 

"Aşa cum e dragostea noastră dulce, un vânt teribil se iscă în deşert.” 

Teg şi Chiani stăteau culcaţi, unul lângă celălalt, în dormitorul lui. 

"Te iubesc, Chani, şi aş muri pentru tine.” 

"Din nou vârtejul vine, şi o durere care ne va elibera.” 

Dragostea ei era pe atât de generoasă pe cât era de periculoasă. Teg simţi 
că ar putea muri din cauza ei. 

Camera era în tăcere întunecată. Teg şi Chiani erau înăuntru. Paul spuse, 
"Îmi duci mireasa în cel mai pur dintre toate locurile?” 

Rebecca fusese tovarăşa constantă a lui Paul de la agonie. Paul încă 
suferea din cauza durerii emoționale a Trezirii sale. Amintirile încă se 
sedimentau, ordonate cumva de mirosurile pe care le aduceau. 

Mirosul de blană umedă îi umplu deodată nările. 

Ca un câine care a hoinărit prin ploaie pe vechiul Caladan. 

Rebecca puse cele două surori care îl hrăneau şi spălau să părăsească 
seitch-ul. Întrebă, ”Te simţi destul de bine pentru vizitatori, Paul?” 

Duncan sosi primul în cameră, urmat de un ghola care-i răni ochii lui 
Paul când îl văzu. Rebecca îi lăsă, iar Duncan păşi deoparte pentru ca ghola 
să îl poată privi mai bine. 

"Liet Kynes. Eşti conştient cine eşti, ghola?” Duncan era uluit de uşurinţa 
cu care Paul reluase vocea autoritară. 

"Sunt conştient că sunt Liet Kynes, Usul. Acestea sunt timpuri ciudate, 
dar din nou văd că te-ai regăsit ca bază a unui nou stâlp.” 

Vederea lui Kynes trezi amintiri interne ale deşertului cu Paul. 

"E bine să vezi figuri familiare. Şi sunt bucuros că mi-ai spus Usul şi nu 
Muad'Dib. Ei, Duncan, ce lună ar trebui să aleg drept noul meu nume?” 
Paul lăsă să-i scape un râs cinic. Dar ce era nou pentru Paul, deşi fusese 
Kwitsatz Haderach, era obositor şi adevărat pentru Duncan. Paul reţinea 
hățişurile timpului şi spaţiului în mintea sa, dar Duncan murise o mie de 
morți omeneşti. 

"Să sperăm că alegi alKitab, scriitorul, şi ne descrii în scris un viitor 
minunat; pentru că mie mi-a ajuns cu al-Gaib, lumile exterioare şi al- 
Akrab, scorpionul.” Duncan reuşise să-l facă pe Paul să zâmbească. 

"De ce să nu alegi al-Sayal, ploaia de nisip, şi să ne îngropi odată pentru 
totdeauna. Ghola!” Acesta era Kynes, deşi reuşise să-i facă pe toți să râdă, 
nu cinic, ci din plin, cu toată gura. 

"Liet, nu ai mai avut până acum simțul umorului. Poate chestia asta cu 
ghola a fost spre bine.” Paul se ridică slăbit şi-i salută cu un gest fremen. 

"Tot nu am simțul umorului, Usul.” 

Lui Paul îi plăcea că Kynes nu era strămoşul lui, că nu împărtăşea alte 
amintiri cu el. 

În acea seară, Duncan aranjă lucrurile astfel încât să nu-i fie simțită 
lipsa, legat fiind de evenimentele zilei cu Paul. Se retrăsese oficial pentru 
noapte, şi se odihnea pentru ceea ce putea fi un atac în orice moment din 
partea Celor cu Multe Feţe. De fapt, se strecurase pe lângă garda sa 

personală şi se dusese la o non-navă în locul unde atinsese el prima dată 
solul acestei lumi care se sucea rapid. 

Non-nava care ne-a adus pe acest Spirit al Dunei, cu atât de mulţi ani în 
urmă. 

Duncan aranjase întregul plan să coincidă cu Trezirea lui Paul. Dar la 
bordul non-navei era o surpriză neaşteptată. 

Rebecca? Nu o voi lăsa să-mi stea în cale. 

"Mă gândeam că ăsta va fi cursul acţiunii pe care-l adopţi. Am văzut felul 
în care priveai, cum te uitai în altă parte, când Paul a luat Apa Vieţii.” 

Nu e aici să mă oprească. Rebecca vrea să se întoarcă cu mine. 

"Mă duc singur. Nici nu ştiu dacă vom reuşi să trecem pe lângă Cei cu 
Multe Feţe, sau dacă Murbella mai trăieşte.” Duncan avea un sentiment 
ciudat că şi-ar fi văzut moartea în Reţeaua sa dacă ar fi venit. 

"Nu-i nevoie să fii puternic şi încăpățânat acum, Duncan. Cel puţin 
putem face această călătorie împreună, liniştită.” 


Capitolul 24 


Am schimba conceptul istoriei noastre umane şi să concentrăm 
în schimb cunoaşterea noastră spre viață, în loc de cronicile 
morții? Chiar acum indivizii sunt gata să participe la ceva 
extraordinar, o mişcare pentru toţi oamenii din Întoarcere, o 
mişcare care ar integra toate culturile noastre. Aceşti indivizi 
care, dacă ai vorbi cu ei, dacă ar fi organizaţi, ar putea să înalțe 
un strigăt care ar fi auzit în întreg universul. Niciodată în istorie 
nu a existat un moment mai merituos. Şi trebuia să fie făcut 
din frică de război între Bene Gesserit şi Onorate, din frică de 
amenințarea ştiinţei Tleilaxu lăsată s-o ia razna. Tot ce avem de 
făcut este să facem primii paşi şi să rostim primele cuvinte. 
-notele Rebeccăi asupra Ideologiei Integrale 


„Tot nu am încredere în ei”, Kitrana nu-şi mai putea reţine sentimentul. 
„Şi ştiu că e irațional, şi ştiu că e contrar întregii mele pregătiri Bene 
Gesserit.” 

Kitrana şi Murbella lucrau la detalii cu mai mulți generali de teren şi 
bashari din Vechiul Imperiu. 

„Uiţi un lucru, că am fost o Onorată Matre înainte de a deveni Maica ta 
Superioară.” Murbella trimise lovitura verbală cu blândețe, fără a diminua 
înțepătura ei. 

Kitrana îşi aplecă capul pentru un moment, în tăcere. 

Conflictul cu Onoratele Matre trebuia să fie rezolvat în reacție cu Cei Cu 
Multe Feţe - Noua Comunitate a Surorilor va fi Şcoala Păstrăvăreselor. 

Câte lumi au fost umplute de teroarea lor. Aceste Onorate Matre au fost 
alungate din lumile lor, şi aveau să pedepsească noile lumi pe care le 

cucereau, deşi o mai mare pedeapsă le urmărea din apropierea Celor cu 
Multe Feţe. 

Murbella luptând cu Cei cu Multe Fete înăuntrul unei carapace. 

Guerina reuşise să convingă Casele majore ce fuseseră înrobite de diferite 
lumi ale Onoratelor Matre din Revenire, să se alăture Bene Gesserit şi 
alianțelor economice care fuseseră cândva casele mari ale Vechiului 
Imperiu, pentru această luptă. Oricum, mai erau zeci de elemente logistice 
care rămăseseră nedeterminate. 

Pur şi simplu nu era destul timp. 

Intrigă de un fel oarecare cu Guerina şi Kitara. Se ciorovăiesc şi se 
împung, dar Murbella observă că legăturile obişnuite nu sunt de ajuns. 

Noutăţi despre Maegştrii Dansatori Feţe capturând o lume de sclavi sexuali 
ai Onoratelor Matre. 

Murbella căută o pedeapsă severă. 

Ar fi putut să prevină Vechile Imperii, în loc de asta au căutat să subjuge. 
Le voi face să plătească dublu pentru că m-au angrenat în căile lor. 


Capitolul 25 


Fremeni - ascultați cuvintele predicatorului deşertului. Cuvintele 
lui taie spre adevăr ca un cristai, el vorbeşte să arate adevărul 
tuturor fremenilor. Dar atenție, cuvintele lui sunt şi ca otrava Gom 
Jabbar-ului! Nu le lăsați să vă otrăvească inima. Fără credinţă, 
chiar adevărul poate ustura ca minciuna. Mesajul lui nu e diferit de 
sabia cu două tăişuri: când îl tăi pe inamic, ai grijă să nu te tăi şi 
tu! 

- o scrisoare de la Din Nou Muad'Dib către fremenii-ghola 


Sheeana se trezi torturată de începuturile transformării ei uluitoare. 

Era trezire sau adormire - acum că era eliberată de ciclul diurn. Şi iarăşi 
vocea îşi trimise mesajul său din atât de multe straturi de vieți adânc în ea. 

"Adormitul trebuie să se trezească.” 

Sheeana ştia că această frază spusă fusese o mantra pentru a-i şterge 
durerea. Îl ştia pe acest Leto ca bunic al lui Leto cu care acum avea ceva în 
comun. 

Alegem un melanj diferit, pentru a amesteca omul şi viermele de nisip. 

Păstrăvii de nisip deja îşi începuseră munca, întărindu-i pielea în cochilia 
lor, făcând-o mai puternică, în timp ce mergea prin deşert. Mersese o zi fără 
a obosi, şi mergea în plină amiază fără a fi rănită de cei doi sori. 

Leto nu-şi cunoscuse vreodată nepotul, sau ceea ce avea să realizeze 
nepotul său. lar Sheeana îl ştia pe acest bărbat ca o fantomă, şoptind în 
urechea unui tată îngrijorat. Un tată îngrijorat pentru fiul său Paul, într-o 
lume de apă. El era cel care şoptise fraza în urechea lui Leto I în acea 
noapte pe Caladan. 

"Cel ce doarme trebuie să se trezească.” 

Toate lucrurile, chiar şi acesta, sunt aproape de disperare. Şi acum am 
pierdut acel dar Prometean, acela al uitării. 

Sheeana, ca semi-vierme, se întoarce la Paul şi Fremenii tleilaxu. 

Sheeana îi îndrumă pe Noile Cărări. 

Există un spirit de cooperare reciprocă ce nu ar fi observat din punctul de 
vedere războinic. Nu poți lupta cu evoluţia, nu poți lupta cu existenţa. 
Rezultatul unui război cu Cei Cu Multe Feţe ar duce la sfârşitul individului 
care s-ar gândi să reziste. 

Doar dacă acel individ nu ar fi transformat. 

Un fel de "Avem o treabă de făcut” şi "Vine o furtună pe care umanitatea 
nu o poate îndura, aşa că trebuie să ne adaptăm.” 

Ei ne arată un potenţial pentru o nouă alegorie, nu umană, nu 
interpretată în funcție de timp sau loc sau mediu. Atman şi Purusha au fost 
doar căi arătând spre acest lucru. Acum a venit vremea să facem primii 
paşi. 

Din toate amintirile, primele dezgropate de primii Visători ai Mirodeniei 
sunt cele ale primei călăriri a lui Shai-Hulud de către Ermit... 


A TREIA CARTE A LUI SHAI-HULUD 

În lunga viaţă în deşert a Ermitului, a învăţat limba tuturor creaturilor 
acestuia. Era o limbă pe care a învățat să o viseze dar nu s-o vorbească aşa 
cum vorbim noi. Se spune că Shai-Hulud, obosit de vânarea Ermitului de-a 
lungul anilor, s-a apropiat de Ermit ieşind din nisipuri în timp ce Ermitul 
dormea în umbra celor două luni ale lui Arrakis. 

Shai-Hulud înţelese că dacă Ermitul îl învinsese toți aceşti ani era o ființă 
superioară poate chiar viermilor de nisip. Marele vierme se oferi să-l lase pe 
om să călărească pe spatele lui, sugerând că picioarele bătrâne ale 
Ermitului trebuie să fie obosite după toți aceşti ani. Bătrânul fu de acord să 
urce pe spatele lui Shaitain, folosind bastonul ca să urce pe leviatan. 
Viermele alunecă peste nisipuri şi-l întrebă pe Ermit dacă îi place să 
călărească peste nisipuri. Ermitul răspunse că era poate cel mai minunat 
mod de a călări peste nisipuri. Ermitul, care simțea lucrurile înainte de a se 
întâmpla, îl întrebă pe bătrânul vierme, nu călătorea pe sub nisipuri 
majoritatea timpului? Viermele răspunse că da, Shai-Hulud călătoreşte sub 
Nisip. 

Ai vrea să încerci?... Oh, nu, eşti prea fragil, prea uman pentru asta. 
Shai-Hulud se gândi să-i sfârşească viața Ermitului rostogolindu-se pe o 
parte, zdrobindu-l pe Ermit în nisip. 

Dar Ermitul simţi viclenia lui Shaitain şi-şi vâri bastonul în spațiul dintre 
două secțiuni ale armurii viermelui. Ermitul spuse, Vezi, nu sunt atât de 
fragil. Sunt capabil să te ţin la suprafaţă cât timp te călăresc. 

Viermele fusese îmblânzit, dar unii dintre străbuni încă visau că melanjul 
devenise posibil printr-un pact dintre om şi vierme. Că înainte existaseră 

păstrăvii iar mirodenia era o otravă întunecată pentru a înhăța sufletul 
Ermitului care devenise prea puternic în deşertul lui Shai-Hulud. 

Şi astfel Ermitul era văzut călărindu-l pe Shai-Hulud de către unii 
membri ai Fremenilor care se încumetau prea adânc în deşerturile interzise. 
Poveşti ale Fremenilor cruțați de un vierme cu un om deasupra erau 
deseori jurate ca fiind adevărate. 


Capitolul 26 


Nu sunteți vulturi. Motiv pentru care nu ați înțeles beatitudinea 
terorii din mințile voastre. Nefiind păsări, cum vă propuneţi să faceți 
cuib pe un abis? 

- zicerile Sia'abei 


Thunhun şi Yanima o găsesc pe Sheeana. 

"Vă rog, aşezați-vă, şi scoateți-vă încălțările”, vorbi Sheeana. lar ei se 
descălțară. "lată, aşa stă întreaga omenire, cu speranţa de a fi eliberată şi 
cu teama că vor scăpa de comploturi.” 

Ea le explică locul Spiritului Dunei. 

Le dezvăluie ce este pe cale să se întâmple pe vechiul Dune. 

Trebuie să ducem noua responsabilitate pe care o va aduce noua noastră 
libertate. Nu mai suntem legați de memoriile Bene Gesserit sau de 
genealogiile Bene Tleilax. Dar următorii noştri paşi sunt cu adevărat ai 
noştri. 

Arhetipurile inconştientului au fost cândva exploatate de dogmele 
religioase. Naturii aparent arbitrare i-au fost suprapuse un set de reguli, set 
de reguli care în fapt nu se mai aplică. 


A PATRA CARTE A LUI SHAI-HULUD 

Prima dată când Pustnicul a cunoscut melanjul este o poveste în sine. 
Pentru că în acea zi Pustnicul a mirosit acel miros asemănător scorțişoarei 
şi totuşi diferit de scorţişoară. Pustnicul îl călărea pe Shai-Hulud în acea zi 
când păreri de melanj i-au pus simțurile în mişcare. 

Shai-Hulud a observat asta şi i-a spus că aceasta e mirodenia, şi că 
Pustnicul va fi cu adevărat măreț dacă va lua din ea. lar Pustnicul s-a 
împărtăşit din melanjul de mirodenie şi a alunecat în transa mirodeniei 
cum nimeni nu o mai făcuse. Pentru că la acel moment pentru prima dată 
cărările umanităţii s-au amestecat, comunicat, experimentat şi trancens. 
Mulţi spun că la el transa mirodeniei a fost o totalitate a ființei adusă în 
interior pentru un moment; în timp ce alții cred că transa sa a mirodeniei 
continuă şi astăzi. 


VP MAGAZIN 


William A. Mitchell SPIRITUL DUNEI 


Pustnicul şi-a uitat locul în raport cu deşertul, a uitat sâcâirea lui Shai- 
Hulud. S-a uitat în gura infernal de fierbinte a marelui vierme. Unii spun că 
Pustnicul şi Shai-Hulud au stat față în față mai multe zile — timp în care o 
eternitate de mistere s-au plimbat între ei. Pentru că însăşi țesătura 
gândului între ființe era diferită la acea vreme, şi fiecare putea împărtăşi 
istoria celuilalt. Şi astfel melanjul a devenit marele accelerator. 

Pe măsură ce mirodenia era obţinută de la vierme, Shai-Hulud a fost 
primul care a ieşit din transa lor reunită. Şi văzându-l pe Pustnic în fața sa 
a spus - Apa ta acum se întoarce la mine. lar Shai-Hulud l-a consumat pe 
Pustnic în timp ce el era încă în transa mirodeniei. Se spune în zilele din 
urmă, de către cei care visează cu mirodenia, că astfel cunoaşterea 
Pustnicului a trecut către Fremeni. Pentru că aşa cum au învățat Fremenii, 
aşa a fost dată mai departe şi arta visării. Şi aşa a fost dat mai departe 
visul. Şi astfel continuă visul. 

Yanima o întreabă pe Sheeana, "Ce este cartea lui Shai-Hulud, nu e în 
nici una din istoriile pe care le-am visat”. 

Sheeana răspunse "Priveşte din nou. Este acum acolo, aşa cum a fost 
întotdeauna. S-ar putea să o fi trecut cu vederea, sau poate să se fi 
întâmplat altceva.” 

Cei doi alunecară într-un vis. Prin multe meandre şi încrengături, 
descoperiră adevărul ei, o istorie acolo unde nu era niciuna. 

Ea a schimbat trecutul! 

"Eu sunt cea care plantează sămânța Şcolii de Păstrăvărese Scytale din 
partea Bene Tleilaxu.” Sheeana era directă, "şi nu din motive de milă.” Se 
rostogoli peste partea din spate a corpului ei de vierme când vorbi, ridicând 
partea din față uşor deasupra şi spre ei pentru a accentua cele spuse. "Într- 
un multivers în care înseşi legile fizicii definesc realitatea, anumite 
combinaţii care funcționează devin nu numai necesare dar şi preţioase. De 
aceea am intervenit pentru a mă asigura că nu pierdem alt trib Nazca în 
fața imperialismului, sau populaţia altei Insule a Paştelui din cauza lipsei 
de resurse potrivite.” 

Yanima şi Thunhun erau cuprinşi de o teamă inexplicabilă. Niciunul nu 
se putea îndoi de ea, pentru că fuseseră martori ai adevărului ei, dar nici 
unul nu putea înțelege implicaţiile celor adăugate de ea istoriei. 

Putem măcar să le numim adăugiri la momentul ăsta? Au fost mereu în 
istorie, a spus ea. 

Aveau multe întrebări pentru Sheeana. Fusese ea în stare să-i mute în alt 
curent temporal, fără a mai avea trecutul ca element al Noilor Cărări? Erau 
Noile Cărări o cale de a obţine o arhitectură a realității unde Cei cu Multe 
Feţe nu mai erau o amenințare? Sau crease Sheeana un mister care a dat 
peste cap tot timpul, aşa cum a făcut MuadDib cu Arrakis, sau Leto cu 
Universul? 

Capitolul 27 


Din multele lucruri pe care le-am învățat despre Război, cele mai 
valoroase lecţii au venit din amestecul a ceea ce am învățat de la mama 
mea Bene Gesserit. Atunci Războiul devine Arta Înşelătoriei. Deşi eşti 
capabil, arată-le că nu eşti capabil. Când te-ai hotărât să foloseşti 
forțele, prefă-te inactiv. Când obiectivul tău e aproape, fă-l să pară 
îndepărtat; când eşti departe crează iluzia că eşti aproape. 

- Miles Teg, Arta Războiului. 


Duncan mai trecuse prin pliurile spaţiului. Mai ieşise din non-spaţiu. 
Chiar revenise de nenumărate ori din moarte. Dar în această călătorie nu 
remarcă nici una din aceste tranziții. Singura lui dorință era să se 
reunească cu Murbella. Non-sfera sa traversă barierele ieşirii din spaţiul 
criptat, setase comenzile navigaţiei pentru pliul spaţiului al Canonicatului. 
Când află că Murbella nu era acolo, întrebă imediat surorile lăsate în urmă 
despre locul unde se afla ea. O găsi extenuată şi în delir de la pregătirile de 
război şi ingerarea de mirodenie. Acum se recuperase, pregătindu-se din 
nou pentru războiul ce avea să vină. 

Murbella apăru în faţa lui aşa cum o văzuse întotdeauna cu ochii minții. 
O vedea din acel loc din adâncuri care-l lega cu fiecare strămoş care-l 
adusese la acest moment. Nu era prana Bene Gesserit, nici un truc al 
Onoratelor Matre. Nu era rezultatul unui plan de reproducere sau produsul 
unui mileniu de linii de sânge atent ghidate. Era natural în multe feluri, pe 
cât era şi legătură sexuală. Era de asemenea o legătură umană specială, 
aşa cum a lor era o atracţie care ridica reacțiile hormonale la nivel de artă a 
dependenței.Dar în cele din urmă era o dragoste care avea să simbolizeze 
prețiosul pas următor pe care va trebui să-l facă umanitatea. 

Valuri. 

Maeştrii Dansatori Față sunt racolați să ajute în războiul ce va să vină 
contra Celor cu Multe Feţe. 

Existau doar anumite locuri unde Cei cu Multe Fețe puteau lansa cu 
succes o ofensivă. Unul era într-un anumit sistem stelar cu două planete. 
Una din planete era ocupată masiv de Onoratele Matres, pe când cealaltă 
fusese oarecum recuperată de infiltrarea Bene Gesserit de la ascensiunea 
Murbellei ca Maică Superioară. Sistemul de asemenea era la un anumit 
nexus unde Cei cu Multe Feţe păreau să lucreze din cealaltă parte pentru a 
face pe acolo intrarea în acest război. Murbella planificase ca cele două 
frății să reziste în acest sistem, cu forțele lor între aceste două lumi. 

"Ca grecii la Termopile”, răspunse Guerina. 

Dar Duncan se gândea la altă metaforă. 

Ca acel prim atac Harkonnen asupra Arrakis. 

Lupta continua. Pe măsură ce hoardele Celor cu Multe Feţe ieşeau din 
spaţiu, unele din ele fiind adaptate dincolo de nevoia de nave sau propulsie, 
erau aşteptate de nave de luptă de toate tipurile, chiar şi trupele Murbellei 

cu exoschelete. Unii din ei ieşiseră din pliurile spațiului chiar pe suprafața 
planetelor, unde erau întâmpinați de armate de oameni şi maşini de luptă. 
Imaginea întipărită în mintea Murbellei era cea a unui inamic care va 
învinge pe termen lung în războiul împotriva umanității. Şi o nevoie 
presantă. 
Pentru ca umanitatea să supraviețuiască, trebuie să absorbim ceva din 
ceea ce sunt Cei cu Multe Fete. 


Capitolul 28 


Metanormalitățile devin baza modelării culturale. Practic în toate 
tradițiile sacre, de exemplu, cogniția mistică este onorată deasupra 
tuturor abilităților fizice. Şi totuşi căutăm să adunăm toate lucrurile 
către scopul comun al unei Integrări post-umane. Trebuie să privim 
cu toții în perspectivă, şi astfel trăirea devine parte a ceva mai mare. 
Acest calcul al trăirii jură să refuze odihna până când toate 
perspectivele sunt eliberate în propria lor natură primordială. 

- Teoria Integrală GIOAD 


Ceva începe să se întâmple pe vechea Dune. Un lucru devine nu numai o 
relicvă a sa însăşi, ci a celor care manipulează lucrul, cunosc lucrul şi 
folosesc lucrul. Dar când lucrul este distrus, ce se întâmplă cu aceste 
amintiri? A cunoaşte un lucru înseamnă a elibera totul: pentru ce a fost 
folosit lucrul, de cine a fost atins şi pentru ce a avut potenţial. Asta a 
început să se desfăşoare pe Vechiul Arrakis. 

Metaforele Harkonnen despre război şi diabolic, ce par aşa legate de 
uman, vor deveni de asemenea învechite în această desfăşurare. 

Poate Duncanul Final va descoperi acum că Alia a fost cea care a făcut 
această tranziție posibilă de la Murbella în Răzbunarea Sfintei Alia? 

Vechiul Dune a fost pus în mişcare acum, aşa cum a fost Spiritul Dunei, 
pe o cărare ce semăna oarecum cu mişcarea unui soare, văzut nu din 
spaţiu, ci aşa cum soarele ar fi fost văzut de străvechii predecesori umani, 
de pe țărmurile vreunei planete. 

Alia şi fiecare calendar al istoriei umane. 

Se spune că mişcarea Soarelui este considerată a fi ochii lui Shaitain, şi 
că în inima sa există un loc răcoros, temperat, pentru credincioşi, toată 
căldura emanată în exterior fiind un scut protector şi o avertizare. 

Yeshika deveni inclusă în lumină, manifestă în ochii ei, dar datorându-şi 
sursa altora, nevăzuți. Visul mirodeniei al Yeshikăi îmi permite să văd 
lucrurile aşa cum sunt aici. Yeshika era acum lumina, iar lumina era acum 
inclusă în lumină. Privea afară la acest Dune sterp, dar putea vedea că e 
plin de un fel de viață. Viermi de nisip pretutindeni ! Nu... oameni, acest loc 
este populat cu oameni din trecut. Yeshika ştia că întunericul acestui Dune 
mort era doar un văl, şi că în umbră era uşurare şi realitate. 

Ceva îmi devine cunoscut acum. Sunt în pragul observării acestui ceva ce 
este nou. 

Yeshika îl observă pe Nro privind ca şi cum era ceva inert, un simplu 
înregistrator al unui mod de a privi la ce se întâmpla. 

El devine instantaneu învechit. 

Brusc ea deveni conştientă de multe Dune şi multe Yeshika, toate 
defazate unele de altele. Fiecare din eurile ei apropiate acționau, în mare, 
aşa cum ar fi făcut-o ea, fiecare mai puţin probabil pe măsură ce deviația 
fiecărei din cele apropiate se îndepărta. Dacă oricare Yeshika se apleca să 
vadă destul de departe, se putea vedea pe sine acționând mult diferit, chiar 
ea însăşi incapabilă să accepte ceea ce vedea. Mai departe, era diferită fizic, 
variată mental. Încă şi mai departe şi nu mai exista de loc. 

Ăsta e Spiritul Dunei. 

De undeva, Yeshika îl auzi pe Nro pomenind că l-a văzut pe Scytale, prin 
ochii lui Lrolan. 

Şi multe dintre Yeshika îl văzură de asemenea pe Scytale, fiecare peste 
mai multe orizonturi. Scytale se înapoiase cumva la creaţiile sale, care, la 
rândul lor, aveau nevoie de el acolo, cu ele. Părea să vorbească ceva cu ea, 
dar era prea departe. Nu-l auzi. Apoi imaginea lui păli. Dispăruse. 

Yeshika putea vedea necesităţile Integrării desfăşurându-se peste multele 
Dune ca o maşinărie, ca o mare maşină gânditoare care vorbea de încă alte 
necesități. 

Nevoi în alte Nevoi. 

Maşini quantice lucrând în spatele Constantei lui Planck, în spatele 
Efectului Holtzmann, iată! 

Maşini în alte maşini. 

În cele din urmă ea văzu toate aceste Dune şi universurile lor ca Spiritele 
tuturor posibilităților. Fiinţe departe de noi dar încă oarecum umane, ca 
Maeştrii Dansatori Față. Fiinţe încă şi mai îndepărtate, deloc asemănătoare 
nouă, dar cu aceleaşi origini ca noi, ca Cei Cu Multe Feţe. Şi multe alte 
ființe care apărură, şi toate dorințele lor erau deodată ca nişte fantome în 
fața ei. lar dorinţele lor se contopeau, iar uneori intrau în conflict. 

Dorinţe în alte Dorinţe. 

Încet, Yeshika-le şi vechile Dune începură să se răsfire, să se disperseze, 
până când rămase o singură femeie pe planetă. Nro Pathay era lângă ea. 

"Această planetă va deveni noul oracol.” 

Cea mai tulburătoare imagine fusese cea a lui Scytale, extras din pliurile 
universului care acum păreau să se solidifice din spuma quantică de 
dinainte cu câteva minute. 

Calea sa nu poate fi găsită pe Noile Cărări. 

Era ceva melancolic ce Yeshika trebuia să exprime despre dispărutul 
Scytale. 

El nu mai face amestecul celor ce vor fi. 

Se gândi cât de diferite erau cele două individualități care stăteau la 
originile celor două Şcoli de Păstrăvărese. Era Hayt-Scytl şi Idah-Mirabla. 

Nro îi întrerupse gândurile. 
"Văd ceva prin partea din mine care este Lrolan. Maeștrii Dansatori Faţă 
au readus Dune cel ascuns din spațiul criptat.” 


Capitolul 29 


Învață să nu adori prea mult lucrurile umane. 
-din O plângere pentru Scytale, de Yeshika Ampre 


Thunhun şi Yanima văd revenirea Spiritului Dunei în spațiul ne-criptat. 
Mai mult, Spiritul Dunei devine vechiul Arrakis. 

O auto-dezvăluire. Nu au fost niciodată despărțite. 

Nicăieri nu a putut ea găsi un sistem în sensul structurilor unificate, sau 
un plan care i-ar proteja pe cei slabi de minte de schimbarea perceptuală în 
devenire. Acesta e chiar lucrul pe care Cei Cu Multe Feţe nu-l pot digera. 

"Leto îşi are Duncanii lui, eu am Dune-le mele. Ea se rostogoli în trupul ei 
de vierme. 

Mulţi Duncani. Multe Dune. 

La fel de rapid pe cât puteau Cei Cu Multe Feţe să se extindă în noi 
universuri, Sheeana începuse deschiderea a mai multor universuri unde 
umanitatea, sau Copiii Individualilor, aveau să aibă o existență probabilă. 

Noile ei Cărări sunt doar drumuri deschise spre viitorul a ceea ce a 
început ca Umanitate. 

Existau anumite Necesităţi care apăreau odată cu asigurarea viitorului. 
Recunoaşterea Şcolilor de Păstrăvărese fusese una din contribuţiile ei, dar 
asta venise cu preţuri diferite. În evoluţia umanității, totul devenea o 
opțiune. Totul o posibilitate. Darul ei era să se asigure că exista o realitate 
pentru fiecare permutare. Făcând asta, ea închisese un subset de realități 
în care Cei cu Multe Feţe nu mai erau prezenți, iar în altele erau ei înşişi 
asimilați. 

"Avem mulți vizitatori care aşteaptă acest moment.” Era Yanima, din nou, 
din neobişnuitul ei vis al Mirodeniei treaz. 

"Mulţi vizitatori? Nu înţeleg.” Thunhun o ţinuse strâns tot acest timp. 

Alinând-o pe ea şi alinându-se pe sine. 

Când Yanima nu răspunse, Sheeana răspunse pentru ea. "Vorbeşte 
despre navele în orbită în jurul acestei lumi. Deja pinul de criptare păstrat 
de regalitatea Ixiană de o mie de ani, a căzut în mâinile Maeştrilor 
Dansatori Faţă. Ne readuc înapoi din spaţiul non-criptat, ca pe un lucru din 
trecut. Ceea ce ei nu ştiu e că noi aşteptăm această Întoarcere.” 

Cu Întoarcerea Spiritului Dunei veni un fel de vindecare a istoriei. 
Yeshika era acolo cu ei, la fel şi Nro. Yanima ieşise din transa ei, toate 
lucrurile revenite la normal pentru Yeshika. Thunhun avea o privire 
îngrozită. 

Sheeana îl linişti, "Totul e parte a planului meu.” 

Capitolul 30 


Dacă au suficient timp ca generaţiile să evolueze, prădătorul 
produce adaptări specifice de supraviețuire în prada sa, care, la 
rândul lor, prin operaţiunea curiculară de feedback, produce 
schimbări în prădător care din nou schimbă prada - etcetera 
etcetera etcetera... Multe forțe puternice fac acelaşi lucru. Puteţi 
socoti religia ca fiind una din ele. 

-Jurnalele lui Leto II 


Însărcinarea lui Paul de către Sheeana, o numise ea. Nu avea să fie vreun 
jihad. Nu avea să fie vreo revoluție. Cel puţin, nu încă. Sheeana era încă în 
etapele primare ale transformării ei şi avea să se întâlnească cu ghola- 
Muad'Dib să discute modul în care fuseseră lucrurile, şi de ce sunt lucrurile 
şi felul în care vor fi lucrurile. 

"Fiului tău i-au trebuit cam o mie cinci sute de ani să stabilească Poteca 
de Aur. Planului meu îi vor trebui doar o mie.” 

Paul, căruia deja i se spunea Din Nou MuadDib, ştia că nu va putea 
niciodată să înțeleagă complet punctul ei de vedere. 

"Pentru unii, moartea va fi preferabilă vieții, de aceia care vor încerca să 
se cramponeze de vechile obiceiuri.” 

Cei Cu Multe Feţe aveau o limitare ce emană din toate lucrurile umane. 

Făcuți după imaginea noastră. 

În cei o mie de ani ai istoriei noastre din care au apărut, au fost mai legaţi 
de acest univers, acest multivers, pe măsură ce au perfecționat legăturile 
lor cu natura sa. 

Acum natura însăşi se schimbă, iar ei sunt copii pierduţi aruncați într-o 
dilemă. 

Imaginaţia înțelege în moduri străine raţiunii. 

"Vei avea viziuni, Paul, la fel şi Rebecca şi Murbella, la fel şi Duncan şi 
Scytale.” Pielea de păstrăv de nisip a Sheeanei lucea în soare. "Ăsta e felul 
în care vor fi lucrurile.” 

Muad'Dib se pregătise luni de zile pentru Visarea Mirodeniei. În acest 
timp mai multe alte surori începuseră transformarea în Vierme de nisip. 
Maia era lângă el când avu revelația. 

"Cred că pot împărtăşi această experiență cu tine,” îi spuse Muad'Dib 
Maiei şi îi ceru să vină aproape. Ea era acoperită cu micii creatori, care abia 
arătau semne de întărire acum, astfel că ea arăta ca o insectă cu formă 
umană a cărei armură, încă translucentă, începea să se formeze. 

"Ce anume ai vrea să împărtăşeşti»” Vocea Maiei arăta de asemenea 
semnele transformării. Era cu un ton mai profundă, cu un sunet uşor grav. 

"Este ceva foarte vechi. E ceva ce tocmai am descoperit. Tocmai am făcut- 
o reală.” Muad'Dib o atingea acum, în timp ce alunecau în vis... 

APOCRIFA PUSTNICULUI 


Mirosul a fost primul lucru, a adus viziuni ale Fremenilor mei, cu copiii 
lor şi ochii albastru în albastru. Căci atunci era vremea când umanitatea a 
aflat prima dată de mirodenie, iar eu am fost primul care s-a împărtăşit din 
ființa lui Shai-Hulud. Eu, care cunosc mişcările timpului aşa cum deşertul 
cunoaşte trecerea timpului. 

La gura infernală a lui Shai-Hulud stăteam, şi am luat melanjul de 
mirodenie care era din suflarea lui fierbinte şi asta e ceea ce s-a întâmplat. 
Faptul că asta e cunoscut oricui este datorită visului mirodeniei. Căci 
aceste cuvinte au fost prima dată scrise nu cu cerneală pe hârtie, nici ca 
linii în nisip - dar întipărite în co-conştiințele care au apărut în afara 
timpului între om şi vierme. În această primă transă a mirodeniei, aceste 
cuvinte au fost scrise în eternitate, în însele furtuni ale timpului, de 
misterul melanjului şi al lui Shai-Hulud. 

Gustul a fost al doilea lucru, dincolo de dulce, amar, nucşoară - toate 
simțurile erau ca un singur simț, gustând. Toate sunetele erau gust, la fel şi 
văzul şi pipăitul. Asta e natura melanjului simțurilor. 

Apoi am petrecut cu Shai-Hulud, dar nu am fost rănit. Căci s-a adeverit 
că aceste lucruri nu se mai puteau întâmpla în acelaşi fel în care se 
întâmplau în deşert. Pentru că multe lucruri au devenit mici, în timp ce 
altele s-au extins de sute de ori. Şi lucrurile coteau la unghiuri exacte dar 
nespecificate. Şi puteam vedea cu amândoi ochii. lar nisipurile cădeau şi se 
ridicau în sticlă. 

Ce s-a întâmplat în al treilea rând şi mai departe, căci enumerarea îşi 
pierde rostul la acest punct, până la infinit, a fost o aglomerare a spaţiului 
şi timpului şi minţii şi lucrurilor încă necunoscute şi încă de necunoscut. 

Lucrurile trecute erau prezente, iar locurile îndepărtate erau apropiate. 
lar lucruri de acum nu fuseseră vreodată, iar aici era dispărut. O Voce 
vorbise, şi încă avea să vorbească, şi erau audibilă urechii mele. Şi omul era 
cu Viermele de nisip, iar Viermele de nisip era cu omul. 

"Este minunat,” observă Maia ţinându-l strâns pe Muad'Dib. 

"Eu am fost originea.” 

Dar Maia ştia că el era doar o treaptă. 

Curând alte surori vor începe transformarea. lar Muad'Dib va permite 
Fremenilor lui să se maturizeze şi să evolueze încet. lar Tleilaxu vor avea 
rolurile lor. Şi secole se vor scurge. lar cultul Siaabei va înflori. lar 
mirodenia nu va mai avea influența pe care o avea asupra viitorului. Şi cam 
la fiecare sută de ani, elemente din Spiritul Dunei vor apărea din ascunzişul 
spaţiului criptat Ixian, arătându-şi zorii în noi vremuri ale viitorului 
umanităţii. Întoarcerea. Integrarea. Dar unele lucruri vor fi păstrate pe 
Spiritul Dunei până în ziua când se va întoarce din non-spaţiu. Şi aceste 
lucruri erau Noile Poteci. 

Viitorul nostru, al tuturor. 

Capitolul 31 


Fie ca Domnul să ne aşeze printre cei care aduc împreună cele 
două perfecţiuni! Şi dacă ar fi să ne priveze de aducerea lor la un 
loc, fie ca El să ne aşeze printre oameni ai bunătățţii şi generozității. 

-Veche scriptură islamiată 


Marty şi Daniel vorbeau, la o cană de ceai, despre tot ce se întâmplase. 
Voiau să o povestească din punctul lor de vedere. 

Marty aduse serviciul de ceai la masă, unde Daniel era deja aşezat. "Doar 
că nu-mi place să ne numească Maeştri Dansatori Faţă.” 

"Păi, imaginează-ți cum ar fi să-ți trăieşti viața şi să fii numit Cei cu Multe 
Fete.” Râseră amândoi. 

Daniel turnă două căni de ceai şi adăugă puţin lapte în cea a lui Marty. 

"Nu vor fi niciodată fericiți, nu cu toată lumea fiind ghola.” 

"Nu ştiu ce să spun. Uită-te de unde am ajuns aici.” 

"Oh. Ţie doar îți place să fii în dezacord cu tot ce spun eu.” 

Marty avea de gând să scrie totul într-o zi, întreaga poveste. Toate 
chestiile despre Bene Gesserit, Onoratele Matre şi acum Şcolile 
Păstrăvăreselor. 

"Sunt ca şi copiii lor,” spuse Daniel, turnându-i lui Marty altă cană de 
ceai. 

"Cine sunt ca şi copiii lor?” Marty sorbi din ceai şi puse cana înapoi pe 
farfurie. "Te referi la copiii lui Duncan şi Murbella?” 

"Nu, păstrăvăresele, ei sunt copiii lor, ai tuturor. Bene Gesserit, Bene 
Tleilax, chiar şi ai Ixienilor.” 

Lui Marty îi plăcea să se ia de Daniel. "Urmează să-mi spui că Viermii de 
nisip sunt şi ei copiii lor.” 

"Copiii cui?” 

"Nu contează. Ştii că ei nu puteau vedea imaginea de ansamblu.” 

Daniel termină ultima înghițitură de ceai. "Te referi la Onoratele Matre. 
Nu-ţi face griji, Murbella a aranjat asta pentru toate.” 

"Şi ele. Dar eu vorbeam despre Cei cu Multe Feţe.” 

"Cândva vor găsi şi ei Noile Cărări. Dar deocamdată, vor trebui doar să 
aştepte.” 

"Cred că aşa e.” Marty puse cana goală pe farfurie. "Unde ai vrea să 
mergem la plimbare azi, dragă?” 

"Atât de multe Noi Cărări pe care încă nu le-am văzut. Ce-ar fi să începem 
să mergem şi vedem unde ne duce drumul.” 

Capitolul 32 


Uneori Duncanii întreabă dacă înțeleg ideile exotice ale trecutului 
nostru. Şi dacă le înțeleg, de ce nu le pot explica? Cunoaşterea, cred 
Duncanii, rezidă doar în persoane. Încerc să le spun că toate lumile 
sunt plastice. Cuvintele imagini încep să se distorsioneze în 
momentul rostirii. Ideile imprimate într-o limbă au nevoie de acea 
limbă specifică pentru a fi exprimate. Aceasta este însăşi expresia 
cuvântului exotic. Vedeţi cum începe să se distorsioneze? 
Traducerea se chinuie în prezența exoticului. Limba Galach, pe care 
o vorbesc aici, se impune singură. Este un cadru de referință 
exterior, un sistem particular. Pericolele pândesc în toate sistemele. 
Sistemele încorporează credințele neexaminate ale creatorilor lor. 
Adopti un sistem, adopţi credinţele lui şi ajuţi la întărirea rezistenţei 
la schimbare. Serveşte vreunui scop să le spun Duncanilor că 
pentru anumite lucruri nu există limbaje? Ahhh! Dar Duncanii cred 
că toate limbajele sunt ale mele. 

-Jurnalele lui Leto II 


Rezultatul luptei a fost decisiv. Şi concomitent cu evenimente de 
semnificație cosmică. Cei cu Multe Feţe s-au retras din luptă. Abia mai 
târziu se va vedea că retragerea lor coincide cu întoarcerea Spiritului Dunei 
din pliurile non-spațiului. 

Lumea a devenit instantaneu un loc de pelerinaj. Un cult al Sia'abei s-a 
dezlănțuit în lumile mai multor universuri. Pentru că şi vechiul Arrakis era 
renăscut, nu aşa locuit de Fremeni ghola cum era Spiritul Dunei. Pentru că 
dacă întoarcerea Spiritului Dunei era ca un fel de fantomă a Atenei, nu 
noua sa eră de aur gata să transforme universul. Vechiul Arrakis era 
Oracolul, care va fi locul curățării, fereastra către Integrare şi poarta către 
Sala Oglinzilor care erau Noile Cărări. 

Şi departe de toate astea, dar în acelaşi ton cu ritmurile sale, veni 
naşterea copilelor lui Duncan şi Murbellei. 

Murbella zâmbi spre Duncan. "Ştii, există o teorie străveche despre 
“Gravitaţia animală” pentru a explica sexualitatea. S-ar putea spune că am 
fost imprimaţi unul pentru celălalt. Eu prefer să gândesc că dependența 
noastră mutuală a existat mereu acolo, ca un fel de adevăr.” 

Duncan zâmbi. Timpul trecu. Gemenii lui Duncan şi ai Murbellei s-au 
născut curând după bătălia decisivă. Familia se stabilise acum pe Ouadra. 
Îşi petreceau timpul cu copilele lor, în afara afacerilor unui univers care 
înnebunise. 

"Alia nu era o aberaţie până la urmă, ” îi spuse Murbella lui Duncan. 

"Ce vrei să spui?” întrebă Duncan. 

"Încă nu sunt prea sigură, lucrez la un fel de dramă, o tragedie de fapt, 
unde voi spune lumii ce cred eu.” 

Ei aveau ceva din abilităţile oraculare ale lui Duncan, acumulate după 
multe vieți, ca şi amestecul celor două frății pe care mama lor fusese 
capabilă să le integreze în ea, în vieţile ei. Ei erau doar primii copii din cei 
ce aveau să urmeze. 

"Trebuie să recunosc, ceva despre Integrarea cu aceşti oameni din 
Dispersie mă sperie.” Duncan ţinea în braţe una dintre copile. 

"Ei nu mai sunt oameni din Dispersie, sunt oameni ai Întoarcerii. Odată 
ce lămureşti asta îți va fi mai uşor să accepti schimbarea.” Murbella o ţinea 
pe celălaltă copilă în timp ce-i vorbea. 

Duncan simțea prezența Sheeanei, deşi ea era dincolo de spațiul în care 
exista el acum, de cealaltă parte a barierei Ixiene, abia începând drumul ei 
de o mie de ani al Integrării. 

"Din ceea ce mi-ai spus, Sheeana este cea care integrează, imaginează-ţi 
sarcina de a aduce la un loc oameni, ghola şi viermi de nisip. Munca 
noastră pare joacă de copii în comparație.” 

"Asta venind de la o femeie care stă în fruntea a două frății rivale.” 

"Nu vor mai fi rivale multă vreme. Acestea două deja m-au inspirat în 
acea zbatere.” 

Fiicele lui Duncan şi Murbellei aveau să crească spre maturitate, iar 
conceptul de Şcoală de păstrăvărese avea să fie transmis copiilor lor. Dar 
nu numai aici, deoarece Sheeana avea să planteze aceleaşi semințe de pe 
planeta ei ascunsă, dezvăluind încet noi secrete ale noilor Cărări ale 
universului, scriind istoria în visurile surorilor ei care-i împărtăşiseră 
transformarea în vierme de nisip. 

Duncan reflectă la multele lui vieţi, şi văzu adevărul în haos. 

Ce spunea mereu Sheeana? 

Posibilităţile sunt nelimitate” 


Capitolul 33 


Cineva îmi pune o întrebare. O voce nouă, foarte veche. Citează o 
voce şi mai veche, spunând: 

"Atâta vreme cât aruncăm vina pe alții aparținem tot grămezii, 
când ne asumăm responsabilitatea suntem pe calea înțelepciunii; 
dar înțeleptul nu blamează pe nimeni, nici pe alţii, nici pe sine. - 
Cine spune asta?” întreabă el, nu numai pe mine. 

E rumoare în mulțime un moment iar vocea lui se pierde. Dar îi 
regăsesc vocea. Vorbeşte de cineva care era străvechi pentru el cum 
este şi el străvechi față de mine. 

El spune ” A fost auzit dar uitat — nu, nu a fost auzit dar uitat: nu 
totul se uită. Dar nu se găseau urechi pentru asta...” 


VP MAGAZIN 


William A. Mitchell SPIRITUL DUNEI 


Din nou mulțimea... împrăştiindu-se. Îl ascult pe cel uitat să 
găsesc răspunsul la întrebare, dar în schimb îl găsesc pe cel pe care 
l-a întrebat. 

"l-a spus-o la ureche? - Da, aşa se întâmplă: Înţelepciunea este 
şoapta singuraticului către sine însuşi într-o piaţă aglomerată.” 

Mulțimea se întoarce. El a plecat. Sunt uluită de acest lucru. 

-din Răzbunarea Sfintei Alia 


Vechiul Arrakis, Spiritul Dunei, era pe cale de a deveni Mecca 
multiversului. Maeştri Dansatori Faţă veneau s-o vadă pe Sia'aba şi rasa ei 
de viermi de nisip umani. Indivizi din toate Şcolile de Păstrăvărese veneau 
în pelerinaj pentru a-şi privi originea şi destinul. Departe de aici, viața 
continua pe Ix, înăuntrul pliurilor non-euclidiene ale Maşinăriei Regale. 

Viața mergea înainte pentru Nro Pathay, Yeshika, Yanima şi Thunhun. 

"A răspuns la întrebare?” îl întrebă Yanima pe Thunhun. 

”Cine?” 

”Murbella.” 

Mulţi dintre Maeştrii Dansatori Față se dezvăluiseră ca ceea ce erau. Că ei 
îi ghidaseră pe Ixieni. Mulţi dintre ei se temeau de acest lucru pe care îl 
putuse face Nro Pathay. Lucrul pe care şi Yeshika îl putea face acum. 

Există ceva din Maeştrii Dansatori Faţă în toate Şcolile de Păstrăvărese. 

Şi deşi cultul Sia'abei era un mod de a descrie ceva ce mătura întregul 
univers, Sheeana făcuse schimbarea în tot acest timp. Influenţa ei era 
influența Spiritului Dunei. 

Există un principiu al Economiei Integrale care este un concept foarte 
vechi. Grecii, primii Atreizi, îl ştiau drept arete. 

Yeshika preferă să caute un nou termen, şi nu era tehne. 

Nro trăi să exploreze minunea pe care o descoperise. lar Yeshika conduse 
Ix în marea eră a Integrării, la apusul Dezvăluirii. Yar Yanima şi Thunhun 
visară atât trecutul cât şi viitorul. 

Într-o zi, pe Ix, s-a descoperit un artefact. Au fost chemaţi experții să-l 
analizeze, şi nici unul nu-l putu plasa în timp. Părea futuristic tot atât cât 
părea străvechi, şi sfida orice încercare de datare. 

Dispozitivul conținea un mesaj, codat într-o tehnologie care părea în 
acelaşi timp Ixiană şi Tleilaxu. Tonul său era Bene Gesserit, iar forța era a 
Onoratelor Matre. Artefactul însuşi este piesa centrală a mai multor noi 
ştiinţe şi religii de-a lungul şi de-a latul universului. 

lar mesajul este acum cunoscut tuturor: 

Într-o zi, Şcolile de Păstrăvărese vor evolua. Se vor întoarce în direcţii 
diferite, iar membrii acestor şcoli se vor schimba ca să ţină pasul. Şi aşa 
cum Marile Case au făcut loc Erei Împărtaului Zeu, aşa cum Dispersia a 
făcut loc Întoarcerii şi Integrării, aşa vor urma noi ere. lar Dezvăluirea, 
numită Amurgul de milioane de milioane, va urma. Născută din aceste 
timpuri, va urma leşirea la lumină. Apoi cea mai vie dintre ere, numită 
Trezirea, îşi va urma cursul, până la liniştita reflecţie caracterizată de 

următoarea eră, numită Adormirea. Trimitem acest salut către voi din 
ultima eră, era noastră, numită Visarea. Suntem mult diferiți față de voi, şi 
în unele feluri suntem încă aceiaşi. Acesta e salutul nostru. Puteţi să vă 
gândiţi la noi ca fiind la fel de diferiți de voi cum sunteţi voi de strămoşii 
voştri. Vă reamintim de darurile pe care deja le aveți: speranță, credinţă şi 
imaginație. Acum vă urăm adio, căci nu veți mai auzi nimic de la noi. 


SFÂRŞIT 

Dedicaţie: 


“Penny 

John C. Pennington, Caporal 

Fotograf combatant, Divizia I Marine, 
KIA!, 09 iunie 1968 


„Cred că Vietnamul a fost ceea ce am avut 
în locul unei tinereți fericite.” 


- Michael Herr, 
Dispatches 


1 KIA — Kill In Action - ucis în luptă. 

Marines caută câţiva oameni buni... 


Recrutul spuse că numele său este Leonard Pratt. 

Gunnery Sergeant? Gerheim i-a aruncat o privire țărănușului slăbănog şi l-a 
poreclit imediat 

— Gomer Pyle. 

Ne-am gândit că poate încearcă să fie amuzant. Nu a râs nimeni. 


Zori. Marines începători. Trei instructori urlând: 

— ALINIEREA! ALINIEREA! NU MIŞCA! NU VORBI! 

Clădiri din cărămizi roşii. Sălcii plângătoare încărcate cu muşchi spaniol. 
Rânduri lungi, neregulate, de civili transpiraţi stând “Drepți' pe marcajele de tălpi 
galbene imprimate pe platoul din beton. 

Insula Parris, Carolina de Sud, cazarma US Marine Corps, un stagiu de pregătire 
de 8 săptămâni — din programa de colegiu — pentru aşa-zișii duri şi curajoşi fără minte. 
Era construită într-o mlaștină de pe insula, simetrică dar sinistră precum un lagăr al 
morţii suburban. 

Gunnery Sergeant Gerheim a împroșcat cuvintele: 

— Urechea la mine, gloată. Ar fi fost mai bine să începeţi să arătaţi ca nişte 
recruți din US Marine Corps, viermilor. Să nu credeţi nici măcar o secundă că sunteți 
Marines. Doar aţi pus pe voi niște haine* albastre. Nu-i aşa, cucoanelor? Pare rău 
d'asta. 

Un texan subțirel cu ochelari cu ramă de os, pe care băieţii îl porecliseră deja 
“Cowboy”, spuse: 

— Tu eşti John Wayne? Sau eu? 

Cowboy și-a scos pălăria Stetson gri-perlă şi şi-a făcut vânt cu ea ca să-şi 
răcorească fața asudată. 

Am râs. Cursurile de artă dramatică din anii de liceu m-au făcut un imitator. Am 
avut exact vocea lui John Wayne când am spus: 

— Cred că n-o să-mi placă filmul acesta. 

Cowboy a râs. S-a lovit cu pălăria Stetson peste coapsă. 


2 Gunnery Sergeant — grad militar specific US Marine Corps (cod NATO OR-7); echivalent plutonier. 
3 Gomer Pyle — personaj naiv şi blând dintr-un serial TV transmis între anii 1964-1969 în SUA. 
4 Joc de cuvinte: dress înseamnă haine / uniformă dar şi rochie. 

Gunnery Sergeant Gerheim a râs și el. Instructorul șef este o mică brută obscenă 
echipată într-o uniformă kaki imaculată. Și-a îndreptat degetul drept între ochii mei şi 
a spus: 

— Tu. Aha, tu. Soldat Joker (Glumeţu”). Îmi placi. Poţi să treci pe la mine pe-acasă 
Și să i-o tragi soră-mii. 

A rânjit. Apoi chipul i-a devenit dur. 

— Ascultă, băi, scârbă mică. Eşti al meu. Curul tău este al meu. Nu ai voie să 
râzi. Nu ai voie să plângi. Ai să înveţi asta pe de rost. Am să te învăţ eu. 

Leonard Pratt a zâmbit. 

Gunnery Sergeant Gerheim şi-a proptit pumnii în șolduri. 

— Dacă voi, cucoanelor, veți pleca de pe insula mea, dacă veți supravieţui 
programului de instrucţie, veţi fi nişte arme, veți fi nişte apostoli ai morţii care vor 
propovădui războiul. Veţi fi mândri. Până atunci sunteți doar o vomă, nişte 
scârboșenii, formele de viață cele mai inferioare de pe Pământ. Nu sunteți nici măcar 
ființe omenești. Nu sunteţi decât niște resturi de căcat ale vreunui amfibian. 

Leonard a chicotit. 

— Soldatul Pyle crede că chiar sunt un tip amuzant. Crede că Insula Parris este 
mai distractivă decât o rană hemoragică în piept. 

Chipul de țăran a încremenit într-o expresie permanentă de inocenţă. 

— Viermilor, aici nu veți avea parte de nici o distracție. Nu vă veţi bucura stând 
în formaţii de rânduri drepte, nici n-o să vă simțţiţi bine frecându-vă scula la rece, nici 
n-o să aveți vreo mulțumire pentru că vă adresaţi cu ‘sir’ unor indivizi pe care nu-i 
înghiţiți. Ei bine, cucoanelor, eu voi ordona, iar voi veți executa. Zece procente dintre 
voi nu vor supravieţui. Zece procente dintre voi, viermilor, vor deveni AWOL 
(dezertori) sau veţi încerca să vă sinucideţi sau vă veți rupe spinare pe traseul de forță 
din poligon sau pur şi simplu o veţi lua razna. Asta e. Am ordin să-i elimin pe toți cei 
ce nu merită să facă parte din iubitul meu Corps. Veţi fi grunts?. 

Grunts nu sunt mototoli. Recruţii mei învață să supraviețuiască fără să cedeze. 
Pentru că eu sunt dur, nu vă va place de mine. Dar cu cât mă veţi uri mai mult, cu atât 
veţi învăţa mai mult. Așa este, gloată? 

Câţiva au mormăit „Da. Mda. Îhî, sir.” 

— Nu vă aud, cucoanelor. 

— Da, sir. 

— Tot nu vă aud, cucoanelor. PARCĂ AȚI FI NIŞTE PĂMPĂLĂI! 

— DA, SIR! 

— Mă scoateţi din sărite. Culcat! 

Ne-am lăsat pe jos, pe betonul fierbinte al platoului. 


5 Grunts — grohăitori - una dintre poreclele „oficiale” ale pușcașilor marini americani. 

— Nu aveţi o motivaţie. Mă auziţi, viermilor? Atenţiune! Am să vă dau eu 
motivaţie. Nu aveţi suflet de Marines. Am să vă dau eu suflet de Marines. Nu aveţi 
tradiții. Am să vă dau eu tradiţii. Și am să vă arăt cum să trăiţi conform acestor tradiții. 

Gunnery Sergeant Gerheim s-a îmbăţoșat, drept ca o vergea de armă, cu mâinile în 
șolduri. 

— DREPȚI! DREPȚI! 

Ne-am ridicat în picioare cu genunchii zdreliți și palmele pline de praf și pitriş 
mărunt. 

Gunnery Sergeant Gerheim le spuse celorlalţi trei instructori: 

— Ce gloată amărâtă. 

Apoi către noi: 

— Nenorociţilor, vă mișcați prea încet. Culcat! 

Jos. 

Sus. 

Jos. 

Sus, 

— CULCAT! 

Jos. 

Gunnery Sergeant Gerheim a păşit peste trupurile noastre încordate, călcându-ne 
pe degete şi lovindu-ne cu vârful bocancului în coaste. 

— Jesus H. Christ! Viermilor, gâfâiți la fel ca mama voastră când tata și-a băgat 
scula-n ea pentru prima dată. 

Durere. 

— DREPȚI! DREPȚI! 

Sus. Crampe dureroase în mușchi. 

Leonard Pyle a rămas întins pe betonul fierbinte. 

Gunnery Sergeant Gerheim s-a îndreptat spre el parcă dansând, s-a oprit deasupra 
sa, şi-a dat pe spate pălăria sa — în stilul celei de pe posterul campaniei "Ursul Smokey’ — 
de pe capul chel. 

— OK, amărâtule, ridică-te. 

Leonard s-a ridicat într-un genunchi, a ezitat, apoi s-a ridicat în picioare, 
inspirând şi expirând greu. A zâmbit. 

Gunnery Sergeant Gerheim l-a pocnit pe Leonard în mărul lui Adam - tare. Apoi, 
pumnul masiv al Gerheim l-a lovit în piept. Apoi în stomac. Leonard s-a îndoit de 
durere. 

— CĂLCÂILE APROPIATE! EŞTI ÎN POZIŢIE DE DREPȚI! 

Gunnery Sergeant Gerheim l-a plesnit cu dosul palmei peste față pe Leonard. 

Sânge. 

Leonard zâmbea, cu călcâiele apropiate. Buzele sale sunt umflate, roții şi vinete, 
iar gura plină de sânge, dar Leonard ridica doar din umeri și zâmbea de parcă durul 
Gunnery Sergeant Gerheim tocmai i-a dat un dar de ziua sa de naștere. 


În primele patru săptămâni de instrucţie Leonard a continuat să zâmbească, 
chiar dacă pentru asta şi-a primit chiar mai multe pedepse decât alții. Am învăţat că 
pedepsele sunt un element de rutină al vieţii din Insula Parris. Şi nu erau prostii de- 
alea pentru civili ca-n filmele de la Hollywood, gen Instructorul cu Jack Webb sau 
Nisipurile din Iwo Jima cu John Wayne. 

Gunnery Sergeant Gerheim şi cei trei instructori subordonați lui administrau 
pedepse brutale peste față, în piept, burtă, pe spinare. Cu pumnii. Sau bocancii — ne 
loveau în cur, rinichi, coaste, şi peste tot unde nu se vedeau vânătăile negre şi 
purpurii. 

Dar chiar și dacă era bătut cu regularitate, de se căca pe el, aceste pedepse n-au 
reuşit să-l educe pe Leonard, așa cum se întâmplase cu alți recruți din Plutonul 30-92. 
În liceu se spunea că până şi peștii, gândacii sau chiar protozoarele unicelulare pot fi 
dresate. Dar nu și Leonard. 

Leonard se străduia mai mult decât oricare dintre noi. 

Nu putea face nimic aşa cum trebuia. 

Leonard se împiedica şi cădea toată ziua, dar nu se plângea. 

Noaptea, când cei din pluton dormeau în paturile suprapuse, Leonard plângea. 
I-am şoptit să se liniștească. S-a oprit din plâns. 


Niciodată nu i s-a permis unui recrut să fie singur. 


În prima zi a celei de-a cincea săptămâni, lui Gunnery Sergeant Gerheim i s-a pus 
pata pe mine. 

Stăteam “drepți” în palatul lui, o mica încăpere de la capătul barăcii-dormitor. 

— Crezi în Sfânta Fecioară? 

— NU, SIR! am răspuns. 

Era o întrebare capcană. Orice răspuns va fi greșit, iar Gunnery Sergeant Gerheim 
mă va pedepsi rău de tot dacă mă răzgândesc. 

Gunnery Sergeant Gerheim m-a pocnit cu cotul în plex. 

— Băi, vierme, iar pumnul său i-a subliniat vorba. 

Stăteam “drepți”, cu călcâiele lipite, privirea drept înainte, încercând să-mi rețin 
gemetele și să nu mă clintesc. 

— Când te văd, îmi vine să vomit, gunoiule. Păgân blestemat. Fă bine şi respect- 
o pe Sfânta Fecioară, altfel îţi scot maţele afară. 

Chipul lui Gunnery Sergeant Gerheim se afla la un centimtru de urechea mea 
stângă. 

— PRIVIREA DREPT ÎNAINTE! 

Picături de saliva mi-au împroşcat obrazul. 

— Crezi în Sfânta Fecioară, nu-i așa, soldat Joker? 

— SIR NEGATIV, SIR! 

Aştept. Știu că e gata să-mi ordone să merg în spălător. Pe recruţii pe care voia 
să-i „disciplineze” îi lua în sala dușurilor. Aproape în fiecare zi, recruţii mergeau în 
spălător împreună cu Gunnery Sergeant Gerheim și pentru că podeaua de la dușuri era 
udă, aceștia cădeau accidental. Cădeau de atâtea ori, încât când ieșeau de acolo, arătau 
de parcă trecuse peste ei un tractor cu șenile. 

Este în spatele meu. Îi pot auzi respiraţia. 

— Ce spui, soldat? 

— SIR, SOLDATUL A SPUS, ‘NU, SIR! SIR! 

Chipul roșu, dur, al lui Gunnery Sergeant Gerheim se mișca precum o cobra 
hipnotizată de muzică. Ochii săi treceau prin mine; mă forțau să mă uit la el; mă 
provocau să-mi mișc privirea măcar cu un milimetru. 

— Ai văzut lumina? Lumina alba? Lumina măreaţă? Lumina călăuzitoare - ai 
avut viziunea? 

— SIR, AYE-AYE, SIR! 

— Cine-i liderul secţiunii tale, gunoiule? 

— SIR, LIDERUL SECȚIUNII ESTE SOLDATUL HAMER, SIR! 

— Hamer, pe interval, adunarea”! 

Hammer a alergat pe intervalul dintre paturi până în centrul dormitorului şi a 
încremenit în poziţie de “drepți” în faţa lui Gunnery Sergeant Gerheim. 

— AYE-AYE, SIR! 

— Hamer, eşti schimbat. Soldatul Joker este promovat la comanda secţiunii. 

Hamer a ezitat: 

— AYE-AYE, SIR! 

— Pleacă! 

Hamer a făcut “stânga-n-prejur', a alergat în lungul holului, a intrat în rând cu 
ceilalți, în faţa patului, încremenind în poziția ‘drepți’. 

Eu am spus: 

— SIR, SOLDATUL CERE  PERMISIUNEA SĂ VORBEASCĂ 
INSTRUCTORULUI! 

— Vorbește! 

— SIR, SOLDATUL NU VREA SĂ FIE LIDER DE SECŢIUNE, SIR! 

Gunnery Sergeant Gerheim şi-a proptit pumnii în șolduri. Şi-a dat pe spate, de pe 
capul chel, pălăria “Ursul Smokey’. A oftat: 

— Nimeni nu vrea să conducă, vierme, dar cineva trebuie să o facă. Tu ai cap, ai 
sânge-n instalaţie, deci ai slujba asta. Marine Corps nu este o gloată precum Army. 

Pușcașii marini mor — de aia suntem noi aici — dar Marine Corps va trăi veșnic, pentru 
că fiecare pușcaș este un lider atunci când trebuie — chiar și un soldat. 

Gunnery Sergeant Gerheim s-a întors spre Leonard. 

— Soldat Pyle, soldatul Joker este noul tău vecin de pat. Soldatul Joker este foarte 
luminat. Te va învăţa totul. Te va învăţa cum să te pişi. 

Am spus: 

— SIR, SOLDATUL AR PREFERA SĂ RĂMÂNĂ CU VECINUL SĂU, 
SOLDATUL COWBOY, SIR! 

Cowboy şi cu mine devenisem prieteni pentru că atunci când ești departe de casă 
și speriat ca dracu, ai nevoie — şi încă imediat — de toți prietenii pe care îi poți aduna. 

Cowboy este singurul recrut care râde la toate glumele mele. Are un simț al 
umorului care este neprețuit într-un loc ca acesta, dar este serios atunci când trebuie — 
te poți bizui pe el. 

Gunnery Sergeant Gerheim a oftat. 

— Eşti femeia soldatului Cowboy? Îţi dă muie? 

— SIR, NEGATIV, SIR! 

— Foarte bine. Atunci, soldatul Joker va fi vecin cu soldatul Pyle. Soldatul Joker 
este prost și ignorant, dar are coaie, iar astea sunt de ajuns. 

Gunnery Sergeant Gerheim s-a îndreptat către “palatul” său. Mica încăpere de la 
capătul dormitorului secțiunii. 

— OK, cucoanelor, gata... ÎN PATURI! 

Sărim cu toții în paturi și rămânem nemișcați. 

— CÂNTAŢI! 

Cântăm: 


De pe colinele lui Montezuma, 

Până pe țărmurile din Tripoli, 

Vom duce bătăliile patriei noastre, 
Pe pământ, în aer şi pe apă. 

Dacă cei din Army şi Navy 

Vor ajunge vreodată-n paradis, 

Vor afla că străzile lui sunt păzite de 
Pușcașii marini ai Statelor Unite... 


— OK, turmă, gataaa... DORMIŢI! 


Instrucţia continuă. 
Il învăţ pe Leonard tot ce știu, de la cum să-şi lustruiască bocancii militari, negri, 
până la asamblarea şi dezasamblarea armei semiautomate M-14. 

ÎI învăţ pe Leonard că Marines nu merg în pas de defilare - nu merg pur și 
simplu. Marines aleargă; în 'fuga-marş”. Sau, dacă distanța care trebuie parcursă este 
mare, Marines îşi cară ranița, punând un picior în fața celuilalt, iar și iar, atât timp cât 
este necesar. Marines trag din greu. Doar avortonii încearcă să se fofileze de la muncă. 
Marines sunt curați, nu jegoşi. Îl învăţ pe Leonard să-şi prețuiască carabina precum 
viața sa. ÎI învăţ că sângele face iarba să crească. 

— Arma asta nu e decât o bucată de fier. 

Cu degetele neîndemânatice Leonard și-a plesnit ușor arma. 

Eu eram deja contrariat de aspectul și senzația data de propria mea armă. 
Carabina e rece şi grea în mâinile mele. 

— Gândeşte-te la ea ca la o unealtă, Leonard. Ca la un topor de la fermă. 

Leonard surâse. 

— OK. Ai dreptate, Joker. Mă bucur mult că mă ajuţi, Joker. Eşti prietenul meu. 
Ştiu că sunt încet la minte. Totdeauna am fost. Nu m-a ajutat nimeni niciodată... 

Am plecat de lângă el. 

— Asta e o problemă personală, am spus. Eu am grijă de arma mea. 


Gunnery Sergeant Gerheim continuă să-l hărțuiască pe soldatul Leonard Pratt. Îi 
ordonă să facă mai multe flotări în fiecare seară, ţipă la el mai tare decât la restul dintre 
noi, îi dă maică-sii mai multe porecle colorate. 

Între timp, nu ne uită nici pe noi. Şi noi suferim. Pentru greşelile lui Leonard. 

Marșuri, alergare, mersul-piticului, târâș. 


Exerciţii de luptă în mlaştină. Aproape de locul Masacrului de la Ribbon Creek, 
unde şase recruți s-au înecat în 1956, în timpul unui marş de noapte disciplinar, 
Gunnery Sergeant Gerheim mi-a ordonat să mă cațăr într-o salcie. Sunt lunetist. Trebuie 
să trag în cei din pluton. Stau agăţat de o ramură. Dacă pot vedea un recrut destul de 
bine încât să-l pot identifica după nume, înseamnă că e mort. 

Plutonul atacă. Strig ‘HAMER! şi Hamer cade mort. 

Plutonul se împrăştie. Cercetez tufișurile. 

O fantomă verde se strecoară prin umbra. Îi văd chipul. Deschid gura. Ramura se 
rupe. Cad... 

Mă prăbuşesc pe solul nisipos. Îmi ridic privirea. 

Cowboy stă în picioare deasupra mea. 

— Bang, bang, ești mort, zice şi izbucnește în râs. 

Gunnery Sergeant Gerheim este și el lângă mine. Încerc să-i explic că s-a rupt 
craca. 

— Nu poți vorbi, lunetistule. Tu ești mort. Soldatul Cowboy tocmai te-a lichidat. 

ÎI promovează pe Cowboy ca lider de secțiune. 

Pe durata celor şase săptămâni, Gunnery Sergeant Gerheim ne ordonă să dăm ture 
în jurul barăcii-dormitor, în ritm de “fuga-marş', cu penisurile ţinute cu mâna stângă și 
cu armele în cea dreaptă, cântând: 


Asta mi-e carabina, asta mi-e scula. 
Cu una lupt, cu cealaltă mă distrez. 


Nu vreau o regină a frumuseții, 
Vreau doar carabina mea M-14. 


Gunnery Sergeant Gerheim ne-a ordonat să dăm nume carabinelor noastre. 

— Asta e singura pizdă de care veți avea parte. A trecut vremea când i-o frecați 
lu’ Mary Jane Rottencrotch cu degetele prin chiloțeii roz. Sunteţi însuraţi cu asta, cu 
această armă din fier şi lemn, și-i veți fi fideli. 


Alergăm. Şi cântăm: 


Păi, eu nu ştiu 

Dar mi s-a spus 
Că-ntre picioare, eschimosa 
E rece rău... 


Înainte de masă, Gunnery Sergeant Gerheim ne povestește că în timpul Primului 
Război Mondial Blackjack Pershing‘ a spus: „Cea mai mortală armă din lume este carabina 
unui puşcaş marin.” La Belleau Wood Marines au fost atât de răi, încât infanteriștii 
germani i-au numit Teufel-Hunden (câinii diavolului). 


Ne explică că este important pentru noi să ne dezvoltăm instinctul de ucigaș, 
dacă vrem să supraviețuim în luptă. Carabina noastră este singura unealtă; e lipsită de 
milă și ucide. 

Voința noastră de a ucide trebuie să se concentreze la fel cum carabina 
concentrează presiunea prafului de pușcă pentru a propulsa o bucată de plumb. Dacă 
carabinele noastre nu sunt curățate corect, explozia nu va fi concentrată corect și 
carabina se dezintegra. 


6 John Joseph "Black Jack" Pershing (1860-1948) a fost un general american, care a condus Forţele expediționare americane 
din Europa în timpul Primului Război Mondial. 

Dacă instinctul nostru de ucigaș nu este pur și puternic, vom ezita la momentul 
adevărului. Vom fi nişte Marines morți. Și atunci vom fi în budă, pentru că pușcașilor 
marini nu li se permite să moară fără aprobare; noi suntem proprietatea guvernului. 


Cursa cu obstacole: Ne mișcăm trecând o mână peste alta în josul unei funii 
întinse la 45° peste un iaz. Atârnăm cu capul în jos precum maimuțţele și ne târâm cu 
capul în înainte, în josul funiei. 

Leonard cade de pe funie de 18 ori. Aproape că se îneacă. Plânge. Se urcă în turn. 
Încearcă din nou. Cade din nou. De data asta se scufundă. 

Cowboy şi cu mine plonjăm în iaz. ÎI tragem pe Leonard afară din apa noroioasă. 
Este inconştient. Când își revine, plânge. 

Înapoi în dormitorul secțiunii, Gunnery Sergeant Gerheim pune un prezervativ 
Troian peste gura unui bidon de apă şi îl aruncă spre Leonard. Bidonul îl loveşte 
întâmplă. Gunnery Sergeant Gerheim urlă: 

— MARINES NU PLÂNGI! 

Îi ordonă lui Leonard ca în fiecare zi după masa de seară să sugă bidonul. 


În timpul antrenamentului cu baioneta, Gunnery Sergeant Gerheim dansează un 
balet agresiv. Ne loveşte cu un baston lung de 1,5 m cu manșoane de protecţie dure la 
capete. Ne jucăm de-a războiul cu aceste bastoane. Ne batem unii cu alții fără milă. 
Gunnery Sergeant Gerheim ne ordonă să punem baionetele. 

Demonstrează practic tehnicile de atac asupra unui recrut pe nume Barnard, un 
băiat de ţară tăcut, din Maine. Masivul instructor îi sparge doi dinţi soldatului Barnard 
cu patul unei carabine. 

Scopul antrenamentului cu baioneta, ne explică el, este de a trezi instinctul de 
ucigaș. Acesta ne va face neînfricaţi şi agresivi, precum animalele. 

Dacă cei blânzi vor moşteni vreodată Pământul, cei puternici îl vor lua de la ei. 

Cel slab există pentru a fi devorat de cel puternic. 

Fiecare Marine trebuie să-și împacheteze propriul echipament. 

Fiecare Marine trebuie să fie instrumentul propriei sale salvări. 

E greu, dar asta e. 

Soldatul Barnard, cu falca sângerândă, cu gura ca o gaură plină cu sânge, 
demonstrează că a fost atent. Îşi înşfacă carabina, şi, pe neaşteptate, îl înțeapă cu 
baioneta în coapsa dreaptă pe Gunnery Sergeant Gerheim. 

Acesta mormăie. Apoi răspunde cu o lovitură de sus în jos cu patul armei, dar 
ratează. Așa că îl pocnește pe soldatul Barnard cu pumnul în față. 

Scoţându-şi centura, îşi improvizează un garou în jurul coapsei. 

Apoi îl promovează lider de secțiune pe soldatul Barnard aflat în stare de 
inconștiență. 

— Blestemăţia dracului, uite un viermișor care știe că spiritul baionetei este să 
ucidă! Va fi un Marine al naibii de bun. Merită să ajungă un afurisit de general. 


În ultima zi a celor șase săptămâni, m-am trezit şi mi-am luat carabina din rastel. 
Carabina se află sub pătură, lângă mine. Nu știu cum a ajuns acolo. 

Nu-mi este mintea la responsabilităţile pe care le am și uit să-i amintesc lui 
Leonard să se bărbierească. 

Inspecţie. Echipamentul aliniat pe pat. Gunnery Sergeant Gerheim subliniază că 
soldatul Pyle nu a stat suficient de aproape de lama de ras. 

Ordonă lui Leonard și liderilor de secţiuni să intre în spălător. 

Acolo, ne ordonă să ne pișăm într-un vas de toaletă. 

— CĂLCÂIELE LIPITE! DREPȚI! ATENȚIEEE... PIŞAŢI! 

Ne pişăm. 

Gunnery Sergeant Gerheim l-a apucat pe Leonard de ceafă și l-a silit să 
îngenuncheze, după care i-a băgat capul în vasul galben. Leonard se împotrivea. 
Bulbuci. Panica i-a dat putere lui Leonard; Gunnery Sergeant Gerheim îl ţine jos forțat. 

Când noi am fost siguri că Leonard s-a înecat, instructorul a tras apa la vasul de 
toaletă. Apoi i-a dat drumul lui Leonard. 


Gunnery Sergeant Gerheim avea o imaginaţie bogată şi crudă, dar nimic nu a 
mers. 

Leonard continua să o dea în bară. Acum, de câte ori greșește el, instructorul nu-l 
mai pedepsește pe Leonard. Pedepsește întreg plutonul. Îl exclude pe Leonard de la 
pedeapsă. În timp ce acesta se odihnește, noi executăm genoflexiuni și sărituri cu 
brațele și picioarele depărtate, multe... multe... multe... 


Leonard m-a atins pe braţ când stăteam la rând, la cantină, cu tăvile metalice. 

— Nu pot să fac nimic. Am nevoie de ajutor. Nu vreau să vă fac necazuri, băieți. 
Ea 

M-am îndepărtat. 

În prima noapte din cea de a șaptea săptămână de instrucție, plutonul i-a pus 
pătura în cap lui Leonard. 

Miezul nopții. 

Plantonul era la datorie. Soldatul Philips, „câinele credincios” al lui Gunnery 
Sergeant Gerheim, s-a dus în picioarele goale către capătul dormitorului ca să 
supravegheze dacă vine instructorul. 

În întuneric, o sută de recruți s-au adunat în jurul patului lui Leonard. 

Chiar și în somn acesta continua să zâmbească. 

Membrii secțiunii aveau calupurile de săpun înfășurate în prosoape. 

Patru recruți au aruncat o pătură peste Leonard. Au ținut-o strâns de colțuri 
pentru ca Leonard să nu se poată ridica,iar țipetele sale să fie înăbușite. 

Am auzit gâfâielile a o sută de trupuri transpirate şi am auzit fump şi thud în timp 
ce Cowboy și soldatul Barnard îl loveau pe Leonard cu săpunurile înfășurate în 
prosoape. 

Ţipetele lui Leonard semănau cu răgetele unui măgar bolnav, auzite din 
depărtare. Se zbătea. 

Toţi ochii plutonului erau pe mine. Ochii erau aţintiți asupra mea, ochi care 
străluceau ca rubinele. 

Zbieretele lui Leonard au încetat. 

Am ezitat. Ochii erau asupra mea. M-am dat înapoi. 

Cowboy mi-a întins săpunul şi prosopul. 

Am învelit săpunul răsucind prosopul, apoi l-am lovit pe Leonard, care a încetat 
să se miște. Zăcea tăcut, uimit, chinuindu-se să respire. L-am lovit din ce în ce mai tare, 
iar când am simţit lacrimile în ochi, l-am lovit și mai tare. 


A doua zi, pe parade deck”, Leonard nu zâmbeşte. 
Gunnery Sergeant Gerheim întreabă: 

— Ce faceţi voi în viață, cucoanelor? 

Noi răspundem: 

— UCIDEM! UCIDEM! UCIDEM! 

Leonard rămâne tăcut. 

Alt instructor întreabă: 

— Ne place să avem sânge-n-instalație, cucoanelor? Ne place iubitul nostru Corps? 
Platonul răspunde la unison: 

— GUNG HO! GUNG HO! GUNG HO!’ 
Leonard este tăcut. 


În a treia zi a celei de a şaptea săptămâni ne deplasăm în poligonul de tragere şi 
facem găuri în ţintele de hârtie. Gunnery Sergeant Gerheim ne laudă abilităţile de 
lunetiști ale unor foşti pușcaşi marini: Charles Whitman” și Lee Harvey Oswald. 

Până la sfârşitul celei de a şaptea săptămâni Leonard a devenit un recrut model. 
Am stabilit că muțenia lui Leonard este rezultatul noii sale stări de intensă 
concentrare. Cu fiecare zi, Leonard este tot mai motivat, tot mai cazon. Acum, felul 


7 Parade deck — platoul central al unităţii unde au loc ceremoniile și instrucţia; pe el se respectă o etichetă cu reguli stricte. 
8 Expresie ce exprimă entuziasmul și nerăbdarea, mai nales în legătură cu participarea la luptă. 

? Charles Joseph Whitman (1941-1966) "Texas Tower Sniper" — la 1 Augus 1966, ţi ucis familia, apoi, din turnul 
universităţii, a ucis cu arma cu lunetă 11 oameni și a rănit alți 31, înainte de a fi împușcat de polițiști. 

1 Lee Harvey Oswald (1939-1963) a fost, după cum arată cinci anchete guvernamentale, asasinul Preşedintelui SUA John 
F. Kennedy, care a fost împușcat mortal, cu o armă cu lunetă, la 22 noiembrie 1963, în Dallas, Texas. 

cum manevrează armele este fără cusur, dar ochii săi sunt opaci. Leonard are arma 
mai curată decât orice recrut din pluton. În fiecare seară, după servirea mesei, Leonard 
lustruieşte cu ulei de in patul din stejar zgâriat al armei, așa cum au făcut-o sute de 
recruți înaintea sa. Leonard progresează în toate privințele, dar rămâne tăcut. Face ce i 
se spune, dar nu mai este integrat în pluton. 

Putem vedea că lui Gunnery Sergeant Gerheim îi displace atitudinea lui Leonard. 
Îi amintește acestuia că moto-ul Marine Corps este Semper Fidelis — Loial întotdeauna. Îi 
amintește că “Gung ho’ în chineză înseamnă ‘cooperare’. 

Spune că este o tradiție în Marine Corps, că pușcașii nu-şi abandonează niciodată 
morții sau răniții. Gunnery Sergeant Gerheim este atent să nu-l hărțuiască prea tare pe 
Leonard atât timp cât acesta se comportă după standarde cazone. Deja am pierdut 
șapte recruți eliminați pe baza Secțiunii 811. Un băiat, Perkins, din Kentucky şi-a tăiat 
venele de la mâini, în mijlocul dormitorului. Gunnery Sergeant Gerheim nu a fost deloc 
mulțumit să vadă că un recrut sângerează pe podeaua curată a dormitorului. Acestuia 
i s-a ordonat să șteargă sângele, să lustruiască zona şi să pună baioneta la loc în teacă. 

În timp ce Perkins curăța sângele, Gunnery Sergeant Gerheim a luat la mişto 
zgârieturile superficiale pe care recrutul şi le-a făcut la încheieturile mâinilor cu o 
baionetă. Metoda aprobată de U.S.M.C. pentru sinuciderea recruţilor era o tăietură 
adâncă și verticală, de la încheietura mâinii până la cot, făcută cu o lamă de ras. Abia 
apoi i-a permis lui Perkins să se ducă în pas alergător la infirmerie. 


Gunnery Sergeant Gerheim l-a lăsat în pace pe Leonard și s-a concentrate asupra 
noastră. 

Duminică. 

Spectacol magic. Serviciu religios la alegerea ta — şi ai ce allege — pentru că 
serviciile religioase sunt specificate în frumos colorata broșură pe care coioșii!? o 
distribuiau acasă, lui mămica și tăticu, chiar dacă Gunnery Sergeant Gerheim ne asigura 
că Marine Corps exista dinainte de Dumnezeu. 

— Vă puteţi dărui inima lui Isus, dar curul vostru aparține Marine Corps. 

După spectacolul de magie, mâncăm. La mese, liderii de secțiuni citesc rugăciunea 
de pe niște cartonașe ținute în porthart. Apoi: 

— STAŢI JOS! 

Ungem feliile de pâine cu unt, apoi presărăm zahăr peste acesta. Strecurăm 
sandvișurile afară din sala de mese riscând o pedeapsă pentru gustarea neprogramată. 
Ni de fâlfâie; suntem șucăriți. Acum, când Gunnery Sergeant Gerheim și instructorii 
subordonați lui ne freacă, le spunem că ţinem la ei şi că vrem mai și mai mult frecuş. 


1 Secţiunera 8 — excluderea din armată a celor consideraţi mental nepotriviți serviciului militar. 
12 Crotch — termen derogatoriu, folosit de gradele inferioare pentru Marine Corps. Exprimă punctul lor de vedere oarecum 
negativ asupra USMC. 

Când Gunnery Sergeant Gerheim comandă „OK, cucoanelor, dați-mi 50 de 
genoflexiuni cu săritură. Și câteva sărituri cu brațele şi picioarele depărtate. Multe, multe, 
multe.”, noi râdem și le facem. 

Instructorii sunt mândri să vadă că evoluăm mai mult decât sperau. Marine Corps 
nu avea nevoie de roboți. Marine Corps vrea ucigași. Marine Corps vrea să creeze 
oameni indestructibili, oameni fără frică. 

Civilii pot să aleagă: se supun sau ripostează. 

Instructorii nu le lasă recruţilor loc de alegere. Marines ripostează sau nu 
supraviețuiesc. 

Asta-i situaţia. Nici o slăbiciune. 


Până la absolvire mai sunt doar câteva zile, iar recruțţii furioși din Plutonul 30-92 
sunt gata să-şi mănânce propriile fudulii şi să mai ceară o porție. În momentul când 
Comandantul Marine Corps ne va onora, vom înhăţa guerrillele Viet Cong şi soldații 
veteran nord-vietnamezi de gât și le vom smulge căpățânele urâte de pe umeri. 

Duminică după-amiază în plin soare. Pe o masa lungă, din beton, ne curățăm 
echipamentul. 

Pentru a suta oară, îi spun lui Cowboy că vreau să-mi bag scula în soră-sa, deci, 
ce vrea la schimb? 

Pentru a suta oară, Cowboy îmi răspunde: „Ce dai?” 

Gunnery Sergeant Gerheim înconjoară băţos masa. Încearcă să nu șchiopăteze. 
Critică faptul că utilizăm peria de paie din dotarea Marine Corps. 

Ni se rupe; suntem prea sictiriți. 

Gunnery Sergeant Gerheim zice că a câștigat Navy Cross la Iwo Jima. Zice că a 
căpătat-o pentru că i-a învăţat pe tinerii Marines cum să sângereze. Marines trebuie să 
sângereze în băltoace mici, pentru că sunt disciplinați. Civilii şi cei din Armele 
„inferioare” sângerează peste tot, precum cei ce se pişă-n pat. 

Nu ascultăm. Comentăm între noi zvonistica. Ziua de spălare a lenjeriei este 
singurul moment când ni se permite să vorbim între noi. 

Philpps - „câinele credincios” al lui Gunnery Sergeant Gerheim - povesteşte 
oricui despre cele o mie de budunici pe care le-a spart. 

Eu spun: 

— Leonard vorbeşte cu carabina sa. 

O duzină de recruți ridică privirile. Ezită. Unii par că se simt rău. Alţii par 
speriați. lar câţiva par șocați și furioși, de parcă eu tocmai am pălmuit un infirm. 

M-am forţat să spun: 

— Leonard vorbeşte cu carabina sa. 

Nimeni nu mișca. Nimeni nu spunea nimic. 

— Nu cred că Leonard o să-și mai revină. Cred că e un caz pentru Secțiunea 8. 

Acum ascultă toți băieţii din lungul mesei. Par confuzi. Ochii par să le fie fixați 
undeva departe, ca şi cum ar încerca să-și amintească un vis urât. 

Soldatul Barnard a dat din cap: 

— Și eu am avut coșmarul ăsta. Carabina mea vorbea cu mine. 

Ezită. 

— lar eu i-am răspuns... 

— Aşa e, spuse Philips. Mda. E rece. O voce rece. Eram gata să o iau razna. 
Carabina îmi spunea... 

Pumnul mare al lui Gunnery Sergeant Gerheim i-a băgat lui Philips vorba înapoi 
pe gât, până i-a ieșit prin cur. 

Philips s-a prăbușit la pământ. Pe spate. Buzele-i sunt zdrobite. Geme. 

Tot plutonul a rămas nemișcat. 

Gunnery Sergeant Gerheim şi-a proptit pumnii în șolduri. Ochii îi strălucesc sub 
borul pălăriei “Ursul Smokey’ precum ţevile unui shotgun. 

— Soldatul Pyle este caz de “Secţiunea 8'. Mă auziți? Dacă soldatul Pyle vorbeşte 
cu carabina este pentru că-i efectiv sărit de pe fix. Voi, viermilor, veți răspândi acest 
zvon. Nu-l lăsați pe soldatul Joker să se joace cu minţile voastre. Nu vreau să aud 
altceva. Mă auziţi? Nimic altceva. 


Noaptea pe Insula Parris. Stăm în poziţie de “Drepţi' până ce Gunnery Sergeant 
Gerheim dă și ultimul ordin al zilei: 


— Pregătiţi-vă... gataa... ÎN PATURI! 
Şi atunci ne întindem pe spate — în tricou și şort — “Drepți' cu armele la piept. 
Ne spunem rugăciunea: 


Sunt un recrut în US Marine Corps. 

Servesc în forțele care păzesc patria şi modul meu de viață. 
Sunt pregătit să-mi dau viața ca să le apăr. 

Așa să-mi ajute Dumnezeu. 

GUNG HO! GUNG HO! GUNG HO! 


Apoi Crezul Puşcaşului scris de Marine Corps Major General W.H. Rupertus: 


Aceasta este carabina mea. 

Sunt multe ca ea, dar aceasta este a mea. 
Carabina mea îmi este cea mai bună prietenă. 
Este viața mea. 

Trebuie să am grijă de ea cum am de viața mea. 
Fără mine, carabina mea este inutilă. 

Trebuie să trag bine cu carabina mea. 

Trebuie să trag mai bine decât inamicul meu care încearcă să mă ucidă. 
Trebuie să-l împuşc înainte să mă împuşte el. 

Aşa voi face. 


Leonard vorbește pentru prima data după câteva săptămâni. Vocea sa devine tot 
mai puternică. Capetele se întorc. Trupurile se răsucesc. Vocea plantonului se stinge. 
Leonard este gata să explodeze. Vorbele sale vin de undeva din adânc - un loc urât. 

Gunnery Sergeant Gerheim este de serviciu în această noapte. Se apropie de patul 
lui Leonard şi rămâne în așteptare, cu pumnii înfipți în șolduri. 

Leonard nu-l vede. Venele-i de pe gât sunt reliefate în timp ce strigă: 


CARABINA MEA ESTE O FIINŢĂ OMENEASCĂ, CA ȘI MINE, 
PENTRU CĂ E VIAŢA MEA. 

DE ACEEA TREBUIE SĂ O TRATEZ CA PE UN FRATE. 

ÎI VOI ÎNVĂŢA ACCESORIILE, CĂTAREA, ȚEAVA. 

ÎMI VOI PĂSTRA CARABINA CURATĂ ȘI PREGĂTITĂ, 

LA FEL CUM EU SUNT CURAT ȘI PREGĂTIT. 

VOM FI CA UNUL. 

VOM EI... 

JUR ÎN FAŢA LUI DUMNEZEU SĂ RESPECT ACEST CREZ. 
CARABINA MEA ȘI CU MINE SUNTEM STĂPÂNII INAMICULUI 
NOSTRU. 

SUNTEM SALVATORII VIEŢII MELE. 

AȘA SĂ FIE, PÂNĂ CE AMERICA VA ÎNVINGE 

ȘI NU VA MAI EXISTA VREUN INAMIC, DOAR PACEA! 
AMIN. 


Gunnery Sergeant Gerheim lovește în patul lui Leonard. 

— Hei, tu, soldat Pyle... 

— Ce? Da? DA, SIR! 

Leonard încremenește ‘drepti’ în pat. 

— AYE-AYE, SIR! 

— Care-i numele acestei carabine, vierme? 

— SIR, NUMELE CARABINEI SOLDATULUI ESTE “CHARLENE”, SIR! 

— Pe loc repaos, vierme. Devii un recrut brici, soldat Pyle. Cel mai motivat soldat 
din turma mea. De aceea, chiar ţi-aș putea permite să servești ca pușcaş în iubitul meu 
Corps. Te-am considerat un căcat în ploaie, dar vei deveni un bun grunt. 

— AYE-AYE, SIR! 

Mi-am privit carabina din pat. Este un instrument minunat, elegant proiectată, 
solidă și simetrică. Carabina mea este curată, unsă și funcționează perfect. Este o 
unealtă bună. O ating. 

Gunnery Sergeant Gerheim înaintează pe intervalul dintre paturi. 

— VOI, RESTUL ANIMALELOR, PUTEŢI LUA LECŢII DE LA SOLDATUL 
PYLE. A ajuns un recrut model. Ca voi toți. Mâine veţi fi Marines. ATENŢIEEE... 
DORMIŢI! 


Ziua absolvirii. O mie de noi Marines stau ‘drepți pe platoul central, supli şi 
bronzațţi în uniformele kaki imaculate, cu armele curățate la piept. 

Leonard a fost desemnat ca fiind recrutul eminent al Plutonului 30-92. Este 
recompensat cu un set gratuit de uniformă albastră și i se permite să o poarte atunci 
când defilează plutoanele. Generalul Comandant al Insulei Parris dă mâna cu Leonard 
și-l felicită: ‘Foarte bine’. 

Comandantul seriei noastre prinde în pieptul lui Leonard insigna PUȘCAŞ 
EXPERT, iar comandantul companiei noastre îl recompensează cu o citaţie pentru cel 
mai mare punctaj obținut la trageri. 

În urma recomandării speciale a lui Gunnery Sergeant Gerheim, eu am fost 
promovat Private First Class. După ce comandantul seriei mi-a prins insigna de 
EXPERT, Gunnery Sergeant Gerheim mi-a înmânat două trese roşu cu verde şi mi-a 
explicat că sunt cele purtate de el când era PEC. 

La paradă, am mers în dreapta plutonului, ferm și mândru. 

Cowboy a primit și el insigna de EXPERT şi a fost numit să poarte flamura 
plutonului. 

Generalul Comandant al Insulei Parris vorbi la microfon: 

— Vedeţi Lumina? Lumina alba. Lumina măreaţă. Aveţi viziunea? 

Iar noi am izbucnit în urale, fericiţi dincolo de credinţă. 

Generalul Comandant cântă. 

Cântăm și noi: 


Hei, Marine, ai auzit? 

Hei, Marine... 

LBJ a dat ordinul. 

Hei, Marine... 

Spune ‘La revedere“ lui mămica şi tăticu. 


15 Private First Class — grad militar în US Marine Corps (cod NATO OR-2); fără echivalent în Armata română - ar fi între 
gradul de soldat şi cel de fruntaş. 

14 Lyndon Baines Johnson a fost cel de-al treizeci şi șaselea preşedinte al Statelor Unite ale Americii (1963 - 1969). A 
preluat preşedinţia după asasinarea președintelui John F. Kennedy. 

Hei, Marine... 
Mergem să murim în Viet Nam. 
Hei, Marine, da!” 


După ceremonia de absolvire ne-au fost înmânate ordinele. Lui Cowboy, 
Leonard, soldatul Barnard, Philips și celor mai mulți dintre ceilalți Marines din 
Plutonul 30-92 li se ordona să se alăture Regimentului de Instrucţie-Infanterie, pentru 
a fi antrenați ca grunts, infanteriști. 

Ordinele primite de mine specificau să mă prezint la Şcoala Elementară de 
Jurnalism Militar de la Fort Benjamin Harrison, Indiana, după absolvirea cursului de 
Infanterie. Gunnery Sergeant Gerheim este dezgustat de faptul că eu voi fi un 
corespondent combatant și nu un grunt. Mă categoriseşte drept un poge”, un office 
pinky!€. Zice că căcaţii ăia adună toți puturoşii. 

Stând cu mâinile la spate” (poziţia “at ease’ în Armata americană) pe platou, sub 
monumental cu ridicarea drapelului pe Iwo Jima, Gunnery Sergeant Gerheim spune: 

— Puteţi aprinde ţigările. Voi toţi nu mai sunteți viermi. De astăzi sunteți 
Marines. Şi odată ajuns Marine, vei rămâne întotdeauna un Marine... 

Leonard a izbucnit într-un râs zgomotos. 


Ultima noastră noapte pe insula. 

Sunt planton. 

Stau echipat cu pantalonii utilitari, tricou, bocancii perfect lustruiți şi casca 
căptuşită care era vopsită în argintiu. 

Gunnery Sergeant Gerheim îmi dă ceasul său şi o lanternă. 

— Noapte bună, Marine. 

Patrulez în lungul intervalului dintre rândurile de paturi perfect aliniate. 

O sută de tineri Marines respiră liniștiți în timpul somnului - o sută de 
supraviețuitori din efectivul iniţial de o sută douăzeci. 

Mâine în zori ne vom afla cu toţii la bordul autobuzelor care ne vor duce la 
Camp Geiger, Carolina de Nord. Acolo, la Regimentul de Instrucție pentru Infanterie. 
Toți Marines sunt grunts, chiar dacă unii dintre noi vor învăța niște lucruri 
suplimentare. După cursul avansat de infanterie, ni se va permite ca în weekenduri să 
ieșim în învoiri — la bunăciuni și la crâșme! — apoi vom primi repartizări permanente la 
alte unități. 


15 Poge — termen derogatoriu pentru cei care au alte specializări decât Infanteria; este sinonim cu REMF ("Rear Echelon 
MotherFucker”). 

16 Office pinky -— termen din vremea WW II utilizat de Marines pentru a-i numi (insultător) pe non-combatanţii din 
Marine Corps aflaţi în spatele frontului, în slujbe de birou. 

17 Este poziţia “at ease’ în Armata americană — oarecum asemănătoare, dar nu echivalentă, cu “pe loc repaos”. 

Baraca-dormitor este la fel de liniștită precum o capelă funerară la miezul nopții. 
Liniştea este tulburată doar de uşoarele scârțâituri ale arcurilor de la paturi și de către 
o tuse ocazională. 

Sunt gata să mă liniștesc și eu, când aud o voce. Vreun recrut vorbește în somn. 

Mă opresc. Ascult. O a doua voce. Probabil că doi flăcăi stau la o parolă. Dacă îi 
aude Gunnery Sergeant Gerheim, va fi vai de curul meu. M-m grăbit către locul de unde 
veneau vocile. 

Este Leonard. Leonard vorbind cu carabina sa. Dar mai era o voce. O șoaptă. Un 
suspin rece, seducător. Este vocea unei femei. 

Carabina lui Leonard nu se află în rastel. O ţine el, îmbrăţișând-o. 

— OK, OK. Te iubesc! 

Apoi în şoaptă: 

— Ti-am dat cele mai bune luni din viața mea. lar acum tu... 

Am aprins lanterna. Leonard mă ignoră. 

— TE IUBESC! NU ÎNŢELEGI? NU POT AȘA. VOI FACE ORICE! 

Cuvintele lui Leonard răsună în tot dormitorul. Paturile scârţâie. Careva se 
răsuceşte. Un recrut se ridică în fund și se freacă la ochi. 

Eu mă uit înspre capătul îndepărtat al dormitorului. Aştept să se aprindă lumina 
în palatul lui Gunnery Sergeant Gerheim. 

Am atins umărul lui Leonard. 

— Hei, tacă-ți gura, Leonard. Gunnery Sergeant Gerheim o să-mi tăbăcească curu’. 

Leonard se ridică în fund. Se uită la mine. Își ridică poala tricoului și-și acoperă 
fața. Începe să-și demonteze arma pe nevăzute. 

— Asta e prima oară când o văd goală. 

Cu ochii acoperiți, degetele sale continuă să demonteze componentele armei. 
Apoi mângâie cu blândeţe fiecare piesă. 

— Uite-te cât e de frumoasă garda trăgaciului. Ai văzut vreodată o bucată de 
metal mai frumoasă? 

Începu să monteze componentele la loc, cu pocnituri metalice. 

— Ansamblul ei conector este atât de minunat... 

Leonard continua să bâiguie, în timp ce degetele sale antrenate reasamblau 
dispozitivul metalic. 

Mă gândesc la Vanessa, prietena mea de acasă. Suntem pe malul râului, 
înfăşuraţi în sacul de dormit și o fut de-și dă ochii peste cap. Dar fantezia mea favorită 
s-a dus dracului. Când mă gândesc la coapsele ei, la sfârcurile roșii, buzele pline... 
pula nu mi se mai scoală deloc. Cred că de vină este salpetrul din rațiile de mâncare. 
Aşa se spune. 

Leonard scoate de sub pernă o magazie de plină cu cartușe. Cu blândeţe, o pune 
în armă, în Charlene. 

— Leonard... de unde ai luat muniţie reală? 

Acum, o mulțime de băieți stau în fund, șoptind unul către celălalt „Ce se- 
ntâmplă?” 

Lumina din palatul lui Gunnery Sergeant Gerheim inundă capătul îndepărtat al 
barăcii. 

— OK, LEONARD, LA MINE! 

Sunt hotărât să-mi salvez propria piele, dacă pot, fiind sigur că Leonard este. 
oricum, terminat. Ultima data când Gunnery Sergeant Gerheim a prins un recrut că a 
dosit muniţie reală — doar un singur cartuș — i-a ordonat acestuia să sape un 
„mormânt” lung de 3 m şi adânc tot de 3 m. 

Întregul Pluton a trebuit să asiste la „funeralii”. 

Am spus: 

— Te-ai băgat singur în căcat pân-la gât, Leonard. 

Lumina din tavan a explodat. Dormitorul este inundate de lumină. 

— CE, CĂCATUL LUI MICKEY MOUSE, SE-NTÂMPLĂ AICI? ÎN NUMELE 
LUI JESUS H. CHRIST, ANIMALELOR, CE FACEŢI ÎN DORMITORUL MEU? 

Gunnery Sergeant Gerheim se repede asupra mea ca un câine turbat. Vocea sa taie 
dormitorul în două: 

— SOMNUL MEU A FOST ÎNTRERUPT, CUCOANELOR. ȘTIŢI CE 
ÎNSEAMNĂ ASTA. MĂ AUZI, TURMĂ? ÎNSEAMNĂ CĂ UNUL DINTRE RECRUȚI 
S-A OFERIT VOLUNTAR PENTRU UN AFURISIT DE SACRIFICIU UMAN. 

Leonard a alunecat jos din pat, confruntându-l pe Gunnery Sergeant Gerheim. 

Acum întreg plutonul este treaz. Aşteptăm cu toţii să vedem ce va face Gunnery 
Sergeant Gerheim, încrezători că aşteptarea va merita. 

— Soldat Joker. Tu, căcatule! La mine, ‘ADUNAREA’! 

Mi-am mișcat rapid fizicul. 

— AYE-AYE, SIR! 

— OK, vierme, spune. De ce soldatul Pyle nu se află în pat după stingerea 
luminilor? De ce ţine arma soldatul Pyle? De ce nu i-ai scos maţele soldatului Pyle? 

— SIR, este datoria soldatului să raporteze instructorului că soldatul... Pyle... are 
o magazine plină cu muniţie, că a încărcat-o în armă şi a băgat cartuș pe ţeavă, SIR. 

Gunnery Sergeant Gerheim se uită la Leonard și dă din cap. Oftează. Gunnery 
Sergeant Gerheim este mai mult decât ridicol în şortul său de un alb imaculat, cu 
picioarele păroase în șlapii de duş, brațele tatuate, cu burta băutorului de bere, cu fața 
de culoarea cărnii crude, și, pe capul chel, pălăria verde cu maro “Ursul Smokey’. 

Instructorul nostru comandant își concentrează întreaga sa considerabilă putere 
de intimidare într-o perfectă voce stil John-Wayne-la-Suribachi!s: 


18 Referire la filmul ‘Sands of Iwo Jima’ cu John Wayne în rolul principal. Muntele Suribachi este locul unde Joe Rosenthal a 
făcut celebra fotografie “Ridicarea drapelului pe Iwo Jima’. 

— Atenţie la mine, soldat Pyle. Îți vei pune arma în rastel şi... 

— NU! NU POŢI SĂ MI-O IEI! E A MEA! MĂ AUZI? E A MEA! O IUBESC! 

Gunnery Sergeant Gerheim nu se mai poate controla: 

— ATENȚIE LA MINE, BĂI CĂCAT ÎN PLOAIE! ÎMI VEI DA ARMA ASTA 
SAU AM SĂ-ŢI SMULG COAIELE ȘI AM SĂ ŢI LE ÎNDES PE GÂT! MĂ AUZI, 
MARINE? AM SĂ-ŢI SMULG INIMA DIN PIEPT! 

Leonard ațintește arma spre pieptul lui Gunnery Sergeant Gerheim, mângâie cu 
degetul garda trăgaciului, apoi trăgaciul... 

Brusc, Gunnery Sergeant Gerheim devine calm. Ochii săi, atitudinea, sunt cele ale 
unui rătăcitor care și-a găsit casa. Este un om care deţine întreg controlul asupra sa şi 
asupra lumii în care trăieşte. Chipul îi este rece şi frumos precum suprafeţele negre. 
Zâmbeşte. Nu este un zâmbet prietenos ci unul drăcesc, ca și cum Gunnery Sergeant 
Gerheim este un vârcolac care-și arată colții. 

— Soldat Pyle, sunt mândru... 

BANG! 

Patul armei reculează în umărul lui Leonard. 

Un glonte de calibrul 7,62 mm cu cămaşă de cupru și de mare viteză îl izbeşte pe 
Gunnery Sergeant Gerheim. 

Cade. 

Ne holbăm cu toţii la Gunnery Sergeant Gerheim. Nimeni nu mişcă. 

Gunnery Sergeant Gerheim şade ca şi cum nimic nu s-ar fi întâmplat. O secundă 
ne-am liniştit. 

Leonard a ratat. Apoi, sângele roşu închis se scurge dintr-o mica gaură din 
pieptul lui Gunnery Sergeant Gerheim. 

Pata roșie de sânge se mărește pe tricoul alb ca o floare minunată. Ochii holbaţi 
ai lui Gunnery Sergeant Gerheim sunt concentrați, fascinaţi, asupra sângelui ce-i curge 
din piept. Își ridică privirea spre Leonard. Își mijește ochii, apoi se linişteşte. Zâmbetul 
de vârcolac îi îngheață pe buze. Umila mea poziție de oarece autoritate, ca planton, mă 
forțează să acţionez. 

— Ăă, Leonard, suntem cu toții frați, omule, fraţii tăi. Eu sunt vecinul tău de pat, 
nu-i aşa? Eu... 

— Sigur că da, spune şi Cowboy. Şezi blând, Leonard. Nu vrem să-ţi facem rău. 

— Așa este, intervine şi soldatul Barnard. 

Leonard nu aude. 

— Ai văzut cum s-a uitat la ea? Ai văzut? Știam la ce se gândea. Știam. Porcul 
ăsta gras și... 

— Leonard... 

— Vă putem ucide. Ştiţi și voi asta. 

Leonard îşi mângâia carabina. 

— Nu ştiţi că Charlene şi cu mine vă putem ucide pe toți? 

Leonard îndreaptă ţeava armei drept către fața mea. 

Nu mă uit la carabină. Mă uit în ochii lui Leonard. 

Ştiu că Leonard este prea slab ca să-şi controleze instrumentul morții. Durii ucid, 
nu armele. Leonard este un instrument defect pentru puterea ce curge prin el. Greşeala 
lui Gunnery Sergeant Gerheim a fost că n-a văzut faptul că Leonard este ca o carabină 
din sticlă care se spulberă când trage. Leonard nu este destul de tare pentru a stăpâni 
puterea exploziei interioare ce propulsează glontele negru şi rece la voinţa lui. 

Leonard rânjeşte către noi, ultimul de pe chipul morţii, teribilul rânjet al unui 
craniu. 

Acesta se schimbă într-o expresie de surpriză, apoi de confuzie... apoi de teroare 
în timp ce arma lui se mișca în toate părțile... Şi-atunci Leonard a luat capătul ţevii 
metalice în gură. 

— NU! NU... 

BANG! 

Leonard e mort pe podea. Capul său este un amestec groaznic de sânge, oase 
faciale, fluide sinusale, dinți dezrădăcinați și carne zdrențuită. 


Sigur, civilii vor solicita încă o investigație. Dar, în timpul acesteia, recruții din 
Plutonul 20-92 vor depune mărturie că soldatul Prat, deși foarte motivat, a fost unul 
dintre cei 10% care nu puteau fi un Marine din iubitul nostru Corps. 

Gunnery Sergeant Gerheim continua să zâmbească. A fost un instructor bun. 
Murind - că doar pentru asta ne aflăm aici — ar fi spus „sângele face iarba să crească”. 
Dacă ar fi putut vorbi, Gunnery Sergeant Gerheim i-ar fi explicat lui Leonard de ce 
armele pe care le iubim nu ne răspund cu iubire. Și ar mai fi spus „Bună treabă!”. 


Am stins luminile din tavan. Şi am ordonat: 

— Pregătiţi-vă să vă urcați în paturi. URCAŢI! 

Plutonul se află culcat în cele o sută de paturi. 

Mă simt înfrigurat și singur. Dar nu sunt singur. Pe toată Insula Parris sunt mii şi 
mii ca noi. lar peste tot în jurul lumii, sute de mii. 

Încerc să dorm... 


În patul meu, îmi strâng carabina în brațe. Îmi vorbeşte. Vorbele ies din lemn și 
metal şi curg prin mâinile mele. Îmi spune ce să fac. 

Carabina mea este instrument al morții. Carabina mea este oțel negru. Trupurile 
noastre omenești sunt burdufuri de sânge, ușor de străpuns şi care se golesc repede, 
dar durele noastre instrumente ale morții nu pot fi frânte. 


VP MAGAZIN 


Gustav Hasford În spiritul baionetei 


Ţin arma la piept, cu blândețe, ca şi cum ar fi o relicvă sfântă, o baghetă magică 
realizată prin asamblarea de piese din argint şi fier, cu un pat din lemn de tec, gloanţe 
de aur, bolt din cristal, și bijuterii la sistemul de ochire. Arma mea mi se supune. Am 
să am grijă de Vanessa, carabina mea. Voi avea grijă. Măcar o vreme. Mă voi ascunde în 
acest vis întunecat cât de mult voi putea. 

Sângele curge din țeava carabinei mele și mi se răspândește pe mâini. Sângele se 
mişcă. 

Sângele se desparte în fragmente vii. Fiecare fragment este un păianjen. Milioane 
și milioane de mici păianjeni roşii aleargă pe mâinile mele, pe față, îmi intră în gură... 

Liniște. În întuneric, o sută de oameni răsuflă la unison. 

Mă uit la Cowboy, apoi la soldatul Barnard. Ei înțeleg. Pe chipuri le-a înghețat 
rânjetul rece al morții. Amândoi dau aprobator din cap. 


Recruții abia încorporați din plutonul meu stau în paturi în poziție de “drepți” la 
orizontală, cu arma ținută la piept. 
Marines aşteaptă, o sută de tineri vârcolaci cu armele în mâini. 


Dau tonul: 


Aceasta este carabina mea. 
Sunt multe ca ea, dar aceasta este a mea... 


OORAH! 

M.J. ROSE 
LA TERAPIE 


Titlul original: In Session, 2014 
Traducerea: Ştefi Todo 


Din dosarele doctoriţei Morgan Snow 


Am avut privilegiul să fiu terapeut pe probleme de sex la Institutul Butterfield — 
una dintre cele mai respectate clinici specializată în probleme sexuale din New York — 
mai mult de doisprezece ani. În acea perioadă am avut darul de a-i face pe pacienţi să 
fie deschişi, să-mi împărtășească cele mai profunde temeri şi dorinţe, oferindu-mi astfel 
posibilitatea de a-i ajuta să afle mai multe despre cine sunt şi de ce sunt. 

Am văzut totul, de la abuzaţi la depravaţi, de la cuplurile care se luptă cu 
plictiseala sexuală până la sociopaţi cu fetişuri erotice întunecate, iar Institutul 
Butterfield este sanctuarul unde ajut la calmarea şi vindecarea acestor suflete zdrobite. 

Din când în când întâlnesc oameni care nu-mi sunt pacienţi, dar care îmi ating 
viaţa într-un mod special sau care văd în întunericul meu şi îmi luminează necazurile şi 
temerile — chiar și atunci când nu ştiu. Lor le sunt veşnic recunoscătoare. 


xK K x 


CIRCUMSTANȚE EXCEPȚIONALE 
Cotton Malone 


— Deci cu ce te pot ajuta? am întrebat. 

Femeia care stătea în faţa mea părea nervoasă şi pot spune că nu era obișnuită cu 
acest sentiment. Totul arăta clasă şi bani — de la pantofii Chanel la jacheta luxoasă de 
caşmir. Sunase cu două zile înainte şi spusese că i-am fost recomandată de un fost 
pacient. În oraş doar pentru două săptămâni, explicase ea, avea mare nevoie să mă vadă. 
Când i-am explicat că totul era rezervat de pacienţii obişnuiţi, s-a oferit să vină oricând 
va anula cineva, indiferent de oră. 

— Problema nu e a mea, a spus ea, cu o voce cu accent uşor, spaniol sau 
marocan, la începutul primei vizite. 

— Asta-i bine. 

Şi i-am oferit un zâmbet încurajator. 

Eram obişnuită cu această mișcare de deschidere. Mulţi oameni care vizitau 
terapeuţi sexuali erau jenaţi că aveau o problemă care-i făcea să caute ajutor. Nu-mi 

pasă. Dacă convingându-se că problema este a partenerului lor, ei reuşesc să găsească 
uşa să mă vadă, asta-i tot ce contează. Aşa că sunt mai mult decât fericită să continui cu 
această şaradă. De obicei, după două sau trei şedinţe, lasă garda jos şi se confesează. 
Răbdarea este o condiţie în meseria mea. Mintea umană încurcă realitatea, fantezia, 
temerile și dorinţele în noduri complicate a căror dezlegare poate dura ani de zile. 

Dar femeia asta nu părea să aibă ani la dispoziţie. 

A mers direct la problemă. 

— Sunt foarte îndrăgostită de bărbatul cu care mă întâlnesc. 

— E reciproc? 

A aprobat din cap şi am aşteptat să continue. Pauzele tăcute erau obişnuite. 
Aceasta a durat cam patruzeci şi cinci de secunde. Am avut impresia că îşi măsura cu 
atenție cuvintele. 

— E foarte retras şi cumva reţinut. Ne afectează... viaţa sexuală. 

— În ce fel? am întrebat. 

— Eu nu sunt reținută. A făcut o pauză. Ezitarea lui... în anumite momente... mă 
afectează. 

Să fii capabil să simți când un pacient spune adevărul este o abilitate valoroasă, 
una care economisește timp. Cu această femeie nu era niciun dubiu. Era dureros de 
sinceră. 

— Poţi vorbi despre asta cu el? 

Lumina soarelui de după-amiază mi-a umplut biroul. Razele prăfuite i-au făcut 
pielea oacheşă aurie şi au luminat şuvițele castanii din părul ei, când a clătinat din cap — 
nu. 

— Nu pare să fie capabil... să abordeze subiectul. 

Când am continuat — eu punând întrebări, ea răspunzând la ele — s-a conturat 
imaginea unei relaţii destul de sănătoase. Problemele ei încă nu reprezentau o situație 
dificilă, dar avea dreptate; în timp se puteau amplifica și puteau deveni distrugătoare. 
Încrederea e importantă și când unul din parteneri e secretos şi reţinut, este testată 
legătura unei relații. 

Câteodată până la punctul de rupere. 

Această femeie era o persoană care planifica. Care repara. Şi îi păsa. 

Așa că, în următoarele două săptămâni, am mai văzut-o de patru ori şi am făcut 
progrese. La sfârşitul ultimei ore i-am spus că partenerul ei ar fi un candidat bun pentru 
terapie. 

Ea a fost de acord. 

— Are nevoie de ajutor ca să se deschidă. O simplă crăpătură în armura lui ar fi 
suficientă. Ochii ei mă priveau fix. Dar nu crezi că va fi vreodată de acord să meargă la 
un terapeut, nu-i aşa? 

— Având în vedere tot ce mi-ai spus despre el, nu prea văd întâmplându-se asta 
fără nişte... circumstanţe excepţionale. 

A rămas tăcută câteva momente. 

Altă pauză din aceea pe care deja le aşteptam de la ea. 

— Probabil că se poate aranja, a spus ea. 


x 

Conferinţa de psihiatrie la care am participat la Berlin s-a terminat la înălțime. 
Prelegerea mea, despre influența pornografiei pe internet asupra partenerilor celor 
dependenţi, a mers bine şi am fost încurajată de răspunsul publicului. Am planificat să 
mai stau câteva zile după conferinţă şi să fiu turist. Fiica mea de paisprezece ani, 
Dulcie, era plecată în tabără. Noah Jordain, detectivul de la poliția din New York cu 
care mă întâlneam în ultimii ani, nu a putut să-şi ia liber şi a trebuit să stea acasă. 
Trecuse mult timp de când nu mai avusesem o vacanţă, aşa că am închiriat o mașină şi 
am condus prin Germania, în Danemarca, pe lângă coastă. 

În final, am ajuns în Copenhaga. 

Mi-am petrecut prima dimineață acolo plimbându-mă pe străzile istorice, 
gândindu-mă la Hans Christian Anderson şi la regii danezi şi simţindu-mă departe de 
New York. Era simplu de înţeles de ce ar dori cineva să evadeze aici. În acea după- 
amiază aveam stabilită o întâlnire la una din numeroasele librării care umpleau Stroget- 
ul. Colecţionez cărți erotice şi îl sunasem pe proprietar cu câteva săptămâni înainte, 
după ce am văzut online ce avea de vânzare. Era un volum anume, pe care îl vânam de 
mult timp. Costa mai mult decât îmi puteam permite, dar când am întrebat dacă era loc 
de negociere, a chicotit şi a spus întotdeauna e loc pentru asta. 

Când am ajuns, librarul vorbea cu un cuplu de vârstă mijlocie, examinând o altă 
carte. 

— Luaţi loc. Vin imediat ce termin aici, a spus Cotton Malone, în cuvinte 
înmuiate cu un accent sudic clar, unul care fusese mai puţin pronunţat la telefon. 

Am trecut pe lângă cei trei şi m-am uitat la ce studiau: un volum colorat cu hărți 
vechi. M-am aşezat pe unul din scaunele care erau împrăștiate prin magazin şi am 
studiat tot ce mă înconjura. Ca multe alte anticariate, şi acesta mirosea a hârtie veche și 
piele uscată. Aerul nemișcat era rece şi uscat, sunetele din aglomerata piață Hojbro de 
afară avea o monotonie reconfortantă. 

Am simțit că mă priveşte cineva şi m-am uitat înapoi. 

Femeia care examina cartea cu hărți şi-a ferit privirea. 

Ceva în modul în care privea într-o parte m-a îngrijorat. 

Apoi, o serie de zgomote — cărți care cădeau, sticlă spartă, bărbatul, femeia şi 
Malone vorbind toţi deodată — m-au speriat. 

Femeia și-a răsturnat poşeta, care a împins o grămadă de cărți de pe masă, 
spărgând o uşă a dulapului de sticlă. O grămadă de cioburi, un disc, pilule şi monede 
erau împrăștiate pe podea, împreună cu toate cărțile căzute. Malone s-a aplecat să-și 
recupereze mărfurile. 

Cuplul a înșfăcat cartea cu hărți şi a fugit. 

Privirea lui Malone s-a ridicat, apoi s-a uitat spre uşa deschisă de la intrare. 

Prea târziu. 

Dispăruseră. 

A sărit în picioare şi s-a repezit după ei. 

— Încuie ușa, a strigat la mine. Voi fi... 

Restul cuvintelor s-au pierdut în sunetul mulţimii de afară. 

Am făcut cum a spus, apoi am studiat harababura de pe podea. Nimic neobişnuit 
în acea învălmăşeală. Ruj. Portofel. Pieptene. 

Toate păreau destul de noi. 

M-am plimbat prin magazin inspectând rafturile de cărți, gravurile înrămate, 
fleacurile puse ici-colo, folosite pentru decorare. Era ceva extrem de personal în locul 
acesta, care te făcea să-ţi formezi o idee despre omul care îl deținea. Nu bătea la ochi, 
dar cunoştea calitatea. 

În spatele biroului său, într-o încăpere din spate, era cel mai ergonomic scaun pe 
care îl puteai cumpăra. Computerul cu ecran mare era Apple, de ultimă generație, 
iPhone-ul de cea mai nouă generaţie conectat la el, încărcându-se. Un pulover Dale of 
Norway atârna de un cârlig de pe perete. Cea mai înaltă calitate. Pe o masă dintr-un colţ 
erau biscuiţi englezeşti, un borcan de gem franțuzesc, căni şi cutii de ceai scump. Apa 
din încălzitor era fierbinte, aşa că mi-am turnat o cană şi am pus un pliculeţ de ceai. 
Aroma era bogată şi uşor amară. 

Cu ceaiul în mână m-am întors să examinez rafturile, mergând pe o parte și 
întorcând-mă pe alta. Erau cărți în toate limbile, tratând toate subiectele, totul perfect 
organizat. Un volum de lucrări de artă de Jung mi-a atras atenţia. L-am luat din grămadă 
şi l-am pus pe o masă. Picturile de mandale ale lui Jung m-au fascinat întotdeauna. Şi-a 
dezvoltat teoriile despre arhetipuri, inconştientul colectiv şi individualizare în timp ce 
picta. O fază creatoare pe care nu puteai să nu o admiri. 

O bătaie l-a uşa din faţă mi-a atras atenția. 

Cotton Malone se întorsese. 

Am descuiat şi el a păşit înăuntru. 

— Îmi cer scuze. 

Îşi legăna în braţe cartea furată de parcă alina un copil. 

— Ai luat-o înapoi. Bună treabă. Aveau un avans considerabil. Cum ai reușit? 

— Aproape i-am ajuns, dar ei au aruncat cartea și au fugit. 

O peliculă de transpirație îi acoperea faţa şi respira mai greu. Dar nu foarte tare. 
După umerii lui largi şi abdomenul tare, părea că nu-și petrecea tot timpul vânzând 
cărți. 

— E valoroasă? am întrebat arătând spre carte. 

— Există numai douăsprezece. Asta nici măcar nu e una din cele mai bune, dar 
valorează peste 5.000 de euro. 

— Categoric a meritat să fugi după ea. 

— Mă enervează groaznic când oamenii încearcă să facă porcării din astea. 

Am aprobat din cap. 

A aşezat cartea pe tejghea. Cu spatele la mine a întrebat: 

— Deci ai venit să vezi L'Adamite? 

— Nu apare des un exemplar din ea. 

S-a întors către mine. 

— Îmi pare rău că a trebuit să aştepţi. 

— Nicio problemă. Magazinul tău e minunat. Nu m-am plictisit deloc. 

— Şi văd că ai găsit ceaiul. 

A arătat către cana de pe masă de lângă volumul de Jung. 

— O aromă excelentă. Sper că nu te deranjează. 

— Deloc. E răsplata pentru că ai avut grijă de magazin. 

Am zâmbit la bunăvoința lui. 

— Ai magazinul de mult? 

— De câţiva ani. 

Pe faţa lui a apărut o undă de emoție. Melancolie? Regret? Nu eram sigură. 

— Te deranjează dacă strâng aici? a întrebat, arătând spre lucrurile împrăștiate 
din geantă şi spre cărți. 

— Deloc. 

Era puţin obsedat; ordinea din magazin o demonstra. Faptul că nu era capabil să 
lase dezordinea de pe podea o confirma. 

A găsit o pereche de mănuși de bumbac în spatele tejghelei şi le-a tras pe mâini. 
Apoi a luat o pungă de plastic în care a început să arunce probele de pe podea. 

— Nu purtai mănuși când ai arătat cuplului cartea cu hărți. Nu le porţi tot timpul? 

— Depinde de vechimea şi de starea cărții. De fapt, câteodată pot face mai mult 
rău decât bine. 

Am recunoscut logoul CC de pe rujul pe care îl ridica. Chanel. L-a aruncat în 
pungă. Apoi a ridicat un pieptăn. 

Atitudinea lui arăta că ştia ce trebuie să facă la locul unei infracțiuni şi mi-am 
amintit ce mi se spusese despre el. Fost comandat în marină şi avocat, care lucrase 
pentru o unitate secretă la Departamentul de Justiţie. Obosit de riscuri, s-a pensionat 
devreme şi s-a mutat în Danemarca, unde a deschis un anticariat. 

A ridicat portmoneul şi l-a deschis. 

— Niciun act de identitate. Totul, inclusiv geanta, e nou. În mod clar, o capcană. 
Toată chestia a fost pusă la cale pentru a mă distrage. 

Curăţenia era aproape gata gând a sosit poliția. I-a salutat, apoi şi-a îndreptat 
atenția spre mine. 

— Sper că nu e un deranj prea mare. Dacă e, putem reprograma întâlnirea. 

— Nu am niciun plan pentru după-amiază. Nu te grăbi. 

Mi-a aruncat o privire curioasă şi s-a întors la polițiști, care erau rapizi şi 
eficienți. Malone era sigur de ei, nefiind nici speriat, nici îngrozit. A răspuns succint 
întrebărilor lor. 

Poliţiştii au plecat. 

— N-o să-i găsească, a spus el, în timp ce închidea uşa. Ăştia doi sunt buni atât 
ca să fure cât şi ca să dispară. 

— Deci au aruncat cartea? 

— A fost felul lor de a spune, uite-o, ia-o înapoi, fără resentimente, bine? 

Am zâmbit. Malone era şi foarte perspicace. 

A încuiat din nou uşa. 

— Deci să-ți arăt ceea ce ai venit să vezi aici. 

S-a grăbit să urce pe scările înguste spre etajul al doilea. În mai puţin de un minut 
s-a întors cu o carte în mână. Nu la fel de grijuliu cum fusese cu cea pe care o salvase, 
cartea cu hărți, pe care o ţinuse ca pe un copil — aceasta era ţinută puţin mai departe de 
el, ca un preţios obiect de artă. 

A pus volumul pe masă în faţa mea. 

Cuvântul L'Adamite era scris cu litere gravate, văzându-se încă urmele foiţei de 
aur în adânciturile mai profunde. Pielea de culoare caramel era uzată de trecerea anilor. 

Picături de apă punctau exteriorul. Colţul din dreapta sus era rupt — motivul, explicase 
Malone în anunţul lui, pentru care cartea se afla pe piață. 

— De când ai început să colecționezi? a întrebat el. 

— Cam de zece ani. Nu am o mare colecţie erotică. Sunt atentă şi o iau încet. Îmi 
face plăcere. 

El a arătat spre carte. 

— Dă-i drumul, poţi să o deschizi. 

— Fără mănuşi? 

— Nu e necesar. 

Am mângâiat pielea. Moale și suplă. 

— Se presupune că acest volum i-ar fi aparținut lui Henry Spencer Ashbee care a 
lăsat prin testament cea mai mare parte a colecției sale — cel puţin 1.400 de cărți erotice 
— la British Museum. Dar nu există acte care s-o dovedească. Acesta este un alt motiv 
pentru prețul mai mic. 

Sinceritatea părea importantă pentru el. 

— E greu să colecționezi cărți erotice şi să nu ştii despre Ashbee, am spus. Am 
încercat odată să văd colecția de la British Museum, dar nimeni nu mai poate să vadă 
asta. 

M-am întors la copertă şi am citit subtitlul — Le Jésuite Insensible — sub care era o 
dată — 1684. Un contur decolorat arăta că odată a existat o plăcuţă fixată pe prima 
pagină. 

Mi-a observat interesul. 

— Colecţionarul care mi-a vândut-o a spus că plăcuţele de carte personalizate ale 
lui Ashbee se potrivesc exact cu mărimea petei de lipici. 

Am dat la pagina următoare şi am studiat prima imagine. Corupţia, atât a bisericii 
cât şi a statului, din Franţa dinaintea revoluției a făcut din obscenitatea cu preoți și 
călugărițe o ţintă ușoară. Şi astfel, ce se întâmpla în mănăstiri între călugări şi călugărițe 
a devenit o temă comună în cărțile erotice ale secolului al XVII-lea. O palmă pe fața 
unei instituţii arogante. Am examinat desenul unei călugărițe îngenuncheate pe un prie 
dieu, făcându-i o felaţie unui preot recunoscător. 

Imaginea era atât obscenă cât și fermecătoare. 

Malone stătea în spatele meu. 

În ilustraţia următoare, călugăriţa era într-un confesional, cu hainele ridicate peste 
coapse. Se mângâia, cu degetele dispărând înăuntrul ei. Printre gratii, preotul o privea 
cu un zâmbet lasciv pe faţă. 

Am studiat mai multe pagini, imaginându-mi un adevărat domn englez, în 
biblioteca sa privată, împreună cu prietenii, uitându-se la imagini spre amuzamentul 
tuturor. 

Am arătat spre uşoara decolorare de-a lungul marginii paginii. 

— Îmi poţi spune ceva despre problema asta? 

S-a aplecat peste masă, abia aruncând o privire spre ceea ce arătam. 

— Ne aşteptăm ca o carte atât de veche să aibă urme de deteriorare, dar, în 
general, starea este bună. 

Am mai întors câteva pagini. Oprindu-mă la alte imagini. 

— Tranzacţionezi multe cărţi erotice? 


VP MAGAZIN 


M.J.ROSE LA TERAPIE 


— Nu e una din specializările mele. Am dat întâmplător peste această carte. Tu 
doar asta colecționezi? 

— Deformaţie profesională. 

— Adică? 

— Sunt terapeut sexual. Soţul unei cliente era un colecţionar avid. Era cu 
adevărat jenată de acest hobby, dar am lucrat la asta. La sfârşitul terapiei, ea mi-a făcut 
cadou prima mea carte. M-a captivat. Prefer lucrările din secolele al XVIII-lea și al 
XIX-lea decât cele anterioare. Din păcate, astea sunt şi cele mai scumpe. Dar îmi plac şi 
lucrările de mai târziu — în special desenele lui Oscar Wilde. 

— Sunt bucuros să urmăresc orice te-ar putea interesa. 

— Ar fi minunat. M-am gândit mult la motivul pentru care îmi plac aceste cărți, 
pentru care sunt fascinată de ele. Cred că este caracterul lor secret. 

— Pot să înțeleg asta. Și mie îmi plac secretele. De fapt, asta-mi şi face probleme 
din când în când. 

— Dar nu secrete sexuale? 

A făcut un pas mic în spate şi nu a răspuns. 

Cel mai important moment să pui o întrebare unui pacient este cel în care ştii că 
ar prefera să nu întrebi. 

— Nu crezi că secretele sexuale sunt cele mai revelatoare? 

— Nu sunt sigur că sunt cea mai potrivită persoană pe care să o întrebi asta. 

— Nu ai niciunul? 

S-a înroşit și părea surprins de îndrăzneala mea. Apoi şi-a revenit şi a spus: 

— Sunt o carte deschisă. 

A zâmbit la propriul joc de cuvinte. 

— Cei mai mulți avem un eveniment din trecutul nostru... adesea din copilărie... 
pe care l-am îngropat adânc şi îl ținem bine ascuns. Al meu este că bunicul meu era prea 
familiar cu mine — nimic ce se putea numi abuziv, dar era sugestiv. Îmi şoptea glume 
deochiate la ureche. Îmi atingea mâna o fracțiune de secundă prea mult. Zâmbea într-un 
mod necuvenit pentru un bunic. 

Am râs, dorind ca el să ştie că sunt bine, în ciuda a ceea ce i-am spus. 
Mărturisirile pot să-i facă pe oameni să se simtă stânjeniți. Aşa că tăcerea care a urmat 
nu era o surpriză. 

Am întors o altă pagină din carte. 

Ilustraţia arăta un preot, îmbrăcat cu toate însemnele preoțești, stând la amvon. În 
faţa lui, în prima strană, erau două călugăriţe cu hainele descheiate, arătându-și sânii. Se 
mângâiau reciproc. 

Malone a aruncat o privire, apoi s-a uitat într-o parte. 

— Sunt destul de lascive, am spus. 

— Mai ales pentru un băiat de altar. 

Curios non sequitur, m-am gândit. 

— Asta ai fost? 

El a dat din cap. 

— Există atât de multe poveşti groaznice despre incidente care au fost 
muşamalizate. Sper că nu ţi s-a întâmplat nimic grav. 

Nu a răspuns. 

Am aşteptat câteva momente, apoi am întrebat: 

— Ţi-a plăcut? 

— Mi-a plăcut ceremonia messei. Solemnitatea şi ritualul. Ideea că se desfăşura 
de mii de ani în acelaşi fel şi că eu eram parte din acea istorie. Mi-au plăcut şi 
mirosurile. Ceara de lumânare. Tămâia. 

A zâmbit când şi-a amintit şi eu am zâmbit cu el. 

— Ce nu ţi-a plăcut? 

Şi-a plecat privirea spre carte. 

— E interesant. Că întrebi asta acum. 

— De ce? 

— Coincidenţa. 

— Mentorul meu, Dr. Nina Butterfield, care conduce institutul la care lucrez, 
spune că nu există coincidenţe. Ea crede, ca şi Jung — am dat din cap spre cartea cu 
desenele lui — că evenimentele pot fi grupate atât după cauză, cât şi după semnificaţie. 

— Părintele Matthew... a început, s-a oprit, apoi a arătat spre cartea de pe masă. 
Să spunem doar că preotului nostru paroh i-ar fi plăcut acest volum. 

— De ce spui asta? 

— Ştiu la ce te gândești, dar nu a fost aşa. Nu era un molestator sau ceva de genul 
ăsta. Era un om bun. Un preot bun. Doar că îi plăceau revistele din când în când. 

Ştiam ce vrea să spună. 

— Masturbare? 

A dat din cap. 

— Ceva ce un băiat de doisprezece ani nu uită. 

— L-ai văzut? 

— O dată. Nici nu ştia că sunt acolo. 

— Ştiai ce face? 

A scuturat din cap. 

— Nicidecum. Şi de ce-ţi spun eu asta? 

— Sunt terapeut. 

A zâmbit. 

— Şi eşti destul de bună ca să faci oamenii să lase garda jos. 

— Ce-i rău în asta? Este ca această carte. O diversiune interesantă. Dar hai să 
ghicesc. Probabil ai fost intrigat. Ce făcea? Aveai doisprezece ani şi nu aveai idee. 
Sigur, ştiai că este ceva neobişnuit. Probabil că ai vorbit cu prietenii tăi despre cărți 
obscene şi aţi folosit limbajul auzit de la frații mai mari — dar niciunul dintre voi nu ştia 
cu adevărat ce înseamnă asta. 

— Eşti bună. 

— Nu ești primul. Spune-mi restul. 

— Cine spune că mai e ceva? 

— Ochii tăi. 

— Am făcut ceea ce ar fi făcut orice puşti curios de doisprezece ani. Câteva zile 
mai târziu, când el era ocupat pe altundeva, am intrat în biroul lui ca să arunc o privire 
în revistă. Un exemplar din Penthouse. Nu văzusem niciodată aşa ceva. Eram prea 
înspăimântat ca să stau prea mult, dar trebuie să spun, m-am tot gândit la asta. Aşa că, 
de câteva ori, m-am dus înapoi să mă uit. 

— Până când ţi s-a terminat norocul. 

A aprobat din cap. 

— Bunul părinte m-a prins. Stăteam pe podea sub biroul lui cu revista deschisă. 

L-am lăsat să-şi adune gândurile. 

— M-a smuls afară şi a aruncat revista de-a lungul camerei. Apoi m-a bătut la 
fund, tot timpul strigând că ceea ce făceam era rău, că m-am vândut diavolului. Că nu 
voi ajunge în ral. 

A făcut o pauză. 

Amintindu-şi. 

— Ce ai simţit cu privire la fotografiile pe care le-ai văzut? 

— Ce vrei să spui? 

— Ai avut vreo reacție sexuală la ele? 

Nu a răspuns, dar nici nu trebuia. Ştiam. 

— Mi s-a părut ciudat că eu am luat bătaie, dar el putea să se uite la ele. 

— E o contradicție reală. 

— Mi-a plăcut părintele Matthew. Propriul meu tată a murit când aveam zece ani. 

— Pot să-ți sugerez ceva? 

— Am ajuns aşa departe, de ce nu? 

— Presupun că acel incident a lăsat urme. Nu te cunosc, dar pot ghici rezultatele. 
Aș spune că uneori te simţi stânjenit de reacțiile tale sexuale. Probabil că poţi să faci 
dragoste în întuneric, dar nu dacă e lumină. Sau îți place să faci sex, dar nu poţi vorbi 
despre asta. Sau când îi arăţi unui client o carte cu desene erotice, te simţi teribil de 
ruşinat fără să ştii de ce. 

— E atât de evident? 

— Cum am spus, nu eşti primul. Trecutul afectează modul în care reacţionăm. 
Asta-i psihologie de bază. E normal să reacționezi la un episod traumatic, ca cel care s-a 
petrecut cu părintele Matthew. Te-a afectat. Dar reacția ta de acum — cea pe care tocmai 
o ai — e încă cea a unui băiat de doisprezece ani. Nu trebuie să-ţi mai fie rușine. 

Malone a ridicat cartea L'Adamite de pe masă. De data asta nu o mai ţinea la 
distanță de el. Părea că se simte mult mai confortabil. 

Un pas mic, dar simbolic. 

Se uita la mine. 

Am mai văzut privirea aia. 

Lumina care se aprinde în momentul conștientizării. 

A zâmbit, apoi a dus cartea la tejghea şi a împachetat-o. Mă uitam la cât de 
grijulii îi erau mișcările. 

Apoi a întins cartea spre mine. 

— Îmi pare rău, dar e mai mult decât îmi pot permite, am spus. 

— E un cadou. 

— Nu pot să accept. 

— De ce nu? 

Apoi am realizat că avea dreptate. Trebuia să o accept. 

Plata lui pentru mine. 

Pentru că i-am arătat ceva ce trebuia să realizeze demult. 

Afară, o adiere baltică plăcută se simţea în amurg. Am mers jumătate de stradă, 
apoi m-am oprit lângă un canal. Mi-am găsit telefonul mobil şi am format numărul 
clientului meu. Un terapeut nu vorbeşte niciodată despre ceea ce se întâmplă în timpul 
terapiei cu un pacient. 

Dar Cotton Malone nu era pacientul meu. 

Cassiopeia Vitt, femeia care îl iubea, era. 

I-am auzit vocea în timp ce răspundea pe același ton cald pe care îl avusese în 
biroul meu acum două luni. Îmi puteam imagina eleganța ei simplă. 

— Tocmai am părăsit librăria lui, i-am spus. 

Ştia că voi fi acolo astăzi. De aceea erau şi cei doi „hoţi” acolo, pregătiți să facă o 
scenă, ca să creeze acele „circumstanţe extraordinare” care să-l facă pe Malone să lase 
garda jos. De aceea am și cerut în mod special să văd L’Adamite. În timpul celor cinci 
şedinţe cu Cassiopeia mi-a spus despre aluziile lui Malone despre copilărie şi despre 
timpul petrecut ca băiat de altar. Părea cel mai bun punct de pornire. Nimic nu era mai 
bun pentru a elibera o persoană decât ceva relevant din ceea ce arată şi spune aceasta. 

— I-am dat eliberarea de care avea nevoie, i-am spus. Va fi bine. Ia-o încet și 
uşor. Nu-l presa. Dar ușa e întredeschisă acum. Cu cineva atât de deştept ca el... o va 
scoate la capăt. 

— Cum pot să-ţi mulţumesc? 

Am strâns sub braţ cartea prețioasă. 

— Asta-i rezolvat deja. 

Şi m-am pierdut în noapte. 


xX XX 


SĂ ŞTII CĂ EȘTI VIU 
Jack Reacher 


Jack Reacher a auzit explozia cu două secunde înainte să vadă izbucnirea de 
lumină. Fără să se gândească, a alergat pe strada 65, s-a repezit la ușa din faţă a clădirii, 
a încercat mânerul, a văzut că e încuiată și a făcut un pas înapoi. 

Deja lumina care emana din interiorul clădirii era strălucitoare. Căldura era 
palpabilă. 

Bărbatul pe care-l urmărise venind aici cu o oră în urmă folosea cel puţin două 
nume. Ar putea fi mai multe, dar Reacher folosea numele de pe scrisoarea pe care o 
interceptase — Ted Carlson. El era înăuntru. 

Până acum ziua lui Carlson fusese lipsită de evenimente. Nu ieşise din 
apartamentul lui din Hell's Kitchen până la apus. Şi atunci fusese doar ca să meargă 
până la metrou. Reacher îl urmărise. 

Când trenul a ajuns la strada 65 şi Carlson a ieşit, Reacher a făcut acelaşi lucru. 
Păstrând o distanţă sigură, şi-a urmărit prada două străzi, de pe strada Lexington până la 
un conac de piatră de la începutul secolului aflat între Madison şi Park. Carlson a sunat 
la sonerie. În mai puţin de un minut, a dispărut înăuntru. 

Reacher a așteptat cinci minute, apoi a trecut încet pe stradă și a citit numele de 
pe plăcuţa de alamă. Institutul Butterfield. 

Timp de aproape o oră, Reacher s-a uitat la intrarea clădirii. Nu-i plăcea să stea 
pe loc, dar era o noapte plăcută de primăvară şi pietonii nu-i atrăgeau prea mult atenţia. 
Doar un tip în pantaloni de stofă şi cămaşă albă, care stătea pe treptele unei vile şi citea 
o carte. Verificându-şi ceasul la fiecare câteva minute, ca şi cum aștepta pe cineva să 
vină acasă şi să-l lase să intre. 

Nu trebuia să depună niciun efort ca să ţină sub observaţie intrarea institutului. 
Dar se uitase în jos în momentul în care bomba a explodat. 

Acum Reacher trebuia să intre. Nu-şi petrecuse atâta timp cu Carlson ca să-l 
piardă acum. 

O viţă de vie de grosimea brațului unui bărbat urca pe partea laterală a clădirii şi 
se înfăşura pe balustrada unui balcon mic. Singura problemă era că terasa nu mai era 
complet prinsă de fațadă. Zguduită de explozie, atârna într-o parte. Prea multă mişcare 
sau greutate o putea face să se prăbușească. Nu avea de unde să ştie. 

Dar nu exista altă cale. 

Fără să ezite, Reacher s-a prins de viţă şi s-a ridicat. Înălţimea lui de aproape doi 
metri, avea avantajele sale, iar picioarele sale lungi au făcut ca ascensiunea de 4,5 metri 
să fie mai puţin dificilă. În timp ce escalada, punând atent o mână deasupra celeilalte, 
asculta dacă se aude sunetul mașinilor de pompieri şi de poliție. Trecuseră probabil 
două minute de la explozie. Cineva trebuie să-i fi sunat până acum, dar nu se auzea 
decât zumzetul traficului înconjurător — uşor, constant şi neîntrerupt. 

În timp ce se prindea de marginea terasei de deasupra, Reacher a simţit cum se 
mișcă balconul şi a auzit cum gemea din cauza greutăţii lui. 

Şi-a aruncat picioarele lungi peste margine. A simţit sticla zdrobindu-se sub tălpi 
când picioarele i-au aterizat pe podeaua înclinată. Ușile franţuzeşti erau spulberate atât 
de rău încât păreau o pereche de foarfece zimţate. 

Dacă ar fi avut timp, Reacher şi-ar fi înfăşurat mâna cu cămașa înainte de a 
încerca uşile. În schimb, a apucat mânerul cu mâna goală și a sărit în cameră înainte ca 
durerea să aibă şansa să se facă simțită. 

Terasa deformată din spatele lui s-a cutremurat şi s-a prăbușit. Mergând înainte, 
încerca să vadă prin fumul gros. În peretele din sud se găsea o gaură. Fumul se 
încolăcea de acolo. Adulmecând aerul, nu a simțit miros de foc. Distrugere, tencuială şi 
explozivi — dar fără flăcări. Cel puţin nu încă. 

A observat ceva. O mişcare. 

— E cineva aici? 

— Da. 

O femeie. La mică distanță. 

— Continuă să vorbeşti ca să te pot găsi. Nu văd nimic prin fumul ăsta. 

— Sunt aici. 

Reacher a urmat sunetul. 

— Cum te cheamă? a întrebat el. 

— Morgan. Morgan Snow. 

A urcat pe un morman de tencuială. Trebuia să continue să vorbească — era încă 
prea mult fum ca să vadă ceva. 

— Eşti rănită? Eşti singură? 

Reacher a păşit în jurul unei bucăţi de scaun, pe o grămadă de cărți. 

— Nu, a spus ea. Vreau să spun — da — sunt singură. Nu sunt rănită prea rău. 

Reacher a dat cu mâna prin fum și a văzut o femeie întinsă pe podea. 

În interiorul unei grămezi cu resturi. O canapea se prăbuşise parţial deasupra ei; o 
grindă de lemn stătea deasupra canapelei. Peste tot erau cărți şi hârtii şi bucăţi de 
tencuială. Îşi folosise braţele pentru a îndepărta cât mai multe resturi. În ciuda 
eforturilor sale, tot ce putea el vedea era faţa ei. Ochii îi erau sălbatici şi înspăimântați. 
Buzele şi părul îi erau învelite în praf. 

Reacher i-a văzut mâna. Şi-a pus degetele pe încheietura mâinii ca să îi simtă 
pulsul, dar ea l-a strâns tare de mână. În atingerea ei se simţea panică şi uşurare. 


x 


Am crezut că am halucinații. O minte aflată în circumstanțe extreme poate 
produce tot felul de imagini reconfortante. Am crezut că l-am inventat pe acest om. 
Cineva care să mă salveze. Durerea îmi tulbura capul. Fumul îmi sfâşia ochii. El era 
neclar în lumină. 

Trebuia să fie real — l-am prins repede de mână. 

— Cine eşti? am întrebat. 

— Numele meu e Jack Reacher. Te voi scoate de aici. 

Foarte clar. Trebuia să fie real. 

— De unde ai apărut? am întrebat. 

— Mă plimbam pe stradă. Am auzit explozia. M-am uitat în sus. Am văzut 
luminile aprinse. 

Era în genunchi lângă mine, îmi lua pulsul. Ochii albaștri îmi cercetau faţa. 

— Ce te doare? a întrebat el. 

Un râs spart mi-a scăpat din gât. 

— Totul. 

A zâmbit. Părea că nu era obişnuit să-şi miște gura aşa. Mi s-a părut că zâmbea 
de dragul meu, ca să mă liniştească. 

— Bine, hai să vedem ce putem afla. Știm că îţi poţi mișca braţele şi capul. Ia-o 
încet, spune-mi ce altceva mai poţi mișca? 

Am încercat să mă conectez la corpul meu — să găsesc abilitățile motorii pentru a 
depune efort. A durat câteva secunde, dar mi s-a părut că părțile corpului răspund. 
Gâtul. Mâinile. Braţele. Respiră, mi-am spus. Respirația profundă poate evita panica. 
Respiră. 

El părea că ştie ce fac. 

— Bravo. Respiră de câteva ori adânc. Cum ești? Poţi mişca totul? 

— Da. Totul pare în regulă, cu excepţia... a trebuit să mă concentrez — stânga sau 
dreapta? Piciorului stâng, am spus. Pot să-l mişc, dar..., am cedat. Durerea mi-a făcut 
greață. 

— Bine. Stai liniştită acum. Lasă-mă... 

L-a întrerupt brusc un sunet. De parcă ţipa camera. Apoi o fisură. În spatele lui 
Reacher, în mizeria plină de fum, am văzut căzând o bucată din tavan. Apoi zona din 
jurul uşii s-a surpat. 

— Cum vom reuşi să ieşim de aici? 

Am auzit cât de tare îmi tremura vocea. 

— Eşti cam nerăbdătoare. Va dura puţin mai mult, dar vom ieşi. 

— Ce e peste mine? De ce nu mă pot mişca? 

— Eşti sub o canapea. Și canapeaua are tot felul de prostii deasupra. Lucruri de la 
etaj care cădeau prin tavan. Tavanul în sine. Ai mare noroc. Cu excepția piciorului — 
canapeaua a preluat greutatea. 

— Trebuie să ajung la Dulcie! am spus rapid. 

— Mai e cineva în clădire? 

— Nu. E fiica mea. Trebuie să o sun. Asigură-te că ştie că sunt bine... avem 
această legătură... când una dintre noi e rănită... cealaltă ştie... va şti... se va 
îngrijora... 

El a dat din cap. 

— Bine, o să facem asta, dar înainte trebuie să-mi spui — mai e cineva în clădire? 

— Nimeni altcineva, nu. Nina şi ultimul ei pacient au plecat împreună. 

— Eşti sigură? 

— I-am văzut plecând. 

EI s-a încruntat. 

— Ce e? am întrebat. 

— Clădirea are două ieşiri? 

— Da. Una e uşa din faţă. Şi una în spate care trece prin garajul de alături. 

A dat din cap. Părea enervat. Nu ştiam de ce şi el nu a oferit nicio explicaţie. 

— Bine, Morgan. Hai să vedem cum te scoatem de aici. 

Următoarele câteva minute a făcut mai multe încercări să mă dezgroape — dar 
grinzile din tavan erau prea grele pentru el. 

— Se pare că nu pot să mă descurc singur. ŞI ca să-ţi spun sincer — nu prea vreau 
să deranjez echilibrul acestei grămezi. Nu pot fi sigur de stabilitatea clădirii. Ar fi mai 
bine să stăm liniştiţi. Poliţia şi pompierii trebuie să fie pe drum. 

— Ştii ce s-a întâmplat? 

— Explozia? 

Am dat din cap. 

— Are toate semnele unei bombe. 

— O bombă? 

— Da. Ce e locul ăsta? 

— O clinică de terapie pentru probleme sexuale, i-am spus. 

— Şi tu eşti... 

— Eu sunt terapeut pentru probleme sexuale. 

N-a reacționat. Sau, dacă a făcut-o, nu s-a văzut. Să-l privesc, să încerc să-mi dau 
seama cine e acest străin, să-mi îndrept atenția asupra a altceva în afara durerii mele, a 
fost o uşurare. Analizarea oamenilor, aprecierea și ghicirea a ceea ce se întâmplă în 
spatele fațadei pe care o persoană o prezintă lumii este un defect profesional. 

— Trebuie să o sun pe Dulcie, am spus. 

— Ai un telefon? a întrebat el. 

— În geantă, a spus. 

S-a uitat împrejur. 

— Ai vreo idee unde ar putea fi? 

— Era în sertarul de la biroul meu, dar... 

El nu avea un telefon? Sau nu voia să-l folosească pe al lui? Şi dacă nu — de ce 
nu? 

— Biroul e distrus. Sertarele sunt sfărâmate. Dar poliţia ar trebui să apară în orice 
secundă. 

S-a ridicat şi pe mine m-a cuprins brusc panica. 

— Pleci? 

— Nu, Morgan. Rămân aici cu tine. Doar mă duc până la ușă să ascult dacă se 
aude ceva. 

— Nu trebuie să stai, am spus eu cu mai mult curaj decât simţeam. 

A râs. Am sesizat ironie. 

— Doctore, şi dacă aş vrea nu aş putea pleca. Suntem blocaţi. 

— Dar ai intrat. 

— Înainte ca balconul să se dărâme şi restul tavanului să cadă şi să blocheze ușa. 

A găsit nişte perne, le-a scuturat de praf şi mi le-a adus. Cu o mână mi-a ridicat 
umerii, cu cealaltă mi-a pus o pernă sub cap. Probabil că am tresărit. 

— Mai doare ceva? 

— Nu. Mi-am mişcat piciorul. 

S-a aşezat pe jos lângă mine. 

— Să nu mai faci asta. 

Am zâmbit. 

— Ştiu suficient de bine prin ce trec din punct de vedere clinic pentru a crede că 
ar fi bine pentru mine dacă ai rămâne aproape o vreme. Poate să mă ţii de mână. 

— Ciudat, la naiba. Tocmai te-ai autoanalizat. Faci des asta? 

Mi-a luat mâna. Pielea lui era rece şi uscată şi puţin aspră. Degetele lui erau lungi 
şi puternice. 

Panica mea a scăzut. 

— Ai idee de ce ar dori cineva să arunce în aer clădirea asta? a întrebat. 

— Cel puţin o sută douăzeci de motive. 

Şi-a dat seama. 

— Secretele pacienţilor. 

— Sau doar lista. 

— Toate cheile pentru distrugerea personală sunt în dosarele din biroul vostru. 

— Cred că despre asta-i vorba. 

— Ştii ceva despre ultimul pacient al partenerei tale? 

Am dat din cap. 

— Nici măcar nu ştiu cine era acolo cu ea. 

— Nu l-ai văzut? 

— Nu faţa. L-am văzut din spate, aşa că ştiu că era bărbat... dar asta nu-i de prea 
mare ajutor, nu? 

— Ajungem Și la asta, a spus el. 

— Pot să te întreb ceva? 

— Bineînţeles. Tu ești psihologul. Nu e în natura ta? 

— De ce cred că ştii ceva despre ce s-a întâmplat aici în seara asta? 

N-a spus nimic. 

— Să fim serioşi. Nu ești un trecător oarecare, am spus. Vreau să spun că nici 
măcar nu e parterul. Ce ai făcut? Ai urcat pe viţa de vie? Ai intrat într-o clădire care se 
putea prăbuşi în orice moment. Asta înseamnă că ai experienţă cu dezastrele, cu scenele 
infracțiunilor. Şi nu te-ai panicat când m-ai găsit aici. Te-ai comportat ca şi când era 
procedura standard. În felul cuiva care a văzut lucruri mult mai grave. 

Din nou n-a spus nimic. 

— Toate reacțiile tale au fost profesioniste. Nimic personal cu excepția unui 
zâmbet care să mă calmeze. 

— Eşti bună, a spus el într-un final. 

— Niciunul dintre noi nu e niciodată suficient de bun. 

— Ce vrei să spui? 

— Mă gândeam la Nina. Nu se gândea că are un client atât de disperat. Se reduce 
la ego. Cel mai mare duşman al unui terapeut — credem că facem o treabă atât de bună şi 
că facem progrese, iar apoi ne explodează în față. 

— Literalmente. 

Podeaua era tare. Covorul meu persan antic era scump, dar nu suficient de gros ca 
să fie mai mult decât un tampon între coloana vertebrală, şoldurile mele şi podeaua tare. 
Apoi am realizat că nu mai era scump. Ca şi restul biroului meu, era o ruină. Nu era un 
lucru bun la care să mă gândesc. M-am răsucit. Prea mult. Durerea din piciorul meu 
urla. 

— Eşti bine? m-a întrebat el. 

— Ai la tine vreo pilulă contra durerii? 

A scuturat din cap. 

— Am rămas fără. Îmi pare rău, a glumit el. Am folosit ultima morfină înainte de 
prânz. Câteodată e bine să fii distras. 

— Ai avut multă experienţă cu durerea? l-am întrebat. 

— Am avut partea mea. 

— Ai fost vreodată la un terapeut, domnul Reacher? 

— Dacă ai de gând să îmi pui întrebări atât de personale, poţi să-mi spui Jack. 

— ŞI nu-ţi plac întrebările personale? 

— Nu-mi plac motivele pentru care le pun oamenii. 

— Bine atunci. Fără întrebări personale. Dar ai dreptate — am nevoie de ceva să- 
mi distragă atenţia de la durere... ce-ar fi să-mi spui o poveste. 

— Nu cred că mi-a mai cerut cineva asta până acum. 

M-am uitat. Nu purta verighetă. 

— Deci nu ai copii? 

A ridicat o sprânceană. 

— Ai dreptate. E o întrebare personală. O retrag. 

— Bravo. Deci ce fel de poveste vrei să auzi. 

— Povesteşte-mi despre cea mai bună partidă de sex pe care ai avut-o. 

— Doctore Snow! 

S-a prefăcut şocat. 

— Fă-mi pe plac. Sunt blocată sub o canapea, am dureri teribile şi nu am 
medicamente. Nu ştiu ce spun. În plus, e o poveste. Nu trebuie să fie adevărată. 
Inventează o poveste despre cea mai bună partidă de sex pe care ai avut-o. 

De afară se auzea zgomotul sirenelor răsunând în cameră. 

— În sfârşit, a spus el. 

Mi s-a părut că era mai ușurat de întrerupere decât de sosirea efectivă a 
pompierilor. 

— Cât va dura să ajungă la noi? am întrebat. 

— Nu ştiu ce e în afara acestei uşi. Ar putea fi cinci minute. Ar putea fi o oră. 

— Suficient pentru o poveste. 

A râs, un hohot adevărat. 

— Nu renunti, nu-i așa? 

— Durerea nu renunţă. 

— Bine, o poveste. Dar nu despre mine. 

— Aşa spun toți. 

— Te crezi deşteaptă. 

— Mai deşteaptă decât crezi tu că sunt — dar nu atât de deşteaptă pe cât crezi că 
ești tu, am spus. 

A zâmbit. 

— Povestea? l-am provocat. 

— Insistentă. 

— Aș prefera morfina — dar având în vedere că nu erai pregătit... 

— Bine. A fost odată ca niciodată... a început el. 

— Nu trebuie să mergi aşa departe. 

— Vrei să auzi povestea sau o critici înainte de a o fi început? 

Am scuturat din cap. 

— Îmi pare rău, te rog continuă. 

Şi aşa a făcut. 


Am cunoscut o dată un polițist din armată care mi-a spus o poveste care ar putea 
să se potrivească. De obicei nu făcea greșeli, dar era încă tânăr și necopt și prea eroic 
pentru binele său. Urmărind o pistă, a nimerit în locul greşit, serios depășit numeric. 
Patru contra lui singur. S-a bătut decent, dar până la urmă l-au bătut măr. Și-a pierdut 
cunoştinţa. Erau destul de proşti să creadă că a murit şi au plecat. 

O zi mai târziu, când şi-a revenit, era singur în aceeași cabană uitată de 
Dumnezeu unde îi urmărise. O cameră rustică la poalele munţilor pe care foarte puţini 
oameni urcau când ploua. Și turna cu găleata. 

Din căte îşi putea da seama avea nasul rupt; îi era greață, era amețţit și îl durea 
capul — ceea ce însemna că probabil avea o contuzie gravă. Exista o chiuvetă, o 
toaletă. Nimic de mâncare. Niciun telefon. Niciun mod de a primi ajutor fără a ieşi 
afară în furtună. Și ştia că nu e cazul să facă asta cu vederea dublă și traume la cap. 

S-a gândit că va mai sta o zi. 

Următoarele douăzeci şi patru de ore a dormit, până când l-a trezit o 
împușcătură. 

A deschis ochii. În uşă stătea o femeie, cu o pușcă în mână. În timp ce încerca să- 
şi dea seama ce se întâmplă a văzut o umbră neagră cu colțul ochiului. S-a întors. Pe 
fereastră a văzut un urs. 

— Cine naiba ești? a întrebat ea. 

— Ce naiba-i ăla? 

— Un urs. Acum e rândul tău. 

I-a spus numele, gradul, și că pe masa din bucătărie poate găsi portofelul cu 
actul de identitate. Ea l-a deschis. A verificat. 

— Ce faci aici? a întrebat ea. 

El i-a explicat. 

N-a părut fericită. La sfârşitul poveștii, ochii ei erau plini de lacrimi. Se aștepta 
să-i spună că unul dintre atacatori era soțul sau prietenul ei. S-a dovedit că unul dintre 
ei era fratele ei. 

— Locul ăsta le aparține bunicilor noştri. Nu trebuia să-l folosească, dar... a 
ridicat ea din umeri. Eşti rănit? 

— Bătut măr. Dar mulțumită ţie sunt în viaţă și Simt durerea. 

— Data viitoare să închizi geamul. Urşii sunt inteligenţi și flămânzi. Probabil că 
nu te-ai mişcat prea mult timp. Era un pui. Dar şi aşa te-ar fi putut schilodi rău. 

— L-ai fi omorât? 

— Dacă trebuia. 

— Ai făcut-o vreodată? 

N-a răspuns. 

— De când eşti aici? 

— În ce zi suntem? 

— Vineri. 

— Sunt aici de miercuri. 

— Ai avut ceva de mâncare? a întrebat ea. 

— Nu. 

— O să-mi aduc lucrurile din maşină. Am adus provizii. 

— Și ursul? 

— A plecat de mult. Și acum că facem gălăgie n-o să se apropie. 

S-a întors cărând două pungi mari de pânză. Pe una a pus-o lângă pat, pe 
cealaltă a luat-o în zona bucătăriei şi a despachetat un adevărat festin. Sandvişuri cu 
carne de vită pe pâine proaspătă. Chipsuri. Bere. Portocale. 

Nu a putut să meargă la masă fără ajutorul ei. Furtuna din capul lui îi afecta 
echilibrul. Dar de îndată ce s-a aşezat din nou s-a simţit mai bine. Trecuse și prin altele 
mai rele — în timpul antrenamentului de supravieţuire au trecut zile întregi fără să 
mănânce nimic cu excepția a ceea ce putea culege. Știa să se controleze. Dar, la naiba, 
portocala aia era o revelaţie. Era uimit că ceva atât de simplu putea avea un asemenea 
gust. Și berea. 

După aceea l-a ajutat să se ducă înapoi în pat. 

— Ai nevoie de ceva? l-a întrebat ea. 

— Da, de fapt aş ucide pentru un duș. 

— Nu avem altceva decât apă rece dintr-un butoi cu apă de ploaie. 

— Nu-mi pasă că-i rece... 

— Nu poți să stai Singur în picioare la duș. 

Nu prea era priceput la a cere ajutor. 

— Poate..., s-a oprit, a Zâmbit şi a început să se întindă. 

— Nu poți, poate că aş putea să te ajut. Am un costum de baie undeva pe-aici. 
Stai să-l găsesc. 

Câteva minute mai târziu s-a întors purtând un costum de baie negru. Simplu şi 
necomplicat. Care arăta toate rotunjimile. Nu era slabă. Avea genul de corp pe care 
femeile cred că n-ar fi trebuit să-l aibă — dar bărbaţii îşi doresc să-l aibă cât mai multe. 
Apoi ea l-a ajutat să-și de jos hainele. 

— Pari să te pricepi la asta, a spus el. 

— Nu ești primul bărbat pe care-l văd în chiloți. 

— Nici nu am bănuit că sunt. 

Ea şi-a pus braţul în jurul taliei lui. Atingerea cărnii ei pe a lui a fost ca un şoc 
electric. După ultimele două zile şi berea pe care nu ar fi trebuit să o bea, atingerea ei 
s-a dus direct în capul lui confuz... şi în vintrele lui. 


Reacher s-a uitat mai ales în gol în timp ce spunea povestea. Deodată s-a uitat la 
mine. Ca şi cum mi-a măsurat reacția. 

— Ca şi femeia din povestea ta, nu eşti primul bărbat care vorbeşte despre o 
erecție în fața mea. 

— Nu, având în vedere ce meserie ai, presupun că nu. 

— Ar trebui să mă simt insultată de comentariul ăsta? 

— Nu, n-ar trebui. 

Mi-a aruncat genul ăla de privire pe care puteam să o citesc fără ajutor. 

— Faci o treabă foarte bună. Te-ai gândit vreodată să te faci scriitor? Poate ești 
scriitor? Nici măcar nu știu ce faci. 

A ignorat întrebarea. 

— Unde am rămas? 

— Ea l-a luat pe el... Am avut grijă să spun „pe el”, nu „pe tine”. L-a dus afară la 
duş. 

Reacher a aprobat din cap. 


A fost cea mai nebună noapte. Apa rece de la duş se amesteca cu ploaia caldă de 
vară. Săpun cu miros de lămâie. A folosit peretele pentru a se sprijini şi a încercat să se 
săpunească singur. 

— Arăți de parcă ţi-e greu. Pot să te ajut? a întrebat ea. 

I-a întins săpunul. 

L-a luat, s-a săpunit pe mâini şi apoi l-a spălat. De parcă ar fi fost un bebeluș, cu 
mâini blânde şi o atingere ușoară, încercând să nu pună nicio presiune asupra 
vânătăilor negre şi albastre care-i decorau corpul. A închis ochii şi a simţit mirosul 
scândurilor de cedru, a săpunului și a părului ei în timp ce mâinile ei se deplasau pe el. 

Ea n-a spus o vorbă. Doar l-a spălat. 

Odată ce mizeria a dispărut, a oprit apa, l-a învelit într-un prosop mare și l-a 
ajutat să se întoarcă înăuntru unde l-a uscat. 

— Stai pe scaun până aduc niște așternuturi curate, a spus ea când a terminat. 

S-a întors purtând un tricou prea mare. Mişcându-se eficient, a schimbat 
așternuturile, trăgând, atingând şi întinzând. Chiar când termina, a observat ceva pe 
podea. Aplecându-se, a luat obiectul. Strălucea în lumină. 

— Ce-i aia? a întrebat el. 

— Un cartuș gol, a spus ea şi l-a băgat în buzunar. 

Apoi l-a ajutat să se pună înapoi în pat. 

— Ar trebui să dormi acum. Dimineaţă o să te duc la un spital la câteva oraşe de 
aici — doar ca să fiu sigură că ești bine. 

— Nu trebuie să te deranjezi aşa de mult. Dacă poţi să mă duci până la o staţie 
de autobuz mă voi întoarce la bază. Pot să mă verifice acolo. 

— Vorbim despre asta dimineaţă, a spus ea. 

El s-a întins. 

Ea a stins lumina. 

După câteva minute, ochii i s-au obișnuit cu întunericul şi a văzut-o stând pe 
marginea canapelei şi ştergându-și părul. 

Când a terminat, s-a ridicat şi a mers către pat. 

— Dă-te mai încolo, soldat — e un singur pat aici și sunt prea bătrână ca să dorm 
pe canapeaua aia plină de noduri. Era bună pentru weekenduri când eram copil... 
dar... 

— Nu mai eşti copil? 

I-a făcut loc. Apoi a adormit mirosindu-i săpunul de lămâie. 

Nu l-a lăsat să doarmă prea mult. De data asta, în locul sunetului unei 
împuşcături, l-a trezit frecându-l cu mâinile. 

Înainte să poată spune ceva, i-a pus degetul la buze şi i-a șoptit. 

— Întotdeauna am vrut să-i fac asta unui bărbat — să-l prind în cursă şi apoi să 
profit de el. O dată să fiu și eu tipul. Așa că din moment ce ești practic neputincios și nu 
ai de ales, o să-mi fac visul să devină realitate. 

A fost o oră de tortură nebună. Nu putea să preia controlul — nu putea prelua 
conducerea — de fiecare dată când încerca să ridice capul amețeala punea stăpânire pe 
el. Așa că a făcut ceva ce nu a făcut niciodată. S-a supus. Și după primele câteva 
minute nu i-a mai păsat. A stat întins pe spate şi a lăsat-o să facă ce voia ea. 

Fiecare mişcare pe care o făcea ea, el o simțea intensificat. Părul ei pe pieptul 
lui era ca un curent electric. Degetele ei erau electrificate. Limba ei lăsa urme fierbinţi. 
Lua foc pe dinăuntru. Ea controla ritmul pentru el. Nu îl lăsa să o grăbească sau să o 
încetinească. 

Era de parcă nimic de felul ăsta nu i se mai întâmplase înainte. Era deschis. Tot. 
Doar de acea dată. Doar cu ea. 

Și după ultimul moment critic, se gândea că s-ar mai lăsa bătut o dată pentru 
încă o noapte ca aia. 

Dimineaţă l-a dus la bază. L-au dus la infirmerie şi i-au făcut o mulțime de teste. 
Când au terminat şi l-au dus în camera lui, ea plecase. Pe noptieră îl aştepta un plic. 

Înăuntru era cartuşul pe care l-a folosit ca să sperie ursul şi două propoziţii 
mâzgălite cu cerneală albastră. 

„Să ai nevoie de cineva nu te face slab, te face să simţi. Și când simţi ştii că ești 
viu.” 

Până când a terminat, poliția şi pompierii au hotărât că nu mai e pericol de 
incendiu în clădire. Au făcut o potecă şi m-au dus pe scări la o ambulanţă care aştepta. 
Unul din asistenții de la ambulanţă a sunat-o pe Dulcie pentru mine şi i-a spus că sunt 
bine. 

Jack Reacher a mers cu mine la spital. Piciorul meu era rupt. Oasele erau strivite 
şi am avut nevoie de operaţie. Până când mi-am revenit din operaţie el plecase, dar Nina 
— mentorul meu şi naşa fiicei mele — era acolo. Ca şi Dulcie. 

Nu a fost o procedură complicată şi eram bine. În ghips şi echipată cu un baston, 
m-au lăsat să plec acasă în seara aceea. 

Institutul Butterfield nu era la fel de bine. Structura clădirii a fost atât de afectată 
încât a trebuit să fie demolată. Dacă Nina voia să-l reconstruiască, ar fi existat bani de la 
asigurare, dar nu era sigură că își doreşte asta. 

Poate că era timpul să fac ceva pe cont propriu. Clinica Snow. Îmi plăcea cum 
sună. Era ceva la care să mă gândesc. 

Poliția nu l-a găsit pe cel care a pus bomba. Se pare că pacientul Ninei a folosit 
un nume fals. 


Plicul a sosit în poştă la o săptămână după incident. Fără adresa expeditorului. 
Trei ştampile. Destul de voluminos. Înăuntru era o bucată de hârtie înfășurată în jurul 
unui cartuş folosit. 

Dacă mai aveam vreun dubiu că Jack Reacher mi-a spus o poveste despre el 
însuși, cele douăzeci de cuvinte scrise pe foaie au spulberat toate îndoielile. A 
recunoscut ceva din mine în el însuşi. Şi a transmis un mesaj pe care s-ar putea ca el să 
nu-l fi ascultat niciodată - dar unul pe care eu speram că aş putea să-l ascult. 


Să ai nevoie de cineva nu te face slab, te face să simţi. Și când simţi știi că eşti 
viu. 

Sfârşitul Jocului! Aici şi acum se încheie o aventură, care pentru voi, dragi prieteni, s-a 
intitulat Foileton-Tracia Magazin şi mai apoi Foileton-VP Magazin, o revistă făcută cu 
entuziasm de cititori şi pentru cititori. 

Aventura a început, ca un experiment, pe forumul România-lnedit în anul 2011 la 
propunerea prietenului nostru Adi de Tracia. În 2011 au apărut 8 numere, după care a 
urmat o vacanță prelungită. 

În decembrie 2013 revista şi-a reluat aparitia, cu noi colaboratori, sub forma unui 
număr „Special” de Crăciun. Din februarie 2014 şi până acum, au apărut un total de 60 de 
numere publicate pe parcursul a 10 ani. Echipa VP Magazin a avut o componență destul de 
redusă, cu puțini colaboratori - din păcate - şi a fost necesar un adevărat tur de forță ca să se 
mențină un ritm constant de aparitie. 

Dacă la început au fost un număr însemnat de texte preluate, de la reapariția revistei în 
2014 cea mai mare parte a materialelor a constat din traduceri originale ale membrilor 
echipei. 

În pagini speciale „de autor”, am publicat, cu acordul lor, textele unor scriitori 
contemporani de science-fiction. Ne-au onorat cu prezenta scriitorii Sergiu Someşan, Rodica 
Bretin, Florin Purlucă, Miloş Dumbraci, Luminiţa Dobrea, Paul Dimulescu, Alexandru 
Lamba, George Sauciuc. 

Secţiuni de genul „Aripi“, „Foileton interbelic”, „Westernul de altădată”, „România 
Pitorească”, „Pro-Arte”, „Expeditii şi exploratori”, „B.D” au avut partea lor de contribuţie 
la diversitatea continutului revistei. 

Multumesc pe această cale echipei de traducători ai revistei, care cu un efort 
extraordinar ne-au dăruit texte inedite: Uncris, Stefilodo, Constantinis, Sorin Panait, 
Dewlight, Emil, Adi de Tracia. 


Dragi prieteni, vă multumesc pentru că ne-ați fost aproape! 


Cu stimă, 
Idbmax. 


